**OBČINA KAMNIK**

**ŽUPAN**

Glavni trg 24

1240 Kamnik

Številka: 007-0003/2024

Datum: 23. 10. 2024

**OBČINSKI SVET**

**OBČINE KAMNIK**

ZADEVA: **PREDLOG ODLOKA O DOLOČITVI TAKSE ZA OBRAVNAVANJE POBUD ZA SPREMEMBO NAMENSKE RABE PROSTORA V OBČINSKEM PROSTORSKEM NAČRTU OBČINE KAMNIK – DRUGA OBRAVNAVA**

PREDLAGATELJ: Matej Slapar, župan Občine Kamnik

POROČEVALEC: dr. Marija Tadeja Ježek, podsekretarka – vodja Oddelka za urejanje prostora

PRAVNA OSNOVA: 120. člen Zakona o urejanju prostora (ZUreP-3; Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) in 17. člen Statuta Občine Kamnik (Uradni list RS, št. 50/15, 20/17, 61/19 in 92/22)

NAMEN: Obravnava in sprejem

PREDLOG SKLEPA:

Občinski svet Občine Kamnik sprejme Odlok o določitvi takse za obravnavanje pobud za spremembo namenske rabe prostora v občinskem prostorskem načrtu Občine Kamnik.

**O b r a z l o ž i t e v:**

**1. Razlog za sprejem odloka o določitvi takse za obravnavanje pobud za spremembo namenske rabe prostora v občinskem prostorskem načrtu Občine Kamnik**

Na podlagi 120. Zakona o urejanju prostora (ZUreP-3; Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) je določeno, da lahko občina predpiše takso za obravnavanje pobud za spremembo namenske rabe prostora v Odloku o občinskem prostorskem načrtu Občine Kamnik (v nadaljevanju OPN). Plačilo takse sicer ne zagotavlja spremembe namenske rabe prostora v OPN, temveč zgolj obravnavo ustreznosti pobude z vidika njene skladnosti s temelji urejanja prostora, cilji prostorskega razvoja občine in pravnimi režimi v prostoru ter z vidika možnosti opremljanja zemljišča s komunalno opremo in drugo gospodarsko javno infrastrukturo. Plačilo takse je pogoj za obravnavo pobude. Višina takse za posamezno pobudo lahko znaša med 50 in 300 euri, odvisno od tega, ali gre za spremembo osnovne ali podrobnejše namenske rabe prostora in od potrebe po obravnavi pobude glede na pravne režime ter v postopku celovite presoje vplivov na okolje.

V dosedanji praksi izvajanja nalog prostorskega načrtovanja v Občini Kamnik je bilo značilno veliko število zasebnih pobud za spremembo namenske rabe prostora, predvsem tistih, s katerih je predlagana sprememba kmetijske rabe v stavbno, in ki so v večini primerov zavrnjene. Pričakovati je, da bodo zaradi pogoja plačila takse v postopek uvrščene pretežno utemeljene pobude, spremembe občinskega prostorskega načrta Občine Kamnik pa bodo omogočile izvedbo prostorsko sprejemljivih zasebnih potreb.

**2. Cilji in namen odloka o določitvi takse za obravnavanje pobud za spremembo namenske rabe prostora v občinskem prostorskem načrtu Občine Kamnik**

Cilj določitve višine takse je obravnava tistih potreb glede prostorskega razvoja, ki predstavljajo pobudo za spremembo namenske rabe prostora v OPN, kar po ZUreP-3 predstavlja pogoj za obravnavo pobude. Za določitev višine takse za pobude v Občini Kamnik smo se v predlogu odloka odločili z zgledovanjem po predlogih ostalih občin. Ob upoštevanju, ali gre za spremembo osnovne ali podrobne namenske rabe, je predvidena višina takse za:

- pobude za spremembo osnovne namenske rabe prostora: 200 eur,

- pobude za spremembo podrobnejše namenske rabe prostora: 150 eur,

- za spremembo v primarno rabo (gozdna, kmetijska, vodna) se taksa ne plača.

Takse se ne plača tudi, ko gre za spremembe, ki so potrebne zaradi odprave očitnih pisnih, računskih in tehničnih napak v tekstualnem ali grafičnem delu OPN ter odpravo pomanjkljivosti glede njegove oblike oziroma spremembe po uradni dolžnosti. Zavezanec za plačilo takse je vlagatelj pobude.

**3. Ocena finančnih in drugih posledic odloka o določitvi takse za obravnavanje pobud za spremembo namenske rabe prostora v občinskem prostorskem načrtu Občine Kamnik**

S predlaganim odlokom o določitvi takse za obravnavo zasebnih pobud za spremembo namenske rabe prostora v OPN ne bodo nastale nove materialne obveznosti, saj so se pobude sprejemale že sedaj. Gre za novo takso, ki jo občina lahko predpiše skladno s 120. členom ZUreP-3. Števila pobud, ki jih bo prejela Občina za spremembo namenske rabe prostora ni mogoče oceniti, zato tudi ne višine prihodkov iz tega naslova. Prihodki iz naslova takse so namenski vir občine za financiranje nalog urejanja prostora. Občina Kamnik ob sprejemanju pobud za spremembo namenske rabe ni zaračunavala takse. Tudi sedaj predvidena taksa stroškov obravnave in priprave strokovnih podlag, ki so obvezne pri pripravi OPN ne bo pokrila, bo pa od pobud odvrnila tiste investitorje, ki nimajo resne investicijske namere.

Matej Slapar

ŽUPAN

PRILOGA:

* Odlok o določitvi takse za obravnavanje pobud za spremembo namenske rabe prostora v občinskem prostorskem načrtu Občine Kamnik

Na podlagi 120. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) in 17. člena Statuta Občine Kamnik (Uradni list RS, št. 50/15, 20/17, 61/19 in 92/22) je Občinski svet Občine Kamnik na … seji dne …. sprejel

**O D L O K**

**o določitvi takse za obravnavanje pobud za spremembo namenske rabe prostora v občinskem prostorskem načrtu Občine Kamnik**

1. člen

(vsebina odloka)

Ta odlok določa višino takse za obravnavanje tistih potreb glede prostorskega razvoja, ki predstavljajo pobudo za spremembo namenske rabe prostora v odloku, ki ureja občinski prostorski načrt Občine Kamnik (v nadaljevanju: OPN), ki jo plačujejo vlagatelji pobud.

1. člen

(višina takse)

(1) Pobuda po tem odloku je eno prostorsko zaokroženo celovito območje, ki lahko obsega več zemljiščnih parcel, nanaša pa se na en namen.

(2) Pobuda v tem odloku pomeni izpolnjeno vlogo na obrazcu, kot ga določi in javno objavi občina. Pobudi morajo biti priložene tudi priloge, kot jih k vlogi določi občina. Stroške prilog nosi investitor sam in niso predmet takse tega odloka.

(3) Višina takse za posamezno pobudo:

– za spremembo osnovne namenske rabe prostora znaša 200,00 eur.

– za spremembo podrobnejše namenske rabe prostora znaša 150,00 eur.

Za pobudo za spremembo v primarno rabo (gozdna, kmetijska, vodna) se taksa ne plača.

1. člen

(način plačila stroškov)

(1)Zavezanec za plačilo takse je vlagatelj pobude.

(2) Taksna obveznost nastane takrat, ko je prejeta pobuda za spremembo namenske rabe.

(3) Taksa se plača na račun Občine Kamnik.

(4)Plačilo takse ne zagotavlja spremembe namenske rabe v OPN, temveč zgolj obravnavo ustreznosti pobude na občini z vidika njene skladnosti s temeljnimi pravili urejanja prostora, cilji prostorskega razvoja občine in pravnimi režimi v prostoru ter z vidika možnosti opremljanja zemljišča s komunalno opremo in drugo gospodarsko javno infrastrukturo.

1. člen

(začetek veljavnosti)

Ta odlok začne veljati naslednji dan po objavi v Uradnem listu Republike Slovenije.

Št. 007-0003/2024-5/1  
Kamnik, dne……………….

Župan  
 Občine Kamnik  
 Matej Slapar