OBRAZLOŽITEV

Temeljne določbe o vlogi, nalogah, pristojnosti in financiranju lokalnih skupnosti so opredeljene v Ustavi Republike Slovenije, podrobneje pa to področje opredeljuje zakonodaja, podzakonski akti in akti lokalnih skupnosti.

Proračun je osnovni instrument, s katerim občina določi programe, pravice porabe in vse javno finančne ukrepe za izvedbo zastavljenih programov in aktivnosti.

Po Zakonu o lokalni samoupravi in Zakonu o javnih financah morajo biti v proračunu zajeti vsi prihodki in drugi prejemki ter vsi odhodki in drugi izdatki, ki se porabljajo za posamezne namene financiranja javne porabe. Proračun kot splošen akt občine obravnava in sprejme občinski svet.

Če proračun ni sprejet pred začetkom leta, na katerega se nanaša, se financiranje funkcij občine in njenih nalog ter drugih s predpisi določenih namenov začasno nadaljuje na podlagi proračuna za preteklo leto in za iste programe kot v preteklem letu. V obdobju začasnega financiranja se smejo uporabiti sredstva do višine, sorazmerne s porabljenimi sredstvi v enakem obdobju v proračunu za preteklo leto.

Podlaga za načrtovanje prihodkov proračuna Občine Kamnik za leto 2025 (v nadaljevanju: proračun) je izračunan obseg primerne porabe za Občino Kamnik. Način izračuna primerne porabe občin opredeljuje Zakon o financiranju občin. Primerna poraba občine je za posamezno občino za posamezno proračunsko leto ugotovljen primeren obseg sredstev za financiranje z zakonom določenih nalog. Ministrstvo za finance ugotovi višino primerne porabe posamezne občine na podlagi:

* povprečnine, ki predstavlja v državi ugotovljen primeren obseg sredstev za financiranje z zakonom določenih nalog na prebivalca,
* števila prebivalcev občine,
* korekcijskih faktorjev (površina občine, dolžina lokalnih cest in javnih poti, prebivalci, mlajši od 15 let in prebivalci, starejši od 65 let).

Predhodni izračun primerne porabe, dohodnine in finančne izravnave za leto 2024 so občine s strani Ministrstva za finance prejele v začetku meseca oktobra 2024, iz katerega je razvidno, da primerna poraba za Občino Kamnik za leto 2025 znaša 20.755.825 € (ob upoštevanju povprečnine v višini 725 €) in da Občina Kamnik s pripadajočimi prihodki od dohodnine (20.899.793 €) v letu 2025 lahko financira primerno porabo, zato ni upravičena do finančne izravnave iz državnega proračuna. V jesenskem času so potekala pogajanja med Ministrstvom za finance in občinskimi združenji glede dogovora o višini povprečnine za leti 2025 in 2026, ki so se uspešno zaključila 28. 10. 2024 - podpisan je bil dogovor o višini povprečnine za leti 2025 in 2026, ki vključuje povišanje povprečnine iz 725 € na 771,33 € (kar posledično pomeni tudi višja sredstva za uravnoteženje razvitosti občin) ter dodatna sredstva za občine, ki izkazujejo nesorazmerje med stroški izvajanja zakonskih nalog in prejeto dohodnino. Na osnovi navedenega so v proračunu za leto 2025 upoštevana dodatna sredstva v ocenjeni višini 2.268.633 €.

Obrazložitev Odloka o proračunu Občine Kamnik za leto 2025:

* 1. člen je splošna določba, kaj se ureja z odlokom.
* 2. člen določa sestavo proračuna in višino splošnega dela proračuna.
* 3. člen je določba glede izvrševanja proračuna: pravna osnova je 4. člen Zakona o javnih financah.
* 4. člen se nanaša na opredelitev namenskih sredstev proračuna; pravna osnova je 43. člen Zakona o javnih financah.
* 5. člen vsebuje določbe glede prerazporejanja sredstev; pravna osnova sta 38. in 39. člen Zakona o javnih financah.
* 6. člen se nanaša na odpiranje novih proračunskih postavk in kontov; pravna osnova sta Zakon o javnih financah in 32. člen Pravilnika o postopkih za izvrševanje proračuna Republike Slovenije.
* 7. člen določa prevzemanje obveznosti, ki zahtevajo plačilo v prihodnjih letih in jih lahko neposredni uporabnik prevzame v tekočem letu; pravna osnova je 51. člen Zakona o javnih financah.
* 8. člen določa višino, do katere lahko investicijsko dokumentacijo potrjuje župan ter spreminjanje načrta razvojnih programov; pravna osnova je 17. člen Statuta Občine Kamnik.
* 9. člen določa proračunske sklade; pravna osnova je 56. člen Zakona o javnih financah.
* 10. člen opredeljuje proračunsko rezervo; pravna osnova je 49. člen Zakona o javnih financah.
* 11. člen je določba glede splošne proračunske rezervacije; pravna osnova je 42. člen Zakona o javnih financah.
* 12. člen je določba, ki se nanaša na poslovanje krajevnih skupnosti; pravna osnova je 19.c člen Zakona o lokalni samoupravi.
* 13. člen se nanaša na ravnanje s stvarnim premoženjem občine; pravna osnova je Zakon o stvarnem premoženju države in samoupravnih lokalnih skupnosti
* 14. člen se nanaša na odpis dolgov; pravna osnova je 77. člen Zakona o javnih financah.
* 15. in 16. člen določata obseg zadolževanja in poroštev občine in javnega sektorja; pravna osnova sta 5. in 88. člen Zakona o javnih financah.
* 17., 18. in 19. člen so prehodne in končne določbe, ki se nanašajo na objavo odloka in gradiva, začasno financiranje v letu 2026, če bo le-to potrebno ter veljavnost Odloka o proračunu Občine Kamnik za leto 2025.

V skladu s 13. členom Zakona o javnih financah, ki se nanaša na pripravo proračuna, predloži župan občinskemu svetu predlog proračuna z obrazložitvami, ki ga sestavljajo: splošni del, posebni del in načrt razvojnih programov. Sam proračun pa se sprejema z odlokom.

V tabelaričnem delu gradiva so podatki predstavljeni v naslednjih stolpcih: realizacija 2023, sprejeti proračun 2024 (rebalans proračuna, sprejet na 4. izredni seji občinskega sveta dne 30. 5. 2024), veljavni proračun 2024 (sprejeti proračun z upoštevanimi izvedenimi prerazporeditvami v okviru pooblastil županu), realizacija v obdobju od 1. 1. 2024 do 30. 9. 2024 (informativni podatki, možni so popravki knjižb) in predlog proračuna za leto 2025. Tabelarični del vključuje tudi indeks realizacije v obdobju od 1. 1. 2024 do 30. 9. 2024 glede na veljavni proračun 2024 in indeks načrtovanih sredstev v letu 2025 glede na sprejeti proračun 2024.

**I. SPLOŠNI DEL PRORAČUNA**

Splošni del proračuna sestavljajo: skupna bilanca prihodkov in odhodkov, račun finančnih terjatev in naložb ter račun financiranja: prejemki in izdatki Občine Kamnik in vseh 22 krajevnih skupnosti v občini Kamnik.

Tabela v nadaljevanju prikazuje razpoložljiva sredstva in izdatke posebej za Občino Kamnik in posebej za krajevne skupnosti.

|  |  |  |  |  |
| --- | --- | --- | --- | --- |
|  |  |  |  | v € |
|  | **prejemki** | **ocena prenosa sredstev iz leta 2024** | **skupaj razpoložljiva sredstva** | **izdatki** |
| Občina Kamnik | 53.026.362 | 3.400.000 | 56.426.362 | 56.426.362 |
| krajevne skupnosti | 283.561 | 423.600 | 707.161 | 707.161 |
| **SKUPAJ** | **53.309.923** | **3.823.600** | **57.133.523** | **57.133.523** |

Iz zgornje tabele je razvidno, da je Občina Kamnik vsa svoja razpoložljiva sredstva razporedila na izdatke, prav tako pa so tudi krajevne skupnosti vsa razpoložljiva sredstva razporedile na odhodke – proračun je tako uravnotežen.

V proračunu je upoštevana tudi ocena prenosa sredstev iz leta 2024 v leto 2025 v skupni višini 3.823.600 €, in sicer pri krajevnih skupnostih 423.600 € in pri Občini Kamnik 3.400.000 € (namenska sredstva).

Spodnja tabela prikazuje višino razpoložljivih sredstev in višino razporejenih odhodkov po posameznih krajevnih skupnostih:

|  |  |  |  |  |
| --- | --- | --- | --- | --- |
|  |  |  |  | v € |
| **KRAJEVNA SKUPNOST** | **prihodki** | **ocena prenosa sredstev iz leta 2024** | **razpoložljiva sredstva** | **odhodki** |
| ČRNA | 8.357 | 7.700 | 16.057 | 16.057 |
| DUPLICA | 14.422 | 9.700 | 24.122 | 24.122 |
| GODIČ | 29.175 | 3.700 | 32.875 | 32.875 |
| KAMNIK CENTER | 7.054 | 4.800 | 11.854 | 11.854 |
| KAMNIŠKA BISTRICA | 42.266 | 54.800 | 97.066 | 97.066 |
| MEKINJE | 7.992 | 16.300 | 24.292 | 24.292 |
| MOTNIK | 12.392 | 9.900 | 22.292 | 22.292 |
| NEVLJE | 10.089 | 6.000 | 16.089 | 16.089 |
| NOVI TRG | 8.336 | 85.000 | 93.336 | 93.336 |
| PEROVO | 9.623 | 55.200 | 64.823 | 64.823 |
| PODGORJE | 7.036 | 7.400 | 14.436 | 14.436 |
| PŠAJNOVICA | 7.097 | 15.700 | 22.797 | 22.797 |
| SELA | 8.994 | 22.600 | 31.594 | 31.594 |
| SREDNJA VAS | 27.100 | 5.800 | 32.900 | 32.900 |
| ŠMARCA | 15.334 | 14.300 | 29.634 | 29.634 |
| ŠMARTNO | 15.423 | 19.200 | 34.623 | 34.623 |
| ŠPITALIČ | 9.910 | 5.800 | 15.710 | 15.710 |
| TUHINJ | 16.816 | 18.800 | 35.616 | 35.616 |
| TUNJICE | 5.268 | 4.100 | 9.368 | 9.368 |
| VOLČJI POTOK | 6.749 | 16.600 | 23.349 | 23.349 |
| VRANJA PEČ | 6.497 | 17.900 | 24.397 | 24.397 |
| ZAPRICE | 7.631 | 22.300 | 29.931 | 29.931 |
| **SKUPAJ** | **283.561** | **423.600** | **707.161** | **707.161** |

# **1. Bilanca prihodkov in odhodkov**

1. **PRIHODKI**

Skupni načrtovani prihodki proračuna znašajo 50.429.923 € (Občina Kamnik 50.146.362 € in krajevne skupnosti 283.561 €).

Po ekonomskih namenih so deleži posameznih skupin prihodkov naslednji:

|  |  |  |
| --- | --- | --- |
|  | **znesek v €** | **delež v %** |
| 70 - davčni prihodki | 26.513.537 | 52,6 |
| 71 - nedavčni prihodki | 3.319.286 | 6,6 |
| 72 - kapitalski prihodki | 210.000 | 0,4 |
| 73 - prejete donacije | 1.600 | 0,0 |
| 74 - transferni prihodki | 20.209.844 | 40,1 |
| 78 - prejeta sredstva iz EU in iz drugih držav | 175.656 | 0,3 |
| **SKUPAJ** | **50.429.923** | **100,0** |

V spodnji tabeli so skupni prihodki proračuna Občine Kamnik prikazani po posameznih podskupinah kontov, razdeljenih na Občino Kamnik in krajevne skupnosti:

|  |  |  |  |  |
| --- | --- | --- | --- | --- |
|  |  |  |  | v € |
|  | **podskupina kontov** | **Občina Kamnik** | **krajevne skupnosti** | **SKUPAJ** |
| 700 | Davki na dohodek in dobiček | 23.168.426 | 0 | 23.168.426 |
| 703 | Davki na premoženje | 2.874.711 | 0 | 2.874.711 |
| 704 | Domači davki na blago in storitve | 470.400 | 0 | 470.400 |
| 710 | Udeležba na dobičku in dohodki od premoženja | 2.400.650 | 81.660 | 2.482.310 |
| 711 | Takse in pristojbine | 30.000 | 0 | 30.000 |
| 712 | Globe in druge denarne kazni | 70.000 | 0 | 70.000 |
| 713 | Prihodki od prodaje blaga in storitev | 70.000 | 6.800 | 76.800 |
| 714 | Drugi nedavčni prihodki | 660.176 | 0 | 660.176 |
| 720 | Prihodki od prodaje osnovnih sredstev | 190.000 | 0 | 190.000 |
| 722 | Prihodki od prodaje zemljišč in neopredmetenih sredstev | 20.000 | 0 | 20.000 |
| 730 | Prejete donacije iz domačih virov | 0 | 1.600 | 1.600 |
| 740 | Transferni prihodki iz drugih javnofinančnih institucij | 19.312.439 | 193.501 | 19.505.940 |
| 741 | Prejeta sredstva iz drž.proračuna iz sredstev proračuna EU in iz drugih držav | 703.904 | 0 | 703.904 |
| 787 | Prejeta sredstva od drugih evropskih institucij in iz drugih držav | 175.656 | 0 | 175.656 |
|  | **SKUPAJ** | **50.146.362** | **283.561** | **50.429.923** |

**70 - Davčni prihodki (26.513.537 €)**

Davčni prihodki zajemajo davke na dohodek in dobiček, davke na premoženje in domače davke na blago in storitve.

* 700 – Davki na dohodek in dobiček (23.168.426 €):

Dohodnina je načrtovana v višini 23.168.426 €, v navedenem znesku pa so že upoštevana tudi predvidena dodatna sredstva na osnovi podpisanega dogovora o višini povprečnine za leti 2025 in 2026 v višini 2.268.633 €.

* 703 – Davki na premoženje (2.874.711 €):

|  |  |
| --- | --- |
|  | v € |
|  | **proračun 2025** |
| 7030 - davki na nepremičnine | 2.114.711 |
| *nadomestilo za uporabo stavbnega zemljišča* | *2.034.711* |
| *davek od premoženja* | *80.000* |
| 7031 - davki na premičnine | 10.000 |
| 7032 - davki na dediščine in darila | 150.000 |
| 7033 - davki na promet nepremičnin in na fin. premoženje | 600.000 |
| **SKUPAJ** | **2.874.711** |

Nadomestilo za uporabo stavbnega zemljišča: V skladu z določili 58. in 62. člena Zakona o stavbnih zemljiščih (Uradni list SRS, številka 18/84, 33/89 ter Uradni list RS, številka 24/92 in 44/97) se nadomestilo za uporabo stavbnega zemljišča plačuje na območjih, ki jih je določil Občinski svet občine Kamnik z Odlokom o nadomestilu za uporabo stavbnega zemljišča v občini Kamnik. Nadomestilo za uporabo stavbnega zemljišča se po 405. členu ZDavP-2 (Uradni list RS, št. 137/06) plačuje za leto v naprej in v obrokih, kot velja za odmero davka od premoženja. V letu 2025 se planira 2.034.711 € prihodkov iz naslova nadomestila za uporabo stavbnega zemljišča.

Davek od premoženja plačujejo osebe, ki posedujejo stavbe, dele stavb, stanovanja in garaže ter prostore za počitek in rekreacijo in je za leto 2025 ocenjen v višini 80.000 €.

Davki na premičnine predstavljajo davek na posest plovnih objektov in motornih vozil. V proračunu so načrtovani v višini 10.000 €.

Davek na dediščine in darila obdavčuje premoženje, ki ga fizična ali pravna oseba prejme od druge fizične ali pravne osebe kot dediščino ali darilo in se ne šteje za dohodek po zakonu, ki ureja dohodnino oziroma davek od dohodkov pravnih oseb. Za premoženje se štejejo nepremičnine, premičnine (tudi vrednostni papirji in denar), premoženjske in druge stvarne pravice. Prihodki od davka pripadajo občini, kjer je nepremičnina oziroma občini, kjer je stalno prebivališče oziroma sedež davčnega zavezanca (za premičnine, premoženjske in druge stvarne pravice). V letu 2025 je načrtovan prihodek iz tega naslova v višini 150.000 €.

Davek na promet nepremičnin se plačuje po stopnji 2 % od prometa nepremičnin ter od odplačne ustanovitve in odplačnega prenosa ali oddajanja v najem stavbne pravice. Zavezanec za davek na promet nepremičnin je prodajalec nepremičnine. Davek pripada občini, v kateri nepremičnina leži. V letu 2025 je načrtovan prihodek iz tega naslova 600.000 €.

* 704 – Domači davki na blago in storitve (470.400 €):

|  |  |
| --- | --- |
|  | v € |
|  | **proračun 2025** |
| 7044 - davki na posebne storitve | 30.000 |
| 7047 - drugi davki na uporabo blaga in storitev | 440.400 |
| *okoljska dajatev - odvajanje odpadnih voda* | *200.000* |
| *turistična taksa* | *140.000* |
| *občinske takse* | *400* |
| *pristojbina za vzdrževanje gozdnih cest* | *100.000* |
| **SKUPAJ** | **470.400** |

Davki na posebne storitve predstavljajo davek na dobitke od iger na srečo, s katerim je obdavčen vsak dobitek, ki je bil pridobljen pri klasičnih igrah na srečo, kot jih določa zakon, ki ureja igre na srečo. V proračunu za leto 2025 je iz tega naslova načrtovanih 30.000 €.

Okoljska dajatev za onesnaževanje okolja zaradi odvajanja odpadnih voda se obračuna pri računih odvajanja in čiščenja odpadne vode, ki jih izdaja koncesionar. Slednji mesečno nakaže zbrana sredstva v občinski proračun. Ker so sredstva namenska, se porabijo za dograditev manjkajoče kanalizacijske infrastrukture, del sredstev pa je namenjenih za subvencioniranje malih komunalnih čistilnih naprav, nepretočnih greznic ter hišnih črpališč. Načrtovani prihodki v letu 2025 znašajo 200.000 €.

Turistična taksa: V letu 2025 so na podlagi Odloka o turistični taksi v Občini Kamnik načrtovani prihodki iz naslova turistične takse v višini 140.000 €. 1. 1. 2019 je začel veljati nov Odlok o turistični in promocijski taksi v Občini Kamnik, ki ureja višino turistične in promocijske takse ter oprostitve, način plačevanja turistične in promocijske takse, način vodenja evidence turistične in promocijske takse, nadzor in kazenske določbe na tem področju. Taksa znaša v Občini Kamnik 2,50 € na nočitev in se deli v razmerju 80 % na turistično takso in 20 % na promocijsko takso. Višina turistične takse znaša 2,00 €/nočitev in je namenjena za razvoj turizma v Občini Kamnik in 0,50 €/nočitev znaša promocijska taksa, ki se nakaže Slovenski turistični organizaciji za spodbujanje razvoja turizma na državni ravni. Na podlagi Zakona o spodbujanju turizma (Uradni list RS, št. 13/18) in Odloka o turistični in promocijski taksi v Občini Kamnik (Uradni list RS, št. 43/18) turistična taksa v občini Kamnik znaša 2,00 €/nočitev. Prihodki iz naslova turistične takse so bili v prvih devetih mesecih leta 2023 realizirani v višini 93.714,40 €, v prvih devetih mesecih leta 2024 pa v višini 112.457,80 € zato predvidevamo, da bomo v letu 2025 realizirali prihodke iz naslova turistične takse v predvideni višini.

Prihodki iz naslova občinskih taks so v proračunu za leto 2025 načrtovani v višini 400 €.

Pristojbina za vzdrževanje gozdnih cest v višini 100.000 € predstavlja namenske prihodke v obliki prispevka za vzdrževanje gozdnih cest, ki se odmerja ob odmeri obveznosti iz katastrskega dohodka gozda.

**71 Nedavčni prihodki (3.319.286 €)**

Nedavčni prihodki zajemajo udeležbo na dobičku in dohodke od premoženja, takse in pristojbine, globe in druge denarne kazni, prihodke od prodaje blaga in storitev ter druge nedavčne prihodke.

|  |  |  |
| --- | --- | --- |
| 710 – Udeležba na dobičku in dohodki od premoženja (2.482.310 €): |  | |
|  | v € |
|  | **proračun 2025** |
| 7102 - prihodki od obresti (prihodki krajevne skupnosti) | 115.230 |
| *prihodki od obresti - krajevne skupnosti* | *15.230* |
| *prihodki od obresti - občina* | *100.000* |
| 7103 - prihodki od premoženja | 2.367.080 |
| *prihodki od najemnin (krajevne skupnosti)* | *66.430* |
| *prihodki od najemnin za poslovne prostore* | *150.000* |
| *prihodki od najemnin za stanovanja* | *400.000* |
| *prihodki od najemnine za infrastrukturo - vodovod* | *540.000* |
| *prihodki od najemnine za infrastrukturo - kanalizacija* | *530.000* |
| *prihodki od najemnine za infrastrukturo - CČN* | *485.000* |
| *prihodki od drugih najemnin* | *45.000* |
| *prihodki od tržnice* | *11.000* |
| *prihodki od parkirnin na javnih parkiriščih* | *60.000* |
| *prihodki iz naslova podeljenih koncesij* | *79.650* |
| **SKUPAJ** | **2.482.310** |

Krajevne skupnosti imajo v svojih finančnih načrtih za leto 2025 predvidene prihodke od obresti v skupni višini 15.230 € (gre za obresti za stanje sredstev na transakcijskih računih krajevnih skupnosti).

Prihodki od obresti – občina: V letu 2025 je predvidenih 100.000 € prihodkov od obresti za stanje sredstev na transakcijskem računu občine.

Krajevne skupnosti imajo za leto 2025 načrtovane prihodke od najemnin za poslovne prostore, stanovanja in prihodke od drugih najemnin (grobnina, uporaba mrliške vežice) v skupni višini 66.430 €.

Prihodki od najemnin za poslovne prostore: Za leto 2025 se iz naslova najemnin za poslovne prostore, ki so v lasti Občine Kamnik, načrtujejo prihodki v višini 150.000 €.

Prihodki od najemnin za stanovanja: Občina Kamnik je lastnica 161 stanovanjskih enot. Iz naslova neprofitnih najemnin, ki se oblikujejo v skladu z Uredbo o metodologiji za oblikovanje najemnin v neprofitnih stanovanjih ter merilih in postopku za uveljavljanje subvencioniranih najemnin, je za leto 2025 načrtovanih 400.000 €.

Prihodki od najemnine za infrastrukturo – vodovod (540.000 €): V skladu z računovodskimi standardi in Uredbo o metodologiji za oblikovanje cen storitev obveznih občinskih gospodarskih javnih služb varstva okolja je določen način oblikovanja cen storitev. Cena omrežnine se obračunava na računih za oskrbo s pitno vodo, ki jih izdaja koncesionar. Omrežnina predstavlja vrednost amortizacije vodovodne infrastrukture v preteklem letu in predstavlja strošek za uporabnika. Na podlagi sprejete cene omrežnine za javno vodovodno omrežje v občini Kamnik je glede na izračune v predhodnih letih in na vključevanje na novo zgrajenih vodovodnih sistemov ocenjena na 540.000 €. Koncesionar mesečno nakaže zbrana sredstva v občinski proračun. Sredstva se porabijo za investicijsko obnovo obstoječih vodovodnih sistemov.

Prihodki od najemnine za infrastrukturo – kanalizacija (530.000 €): V skladu z računovodskimi standardi in Uredbo o metodologiji za oblikovanje cen storitev obveznih občinskih gospodarskih javnih služb varstva okolja je določen način oblikovanja cen storitev. Cena omrežnine se obračunava na računih odvajanja in čiščenja odpadne vode, ki jih izdaja koncesionar. Slednji mesečno nakaže zbrana sredstva v občinski proračun. Sredstva se porabijo za dograditev in investicijsko obnovo obstoječih kanalizacijskih sistemov.

Prihodki od najemnine za infrastrukturo – CČN Domžale – Kamnik (485.000 €): V skladu z računovodskimi standardi in Uredbo o metodologiji za oblikovanje cen storitev obveznih občinskih gospodarskih javnih služb varstva okolja je določen način oblikovanja cen storitev. Cena omrežnine se obračunava na računih odvajanja in čiščenja odpadne vode. Sredstva bodo porabljena za investicijsko vzdrževanje centralne čistilne naprave Domžale – Kamnik v skladu s potrebami in sprejetim letnim planom.

Prihodki od drugih najemnin (najem javnih površin in vrtičkov, nadomestila za služnost in najemnina za uporabo gospodarske javne infrastrukture – zbirni center za ravnanje z odpadki) so za leto 2025 načrtovani v višini 45.000 €.

Prihodki od tržnice so za leto 2025 načrtovani v višini 11.000 €.

Prihodki od parkirnin na javnih parkiriščih predstavljajo plačane parkirnine na parkirnih avtomatih ter prodane mesečne in letne parkirne karte za parkiranje na plačljivih parkiriščih v ožjem delu mesta Kamnik. Prihodki od parkirnin na javnih parkiriščih so v proračunu načrtovani v višini 60.000 €.

Prihodki iz naslova podeljenih koncesij so za leto 2025 načrtovani v skupni višini 79.650 €, in sicer:

|  |  |  |  |
| --- | --- | --- | --- |
|  |  |  | v € |
| **vrsta koncesije** | **koncedent** | **zavezanec za plačilo** | **znesek** |
| naravna bogastva (rudarska pravica) | država | Calcit, d. d. … | 63.000 |
| trajnostno gospodarjenje z divjadjo | država | MKGP | 1.650 |
| plinovodno omrežje | občina | Adriaplin, d. o. o. | 15.000 |
| **SKUPAJ** |  |  | **79.650** |

* 711 – Takse in pristojbine (30.000 €):

V  skladu z določili Zakona o upravnih taksah velja, da so prihodki od upravnih taks, plačanih v gotovini oz. z elektronskim denarjem ali z drugimi veljavnimi plačilnimi instrumenti, ki so doseženi pri organih občin, prihodek občinskega proračuna. Glede na višino taksnih obveznosti za posamezna dejanja, ki jih izvaja lokalna skupnost (gre predvsem za vloge, odločbe, sklepe, potrdila), predvidevamo, da se bo iz tega naslova v občinskem proračunu tudi v letu 2025 zbralo za okoli 30.000 €. Dejanski obseg sredstev iz navedenega prihodkovnega vira bo vsekakor odvisen od števila upravnih zadev, ki sodijo v pristojnost reševanja občinske uprave. Ob tem velja opomniti, da se za posamezne vrste upravnih postopkov (predvsem s področja uveljavljanja različnih socialno-varstvenih pravic, dostopa do informacij javnega značaja; urejanja delovnih razmerij) in v primeru pomoči drugim upravnim organom upravne takse ne zaračunavajo - ne glede na materialne stroške, ki nastajajo pri reševanju tovrstnih zadev. Zakon o upravnih taksah namreč izrecno določa, da se upravne takse poravnavajo zgolj v določenih zneskih in samo za tiste dokumente in dejanja, ki jih eksplicitno določa taksna tarifa omenjenega zakona.

* 712 – Globe in druge denarne kazni (70.000 €):

V skladu s sprejetimi občinskimi predpisi in prenesenimi zakonskimi pooblastili so za posamezne kršitve predpisane globe v določenih zneskih. Osnovni namen sankcioniranja je odvračanje kršiteljev od nadaljnjega nespoštovanja veljavnih predpisov, pristojna služba občinske uprave pa bo z izvajanjem nadzorstvene funkcije poskušala zagotoviti čim več reda na lokalnem nivoju tudi na področju prekoračitev hitrostnih omejitev v območjih šol, vrtcev, otroških igrišč, predelih, kjer se nahaja večje število pešcev, kolesarjev, starejših udeležencev v prometu ter območjih naselij, kjer potekajo šolske poti, dodatno pa se bo tudi izvajal nadzor nad tovornimi vozili. Prihodki iz naslova glob in drugih denarnih kazni so v proračunu načrtovani v višini 70.000 €.

* 713 – Prihodki od prodaje blaga in storitev (76.800 €):

|  |  |
| --- | --- |
|  | v € |
|  | **proračun 2025** |
| 7130 - prihodki od prodaje blaga in storitev | 76.800 |
| *prihodki občine* | *70.000* |
| *prihodki krajevnih skupnosti* | *6.800* |
| **SKUPAJ** | **76.800** |

Prihodki od prodaje blaga in storitev so za proračunsko leto 2025 ocenjeni v višini 70.000 €. Predmetni proračunski vir zajema po vsebini predvsem vplačila državnih organov za pokrivanje sorazmernega dela obratovalnih stroškov (energije, komunalnih storitev, čiščenja poslovnih prostorov, varovanja objekta, izvajanja hišniških opravil idr.), ki jih za uporabo poslovnih prostorov v občinski upravi stavbi poravnavata UE Kamnik in v majhnem deležu FURS – pisarna Kamnik. UE Kamnik je sicer v skladu s sklenjeno pogodbo dolžna prispevati tudi sorazmerni delež (le-ta znaša 31 %) ob investicijskih vlaganjih v objekt, tovrstni prihodki pa se prikažejo posebej. V navedeni prihodkovni vir se nadalje stekajo prihodki od storitev, opravljenih v internem prehrambenem obratu. Slednji so na letni ravni ocenjeni na okoli 20.000 €. Tovrstne storitve so sicer na voljo vsem zaposlenim v občinski upravni stavbi.

Prihodke od prodaje blaga in storitev imajo v letu 2025 načrtovane tudi krajevne skupnosti Motnik, Šmartno in Tuhinj, in sicer v skupni višini 6.800 €.

* 714 – Drugi nedavčni prihodki (660.176 €):

|  |  |
| --- | --- |
|  | v € |
|  | **proračun 2025** |
| 7141 - drugi nedavčni prihodki | 660.176 |
| *komunalni prispevek* | *350.000* |
| *Fundacija za šport - tribune športni park Virtus* | *60.000* |
| *ZD Kamnik - gradnja in nabava opreme* | *250.176* |
| **SKUPAJ** | **660.176** |

Komunalni prispevek: V letu 2025 se planira prihodke v vrednosti 350.000 €. Občinska uprava Občine Kamnik izdaja na podlagi 216. in 221. člena Zakona o urejanju prostora in Odloka o programu opremljanja stavbnih zemljišč in merilih za odmero komunalnega prispevka na območju Občine Kamnik odločbe o odmeri komunalnega prispevka. S plačilom komunalnega prispevka so poravnani vsi stroški priključevanja objekta na obstoječo komunalno opremo, razen gradnje tistih delov priključkov, ki so v zasebni lasti.

Fundacija za šport – tribune Športni park Virtus: Občina Kamnik v naslednjem letu načrtuje postavitev montažnih tribun v Športnem parku Virtus. Projektna dokumentacija je pripravljena, gradbeno dovoljenje je v pridobivanju na UE Kamnik. Projekt bo občina prijavila na razpis Fundacije za šport, ki bo predvidoma objavljen v januarju 2025, pri čemer načrtujemo sofinancerska sredstva v višini 60.000 €.

ZD Kamnik – gradnja in nabava opreme: Ministrstvo za zdravje je v juniju 2023 objavilo poziv za »Sofinanciranje investicij na primarni ravni zdravstvene dejavnosti v Republiki Sloveniji«. Predmet sofinanciranja investicij na primarni ravni zdravstvene dejavnosti so investicije v objekte zdravstvenih domov, zdravstvenih postaj ali zdravstvenih ambulant oziroma opremo, namenjene za izvajanje zdravstvene dejavnosti na primarni ravni, z namenom zagotavljanja enakih pogojev za zadovoljevanje skupnih potreb prebivalcev v skladu z razvojnimi cilji države na primarni ravni zdravstvene dejavnosti in z namenom zagotavljanja manjkajočih površin ali prostorov, ki se uporabljajo za izvajanje zdravstvene dejavnosti. **V Zdravstvenem domu dr. Julija Polca Kamnik za to obdobje načrtujejo ureditev dodatnih prostorov za štiri ambulante družinske medicine, izdelavo zahodnega dela podstrešja (vključno s kritino, okni in fasado), nakup različnih medicinskih naprav (**panoramski zobni RTG, EKG, RTG aparat, sterilizator, zobozdravstveni terapevtski stoli) in **nakup reševalnega vozila, vozila za patronažno službo ter vozilo za urgentnega zdravnika. Sredstva v višini 250.176 € bo zagotovil javni zavod sam iz presežka prihodkov, sredstva v višini 306.116 € pa bo zagotovilo Ministrstvo za zdravje. Skladno z razpisnimi pogoji investicijo vodi Občina Kamnik.**

**72 Kapitalski prihodki (210.000 €)**

* 720 – Prihodki od prodaje osnovnih sredstev (190.000 €):

Prihodki od prodaje zgradb in prostorov: Občina si že dlje časa prizadeva odkupiti ½ solastniški delež na stanovanjski hiši na Duplici, vse s ciljem zagotoviti prepotrebne prostore za delovanje PGD Duplica. Iz dosedanjih razgovorov s solastnico v tem trenutku še ni mogoče zaključiti, kdaj in pod kakšnimi pogoji bo odkup solastniškega deleža možen. Odprte so še vse možnosti, med njimi tudi menjava za drugo nepremičnino. V kolikor bo občina dejansko solastniški delež lahko odkupila zgolj pod pogojem menjave z drugo nepremičnino, je potrebno predvideti ustrezna sredstva (cca. 190.000 €) na prihodkovni in odhodkovni strani proračuna, v kolikor pa bo možen le odkup solastniškega deleža, pa realizacije na prihodkovni strani pač ne bo.

* 722 – Prihodki od prodaje zemljišč in neopredmetenih sredstev (20.000 €):

Prihodki od prodaje stavbnih zemljišč: Občina bo v letu 2025 prodala tudi nekatera manjša zemljišča, za katera so za odkup zainteresirani lastniki sosednjih nepremičnin, ki bi ta zemljišča uporabili kot funkcionalna oz. pripadajoča zemljišča k svojim objektom oz. zemljiščem (cca. 20.000 €). Predvidene so tudi nekatere menjave zemljišč v primerih, ko so le-te v interesu občine oz. v javnem interesu.

**73 Prejete donacije (1.600 €)**

* 730 – Prejete donacije iz domačih virov (1.600 €):

|  |  |
| --- | --- |
|  | v € |
|  | **proračun 2025** |
| 7300 - prejete donacije in darila od domačih pravnih oseb (KS) | 100 |
| 7301 - prejete donacije in darila od domačih fizičnih oseb (KS) | 1.500 |
| **SKUPAJ** | **1.600** |

Prejete donacije in darila od domačih pravnih oseb v višini 100 € je načrtovala KS Godič, donacije od domačih fizičnih oseb v višini 1.500 € pa KS Motnik.

**74 Transferni prihodki (20.209.844 €)**

Transferni prihodki zajemajo transferne prihodke iz drugih javnofinančnih institucij ter prejeta sredstva iz državnega proračuna iz sredstev proračuna EU in iz drugih držav.

* 740 – Transferni prihodki iz drugih javnofinančnih institucij (19.505.940 €):

|  |  |
| --- | --- |
|  | v € |
|  | **proračun 2025** |
| 7400 - prejeta sredstva iz državnega proračuna | 19.292.439 |
| *požarna taksa* | *100.000* |
| *sredstva za uravnoteženje razvitosti občin* | *929.260* |
| *sredstva za stroške plač v javnih zavodih* | *477.399* |
| *Zavod za zaposlovanje - javna dela* | *30.000* |
| *MKGP - sredstva za gozdne ceste* | *25.000* |
| *MKGP - nadomestilo za upravljanje državnih gozdov* | *5.000* |
| *državna sredstva za odpravo posledic elementarnih nesreč (sanacija)* | *13.729.295* |
| *državna sredstva za odpravo posledic elementarnih nesreč - gozdne ceste* | *1.000.608* |
| *Ministrstvo za zdravje - gradnja in nabava opreme v ZD Kamnik* | *306.116* |
| *MOPE - sofinanciranje izdelave OCPS (prispevek RS)* | *4.515* |
| *MOPE Elena - Knjižnica F. Balantiča Kamnik (prispevek RS)* | *476.733* |
| *MOPE Elena - Glasbena šola Kamnik (prispevek RS)* | *277.910* |
| *MOPE Elena - Vrtec Antona Medveda Kamnik (prispevek RS)* | *192.847* |
| *MOPE - sončna elektrarna enota Tinkara* | *60.152* |
| *Ministrstvo za naravne vire in prostor - sanacija plazov* | *100.000* |
| *UE Kamnik - povračilo stroškov vgradnje klimatskih naprav* | *7.604* |
| *DRSV - povračilo stroškov projektne dokumentacije Kam. Bistrica etapa 2* | *70.000* |
| *MGTŠ - zunanja ureditev pri OŠ Frana Albrehta* | *500.000* |
| *MGTŠ - nova športna dvorana pri OŠ Frana Albrehta* | *1.000.000* |
|  |  |
| 7401 - prejeta sredstva iz občinskih proračunov | 213.501 |
| *prihodki krajevne skupnosti (nakazila Občine Kamnik)* | *193.501* |
| *Občina Komenda - sofinanciranje vodovodne komunalne infrastrukture* | *20.000* |
| **SKUPAJ** | **19.505.940** |

Požarna taksa: Sredstva iz naslova požarne takse kot transferni prihodek predstavljajo strogo namenski prihodek, ki se ga lahko uporabi izključno za varstvo pred požari oz. za nakup manjkajoče zaščitne in reševalne opreme v skladu z merili za organiziranje in opremljanje gasilskih enot. Opremljenost gasilskih enot v skladu z navedenimi merili še ni popolna, hkrati pa je potrebno poškodovano in dotrajano opremo zaradi številnih intervencij sproti zamenjati oz. nadomeščati. Glede na realizacijo prihodkov od požarne takse v letu 2024 ocenjujemo, da se bo v letu 2025 iz tega naslova zbralo za okoli 100.000 € prihodkov.

Sredstva za uravnoteženje razvitosti občin: Sredstva, ki so bila na podlagi prej veljavnega 23. člena Zakona o financiranju občin razdeljena na povratna in nepovratna, so po Zakonu o finančni razbremenitvi občin združena in bodo posamezni občini po dvanajstinah v celoti nakazana kot nepovratna sredstva. V proračunu za leto 2025 je načrtovanih 929.260 € prihodkov iz tega naslova.

Sredstva za stroške plač v javnih zavodih: V letu 2025 bo država sofinancirala stroške povečanja plač v javnih zavodih v višini 477.399 €.

Zavod za zaposlovanje – javna dela: Zavod RS za zaposlovanje namerava skupaj z Občino Kamnik tudi v letu 2025 finančno podpreti izvajanje javnih del. V kolikor bo Občina Kamnik uspešno kandidirala za programe javnih del tudi v letu 2025, predvidevamo, da bomo s strani Zavoda RS za zaposlovanje prejeli sofinancerska sredstva v višini 30.000 €.

Ministrstvo za kmetijstvo, gozdarstvo in prehrano – sredstva za gozdne ceste: V letu 2025 načrtujemo sredstva v višini 25.000 €, ki bodo v proračun občine nakazana na osnovi predhodno sklenjenih medsebojnih pogodb in na tej osnovi posredovanih zahtevkov.

Ministrstvo za kmetijstvo, gozdarstvo in prehrano – nadomestilo za upravljanje državnih gozdov: V letu 2025 načrtujemo pridobitev sredstev v višini 5.000 € kot nadomestilo za upravljanje z državnimi gozdovi.

Državna sredstva za odpravo posledic elementarnih nesreč - sanacija: V proračunu za leto 2025 so načrtovani prihodki za sanacijo po poplavah v višini 13.729.295 €, od tega za sanacijo po poplavah 4. 8. 2023 12.340.320 € in za sanacijo po poplavah 27. 10. 2023 1.388.975 €. Navedeni znesek predstavlja razliko med ocenjeno višino škode in prejetim predplačilom, ki je bil Občini Kamnik nakazan v letu 2024.

Državna sredstva za odpravo posledic elementarnih nesreč – gozdne ceste: V proračunu za leto 2025 so načrtovani prihodki za obnovo gozdnih cest po poplavah v letu 2023 v višini 1.000.608 €, ki predstavljajo razliko med ocenjeno višino škode in prejetim predplačilom, ki je bil Občini Kamnik nakazan v letu 2024.

Ministrstvo za zdravje - ZD Kamnik - gradnja in nabava opreme: Ministrstvo za zdravje je v juniju 2023 objavilo poziv za »Sofinanciranje investicij na primarni ravni zdravstvene dejavnosti v Republiki Sloveniji«. Predmet sofinanciranja investicij na primarni ravni zdravstvene dejavnosti so investicije v objekte zdravstvenih domov, zdravstvenih postaj ali zdravstvenih ambulant oziroma opremo, namenjene za izvajanje zdravstvene dejavnosti na primarni ravni, z namenom zagotavljanja enakih pogojev za zadovoljevanje skupnih potreb prebivalcev v skladu z razvojnimi cilji države na primarni ravni zdravstvene dejavnosti in z namenom zagotavljanja manjkajočih površin ali prostorov, ki se uporabljajo za izvajanje zdravstvene dejavnosti. **V Zdravstvenem domu dr. Julija Polca Kamnik za to obdobje načrtujejo ureditev dodatnih prostorov za štiri ambulante družinske medicine, izdelavo zahodnega dela podstrešja (vključno s kritino, okni in fasado), nakup različnih medicinskih naprav (**panoramski zobni RTG, EKG, RTG aparat, sterilizator, zobozdravstveni terapevtski stoli) in **nakup reševalnega vozila, vozila za patronažno službo ter vozilo za urgentnega zdravnika. Sredstva v višini 250.176 € bo zagotovil javni zavod sam iz presežka prihodkov, sredstva v višini 306.116 € pa bo zagotovilo Ministrstvo za zdravje. Skladno z razpisnimi pogoji investicijo vodi Občina Kamnik.**

MOPE – sofinanciranje Občinske celostne prometne strategije Občine Kamnik (prispevek RS): Občina Kamnik je v letu 2024 pristopila k izdelavi Občinske celostne prometne strategije (OCPS). Občinska celostna prometna strategija (OCPS) Občine Kamnik je strateški dokument občine o usmerjanju razvoja in celostnega upravljanja prometa na njenem območju. Izdelava OCPS občine Kamnik je predmet sofinanciranja s sredstvi evropske kohezijske politike, Kohezijskega sklada (na podlagi Javnega razpisa Ministrstva za okolje, podnebje energijo). Po sprejemu dokumenta na Občinskem svetu Občine Kamnik bo s strani Republike Slovenije občina prejela 4.515 € nepovratnih sredstev.

MOPE Elena – Knjižnica F. Balantiča Kamnik: V okviru projekta ELENA je bila v letu 2024 pridobljena projektna dokumentacija za energetsko sanacijo in postavitev sončne elektrarne ter gradbeno dovoljenje za rekonstrukcijo osrednje kamniške knjižnice. Na podlagi predmetnega projekta bo spomladi 2025 sledila izvedba investicije, s katero nameravamo kandidirati na napovedanih razpisih MOPE za sofinanciranje energetskih sanacij ter postavitve sončnih elektrarn na javnih stavbah. Načrtovani prihodki v skupni višini 476.733 € predstavljajo pričakovana nepovratna sredstva iz naslova omenjenih razpisov (na podobnih razpisih je občina v preteklosti že uspešno kandidirala).

MOPE Elena – Glasbena šola Kamnik (prispevek RS): V okviru projekta ELENA je bila v letu 2024 pridobljena projektna dokumentacija za energetsko sanacijo in postavitev sončne elektrarne Na podlagi predmetnega projekta bo spomladi 2025 sledila izvedba investicije, s katero nameravamo kandidirati na napovedanih razpisih MOPE za sofinanciranje energetskih sanacij ter postavitve sončnih elektrarn na javnih stavbah. Načrtovani prihodki v skupni višini 277.910 € predstavljajo pričakovana nepovratna sredstva iz naslova omenjenih razpisov (na podobnih razpisih je občina v preteklosti že uspešno kandidirala).

MOPE Elena – Vrtec Antona Medveda enota Tinkara: V okviru projekta ELENA je bila v letu 2024 pridobljena projektna dokumentacija za energetsko sanacijo in postavitev sončne elektrarne na vrtčevski enoti Tinkara. Na podlagi predmetnega projekta bo jeseni prihodnje leto sledila izvedba investicije, s katero nameravamo kandidirati na napovedanih razpisih MOPE za sofinanciranje energetskih sanacij ter postavitve sončnih elektrarn na javnih stavbah. Načrtovani prihodki v skupni višini 192.847 € predstavljajo pričakovana nepovratna sredstva iz naslova omenjenih razpisov (na podobnih razpisih je občina v preteklosti že uspešno kandidirala).

MOPE – sončne elektrarne enota Tinkara: Občina Kamnik je v tem letu uspešno kandidirala in pridobila nepovratna sredstva za postavitev sončne elektrarne na vrtčevski enoti Tinkara. Investicija bo izvedena v prihodnjem letu, načrtuje se nepovratna sredstva v višini 60.152 €.

Ministrstvo za naravne vire in prostor - sanacija plazov: V letu 2025 načrtujemo sredstva v višini 100.000 €, ki bodo v proračun občine nakazana na osnovi predhodno sklenjenih medsebojnih pogodb in na tej osnovi posredovanih zahtevkov za sanacije plazov, v kolikor bo ministrstvo v letu 2025 posredovalo poziv občinam za sofinanciranje zemeljskih plazov.

UE Kamnik – povračilo stroškov vgradnje klimatskih naprav: Glede na sklenjeni sporazum bo Upravna enota Kamnik za vgradnjo klimatskih naprav v občinski proračun v začetku leta 2025 poravnala prevzeto obveznost v znesku 7.604 €.

DRSV – povračilo stroškov projektne dokumentacije Kamniška Bistrica etapa 2: V letu 2025 načrtujemo sredstva v višini 70.000 €, ki bodo v proračun občine nakazana s strani DRSV na osnovi predhodno sklenjenega Sporazuma o sofinanciranju projekta sanacije »Ureditev Kamniške Bistrice od Kamnika do Radomelj – Etapa 2«. Občina Kamnik in Domžale sta v letu 2024 na podlagi dogovora z DRSV sofinancirali potrebno projektno dokumentacijo (geodezija, videoposnetek, Elaborat presoje vpliva na stanje površinskih voda, novelacijo HH študije, DPP in PZI). Občinska uprava bo takoj po podpisu Sporazuma o sofinanciranju zgoraj navedenega projekta sanacije na DRSV podala zahtevek za povračilo sredstev, ki so bila že porabljena za izdelavo projektne in druge dokumentacije.

MGTŠ - zunanja ureditev pri OŠ Frana Albrehta: Občina Kamnik je uspešno kandidirala na razpisu Ministrstva za gospodarstvo, turizem in šport in uspela pridobiti 500.000 € nepovratnih sredstev za izgradnjo zunanjih športnih površin za obe mestni šoli. Načrtuje se, da bo investicija zaključena do 31. 8. 2025.

MGTŠ – nova športna dvorana pri OŠ Frana Albrehta:Občina Kamnik je uspešno kandidirala na razpisu Ministrstva za gospodarstvo, turizem in šport in uspela pridobiti 1.000.000 € nepovratnih sredstev za izgradnjo nove športne dvorane pri OŠ Frana Albrehta. Načrtuje se, da bo investicija zaključena do 31. 8. 2026.

Vse krajevne skupnosti imajo v svojih finančnih načrtih upoštevana prejeta sredstva iz občinskih proračunov. Gre za predviden transfer iz proračuna Občine Kamnik na račune krajevnih skupnosti v skupni višini 193.501 € (dotacija za redno dejavnost, sofinanciranja).

Občina Komenda – sofinanciranje vodovodne komunalne infrastrukture: Skladno s pogodbo med občinama Komenda in Kamnik je Občina Komenda dolžna sofinancirati izgradnjo in vzdrževanje dela vodovodnega sistema ter stroške tekočega vzdrževanja, ki je potreben za njeno vodooskrbo, in sicer v deležu porabljene vode za občino Komenda. V letu 2025 je načrtovan prihodek iz tega naslova v višini 20.000 €.

* 741 – Prejeta sredstva iz državnega proračuna iz sredstev proračuna EU in iz drugih držav (703.904 €):

|  |  |
| --- | --- |
|  | v € |
|  | **proračun 2025** |
| 7413 - prej.sr.iz drž.pror.iz sr.proračuna EU iz kohezijskega sklada | 25.585 |
| *MOPE - sofinanciranje izdelave OCPS (prispevek EU)* | *25.585* |
|  |  |
| 7416 - druga prejeta sredstva iz drž. proračuna iz sredstev proračuna EU | 678.319 |
| *projekt Zelena os v Kamniku* | *287.319* |
| *kanalizacija Motnik in Stahovica-Črna pri Kamniku* | *391.000* |
|  |  |
| **SKUPAJ** | **703.904** |

MOPE – sofinanciranje izdelave OCPS (prispevek EU): Občina Kamnik je v letu 2024 pristopila k izdelavi Občinske celostne prometne strategije (OCPS). Občinska celostna prometna strategija (OCPS) Občine Kamnik je strateški dokument občine o usmerjanju razvoja in celostnega upravljanja prometa na njenem območju. Izdelava OCPS občine Kamnik je predmet sofinanciranja s sredstvi evropske kohezijske politike, Kohezijskega sklada (na podlagi Javnega razpisa Ministrstva za okolje, podnebje energijo). Po sprejemu dokumenta na Občinskem svetu Občine Kamnik bo s strani Evropske unije občina prejela 25.585 € nepovratnih sredstev.

Projekt Zelena os v Kamniku: Občina Kamnik je v sodelovanju z Zavodom za turizem in šport Kamnik uspela na javnem razpisu Ministrstva za gospodarski razvoj in tehnologijo s projektom »Nadgradnja Zelene osi«. V sklopu projekta je predvidena nadgradnja štirih točk ob Zeleni osi – Kamniški Bistrici, ki bodo predstavljale izboljšanje funkcionalnosti, varnosti in kakovosti javne turistične infrastrukture ter dvig kakovosti storitev in doživetij turistov. Nadgradnji tematske poti bosta sledili izvedba promocije in tržno komuniciranje ter priprava novih turističnih produktov na vzpostavljeni nadgrajeni turistični infrastrukturi. V projekt bodo vključeni tako predstavniki lokalnega gospodarstva z dodatno ponudbo kot tudi predstavniki lokalne skupnosti, s čimer bo omogočen dvig konkurenčnosti v destinaciji. Vrednost projekta znaša 474.434 €, višina sofinanciranja pa znaša 297.718 €. Načrtovani prihodki v letu 2025 znašajo 287.319 € in predstavljajo nepovratna sredstva Načrta za okrevanje in odpornost ter so namenjeni kritju stroškov projektnih aktivnosti.

Izgradnja kanalizacije Motnik in Stahovica-Črna pri Kamniku: V slovenskem Načrtu za okrevanje in odpornost (v nadaljevanju NOO), ki je bil potrjen s strani Evropske komisije, so med drugim predvideni projekti lokalnih skupnosti na področju odvajanja in čiščenja komunalnih odpadnih vod za aglomeracije pod 2000 PE. Ministrstvo za naravne vire in prostor je v NOO vključilo investicije v izgradnjo energetsko učinkovitih sistemov za odvajanje in čiščenje komunalnih odpadnih vod za aglomeracije manjše od 2000 PE in v ta namen januarja 2022 objavilo javni razpis za sofinanciranje omenjenih investicij. Občina Kamnik se je prijavila na predmetni razpis z ureditvijo dveh aglomeracij znotraj občine, aglomeracijo Motnik, ID 4544 in aglomeracijo Potok v Črni, ID 4621, ki je že zaključena, vendar prav tako upravičena do sofinanciranja. Občina Kamnik ima iz tega naslova v proračunu za leto 2025 načrtovanih 391.000 € prihodkov.

**78 Prejeta sredstva iz Evropske unije in iz drugih držav (175.656 €)**

* 787 – Prejeta sredstva od drugih evropskih institucij in iz drugih držav (175.656 €)

|  |  |
| --- | --- |
|  | v € |
|  | **proračun 2025** |
| 7870 - prejeta sredstva od drugih evropskih institucij in iz drugih držav | 175.656 |
| *projekt PopUpUrbanSpaces* | *145.656* |
| *projekt InterACT Green* | *30.000* |
| **SKUPAJ** | **175.656** |

Projekt PopUpUrbanSpaces: Občina Kamnik je bila uspešna na razpisu Interreg Central Europe, kjer je pridobila novi projekt z naslovom »Lažji prehod k aktivnim oblikam mobilnosti s spreminjanjem odnosa in potovalnega vedenja prebivalcev z uporabo rešitev zelenega taktičnega urbanizma in ustvarjanje prostora (placemaking)« - krajši naslov »PopUpUrbanSpaces«. Projekt, v katerem ima Občina Kamnik vlogo vodilnega partnerja, bo trajal 36 mesecev, z začetkom v marcu 2023. Projekt je v 80 % sofinanciran s strani Evropskega sklada za regionalni razvoj. Projekt PopUpUrbanSpaces bo pomagal rešiti probleme funkcionalnih urbanih območij, ki izhajajo iz avtomobilsko usmerjene mobilnosti. Avtomobili ljudem zasedajo redke javne prostore in pomembne urbane funkcije, hkrati pa ustvarjajo zastoje, prispevajo k visokim emisijam toplogrednih plinov in negativno vplivajo na okolje in zdravje prebivalcev. Da bi dosegli spremembo vedenja v smeri trajnostnih oblik urbane mobilnosti, morajo ljudje razumeti njene posledice in biti pripravljeni opustiti svoje avtomobile v korist javnega prevoza in drugih trajnostnih načinov mobilnosti. Vendar pa lokalne oblasti v majhnih in srednje velikih mestih v Centralni Evropi nimajo inovativnih rešitev in orodij za ozaveščanje odločevalcev, prebivalcev in vplivanje na potovalno vedenje. S projektom se bo vključena mesta vzpodbudilo, da uporabijo inovativne metode, ki temeljijo na taktičnem urbanizmu ter praksah ustvarjanja prostora tako, da prebivalcem (in odločevalcem) prek intervencij oz. pilotnih rešitev pokažejo, kako bi bilo, če bi imele ulice javne prostore, kjer ne bi prevladovali avtomobili. Hkrati pa bo projekt razvijal inovativna orodja/metode za digitalno kampanjo, da bi ljudem predstavili tveganja mestne mobilnosti, usmerjene v avtomobile. Da bi projekt dosegel svoje cilje, bo uporabljal obstoječe znanje za oblikovanje strategije za krepitev zmogljivosti in usposabljanje partnerjev za taktični urbanizem in digitalne kampanje. Z uporabo tega znanja bomo partnerji oblikovali načrte za demonstracijske akcije (pilotne testne aktivnosti) ter jih izvedli in ocenili. Nato bomo z uporabo izkušenj, pridobljenih tekom pilotov, v partnerstvu razvili rešitve prilagojene ciljnim skupinam. Za izboljšanje rezultatov projekta se bo v pilotnih mestih razvilo tudi teritorialne načrte (akcijske načrte), s katerimi bodo priporočeni posebni posegi, ki bi bili smiselni v prihodnosti. V letu 2025 bo Občina Kamnik predvidoma dobila povrnjena nepovratna sredstva, ki bodo pokrivala stroške plač zaposlenih na projektu, potne in namestitvene stroške, promocijske stroške, administrativne stroške, stroške storitev zunanjih izvajalcev ter stroške nakupa opreme in manjših gradbenih del na pilotni lokaciji v centru mesta, ki so že in ki še bodo nastali v 3. in 4. projektni periodi.

Projekt InterACT Green:S projektom InterACT Greenv sklopu programa European Urban Initiative (EUI), v katerega je Občina Kamnik vključena kot transfer partner, načrtujemo dodatno nadgradnjo obstoječe strategije Zelena os regije in obstoječih programov v obrečnem prostoru. Občina Kamnik bo izvedla ureditev obrežja pri Titanovi brvi ter sanirala in uredila strugo iztoka meteornih in zalednih voda. Obrežna utrditev in ureditev z dostopom dovode je nov program in pomembna popestritev tega dela obrečnega parka. Načrtovano počivališče bo namenjeno igri ali počitku tako mlajšim kot starejšim in tudi invalidnim osebam, saj je v bližini Center za rehabilitacijo invalidne mladine. Igrala bodo iz naravnih materialov, atraktivna in prilagojena vsem uporabnikom. V sklopu ureditev bomo novo predvideno počivališče povezali z obstoječim počivališčem in otroškim igriščem ter prilagodili obstoječo urbano opremo. S tega naslova bo Občina Kamnik v letih 2025, 2026 in 2027 prejela skupaj 120.000 € sofinancerskih sredstev, od tega je 30.000 € predvidenih za leto 2025.

1. **ODHODKI**

Odhodki so v splošnem delu proračuna prikazani v skladu s predpisi po ekonomski klasifikaciji javnofinančnih izdatkov in so za leto 2025 ocenjeni v višini 55.967.532 € (Občina Kamnik 55.260.371 € in krajevne skupnosti 707.161 €).

Ekonomska klasifikacija nam omogoča, da ugotovimo, kaj plačujemo iz javno finančnih virov. Ekonomska klasifikacija je tudi osnova za knjiženje odhodkov proračuna. Odhodki po predpisani ekonomski klasifikaciji so razvrščeni v štiri skupine, in sicer tekoče odhodke, investicijske odhodke, tekoče transfere in investicijske transfere. Po ekonomskih namenih so deleži posameznih skupin odhodkov naslednji:

|  |  |  |
| --- | --- | --- |
|  | **znesek v €** | **delež v %** |
| 40 - tekoči odhodki | 8.389.233 | 15,0 |
| 41 - tekoči transferi | 15.219.391 | 27,2 |
| 42 - investicijski odhodki | 31.504.698 | 56,3 |
| 43 - investicijski transferi | 854.210 | 1,5 |
| **SKUPAJ** | **55.967.532** | **100,0** |

V spodnji tabeli so skupni odhodki proračuna Občine Kamnik prikazani po posameznih podskupinah kontov, razdeljenih na Občino Kamnik in krajevne skupnosti:

|  |  |  |  |  |
| --- | --- | --- | --- | --- |
|  |  |  |  | v € |
|  | **podskupina kontov** | **Občina Kamnik** | **krajevne skupnosti** | **SKUPAJ** |
| 400 | Plače in drugi izdatki zaposlenim | 2.189.851 | 0 | 2.189.851 |
| 401 | Prispevki delodajalcev za socialno varnost | 337.580 | 0 | 337.580 |
| 402 | Izdatki za blago in storitve | 4.324.294 | 450.188 | 4.774.482 |
| 403 | Plačila domačih obresti | 496.000 | 0 | 496.000 |
| 409 | Rezerve | 591.320 | 0 | 591.320 |
| 410 | Subvencije | 213.750 | 0 | 213.750 |
| 411 | Transferi posameznikom in gospodinjstvom | 9.075.786 | 5.770 | 9.081.556 |
| 412 | Transferi nepridobitnim organizacijam in ustanovam | 1.242.340 | 16.575 | 1.258.915 |
| 413 | Drugi tekoči domači transferi | 4.664.670 | 500 | 4.665.170 |
| 420 | Nakup in gradnja osnovnih sredstev | 31.270.670 | 234.028 | 31.504.698 |
| 431 | Inv. transferi pravnim in fizičnim osebam, ki niso PU | 503.110 | 0 | 503.110 |
| 432 | Investicijski transferi proračunskim uporabnikom | 351.000 | 100 | 351.100 |
|  | **SKUPAJ** | **55.260.371** | **707.161** | **55.967.532** |

**40 Tekoči odhodki (8.389.233 €)**

Tekoči odhodki vključujejo plače in druge izdatke zaposlenim, prispevke delodajalcev za socialno varnost, izdatke za blago in storitve, plačila domačih obresti ter rezerve.

* 400 – Plače in drugi izdatki zaposlenim (2.189.851 €)

V skladu s Pravilnikom o enotnem kontnem načrtu za proračun, proračunske uporabnike in druge osebe javnega prava podskupina kontov 400 – Plače in drugi izdatki zaposlenim vključuje:

* konto 4000 – plače in dodatki (osnovne plače, dodatek za delovno dobo in dodatek za stalnost, dodatki za delo v posebnih pogojih, položajni dodatek, drugi dodatki),
* konto 4001 – regres za letni dopust,
* konto 4002 – povračila in nadomestila (dodatki za ločeno življenje, terenski dodatek, povračilo stroškov prehrane med delom, povračilo stroškov prevoza na delo in iz dela),
* konto 4003 – sredstva za delovno uspešnost (sredstva za redno delovno uspešnost, sredstva za delovno uspešnost iz naslova povečanega obsega dela pri opravljanju rednih delovnih nalog, sredstva za delovno uspešnost iz naslova povečanega obsega dela v okviru sodelovanja pri izvajanju posebnega projekta, sredstva za delovno uspešnost iz naslova prodaje blaga in storitev na trgu),
* konto 4004 – sredstva za nadurno delo,
* konto 4009 – drugi izdatki zaposlenim (jubilejne nagrade, odpravnine, solidarnostne pomoči, drugi izdatki zaposlenim).
* 401 – Prispevki delodajalcev za socialno varnost (337.580 €)

V skladu s Pravilnikom o enotnem kontnem načrtu za proračun, proračunske uporabnike in druge osebe javnega prava podskupina kontov 401 – Prispevki delodajalcev za socialno varnost vključuje:

* konto 4010 – prispevek za pokojninsko in invalidsko zavarovanje,
* konto 4011 – prispevek za zdravstveno zavarovanje (prispevek za obvezno zdravstveno zavarovanje, prispevek za poškodbe pri delu in poklicne bolezni),
* konto 4012 – prispevek za zaposlovanje,
* konto 4013 – prispevek za starševsko varstvo,
* konto 4015 – premije kolektivnega dodatnega pokojninskega zavarovanja na podlagi ZKDPZJU (premije kolektivnega dodatnega pokojninskega zavarovanja na podlagi ZKDPZJU, druge premije prostovoljnega dodatnega kolektivnega pokojninskega zavarovanja).
* 402 – Izdatki za blago in storitve (4.774.482 €)

V skladu s Pravilnikom o enotnem kontnem načrtu za proračun, proračunske uporabnike in druge osebe javnega prava podskupina kontov 402 – Izdatki za blago in storitve vključuje:

* konto 4020 – pisarniški in splošni material in storitve (pisarniški material in storitve, čistilni material in storitve, storitve varovanja zgradb in prostorov, založniške in tiskarske storitve ter stroški fotokopiranja, časopisi, revije, knjige in strokovna literatura, prevajalske storitve, lektoriranje in podobno, oglaševalske storitve in objave, računalniške storitve, računovodske, revizorske in svetovalne storitve, reprezentanca, hrana, storitve menz in restavracij, storitve informacijske podpore uporabnikom ter drugi splošni material in storitve),
* konto 4021 – posebni material in storitve (uniforme in službena obleka, zdravila, ortopedski pripomočki in sanitetni material, drobni inventar, zaračunljive tiskovine, zdravniški pregledi zaposlenih in drugih upravičencev, geodetske storitve, parcelacije, cenitve in druge podobne storitve, drugi posebni materiali in storitve),
* konto 4022 – energija, voda, komunalne storitve in komunikacije (električna energija, poraba kuriv in stroški ogrevanja, poraba druge energije, voda in komunalne storitve, odvoz smeti, telefon, elektronska pošta, poštnina in kurirske storitve, druge storitve komunikacij in komunale),
* konto 4023 – prevozni stroški in storitve (goriva in maziva za prevozna sredstva, vzdrževanje in popravila vozil, nadomestni deli za vozila, pristojbine za registracijo vozil, zavarovalne premije za motorna vozila, stroški nakupa vinjet, cestnin, kartic javnega prevoza, stroški selitev ter drugi prevozni in transportni stroški),
* konto 4024 – stroški službenih potovanj (dnevnice za službena potovanja v državi, hotelske in restavracijske storitve v državi, stroški prevoza v državi, dnevnice za službena potovanja v tujini, hotelske in restavracijske storitve v tujini, stroški prevoza v tujini, drugi stroški službenih potovanj),
* konto 4025 – tekoče vzdrževanje (tekoče vzdrževanje poslovnih objektov, tekoče vzdrževanje stanovanjskih objektov, tekoče vzdrževanje počitniških objektov, tekoče vzdrževanje drugih objektov, zavarovalne premije za objekte, tekoče vzdrževanje komunikacijske opreme, tekoče vzdrževanje druge opreme, zavarovalne premije za opremo, tekoče vzdrževanje druge (nelicenčne) programske opreme, tekoče vzdrževanje licenčne programske opreme, tekoče vzdrževanje strojne računalniške opreme, tekoče vzdrževanje operativnega informacijskega okolja, drugi stroški za tekoče vzdrževanje in zavarovanje),
* konto 4026 – poslovne najemnine in zakupnine (najemnine in zakupnine za poslovne objekte, najemnine in zakupnine za stanovanjske objekte, najemnine in zakupnine za garaže in parkirne prostore, najemnine in zakupnine za druge objekte, najem strojne računalniške opreme, nadomestilo za uporabo stavbnega zemljišča, druga nadomestila za uporabo zemljišča, najem programske računalniške opreme, najem komunikacijske opreme in podatkovnih vodov, najem vozil ter druge najemnine, zakupnine in licenčnine),
* konto 4029 – drugi operativni odhodki (stroški konferenc, seminarjev in simpozijev, plačila avtorskih honorarjev, stroški podjemnih pogodb, stroški dela preko študentskega servisa, sejnine in pripadajoča povračila stroškov, stroški strokovnega izobraževanje zaposlenih, stroški sodišč v sodnih postopkih, stroški dela zaprtih oseb, posebni davek na določene prejemke, sodni stroški, storitve odvetnikov, sodnih izvedencev, tolmačev, notarjev in drugih, članarine v mednarodnih organizacijah, članarine v domačih neprofitnih institucijah, druge članarine, stroški storitev organizacijam, pooblaščenim za plačilni promet, stroški bančnih storitev, stroški povezani z zadolževanjem, stroški storitev Finančni upravi RS, stroški plačilnega agenta, stroški davčnih postopkov, stroški zunanjih sodelavcev, stroški strokovnih komisij, prispevek za vzpodbujanje zaposlovanja invalidov, stroški izobraževanja s področja informatike, stroški strokovnega izobraževanja zaposlenih (po pogodbah o izobraževanju), stroški EU sodelavcev, dajatve na področju odmernih odločb FURS, davek na nepremičnine, drugi operativni odhodki).
* 403 – Plačila domačih obresti (496.000 €)

Načrtovano plačilo obresti se nanaša na odplačilo obresti za tri obstoječe kredite (kredit za nakup zemljišč na območju Smodnišnice ter dva kredita za gradnjo nove OŠ Frana Albrehta).

* 409 – Rezerve (591.320 €)

V proračunu so v okviru podskupine kontov 409 – Rezerve načrtovana naslednja sredstva:

|  |  |
| --- | --- |
| **proračunska postavka** | **znesek v €** |
| 1340 - splošna proračunska rezervacija | 100.000 |
| 0950 - proračunska rezerva | 330.000 |
| 1119 - sklad za delovanje svetniških skupin oz. samostojnih svetnikov | 31.320 |
| 6140 - sredstva rezervnega sklada za stanovanjsko področje | 60.000 |
| 8129 - sklad za športne objekte | 70.000 |
| **SKUPAJ** | **591.320** |

**41 Tekoči transferi (15.219.391 €)**

Tekoči transferi zajemajo subvencije, transfere posameznikom in gospodinjstvom, transfere nepridobitnim organizacijam in ustanovam ter druge tekoče domače transfere.

* 410 – Subvencije (213.750 €)

Gre predvsem za subvencije v kmetijstvu in druge subvencije privatnim podjetjem in zasebnikom (podpora naložbam v kmetijstvu, pomoč za naložbe v zvezi s predelavo in trženjem kmetijskih proizvodov, pomoč za naložbe v gozdarske tehnologije, šolanje v srednješolskih programih, subvencioniranje najemnin v starem mestnem jedru, odpiranje novih delovnih mest, pomoč za razvoj turistično podjetniških idej, pomoč pri materialnih in nematerialnih investicijah ter pomoč pri financiranju promocije).

* 411 – Transferi posameznikom in gospodinjstvom (9.081.556 €)

Transferi posameznikom in gospodinjstvom zajemajo regresiranje prevozov v šolo, doplačilo za šolo v naravi, darilo ob rojstvu otroka, regresiranje oskrbe v domovih, subvencioniranje stanarin, plačilo razlike med ceno programov v vrtcih in plačili staršev, druge transfere za zagotavljanje socialne varnosti in druge transfere posameznikom in gospodinjstvom.

* 412 – Transferi nepridobitnim organizacijam in ustanovam (1.258.915 €)

Sredstva so namenjena predvsem razpisom na področju športa, kulture, kmetijstva, turizma, folklorne dejavnosti, sofinanciranju domoljubnih, mladinskih, socialnovarstvenih, karitativnih programov, delovanju političnih strank, Gasilske zveze Kamnik in podobno.

* 413 – Drugi tekoči domači transferi (4.665.170 €)

Drugi tekoči domači transferi se nanašajo na tekoče transfere v javne sklade (Javni sklad RS za kulturo), tekoče transfere v javne zavode (Zavod za turizem in šport Kamnik, osnovne šole, Glasbena šola Kamnik, Knjižnica Franceta Balantiča Kamnik, Javni zavod za kulturo Kamnik, Medobčinski muzej Kamnik, Vrtec Antona Medveda Kamnik …) in tekoča plačila drugim izvajalcem javnih služb, ki niso posredni proračunski uporabniki (koncesijski vrtci Peter Pan, Zarja in Sonček …).

**42 Investicijski odhodki (31.504.698 €)**

* 420 – Nakup in gradnja osnovnih sredstev (31.504.698 €)

Sredstva, ki so v proračunu načrtovana kot nakup in gradnja osnovnih sredstev, vključujejo: nakup prevoznih sredstev, opreme in drugih osnovnih sredstev, novogradnje, rekonstrukcije in adaptacije, investicijsko vzdrževanje in obnove, nakup zemljišč in naravnih bogastev, nakup nematerialnega premoženja in študije o izvedljivosti projektov, projektno dokumentacijo, nadzor in investicijski inženiring.

**43 Investicijski transferi (854.210 €)**

Investicijski transferi zajemajo investicijske transfere pravnim in fizičnim osebam, ki niso proračunski uporabniki in investicijske transfere proračunskim uporabnikom.

* 431 – Investicijski transferi pravnim in fizičnim osebam, ki niso proračunski uporabniki (503.110 €)

V proračunu so kot investicijski transferi pravnim in fizičnim osebam, ki niso proračunski uporabniki, načrtovani investicijski transferi nepridobitnim organizacijam in ustanovam (Gasilska zveza Kamnik oziroma prostovoljna gasilska društva v občini, Gorska reševalna služba Kamnik, župnije …) in investicijski transferi posameznikom in zasebnikom (sofinanciranje malih čistilnih naprav, subvencije obnov v mestnem jedru).

* 432 – Investicijski transferi proračunskim uporabnikom (351.100 €)

V okviru investicijskih transferov proračunskim uporabnikom so v proračunu načrtovana sredstva kot investicijski transferi javnim zavodom (osnovne šole, Vrtec Antona Medveda Kamnik, Zavod za turizem in šport Kamnik, Knjižnica Franceta Balantiča Kamnik, Javni zavod za kulturo Kamnik in Medobčinski muzej Kamnik).

## 2. Račun finančnih terjatev in naložb

V računu finančnih terjatev in naložb se izkazujejo vsa prejeta sredstva vračil danih posojil in prodaje kapitalskih deležev in vsa sredstva za dana posojila in povečanje finančnih naložb. V letu 2025 Občina Kamnik v računu finančnih terjatev in naložb načrtuje naslednje izdatke:

* 250.000 € za dokapitalizacijo družbe Velika planina, d. o. o. in
* 22.657 € za dokapitalizacijo družbe Terme Snovik – Kamnik, d. o. o.

**3. Račun financiranja**

V računu financiranja se izkazuje odplačevanje dolgov in zadolževanje, ki je povezano s financiranjem presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu finančnih terjatev in naložb ter s financiranjem odplačil dolgov v računu financiranja ter načrtovane spremembe denarnih sredstev na računih proračuna v proračunskem letu.

V letu 2025 je načrtovana nova zadolžitev Občine Kamnik za izvrševanje proračuna v višini 2.880.000 € (500.000 € za izgradnjo kanalizacije v Motniku, 480.000 € za energetsko sanacijo Vrtca Antona Medveda – enota Tinkara in 1.900.000 € za energetsko sanacijo Knjižnice Franceta Balantiča Kamnik).

Stanje zadolžitve Občine Kamnik na dan 31. 10. 2024:

|  |  |  |  |
| --- | --- | --- | --- |
|  |  |  | v € |
|  | **stanje 31. 10. 2024** | **obrestna mera** | **rok vračila** |
| kredit za kohezijske projekte | 64.505,76 € | 3M EURIBOR + 0,90 % | 31. 12. 2024 |
| kredit za zemljišče »Smodnišnica« | 1.233.333,18 € | 6M EURIBOR + 0,33 % | 31. 12. 2030 |
| kredit za gradnjo OŠ F. Albrehta (2021) | 9.128.888,84 € | 6M EURIBOR + 0,20 % | 31. 12. 2037 |
| kredit za gradnjo OŠ F. Albrehta (2024) | kredit je odobren v višini 1.800.000 €, ga še nismo črpali | 6M EURIBOR + 0,23 % | 31. 12. 2040 |

Ob upoštevanju navedenih kreditnih pogodb je v računu financiranja iz naslova vračila glavnice za leto 2025 načrtovanih 893.334 € (za kredit za zemljišče »Smodnišnica – 200.000 € in za prvi kredit za gradnjo OŠ F. Albrehta – 693.334 €, drugi kredit za gradnjo OŠ F. Albrehta pa se bo začel odplačevati v letu 2026 – moratorij do 1. 1. 2026).

**II. POSEBNI DEL PRORAČUNA**

Struktura posebnega dela proračuna je predpisana, in sicer so izdatki predstavljeni po institucionalni klasifikaciji (t. j. po proračunskih uporabnikih: župan, občinski svet, nadzorni odbor, urad župana, oddelek za premoženjsko pravne in splošne zadeve, oddelek za gospodarske dejavnosti, gospodarske javne službe in finance, oddelek za družbene dejavnosti, oddelek za urejanje prostora, oddelek za razvoj in investicije ter posamezne krajevne skupnosti kot neposredni proračunski uporabniki).

Spodnja tabela prikazuje izdatke proračuna po institucionalni klasifikaciji, to je po posameznih finančnih načrtih, ki so vključeni v posebni del proračuna:

v €

|  |  |  |  |  |
| --- | --- | --- | --- | --- |
|  |  | **sprejeti proračun 2024** | **predlog proračuna 2025** | **ind.** |
|  |  |  |  |  |
| 1. | župan | 132.000 | 172.000 | 130,3 |
| 2. | občinski svet | 201.320 | 201.320 | 100,0 |
| 3. | nadzorni odbor | 12.000 | 12.000 | 100,0 |
| 4. | urad župana | 3.761.379 | 3.927.900 | 104,4 |
| 5. | oddelek za premoženjsko pravne in splošne zadeve | 609.400 | 781.400 | 128,2 |
| 6. | oddelek za gosp. dejavnosti, gosp. javne službe in finance | 25.770.094 | 27.568.182 | 107,0 |
| 7. | oddelek za družbene dejavnosti | 19.627.092 | 22.185.560 | 113,0 |
| 8. | oddelek za urejanje prostora | 380.000 | 375.000 | 98,7 |
| 9. | oddelek za razvoj in investicije | 1.151.070 | 1.203.000 | 104,5 |
|  | **SKUPAJ OBČINA KAMNIK** | **51.644.355** | **56.426.362** | **109,3** |
|  |  |  |  |  |
| 1. | KS Črna | 18.776 | 16.057 | 85,5 |
| 2. | KS Duplica | 29.721 | 24.122 | 81,2 |
| 3. | KS Godič | 30.532 | 32.875 | 107,7 |
| 4. | KS Kamnik Center | 13.703 | 11.854 | 86,5 |
| 5. | KS Kamniška Bistrica | 94.786 | 97.066 | 102,4 |
| 6. | KS Mekinje | 22.912 | 24.292 | 106,0 |
| 7. | KS Motnik | 26.241 | 22.292 | 85,0 |
| 8. | KS Nevlje | 19.283 | 16.089 | 83,4 |
|  |  | **sprejeti proračun 2024** | **predlog proračuna 2025** | **ind.** |
|  |  |  |  |  |
| 9. | KS Novi trg | 84.814 | 93.336 | 110,1 |
| 10. | KS Perovo | 65.069 | 64.823 | 99,6 |
| 11. | KS Podgorje | 13.167 | 14.436 | 109,6 |
| 12. | KS Pšajnovica | 21.189 | 22.797 | 107,6 |
| 13. | KS Sela | 28.302 | 31.594 | 111,6 |
| 14. | KS Srednja vas | 32.644 | 32.900 | 100,8 |
| 15. | KS Šmarca | 26.479 | 29.634 | 111,9 |
| 16. | KS Šmartno | 26.899 | 34.623 | 128,7 |
| 17. | KS Špitalič | 13.784 | 15.710 | 114,0 |
| 18. | KS Tuhinj | 26.743 | 35.616 | 133,2 |
| 19. | KS Tunjice | 9.558 | 9.368 | 98,0 |
| 20. | KS Volčji Potok | 24.694 | 23.349 | 94,6 |
| 21. | KS Vranja Peč | 20.500 | 24.397 | 119,0 |
| 22. | KS Zaprice | 33.999 | 29.931 | 88,0 |
|  | **SKUPAJ KRAJEVNE SKUPNOSTI** | **683.795** | **707.161** | **103,4** |
|  |  |  |  |  |
|  | **SKUPJ OBČINA IN KS-i** | **52.328.150** | **57.133.523** | **109,2** |

Institucionalni klasifikaciji sledi programska klasifikacija, ki je zavezujoča tako za državni kot tudi za občinske proračune. Njen namen je poenotiti obliko proračunov lokalnih skupnosti in omogočiti primerljivost med lokalnimi skupnostmi.

V skladu s programsko klasifikacijo ima vsak posamezni finančni načrt naslednjo strukturo:

* področja proračunske porabe (dvomestna šifra): Področja proračunske porabe so področja, na katerih država oziroma lokalna skupnost deluje in nudi storitve ter v katera so, upoštevaje delovna področja neposrednih uporabnikov, razvrščeni izdatki v finančnih načrtih neposrednih uporabnikov.
* glavni programi (štirimestna šifra): Glavni program je splošni program, ki je del področja proračunske porabe, v katerega so razvrščeni izdatki v finančnih načrtih neposrednih uporabnikov. Glavni programi so določeni s predpisano programsko klasifikacijo izdatkov občinskih proračunov. Glavni program ima določene splošne cilje, s katerimi se izvajajo cilji področja proračunske porabe in na katerega se nanašajo kazalci učinkovitosti ter uspešnosti.
* podprogrami (osemmestna šifra): Podprogram je program, ki je del glavnega programa. Ima določene specifične cilje in z njim se izvajajo cilji glavnega programa.

#### Vsak podprogram je nato razdeljen na proračunske postavke, vsaka proračunska postavka pa v skladu s predpisano ekonomsko klasifikacijo na posamezne ekonomske namene oziroma konte. Vsaka proračunska postavka se v skladu s programsko klasifikacijo uvrsti v ustrezen podprogram.

Izdatki po programski klasifikaciji proračuna Občine Kamnik za leto 2025 so razvidni iz priloge.

**1. Bilanca prihodkov in odhodkov**

**01 – POLITIČNI SISTEM**

Opis področja proračunske porabe

Področje porabe 01 – POLITIČNI SISTEM zajema dejavnost izvršilnih in zakonodajnih organov (občinski svet, župan, podžupan).

Dokumenti dolgoročnega razvojnega načrtovanja

* Ustava Republike Slovenije
* Zakon o lokalni samoupravi

Dolgoročni cilji področja proračunske porabe

Dolgoročni cilj je zagotavljanje sredstev za kvalitetno izvajanje nalog s področja delovanja političnega sistema.

Oznaka in nazivi glavnih programov v pristojnosti občine

0101 Politični sistem

**0101 – Politični sistem**

Opis glavnega programa

Glavni program 0101 Politični sistem vključuje sredstva za delovanje naslednjih institucij političnega sistema:

* občinskega sveta,
* župana in podžupanov.

Dolgoročni cilji glavnega programa

Dolgoročni cilj političnega sistema je kvalitetno izvajanje nalog, ki zagotavljajo nemoteno delovanje lokalne skupnosti, izvrševanje zakonskih nalog ter sodelovanje z državnimi in lokalnimi organi.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je izvajanje načrtovanih aktivnosti v okviru letnega programa dela, ki ga sprejme občinski svet.

Kazalec: realizacija letnega programa dela občinskega sveta.

Podprogrami in proračunski uporabniki znotraj glavnega programa

01019001 Dejavnost občinskega sveta

2000 Občinski svet

01019003 Dejavnost župana in podžupanov

1000 Župan

**01019001 Dejavnost občinskega sveta**

Opis podprograma

Podprogram 01019001 Dejavnost občinskega sveta vključuje stroške za izvedbo sej občinskega sveta, stroške odborov in komisij (tudi občinske volilne komisije), stroške svetniških skupin, financiranje političnih strank.

Zakonske in druge pravne podlage

* Zakon o lokalnih volitvah
* Zakon o političnih strankah
* Statut Občine Kamnik
* Poslovnik Občinskega sveta Občine Kamnik
* Sklep o financiranju političnih strank v Občini Kamnik
* Pravilnik o zagotavljanju pogojev za delo članov Občinskega sveta Občine Kamnik
* Pravilnik o določitvi plačil za funkcionarje, člane organov občine in člane delovnih teles v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Dolgoročni cilji so zagotovitev materialnih in strokovnih podlag za delo občinskega sveta, njegovih delovnih teles, svetniških skupin in političnih strank.

Kazalci: kvalitetno in pravočasno izvajanje nalog za občinski svet in njegova delovna telesa ter nemoteno financiranje svetniških skupin in političnih strank.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Letni cilji so učinkovito delovanje občinskega sveta in njegovih delovnih teles.

***2000 Občinski svet***

**1111 – delovanje občinskega sveta in odborov (85.000 €):** Zakon o lokalni samoupravi v 34. a členu izrecno določa, v katerih primerih imajo občinski funkcionarji glede na način opravljanja funkcije pravico bodisi do izplačila plače bodisi do plačila za opravljeno delo – to je do sejnine. Pravica do plače pripada poklicnim funkcionarjem, za nepoklicno opravljanje funkcije pa so občinski funkcionarji upravičeni do z zakonom določenega plačila oz. nadomestila (za podžupane, če opravljajo funkcijo nepoklicno) oz. do sejnine (za člane občinskega sveta, člane delovnih teles in člane drugih organov). V skladu z določili Zakona o lokalni samoupravi opredeli konkretno višino sejnin s posebnim aktom občinski svet. Izračun obsega sredstev za delovanje občinskega sveta in delovnih teles je tako za leto 2025 načrtovan na podlagi predvidenih največ 7 sej, za kar je na proračunski postavki 1111 potrebno na letni ravni zagotoviti sredstva v višini 85.000 €. Poleg sejnin so v predmetni postavki zajeti tudi stroški priprave avdiovizualnega gradiva s sej občinskega sveta za objavo na občinski spletni strani, s čimer je v skladu z določili zakona, ki ureja vprašanje dostopa do informacij javnega značaja, vsem zainteresiranim omogočena prosta dostopnost do tovrstnih informacij. Obseg sredstev, ki se lahko kot nadomestilo za opravljanje javnih funkcij na lokalnem nivoju izplača članom občinskega sveta kot nepoklicnim funkcionarjem, je po navedeni zakonski podlagi omejen, in sicer v skladu s šestim odstavkom 34. a člena Zakona o lokalni samoupravi na letni ravni ne sme preseči 7,5 % plače župana za poklicno opravljanje funkcije - brez upoštevanja dodatka za delovno dobo. Konkretno višino prejemkov, do katerih so upravičeni funkcionarji Občine Kamnik, podrobneje določa Pravilnik o določitvi plačil za funkcionarje, člane organov občine in člane delovnih teles v Občini Kamnik (Uradni list RS, št. 106/08, 10/10, 75/12 in 84/12), ki ga je sprejel Občinski svet Občine Kamnik v letu 2008, korigiral oz. dopolnil pa v letih 2010 in 2012.

**1119 – sklad za delovanje svetniških skupin oz. samostojnih svetnikov (31.320 €):** Za namen zagotavljanja materialnih pogojev za delovanje svetniških skupin oz. samostojnih svetnikov, kar je sicer urejeno s Pravilnikom o zagotavljanju pogojev za delo članov Občinskega sveta Občine Kamnik (Uradni list, št. 24/07 in 3/21), je na proračunski postavki 1119 tudi za leto 2025 načrtovan obseg sredstev v višini 31.320 €. Izračun temelji na predvideni mesečni porabi 90 € na posameznega člana občinskega sveta. Sredstva za ta namen se zbirajo na posebnem proračunskem skladu, s čimer je tovrstno financiranje usklajeno s predpisi s področja javnih financ. Namen formiranja posebnega proračunskega sklada v skladu z Odlokom o ustanovitvi Proračunskega sklada za delovanje svetniških skupin oziroma samostojnih svetnikov (Uradni list RS, št. 3/21) se  odraža v tem, da se na navedeni način omogoča prenos neporabljenih sredstev za njihovo delovanje med posameznimi proračunskimi leti v okviru istega mandatnega obdobja.

**8400 – dotacije političnim strankam (85.000 €):** Za delovanje političnih strank se za proračunsko leto 2025 na letni ravni planira obseg sredstev v višini 85.000 €, ki jih je potrebno  zagotoviti na proračunski postavki 8400. Sredstva se političnim strankam nakazujejo kot mesečne dotacije. Zaradi racionalizacije je izdatek za financiranje političnih strank vključen v en konto, pripadajoča sredstva za posamezno politično stranko pa so vodena v podkontih. Konkretni obseg sredstev za politične stranke, ki bodo v letu 2025 upravičene do prejema dotacij, je določen glede na volilni izid v letu 2022 izvedenih lokalnih volitev in je tudi ustrezno tabelarno predstavljen.

PREGLEDNICA: RAZDELILNIK SREDSTEV ZA DELOVANJE POLITIČNIH STRANK V

OBČINI KAMNIK ZA LETO 2025

|  |  |  |  |
| --- | --- | --- | --- |
| POLITIČNA STRANKA | št. glasov  na lokalnih volitvah 2022 | % | dotacija za leto 2025 (v eurih) |
| Gibanje SVOBODA | 1.536 | 17,32 | 14.717,62 |
| Nova Slovenija – krščanski demokrati | 1.788 | 20,16 | 17.132,23 |
| Slovenska demokratska stranka | 809 | 9,12 | 7.751,66 |
| Slovenska ljudska stranka | 402 | 4,53 | 3.851,88 |
| Lista Mateja Slaparja | 3.209 | 36,17 | 30.747,94 |
| Socialni demokrati | 449 | 5,06 | 4.302,22 |
| Lista Dušana Papeža | 678 | 7,64 | 6.496,45 |
| SKUPAJ | 8.871 | 100,00 | 85.000,00 |

**01019003 Dejavnost župana in podžupanov**

Opis podprograma

Podprogram 01019003 Dejavnost župana in podžupanov vključuje plače poklicnih funkcionarjev in nadomestila za nepoklicno opravljanje funkcije, materialne stroške vključno s stroški reprezentance, odnose z javnostmi (tiskovne konference, sporočila za javnost, objava informacij v medijih).

Zakonske in druge pravne podlage

* Ustava Republike Slovenije
* Zakon o lokalni samoupravi
* Zakon o lokalnih volitvah
* Zakon o javnih uslužbencih
* Zakon o sistemu plač v javnem sektorju
* Pravilnik o določitvi plačil za funkcionarje, člane organov občine in člane delovnih teles v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je nemoteno opravljanje funkcije župana in podžupana (podžupanov).

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za opravljanje funkcije župana in podžupana (podžupanov).

***1000 Župan***

**1102 – plače poklicnih funkcionarjev in nadomestila nepoklicnih funkcionarjev (130.000 €):** Za izplačilo plače županu in podžupanji, ki opravljata funkciji kot poklicna funkcionarja ter za izplačilo nadomestila za nepoklicno opravljanje funkcije podžupana, je potrebno za leto 2025 zagotoviti obseg sredstev v zakonsko določenih okvirih, pri čemer so pri določitvi obsega sredstev za ta namen upoštevana določila veljavnih predpisov ter aktualna vrednost plačne lestvice, kot je določena z Zakonom o sistemu plač v javnem sektorju (ZSPJS). V tej zvezi je potrebno omeniti, da bo v letu 2025 uveljavljen nov plačni sistem, upoštevaje določila sprejetega Zakona o skupnih temeljih sistema plač v javnem sektorju. Na navedeni podlagi je zato potrebno načrtovati ustrezen obseg sredstev za plače poklicnih funkcionarjev, pri čemer se bodo ugotovljena nesorazmerja in uvrstitve v konkretne plačne razrede odpravljala v več delih do leta 2028. V zvezi z opravljanjem funkcije podžupana velja pravilo, po katerem se slednjega uvrsti v ustrezni plačni razred glede na obseg danih pooblastil. Upoštevaje navedeno je zato plača poklicnih in nepoklicnih funkcionarjev ter vsi drugi prejemki, ki se vežejo na uvrstitev župana v plačni razred, usklajena z vrednostjo, ki velja za omenjenega funkcionarja. Poleg osnovne plače pripada poklicnim funkcionarjem tudi dodatek za delovno dobo, in sicer v višini 0,33 % osnovne plače za vsako zaključeno leto. V skladu z veljavnimi predpisi so poklicni funkcionarji nadalje upravičeni še do izplačila nekaterih drugih prejemkov (npr. regresa za prehrano med delom, povračila stroškov prevoza na delo in z dela in regresa za letni dopust, izplačila jubilejne nagrade). Za izplačilo plače poklicnima funkcionarjema (županu in podžupanji) in izplačil – nadomestil nepoklicnemu funkcionarju (podžupanu) se zato za leto 2025 planira obseg sredstev v višini 130.000 €. Tako kot velja za zaposlene javne uslužbence, je nadalje tudi za kategorijo poklicnih funkcionarjev potrebno pri izplačilu plač upoštevati zakonsko predpisane obveznosti iz naslova sprotnega poravnavanja prispevkov za pokojninsko in invalidsko zavarovanje, zdravstveno zavarovanje, zaposlovanje in starševsko varstvo.

**1104 – materialni stroški za poklicno opravljanje funkcij (20.000 €):** Za materialne stroške v zvezi z raznolikimi aktivnostmi župana in podžupanov (promocijske aktivnosti, reprezentanca in drugi materialni stroški v zvezi z opravljanjem navedenih funkcij) se na proračunski postavki 1104 za leto 2025 planirajo sredstva v obsegu 20.000 €. Stroški, vezani na zagotavljanje prostorskih idr. pogojev za delo zaposlenih, pa so - tako za vse funkcionarje kot javne uslužbence - zajeti v proračunski postavki 1135 in 1140.

**1105 – odnosi z javnostmi (20.000 €)**: Za pokritje stroškov odnosov z javnostmi (predvsem medijskimi) je za leto 2025 na proračunski postavki 1105 predviden obseg sredstev v višini 20.000 €. Z raznovrstnimi aktivnostmi na navedenem področju se v širši slovenski javnosti predstavlja delovanje Občine Kamnik in tudi na ta način krepi njen ugled.

**1114 – stroški delovnih teles župana (2.000 €):** Za izvedbo posameznih strokovnih nalog, ki zahtevajo interdisciplinarni pristop in timsko delo, ima župan pristojnost imenovanja posebnih delovnih teles. Za ta namen se na proračunski postavki 1114 za leto 2025 planira obseg sredstev v višini 2.000 €. Sredstva so namenjena izplačilu sejnin in povračil prevoznih stroškov.

**02 – EKONOMSKA IN FISKALNA ADMINISTRACIJA**

Opis področja proračunske porabe

Področje porabe 02 - EKONOMSKA IN FISKALNA ADMINISTRACIJA zajema vodenje finančnih zadev in storitev ter nadzor nad porabo javnih financ. V občini je na tem področju zajeto delovno področje nadzornega odbora občine.

Dokumenti dolgoročnega razvojnega načrtovanja

Nadzorni odbor izvršuje svoj letni program dela, ki je usmerjen v zakonitost in pravilnost finančnega poslovanja organov občine ter drugih porabnikov sredstev občinskega proračuna.

Dolgoročni cilji področja proračunske porabe

Cilj je zagotovitev sredstev za učinkovito delovanje nadzornega odbora pri opravljanju nadzora nad razpolaganjem z občinskim premoženjem in nadzorovanjem namenskosti in smotrnosti porabe sredstev občinskega proračuna ter uporabnikov proračunskih sredstev.

Oznaka in nazivi glavnih programov v pristojnosti občine

0202 Urejanje na področju fiskalne politike

0203 Fiskalni nadzor

**0202 – Urejanje na področju fiskalne politike**

Opis glavnega programa

Glavni program 0202 Urejanje na področju fiskalne politike zajema sredstva za pokrivanje stroškov plačilnega prometa.

Dolgoročni cilji glavnega programa

Cilj je nemoteno izvajanje plačilnega prometa občine.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotovitev sredstev za pokrivanje stroškov za izvajanje plačilnega prometa.

Podprogrami in proračunski uporabniki znotraj glavnega programa

02029001 Urejanje na področju fiskalne politike

4003 Oddelek za gospodarske dejavnosti, gospodarske javne službe in finance

**02029001 Urejanje na področju fiskalne politike**

Opis podprograma

Podprogram 02029001 Urejanje na področju fiskalne politike vključuje stroške plačilnega prometa – provizijo Uprave RS za javna plačila ter stroške za finančne storitve bank in drugih organizacij (KDD – Centralna klirinško depotna družba).

Zakonske in druge pravne podlage

* Zakon o javnih financah
* Zakon o opravljanju plačilnih storitev za proračunske uporabnike

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je nemoteno izvajanje plačilnega prometa občine.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za pokrivanje stroškov za izvajanje plačilnega prometa.

***4003 Oddelek za gospodarske dejavnosti, gospodarske javne službe in finance***

**1165 – stroški plačilnega prometa (7.000 €):** Stroški plačilnega prometa predstavljajo izdatke za finančne storitve poslovnih bank, Uprave za javna plačila in Klirinško depotne družbe. V letu 2025 je predvideno za ta namen 7.000 €.

**0203 – Fiskalni nadzor**

Opis glavnega programa

V glavnem programu 0203 Fiskalni nadzor je zajeto delovno področje nadzornega odbora občine.

Dolgoročni cilji glavnega programa

Cilj je izvajanje finančnega nadzora nad porabo proračunskih sredstev in zagotovitev delovanja v skladu z zakonodajo in občinskimi predpisi.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je izvajanje aktivnosti v okviru dolgoročnih ciljev ter uresničitev zastavljenega letnega programa dela nadzornega odbora.

Podprogrami in proračunski uporabniki znotraj glavnega programa

02039001 Dejavnost nadzornega odbora

3000 Nadzorni odbor

**02039001 Dejavnost nadzornega odbora**

Opis podprograma

Podprogram 02039001 Dejavnost nadzornega odbora vključuje nadomestila za nepoklicno opravljanje funkcij, materialne stroške, plačila izvedencev za posebne strokovne naloge nadzora …

Zakonske in druge pravne podlage

* Zakon o lokalni samoupravi
* Zakon o javnih financah
* Statut Občine Kamnik
* Poslovnik o delu Nadzornega odbora Občine Kamnik
* Pravilnik o določitvi plačil za funkcionarje, člane organov občine in člane delovnih teles v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj delovanja nadzornega odbora je, da s svojimi ugotovitvami in priporočili prispeva k večji učinkovitosti in pravilnosti pri poslovanju uporabnikov proračunskih sredstev.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je opraviti nadzore porabe sredstev po letnem programu.

Kazalec: število opravljenih nadzorov (končna poročila)

***3000 Nadzorni odbor***

**1122 – delovanje nadzornega odbora (12.000 €):** Za delovanje navedenega organa občine, ki je pristojen za izvajanje nadzora nad porabo občinskih javnih financ, se, upoštevaje predvideni program dela za leto 2025, na letni ravni načrtuje obseg sredstev v višini 12.000 € - kar pomeni enak obseg sredstev, kot je bil opredeljen za leto 2024. Sredstva so namenjena predvsem izplačilu sejnin, do katerih so upravičeni člani nadzornega odbora, višina pa je določena s Pravilnikom o določitvi plačil za funkcionarje, člane organov občine in člane delovnih teles v Občini Kamnik. Člani tega organa so poleg sejnine za udeležbo na sejah odbora upravičeni tudi do plačila za opravljene konkretne nadzore in za poročanje na sejah občinskega sveta. V okvir taiste postavke so nadalje vključeni minimalni stroški strokovnega usposabljanja članov nadzornega odbora.

**03 – ZUNANJA POLITIKA IN MEDNARODNA POMOČ**

Opis področja proračunske porabe

Področje porabe 03 – ZUNANJA POLITIKA IN MEDNARODNA POMOČ zajema sodelovanje občin v mednarodnih institucijah ter sodelovanje z občinami iz tujine.

Dokumenti dolgoročnega razvojnega načrtovanja

* Evropska listina lokalne samouprave

Dolgoročni cilji področja proračunske porabe

Cilj je okrepitev sodelovanja s partnerji iz tujine.

Oznaka in nazivi glavnih programov v pristojnosti občine

0302 Mednarodno sodelovanje in udeležba

**0302 – Mednarodno sodelovanje in udeležba**

Opis glavnega programa

Glavni program 0302 Mednarodno sodelovanje in udeležba vključuje sredstva za izvajanje aktivnosti, povezanih z mednarodno aktivnostjo občine (članarine mednarodnim organizacijam in sodelovanje z občinami v tujini)

Dolgoročni cilji glavnega programa

Cilj je dolgoročno sodelovanje in izmenjava znanj, kultur ter tradicij.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je izvedba skupnih dogodkov s partnerskimi občinami.

Podprogrami in proračunski uporabniki znotraj glavnega programa

03029002 Mednarodno sodelovanje občin

1000 Urad župana

4004 Oddelek za družbene dejavnosti

**03029002 Mednarodno sodelovanje občin**

Opis podprograma

Podprogram 03029002 Mednarodno sodelovanje občin vključuje obmejno in drugo sodelovanje občin na področju kulture, športa in drugih področjih.

Zakonske in druge pravne podlage

* Zakon o lokalni samoupravi
* listine pobratenja (Trofaiach – avgust 1999, Andechs – marec 2004 in Budva – marec 2018)

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je večja prepoznavnost Občine Kamnik v tujini, prenos dobrih praks z različnih področij in spodbujanje turističnega razvoja.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je večja prepoznavnost Občine Kamnik v tujini, prenos dobrih praks z različnih področij in spodbujanje turističnega razvoja.

***4001 Urad župana***

**1322 – mednarodno sodelovanje (10.000 €):** Občina Kamnik že vrsto let tradicionalno vzdržuje in krepi stike s posameznimi lokalnimi skupnostmi v različnih evropskih državah. Glede na dosedanje dokaj aktivno mednarodno sodelovanje (z izjemo let 2020, 2021 in deloma 2022 zaradi epidemije COVID-19) je potrebno tudi za leto 2025 za ta namen na proračunski postavki 1322 zagotoviti določena sredstva, ki so po obsegu planirana glede na zastavljeni program sodelovanja. Sredstva v predlagani višini 10.000 € za leto 2025 bodo porabljena za realizacijo načrtovanih aktivnosti na področju sodelovanja z občino Trofaiach, bavarsko občino Andechs in s črnogorsko občino Budva.

***4004 Oddelek za družbene dejavnosti***

**9280 – mednarodno sodelovanje na področju šolstva (2.000 €):** Planirana sredstva na tej postavki so namenjena mednarodnemu sodelovanju na področju osnovnega šolstva v letu 2025.

**04 – SKUPNE ADMINISTRATIVNE SLUŽBE IN SPLOŠNE JAVNE STORITVE**

Opis področja proračunske porabe

Področje porabe 04 – SKUPNE ADMINISTRATIVNE SLUŽBE IN SPLOŠNE JAVNE STORITVE zajema vse tiste storitve, ki niso v zvezi z določeno funkcijo in ki jih običajno opravljajo centralni uradi na različnih ravneh oblasti.

Dokumenti dolgoročnega razvojnega načrtovanja

* Ustava RS
* Zakon o lokalni samoupravi

Dolgoročni cilji področja proračunske porabe

Cilj je zagotovitev pogojev za poslovanje občinske uprave in funkcionarjev, obveščanje javnosti, izvedba protokolarnih dogodkov ter delovanje krajevnih skupnosti.

Oznaka in nazivi glavnih programov v pristojnosti občine

0401 Kadrovska uprava

0403 Druge skupne administrativne službe

**0401 – Kadrovska uprava**

Opis glavnega programa

Glavni program 0401 Kadrovska uprava vključuje sredstva, povezana s podelitvijo občinskih priznanj.

Dolgoročni cilji glavnega programa

Cilj je spodbujanje delovanja posameznikov in organizacij za prepoznavnost občine.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotovitev sredstev za podelitev občinskih priznanj.

Podprogrami in proračunski uporabniki znotraj glavnega programa

04019001 Vodenje kadrovskih zadev

4001 Urad župana

**04019001 Vodenje kadrovskih zadev**

Opis podprograma

Podprogram 04019001 Vodenje kadrovskih zadev vključuje stroške v zvezi s podelitvijo občinskih nagrad – priznanj.

Zakonske in druge pravne podlage

* Statut Občine Kamnik
* Odlok o priznanjih Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je dajanje priznanj občanom oziroma organizacijam za njihovo ustvarjalno delo na različnih področjih

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je uspešno zaključen Javni poziv k predložitvi predlogov za podelitev priznanj Občine Kamnik.

***4001 Urad župana***

**1107 – občinska priznanja (1.000 €):** V skladu z veljavnim Odlokom o priznanjih Občine Kamnik se vsako leto podeljujejo priznanja na različnih področjih dela. Za leto 2025 se na proračunski postavki 1107 za omenjene aktivnosti na letni ravni predvideva odhodek v višini 1.000 €. Poglavitni strošek predstavlja izdelava različnih vrst priznanj, ki se nagrajencem praviloma podelijo na slavnostni seji občinskega sveta, sklicani ob občinskem prazniku.

**0403 – Druge skupne administrativne službe**

Opis glavnega programa

Glavni program 0403 Druge skupne administrativne službe vključuje sredstva za obveščanje javnosti, izvedbo protokolarnih dogodkov, sredstva za kritje stroškov razpolaganja in upravljanja z občinskim premoženjem ter sredstva za poslovne prostore občine.

Dolgoročni cilji glavnega programa

Cilj je zagotavljanje javnosti dela občinskih organov, izvedba slovesnosti ob različnih dogodkih ter ustrezno vzdrževani poslovni prostori.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je sprotno seznanjanje javnosti s predpisi in dogajanjem v občini, izvedba dogodkov ob občinskem in državnih praznikih ter ob drugih priložnostih ter ustrezno vzdrževani poslovni prostori.

Podprogrami in proračunski uporabniki znotraj glavnega programa

04039001 Obveščanje domače in tuje javnosti

4001 Urad župana

5002 KS Duplica

5009 KS Novi trg

5010 KS Perovo

5015 KS Šmarca

5019 KS Tunjice

04039002 Izvedba protokolarnih dogodkov

4001 Urad župana

5001 KS Črna

5002 KS Duplica

5003 KS Godič

5004 KS Kamnik Center

5005 KS Kamniška Bistrica

5006 KS Mekinje

5007 KS Motnik

5008 KS Nevlje

5009 KS Novi trg

5010 KS Perovo

5011 KS Podgorje

5012 KS Pšajnovica

5013 KS Sela

5014 KS Srednja vas

5015 KS Šmarca

5016 KS Šmartno

5017 KS Špitalič

5018 KS Tuhinj

5019 KS Tunjice

5020 KS Volčji Potok

5021 KS Vranja Peč

5022 KS Zaprice

04039003 Razpolaganje in upravljanje z občinskim premoženjem

4001 Urad župana

4002 Oddelek za premoženjsko pravne in splošne zadeve

5002 KS Duplica

5003 KS Godič

5007 KS Motnik

5010 KS Perovo

5012 KS Pšajnovica

5014 KS Srednja vas

5016 KS Šmartno

5017 KS Špitalič

5018 KS Tuhinj

**04039001 Obveščanje domače in tuje javnosti**

Opis podprograma

Podprogram 04039001 Obveščanje domače in tuje javnosti vključuje objave občinskih predpisov v uradnem glasilu občine (uradno glasilo Občine Kamnik je Uradni list RS), izdajo občinskega časopisa in posameznih publikacij po krajevnih skupnostih.

Zakonske in druge pravne podlage

* Zakon o lokalni samoupravi
* Statut Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je seznanitev javnosti s predpisi, ki jih sprejme Občinski svet Občine Kamnik ter informiranje občanov o dogajanju v občini.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je sprotna objava sprejetih občinskih predpisov in druge objave, za katere je to določeno s predpisi ter informiranje občanov o dogajanju v občini.

***4001 Urad župana***

**1302 – sofinanciranje občinskega časopisa (61.900 €):** Za sofinanciranje občinskega časopisa Kamničan-ka, ki je začel izhajati v letu 2016, se za leto 2025 načrtujejo sredstva v obsegu 61.900 €, kar pomeni v odnosu na proračunsko leto 2024  enak obseg sredstev za navedeni namen. Dejanska poraba sredstev je sicer vezana na izpolnjevanje pogodbenih obveznosti do izvajalca tovrstnih storitev. Časopis, ki izhaja dvakrat na mesec v nakladi 17.100 izvodov, je namenjen obveščanju vseh občanov občine Kamnik in ga brezplačno prejmejo vsa gospodinjstva ter drugi naslovniki na danem območju občine in bližnji okolici. Na ta način je poskrbljeno za celovito seznanjanje občanov z raznovrstnim in bogatim dogajanjem na območju lokalne skupnosti, kar vključuje informacije s področja kulture, športa, podjetništva, turizma idr. področij ter informacije o delovanju organov občine in občinske uprave. V taistem časopisu se objavljajo tudi javni razpisi, ki jih iz proračunskih sredstev (so)financira Občina Kamnik.

**1304 – objava predpisov in drugih aktov** **(5.000 €):** V skladu z določili Statuta Občine Kamnik je potrebno vse splošne akte, ki jih sprejme občinski svet, tudi javno objaviti. Tovrstni akti se objavljajo v Uradnem listu Republike Slovenije, v katerem se prav tako objavljajo tudi druge javne objave, za katere tovrstno obveznost določajo posamezni predpisi (npr. objava prodaje občinskega nepremičnega premoženja, koncesij …). Za ta namen se zato na posebni postavki za leto 2025 planirajo sredstva v višini 5.000 €.

**04039002 Izvedba protokolarnih dogodkov**

Opis podprograma

Podprogram 04039002 Izvedba protokolarnih dogodkov vključuje pokroviteljstva občine oziroma ožjega dela občine pri prireditvah javnih zavodov, društev in drugih izvajalcev, stroške praznovanja občinskega in državnih praznikov.

Zakonske in druge pravne podlage

* Zakon o lokalni samoupravi
* Statut Občine Kamnik
* Pravilnik o sofinanciranju prireditev in projektov

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje družabnega življenja v občini in izvedba slovesnosti ob pomembnejših dogodkih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izvedba dogodkov ob občinskem in državnih praznikih ter ob drugih priložnostih.

***4001 Urad župana***

**1320 – občinski praznik (21.000 €):** Med najpomembnejše dogodke na lokalni ravni sodi vsekakor izvedba občinskega praznika. Glede na proračunske omejitve in predviden program aktivnosti se na proračunski postavki 1320 za leto 2025 načrtujejo sredstva v letnem obsegu 21.000 €. Izvedba aktivnosti temelji na Odloku o določitvi praznika Občine Kamnik, ki je bil sprejet v decembru 1995. V okviru praznovanja občinskega praznika potekajo vsako leto številne prireditve, s katerimi poskuša Občina Kamnik na dostojen način počastiti spomin na velikega slovenskega domoljuba in kamniškega rojaka generala Rudolfa Maistra. Opomniti velja, da so v predmetni proračunski postavki zajeti neizbežni materialni stroški, številne aktivnosti pa temeljijo na prostovoljnem doprinosu mnogih sodelujočih akterjev.

**1323 – državni prazniki, protokol (25.000 €):** Za pokrivanje stroškov za raznovrstne aktivnosti, povezane z državnimi prazniki in protokolarnimi zadevami, kamor sodijo tudi tradicionalni obiski župana pri kamniških občanih, ki praznujejo zlate in biserne poroke ter druge jubileje, je namenjena omenjena postavka. V okvir taiste postavke sodijo tudi vsi drugi protokolarni dogodki, katerih organizator je Občina Kamnik. Predvidevamo, da bodo sredstva za proračunsko leto 2025 v predvidenem obsegu 25.000 € tudi zadostovala.

**1330 – sofinanciranje prireditev in projektov (25.000 €):** Za namen sofinanciranja raznovrstnih prireditev, ki jih ni mogoče vnaprej predvideti, imajo pa glede na vsebinski vidik poseben pomen za posamezno področje ali ožji del lokalne skupnosti, je tudi za leto 2025 v proračunu uvrščena predmetna postavka v predlaganem obsegu 25.000 €. Sredstva iz naslova sofinanciranja bodo porabljena na način, kot ga določa Pravilnik o sofinanciranju prireditev in projektov (Uradni list RS, št. 10/10 in 75/12).

**04039003 Razpolaganje in upravljanje z občinskim premoženjem**

Opis podprograma

Podprogram 04039003 Razpolaganje in upravljanje z občinskim premoženjem vključuje stroške izvršb in drugih sodnih postopkov, pravno zastopanje občine, upravljanje in tekoče vzdrževanje poslovnih prostorov občine, investicijsko vzdrževanje in investicije v poslovne prostore v lasti občine.

Zakonske in druge pravne podlage

* Zakon o lokalni samoupravi
* Zakon o stvarnem premoženju države in samoupravnih lokalnih skupnosti
* Uredba o stvarnem premoženju države in samoupravnih lokalnih skupnosti

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je učinkovito upravljanje s poslovnimi prostori v lasti Občine Kamnik.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj so ustrezno vzdrževani poslovni prostori.

***4001 Urad župana***

**9814 – upravljanje s plinskimi kotlovnicami (2.000 €):** Za upravljanje s kotlovnicami je tudi za leto 2025 na proračunski postavki 9814 načrtovan obseg sredstev v višini 2.000 €. Sredstva so namenjena za pokritje stroškov umerjanja zemeljskega plina v kotlovnicah javnih zavodov, v kotlovnici upravne stavbe Občine Kamnik in kamniškega bazena.

***4002 Oddelek za premoženjsko pravne in splošne zadeve***

**1108 – stroški sodnih in upravnih postopkov ter stroški odvetnikov in notarjev (10.000 €):** V upravnih in sodnih postopkih nastajajo določeni neizogibni stroški, pri čemer si občinska uprava prizadeva, da se čim več sporov razreši izvensodno z medsebojnim popuščanjem, poravnavanjem ali mediacijo. Če dogovora oz. sklenitve sporazuma ni mogoče doseči, je potrebno razrešitev spora prepustiti v presojo pristojnim pravosodnim organom. Del stroškov nastane tudi zaradi odvetniških in notarskih storitev (overitev prodajnih, najemnih pogodb, itd.) pri čemer je potrebno poudariti, da v večini sodnih in upravnih postopkov občinska uprava nastopa sama preko svojih zaposlenih, le za najobsežnejše ali najzahtevnejše postopke se pooblasti pooblaščenec odvetnik. Stroški sodnih in upravnih postopkov ter stroški odvetnikov in notarjev so v proračunu za leto 2025 načrtovani v višini 10.000 €.

**6151 – vzdrževanje poslovnega fonda (40.000 €):** Predlagana sredstva v višini 40.000 € so namenjena za tekoče in investicijsko vzdrževanje poslovnih prostorov in za plačevanje obratovalnih stroškov poslovnih prostorov na naslovih Maistrova ulica 18, Tomšičeva 23, Japljeva 2, za čiščenje kemičnega wc-ja v prostorih bivšega KIK-a, za plačilo elektrike v najem oddanih šotorih v KIK-u (cca 400 EUR/mesečno) in trgovini Motnik (cca 400 EUR/mesečno), stroška se sicer prefakturirata najemnikoma, vendar se finančna sredstva ne knjižijo na predmetno postavko, ampak na prihodke.

**06 – LOKALNA SAMOUPRAVA**

Opis področja proračunske porabe

Področje porabe 06 – LOKALNA SAMOUPRAVA zajema sredstva za delovanje občinske uprave, ožjih delov občin ali zvez občin, združenj občin in drugih oblik povezovanja občin.

Dokumenti dolgoročnega razvojnega načrtovanja

* Ustava RS
* Zakon o lokalni samoupravi

Dolgoročni cilji področja proračunske porabe

Cilj je kakovostna izvedba upravnih, stroškovnih, pospeševalnih, razvojnih nalog ob gospodarni porabi proračunskih sredstev.

Oznaka in nazivi glavnih programov v pristojnosti občine

0601 Delovanje na področju lokalne samouprave ter koordinacija vladne in lokalne ravni

0602 Sofinanciranje dejavnosti občin, ožjih delov občin in zvez občin

0603 Dejavnost občinske uprave

**0601 – Delovanje na področju lokalne samouprave ter koordinacija vladne in lokalne ravni**

Opis glavnega programa

Glavni program 0601 Delovanje na področju lokalne samouprave ter koordinacija vladne in lokalne ravni vključuje sredstva za pripravo strokovnih podlag za oblikovanje ožjih delov občin in zvez občin in različne oblike povezovanja občin (združenja in druge oblike povezovanja občin).

Dolgoročni cilji glavnega programa

Cilj je kakovostna izvedba upravnih, stroškovnih, pospeševalnih, razvojnih nalog ob gospodarni porabi proračunskih sredstev in v sodelovanju z drugimi institucijami.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je sodelovanje občine z drugimi institucijami.

Podprogrami in proračunski uporabniki znotraj glavnega programa

06019002 Nacionalno združenje lokalnih skupnosti

4001 Urad župana

06019003 Povezovanje lokalnih skupnosti

4007 Oddelek za razvoj in investicije

**06019002 Nacionalno združenje lokalnih skupnosti**

Opis podprograma

Podprogram 06019002 Nacionalno združenje lokalnih skupnosti vključuje delovanje nevladnih institucij lokalne samouprave (Skupnost občin Slovenije).

Zakonske in druge pravne podlage

* Zakon o lokalni samoupravi
* Statut Skupnosti občin Slovenije

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje pogojev za usklajevanje stališč in skupno nastopanje do državnih struktur.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za plačilo članarine Skupnosti občin Slovenije.

***4001 Urad župana***

**1112 – članarine v domačih neprofitnih institucijah (7.000 €):** Za aktivnosti na področju delovanja posameznih asociacij (v največji meri gre za poravnavo članarine Skupnosti občin Slovenije) se na proračunski postavki 1112 za leto 2025 načrtuje obseg sredstev v predlagani višini 7.000 €. Občina Kamnik je v omenjeni asociaciji Skupnost občin Slovenije, ki združuje največje število slovenskih občin, zelo aktivna vse od njene ustanovitve. Aktivnosti potekajo tako na notranje politični kot na zunanjepolitični ravni. Prispevek - članarina posameznih občin - članic je sicer določena glede na število njenih prebivalcev.

**06019003 Povezovanje lokalnih skupnosti**

Opis podprograma

Podprogram 06019003 Povezovanje lokalnih skupnosti vključuje druge oblike povezovanja občin. Občina Kamnik zagotavlja sredstva za delovanje in vodenje Regionalne razvojne agencije Ljubljanske urbane regije (RRA LUR), ki predstavlja trajno institucionalno osnovo za izvajanje regionalnega razvoja v Sloveniji. RRA LUR opravlja razvojne naloge za območje Osrednjeslovenske statistične regije.

Zakonske in druge pravne podlage

* Zakon o lokalni samoupravi
* Zakon o spodbujanju skladnega regionalnega razvoja

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je izboljšanje pogojev za razvoj gospodarstva, človeških virov in ohranjanja podeželja ter pridobitev sredstev za lokalne razvojne potrebe iz različnih skladov.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je uresničevanje Regionalnega razvojnega programa Ljubljanske urbane regije.

***4007 Oddelek za razvoj in investicije***

**1117 – članarina Združenje zgodovinskih mest (8.500 €):** Za ohranitev in oživitev starih mestnih jeder, razvijanje strategije skupne promocije in trženja zgodovinskih mest ter povečanje ozaveščenosti, da so zgodovinska mesta umetnostni zaklad in turistična privlačnost, bodo sredstva s tega naslova namenjena kritju letne članarine združenja ter sofinanciranju aktivnosti, s katerimi bo ZZMS na podlagi letnega dogovora s Slovensko turistično organizacijo, promoviralo in tržilo produkt zgodovinska mesta ter poskušalo doseči dogovor z ministrstvom, da se v program dela uvrsti tudi sofinanciranje kulturne dediščine v zgodovinskih mestih.

**4905 – razvojni projekti (100.000 €):** V okviru te postavke so predlagana sredstva namenjena za financiranje razvojnih projektov in za spodbujanje regionalnega povezovanja. Del sredstev je namenjenih za splošne razvojne naloge Regionalne razvojne agencije Ljubljanske urbane regije (RRA LUR), del za projekt Regionalna destinacijska organizacija, ki ga vodi Turizem Ljubljana ter del za Regionalni prostorski plan Ljubljanske urbane regije. Del sredstev je namenjenih razvojnemu partnerstvu Srca Slovenije. Sredstva te postavke so namenjena tudi pripravi projektov za potrebe prijave na razpise (investicijska dokumentacija, projektna dokumentacija …). Občina Kamnik namerava tudi v letu 2025, zaradi vključevanja v nacionalne in evropske partnerske mreže, za koriščenje strokovne pomoči v zvezi s sodelovanjem v transnacionalnih programih, za nudenje podpornega okolja podjetništvu, rokodelstvu, za širjenje lokalne samooskrbe ter za krepitev aktivnosti na področju turizma, del sredstev s te postavke nameniti sodelovanju z razvojnimi agencijami in drugimi ponudniki tovrstnih storitev. Del sredstev je namenjen udeležbi na mednarodnih konferencah in seminarjih, stroškom priprave in prevajanja projektne dokumentacije ter vzpostavitvi mreže projektnih partnerstev. Preostala sredstva s te postavke bodo namenjena zalaganju sredstev ter sofinanciranju izvedbe projektov, ki bodo uspešno ocenjeni na razpisih ter za sofinanciranje drugih razvojno naravnanih vsebin in projektov.

**4929 – omrežje Alpskih občin (2.500 €):** Občina Kamnik je že več kot 15 let članica združenja Omrežja Alpskih občin. Sredstva te postavke so namenjena plačilu članarine tega omrežja. Članstvo v Omrežju Alpskih občin je koristno zaradi mreženja občin iz alpskega območja, izmenjave izkušenj in znanj, povezovanja županov in strokovnih skupin ter skupnega izvajanja projektov, ki so tudi sofinancirani. Del sredstev je namenjen tudi udeležbi konference Alpskih občin in drugim dogodkom povezanih z varstvom alpskega prostora.

**0602 – Sofinanciranje dejavnosti občin, ožjih delov občin in zvez občin**

Opis glavnega programa

Glavni program 0602 Sofinanciranje dejavnosti občin, ožjih delov občin in zvez občin vključuje sredstva za delovanje ožjih delov občin.

Dolgoročni cilji glavnega programa

Cilj je zagotavljanje delovanja krajevnih skupnosti ter njihovo smotrno poslovanje v zadovoljstvo krajanov.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotavljanje delovanja krajevnih skupnosti ter njihovo smotrno poslovanje v zadovoljstvo krajanov.

Podprogrami in proračunski uporabniki znotraj glavnega programa

06029001 Delovanje ožjih delov občin

4001 Urad župana

5001 KS Črna

5002 KS Duplica

5003 KS Godič

5004 KS Kamnik Center

5005 KS Kamniška Bistrica

5006 KS Mekinje

5007 KS Motnik

5008 KS Nevlje

5009 KS Novi trg

5010 KS Perovo

5011 KS Podgorje

5012 KS Pšajnovica

5013 KS Sela

5014 KS Srednja vas

5015 KS Šmarca

5016 KS Šmartno

5017 KS Špitalič

5018 KS Tuhinj

5019 KS Tunjice

5020 KS Volčji Potok

5021 KS Vranja Peč

5022 KS Zaprice

**06029001 Delovanje ožjih delov občin**

Opis podprograma

Podprogram 06029001 Delovanje ožjih delov občin vključuje stroške za delovanje ožjih delov občin.

Zakonske in druge pravne podlage

* Zakon o lokalni samoupravi
* Odlok o financiranju krajevnih skupnosti v občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zadovoljevanje potreb krajanov po posameznih krajevnih skupnostih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je nemoteno delovanje krajevnih skupnosti v občini.

***4001 Urad župana***

**1800 – dotacije krajevnim skupnostim (125.000 €):** Za zagotavljanje materialnih pogojev za delovanje 22 krajevnih skupnosti, kolikor jih ima občina Kamnik, so na proračunski postavki 1800 za leto 2025 predvidena sredstva v obsegu 125.000 €. Delež sredstev, do katerih so za svoje delovanje upravičene krajevne skupnosti z ohranjeno pravno subjektiviteto, je na normativni ravni določen z Odlokom o financiranju krajevnih skupnosti v občini Kamnik, ki ga občinski svet sprejel v letu 2005. Le-ta določa, da se za delovanje ožjih delov lokalne skupnosti v občinskem proračunu zagotavlja najmanj 0,6 % primerne porabe. V taistem aktu je nadalje opredeljen tudi način delitve sredstev, slednja pa se lahko porabijo zgolj za aktivnosti, kot jih določa Statut Občine Kamnik. Po izteku posameznega proračunskega leta so vodstva krajevnih skupnosti dolžna oddelku, pristojnemu za finance, posredovati letna poročila o porabi prejetih sredstev. Upoštevaje realne možnosti občinskega proračuna se za delovanje krajevnih skupnosti za leto 2025 namenja enak obseg sredstev, kot jih je bilo za tovrstni namen določenih v proračunskem letu 2024 (slednji pa je bil povečan glede na leto 2023).

PREGLEDNICA: RAZDELILNIK SREDSTEV ZA DELOVANJE KS V LETU 2025

|  |  |  |  |  |  |  |
| --- | --- | --- | --- | --- | --- | --- |
| KRAJEVNA SKUPNOST | Število prebi-valcev\* | po prebi-valcih | za delo | za mat. pogoje | SKUPAJ | po četr- |
| (na letni ravni) | tinah |
|  |  |
| Črna pri Kamniku | **783** | 976,83 | 2.840,91 | 1.136,36 | 4.954,10 | 1.238,53 |
| Duplica | **4481** | 5.590,26 | 2.840,91 | 1.136,36 | 9.567,53 | 2.391,88 |
| Godič | **895** | 1.116,55 | 2.840,91 | 1.136,36 | 5.093,83 | 1.273,46 |
| Kamniška Bistrica | **2048** | 2.554,98 | 2.840,91 | 1.136,36 | 6.532,25 | 1.633,06 |
| Motnik | **358** | 446,62 | 2.840,91 | 1.136,36 | 4.423,89 | 1.105,97 |
| Nevlje | **1864** | 2.325,43 | 2.840,91 | 1.136,36 | 6.302,70 | 1.575,67 |
| Podgorje | **1019** | 1.271,25 | 2.840,91 | 1.136,36 | 5.248,52 | 1.312,13 |
| Pšajnovica | **211** | 263,23 | 2.840,91 | 1.136,36 | 4.240,51 | 1.060,13 |
| Sela | **703** | 877,03 | 2.840,91 | 1.136,36 | 4.854,30 | 1.213,57 |
| Srednja vas | **727** | 906,97 | 2.840,91 | 1.136,36 | 4.884,24 | 1.221,06 |
| Šmarca | **1560** | 1.946,17 | 2.840,91 | 1.136,36 | 5.923,45 | 1.480,86 |
| Šmartno v Tuhinju | **781** | 974,33 | 2.840,91 | 1.136,36 | 4.951,61 | 1.237,90 |
| Špitalič | **289** | 360,54 | 2.840,91 | 1.136,36 | 4.337,81 | 1.084,45 |
| Tuhinj | **1303** | 1.625,55 | 2.840,91 | 1.136,36 | 5.602,83 | 1.400,71 |
| Tunjice | **760** | 948,14 | 2.840,91 | 1.136,36 | 4.925,41 | 1.231,35 |
| Volčji Potok | **533** | 664,94 | 2.840,91 | 1.136,36 | 4.642,22 | 1.160,55 |
| Vranja Peč | **335** | 417,93 | 2.840,91 | 1.136,36 | 4.395,20 | 1.098,80 |
| Kamnik-Center | **3252** | 4.057,02 | 2.840,91 | 1.136,36 | 8.034,29 | 2.008,57 |
| Mekinje | **1918** | 2.392,79 | 2.840,91 | 1.136,36 | 6.370,07 | 1.592,52 |
| Novi trg | **1185** | 1.478,34 | 2.840,91 | 1.136,36 | 5.455,62 | 1.363,90 |
| Perovo | **2890** | 3.605,41 | 2.840,91 | 1.136,36 | 7.582,68 | 1.895,67 |
| Zaprice | **2164** | 2.699,69 | 2.840,91 | 1.136,36 | 6.676,96 | 1.669,24 |
| SKUPAJ | **30059** | 37.500,00 | 62.500,00 | 25.000,00 | 125.000,00 | 31.250,00 |

\*Vir podatkov: Statistični urad Republike Slovenije - podatki za število prebivalcev na dan 1. 7. 2024

**0603 – Dejavnost občinske uprave**

Opis glavnega programa

Glavni program 0603 Dejavnost občinske uprave vključuje sredstva za zagotavljanje materialnih in prostorskih pogojev za delovanje občinske uprave Občine Kamnik.

Dolgoročni cilji glavnega programa

Cilj je zagotavljanje materialnih in prostorskih pogojev za delo občinske uprave.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotavljanje materialnih in prostorskih pogojev za delo občinske uprave.

Podprogrami in proračunski uporabniki znotraj glavnega programa

06039001 Administracija občinske uprave

4001 Urad župana

4003 Oddelek za gospodarske dejavnosti, gospodarske javne službe in finance

06039002 Razpolaganje in upravljanje s premoženjem, potrebnim za delovanje občinske uprave

4001 Urad župana

**06039001 Administracija občinske uprave**

Opis podprograma

Podprogram 06039001 Administracija občinske uprave vključuje plače zaposlenih v občinski upravi, materialne in druge stroške, vključno s stroški počitniške dejavnosti.

Zakonske in druge pravne podlage

* Zakon o lokalni samoupravi
* Zakon o javnih uslužbencih
* Zakon o delovnih razmerjih
* Zakon o sistemu plač v javnem sektorju
* Zakon o javnih financah
* Zakon za uravnoteženje javnih financ
* Kolektivna pogodba za javni sektor
* Kolektivna pogodba za negospodarske dejavnosti v Republiki Sloveniji
* Kolektivna pogodba za državno upravo, uprave pravosodnih organov in uprave samoupravnih lokalnih skupnosti – tarifni del
* Uredba o notranji organizaciji, sistemizaciji, delovnih mestih in nazivih v organih javne uprave in v pravosodnih organih

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotoviti ustrezna in redna plačila za zaposlene in zagotavljanje materialnih pogojev za nemoteno delo občinske uprave.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotoviti ustrezna in redna plačila za zaposlene in zagotavljanje materialnih pogojev za nemoteno delo občinske uprave.

***4001 Urad župana***

**1130 – občinska uprava – plače (2.240.000 €):** Za izvajanje z veljavnimi predpisi opredeljenih upravnih, strokovnih, pospeševalnih in razvojnih nalog ter nalog v zvezi z zagotavljanjem delovanja javnih služb iz občinske pristojnosti je v skladu s prvim odstavkom 49. člena Zakona o lokalni samoupravi neposredno zadolžena občinska uprava. Slednjo tudi številni drugi predpisi zavezujejo k izvajanju nalog, ki jih je vselej dolžna opravljati na zakonit, pravočasen in kvaliteten način. Občinska uprava opravlja nadalje tudi nadzorstvo nad izvajanjem občinskih predpisov in drugih aktov, s katerimi ureja občina kot temeljna samoupravna lokalna skupnost zadeve iz izvirne pristojnosti, ter izvaja naloge prekrškovnega organa. Kot je že bilo omenjeno, je občinska uprava nadalje dolžna izvajati tudi strokovno-tehnična idr. opravila za organe občine in njihova delovna telesa ter sodelovati z nadzorstveni idr. institucijami (ministrstvi, raznovrstnimi inšpekcijskimi službami, Računskim sodiščem, Informacijskim pooblaščencem, Komisijo za preprečevanje korupcije …) in jim nuditi ustrezno strokovno-tehnično podporo.

Pri planiranju odhodkov za delo občinske uprave (plače zaposlenih javnih uslužbencev so določene na podlagi določil Zakona o sistemu plač v javnem sektorju in vrste podzakonskih aktov) je v skladu z 42. in 43. členom Zakona o javnih uslužbencih potrebno pri pripravi proračuna predložiti kadrovski načrt, s katerim župan kot predstojnik občinske uprave opredeli kadrovski potencial, potreben za izvajanje naloženih upravnih in strokovno-tehničnih nalog za obdobje dveh let. Nadalje je potrebno opredeliti tudi načrt nabav opreme, ki jo za svoje delo potrebujejo organi občine in občinska uprava. Oba načrta sta sestavni del obrazložitve predloga proračuna za posamezno proračunsko leto.

S kadrovskim načrtom se opredeli ciljno število delovnih mest v občinski upravi, na operativni ravni pa se v skladu z določili Zakona o lokalni samoupravi in Zakona o javnih uslužbencih ter podzakonskimi akti slednja konkretno določijo v aktu o sistemizaciji delovnih mest, ki ga sprejme župan kot predstojnik občinske uprave. Kadrovski načrt vsebuje tudi delovna mesta pripravnikov in delovna mesta za določen čas. Dejstvo je, da se obseg nalog, ki jih je na podlagi odločitev organov lokalne oblasti dolžna izvajati občinska uprava, iz leta v leto povečuje. V tej zvezi je potrebno posebej izpostaviti vprašanje vse večjega obsega dela tudi pri izvajanju posameznih nalog, ki jih ni mogoče vnaprej planirati (npr. obravnava vlog prizadetih občanov zaradi naravnih idr. nesreč; raznovrstni zahtevki, povezanimi z najrazličnejšimi situacijami).

Statusna vprašanja zaposlenih v javni upravi opredeljuje Zakon o javnih uslužbencih, ki opravljanje javnih nalog nalaga uslužbencem na uradniških delovnih mestih v petih kariernih razredih z različnimi zahtevnostnimi stopnjami, spremljajoča strokovno-tehnična opravila pa opravljajo uslužbenci, ki so v skladu z aktom o sistemizaciji delovnih mest razporejeni na bolj ali manj zahtevna strokovno-tehnična delovna mesta. Gre za finančnike, dokumentaliste, strokovne sodelavce za posamezna področja dela in druge poklicne kategorije. Materialne pravice iz delovnega razmerja (plače) določajo predpisi, ki veljajo za javni sektor. Od 1. 1. 2025 se bo uporabljala nova plačna lestvica, določena z Zakonom o skupnih temeljih sistema plač v javnem sektorju, ki ga je v mesecu oktobru 2024 sprejel Državni zbor.

Dejstvo je, da so lokalne skupnosti v okviru svojih pristojnosti dolžne poskrbeti za zakonito, pravočasno in kvalitetno opravljanje številnih nalog, slednje pa je mogoče izvesti le z ustrezno usposobljenim strokovnim kadrom. Pri opredelitvi kadrovskega načrta - števila potrebnih delovnih mest za leti 2025 in 2026 - je zato predlagatelj proračuna upošteval predviden obseg dela na posameznih področjih, zahteve resornega ministrstva za javno upravo, po kateri so vsi upravni organi dolžni reševati vloge v čim krajšem času, vključno s posredovanjem informacij javnega značaja, ter razpoložljiv kadrovski potencial. Kot je znano, država nenehno spreminja zakonodajo, kar posledično vpliva na časovni potek reševanja upravnih postopkov, upravni organi pa so si nadalje dolžni sami pridobiti podatke iz uradnih evidenc, kar pomeni dodaten napor, ki ga je potrebno vložiti v reševanje raznolikih upravnih zadev. Ob implementaciji nezadostno preverjenih rešitev se v praksi pogostokrat pokažejo pomanjkljivosti, ki terjajo nove in nove spremembe in dopolnitve tudi na normativni ravni. Pogostokrat nove rešitve namesto poenostavitev postopke še dodatno otežijo, kar se je v zadnjih nekaj letih pokazalo zlasti na področju javnega naročanja in urejanja prostora.

Zato tudi ni presenetljivo, če v danih razmerah nastajajo težave pri sprotnem reševanju vlog. Ne samo zaradi zahtevnosti postopkov, temveč tudi zaradi dlje časa trajajočih bolniških odsotnosti posameznih javnih uslužbencev, kar je v določeni meri povezano tudi s starostno strukturo zaposlenih (povprečna starost zaposlenih v občinski upravi je npr. v letu 2024 znašala dobrih 48 let). Velik priliv upravnih zadev in raznolikih zahtevkov, pobud in vprašanj, na katere je v skladu z določili Uredbe o upravnem poslovanju dolžna v predpisanem roku odgovarjati občinska uprava, je ob omejenem kadrovskem potencialu eden od poglavitnih razlogov za občasno nastale zaostanke. Ob tem ni zanemarljivo niti dejstvo, da poleg povečevanja števila prosilcev za dostop do informacij javnega značaja, tudi člani občinskega sveta iz leta v leto podajo številne pobude in vprašanja, pri čemer so nekatera izjemno obsežna, kar od pripravljavcev odgovorov zahteva dodatno angažiranje, slednje pa posledično vpliva tudi na reševanje drugih, prav tako neodložljivih delovnih obveznosti. Sicer pa je občinska uprava dolžna servisirati nadzorne institucije, ki opravljajo poglobljene nadzore nad porabo javnih sredstev – predvsem Računskega sodišča, proračunske inšpekcije in drugih inšpekcijskih služb.

Za uspešnost dela ima poseben pomen kadrovska stabilnost občinske uprave. Kadrovske vrzeli, nastale zaradi potrebe po nadomeščanju javnih uslužbenk, odsotnih iz razloga starševskega dopusta tudi v letu 2025, bo občinska uprava predvidoma zapolnila deloma z nadomestnimi zaposlitvami za čas tovrstnih odsotnosti, deloma pa tudi s prerazporeditvijo nalog na način povečanega obsega dela in z odrejanjem dela preko polnega delovnega časa, kar velja še zlasti za področje nadzora nad izvajanjem občinskih predpisov in nadzorovanjem dela izvajalcev gospodarskih javnih služb. Ob upoštevanju navedenih okoliščin ocenjujemo, da bo z načrtovanim ciljnim številom kadrovsko pokritih delovnih mest (vključno z zaposlitvami delovnih invalidov) in realiziranimi zaposlitvami za nadaljnjo izvedbo zastavljenih projektov mogoče opraviti pretežni obseg nalog, ki jih je občinska uprava sicer dolžna opraviti na podlagi veljavnih predpisov ter izvesti vsa tista opravila, ki jih z letnim programom dela za posamezno proračunsko obdobje eksplicitno določi občinski svet.

Pri načrtovanju potrebnega števila zaposlitev je predlagatelj upošteval kar najbolj racionalno izrabo kadrovskega potenciala. V kadrovskem načrtu se zato za leti 2025 in 2026 načrtuje skupaj 54 zaposlitev za nedoločen čas in 8 zaposlitev za določen čas, upoštevaje pri tem tudi 4 zaposlitve v kabinetu župana in enega pripravnika. V tej zvezi velja opozoriti, da del stroškov za izvajanje hišniških opravil pokrijejo tudi državni organi, ki uporabljajo oz. imajo v najemu poslovne prostore v občinski upravni stavbi. Ne glede na povečevanja števila motornih vozil in s tem povečane obremenitve kamniškega urbanega prostora z motornim prometom (še zlasti na območju starega mestnega jedra) se število zaposlenih, ki opravljajo tovrstne naloge v zadnjih letih ni okrepilo. Z najzahtevnejšimi zadevami s področja izvajanja nadzora se bo tudi v letu 2025 ukvarjal občinski inšpekcijski organ z angažiranjem ustrezno usposobljene uradne osebe. Ocenjujemo, da bi veljalo za opravljanje nalog na omenjenem področju (izvajanje prekrškovnih postopkov ter vseh drugih strokovnih opravil ter nalog občinskega redarstva, ki v pretežni meri poteka kot terensko delo, vezano predvsem na segment nadzora mirujočega prometa, kjer je tudi največ kršitev veljavnih predpisov) v naslednjih letih obstoječe število tovrstnih sodelavcev nekoliko povečati. V tej zvezi velja omeniti, da tudi v javni upravi zaradi občutnih sprememb na slovenskem trgu dela se že kažejo precejšnje težave glede pridobivanja ustrezno usposobljenih kadrov.

V nadaljevanju je v posebni preglednici za leti 2025 in 2026 navedeno število predvidenih zaposlitev.

|  |
| --- |
| Preglednica: KADROVSKI NAČRT OBČINE KAMNIK ZA PRORAČUNSKI LETI 2025 in 2026 |
| 1. javni uslužbenci |
| |  |  |  |  |  | | --- | --- | --- | --- | --- | |  |  | Načrtovano število zaposlenih na dan 31. 12. 2024 | Načrtovano število zaposlenih na dan 31. 12. 2025 | Načrtovano število zaposlenih na dan  31. 12. 2026 | | 1. | zaposlitve za nedoločen čas | 54 | 54 | 54 | | 2. | zaposlitve za določen čas | 3 | 3 | 3 | | 3. | zaposlitve za določen čas v kabinetu župana | 4 | 4 | 4 | | 4. | zaposlitve za določen čas – pripravniki | 1 | 1 | 1 | |
| b) poklicni in nepoklicni funkcionarji |
|  |
| |  |  |  |  |  | | --- | --- | --- | --- | --- | |  |  | Predvideno število na dan 31. 12. 2024 | Predvideno število na dan 31. 12. 2025 | Predvideno število  na dan 31. 12. 2026 | | 1. | Poklicni funkcionar  (župan) | 1 | 1 | 1 | | 2. | Poklicni funkcionarji (podžupanja) | 1 | 1 | 1 | | 3. | Nepoklicni funkcionarji (podžupan) | 1 | 1 | 1 | |

Kot vir sredstev za vse zaposlitve so le-ta načrtovana iz občinskega proračuna, upoštevaje pri tem tudi stroške dela, ki deloma bremenijo postavke, vezane na zastavljene razvojne projekte.

Glede na načrtovano izvedbo občinskih razvojnih projektov in nudenje strokovne pomoči funkcionarjem so v kabinetu župana sistemizirana 4 tovrstna delovna mesta, ki se glede na kategorijo uradniških delovnih mest uvrščajo v 1. oz. 2. karierni razred. Na taistih delovnih mestih je mogoče izvesti zaposlitve zgolj za določen čas, slednje pa so vezane neposredno na mandat in osebno zaupanje poklicnega funkcionarja. Kabinetna delovna mesta so sicer opredeljena kot uradniška, pravice in obveznosti pa se določijo glede na primerljivo uradniško kategorijo prvega oz. drugega kariernega razreda.

V proračunskih letih 2025 in 2026 načrtujemo, da bo v občinski upravi potekalo usposabljanje po enega pripravnika, predvidoma z visoko stopnjo strokovne izobrazbe. Skozi tovrstno usposabljanje je prvim iskalcem zaposlitve omogočeno, da si po zaključenem študiju pridobijo začetne delovne izkušnje, brez katerih ne morejo uspešno konkurirati na vse bolj zahtevnem trgu delovne sile. Usposabljanje mlajših sodelavcev je v določeni meri tudi v funkciji nujnega pomlajevanja občinske uprave. K temu velja dodati, da je prav s pripravništvom mogoče vsaj deloma zapolniti nastale kadrovske vrzeli, ki jih ni mogoče niti vnaprej predvideti niti iz zgoraj že navedenih razlogov ustrezno zapolniti; prav tako pa služijo tudi kot pomoč pri izvedbi zahtevnejših projektov.

Tudi za leto 2025 predvidevamo, da se bo v občinski upravi usposabljalo določeno število dijakov srednje ekonomske šole ter nekaj študentov (v pretežni meri po programih za javno upravo), ki so v skladu z izobraževalnim programom dolžni opraviti enomesečno obvezno prakso. V zvezi s tovrstnimi oblikami kratkotrajnega usposabljanja velja izpostaviti ugotovitev, da interes za pridobivanje praktičnih delovnih izkušenj bistveno presega zmožnosti občinske uprave. Stroški praktičnega usposabljanja dijakov in študentov so sicer zajeti v proračunu v proračunski postavki 1135 in so po obsegu zanemarljivi.

V nadaljevanju so za posamezne proračunske odhodke za delo občinske uprave podane podrobnejše obrazložitve.

Za plače zaposlenih javnih uslužbencev v občinski upravi je na podlagi zastavljenega kadrovskega načrta in ob zakonskih omejitvah potrebno za leto 2025 na proračunski postavki 1130 zagotoviti obseg sredstev v predvideni višini 2.240.000 €. Predmetna proračunska postavka se glede na načrtovani obseg sredstev za proračunsko leto 2025 nekoliko povečuje, pri čemer pa zaradi še ne sprejetih podzakonskih in drugih aktov, ki urejajo vprašanje izplačila plač in drugih prejemkov ni mogoče povsem natančno izračunati finančni učinek spremembe plačnega sistema v javnem sektorju. Potreben obseg sredstev za navedeni namen je nadalje pogojen z načrtovanim številom realiziranih zaposlitev, kot so opredeljena v kadrovskem načrtu za leti 2025 in 2026. Upoštevane pa so tudi obveznosti delodajalca glede izplačila zakonsko določenih odpravnin ob predvideni upokojitvi javnih uslužbencev v letu 2025 ter povečanje drugih prejemkov (izplačilo regresa za prehrano med delom, regresa za letni dopust in povračilo stroškov prevoza na delo in z dela).

V zvezi s kadrovskim načrtom in politiko zaposlovanja ter upoštevanjem določb Zakona o zaposlitveni rehabilitaciji in zaposlovanju invalidov idr. predpisov – zlasti Uredbe o določitvi kvote za zaposlovanje invalidov (Uradni list RS, št. 21/14), ki določa kvotni sistem zaposlovanja invalidov (za delodajalce v javni upravi je slednja določena v obsegu 2 %), velja pripomniti, da omenjeni pogoj glede na trenutno število zaposlenih invalidov (3) ne le izpolnjujemo, pač pa tudi precej presegamo, zato tudi nismo zavezanci za plačilo predpisanega prispevka v primeru nedoseganja predpisane kvote zaposlenih invalidov.

V planirano maso sredstev za plače zaposlenih v občinski upravi so za leto 2025 nadalje vštete pravice, ki jih določajo veljavni predpisi glede izplačila regresa za letni dopust (v znesku najmanj minimalne plače oz. glede na dogovor z reprezentativnimi sindikati javnega sektorja), povračila in nadomestila ter drugi prejemki (jubilejne nagrade, solidarnostne pomoči idr.), upoštevaje veljavna zakonska določila, kot tudi zakonsko določene obveznosti delodajalca glede poravnavanja obveznosti iz naslova predpisanih prispevkov in dajatev. Na plače in dodatke k osnovni plači so, kot je znano, nadalje vezane obveznosti iz naslova poravnavanja prispevkov za pokojninsko in invalidsko zavarovanje, zdravstveno zavarovanje, zaposlovanje in starševsko varstvo. Zakonsko določen obseg sredstev je potrebno planirati tudi za pokrivanje obveznosti po Zakonu o kolektivnem dodatnem pokojninskem zavarovanju za javne uslužbence (Uradni list RS, št. 126/03 in 32/15) za namen vplačil na osebne račune zaposlenih v javnem sektorju pri izbranem upravljavcu zaprtega vzajemnega pokojninskega sklada. Nadalje je potrebno planirati del sredstev tudi za izplačilo solidarnostnih pomoči, kakor tudi izplačilo jubilejnih nagrad tistim zaposlenim, ki bodo v proračunskem letu 2025 izpolnili pogoje za izplačilo tovrstnih prejemkov, kot slednje določa Kolektivna pogodba za negospodarske dejavnosti.

Za redno delovno uspešnost, ki kot zakonsko določen dodatek pripada zaposlenim v občinski upravi, so v skladu z dogovorom, doseženim koncem leta 2018 med reprezentativnimi sindikati javnega sektorja in Vlade Republike Slovenije, po katerem se od meseca julija 2020 dalje znova izplačuje, tudi za leto 2025 planirana sredstva v obsegu 2 % mase sredstev za osnovne plače zaposlenih. Enako velja tudi za redno delovno uspešnost za direktorja uprave, za katerega je sicer potrebno tovrstna sredstva posebej načrtovati.

Za izvedbo nepredvidenih aktivnosti se v proračunskem letu 2025 za opravljanje nadurnega dela planira določen obseg sredstev za omenjeni namen, pri čemer velja, da postopa na tem segmentu delodajalec izrazito restriktivno, upoštevaje zakonske določbe glede nalaganja tovrstnega dela.

**1135 – občinska uprava – materialni in drugi stroški** **(310.000 €):** Za zagotavljanje materialnih in drugih stroškov za delovanje občinske uprave, deloma pa tudi organov Občine Kamnik, je za leto 2025 na proračunski postavki 1135 planiranih 310.000 €, pri čemer se poglavitni stroški nanašajo na naslednje postavke: nabava pisarniškega materiala ter poravnavanje raznovrstnih storitev (založniške, tiskarske, oglaševalske, računalniške idr. storitve), nabave časopisov, revij, knjig in strokovne literature; poravnavanje obveznosti za porabljeno energijo, komunalne, telekomunikacijske, poštne idr. storitve; storitve v zvezi s funkcioniranjem objekta občinske upravne stavbe, uporabo delovnih ter drugih sredstev (vzdrževanje pisarniške opreme in voznega parka ter stroškov službenih potovanj), najemnine, zakupnine in licenčnine, občasno delo študentov in praktikantov, usposabljanje zaposlenih v upravi kakor tudi za poravnavo stroškov v zvezi z zagotavljanjem pogojev za varno delo zaposlenih, kar delodajalcu eksplicitno nalagata Zakon o varnosti in zdravju pri delu in Zakon o delovnih razmerjih. V slednje sodi izrecna obveznost delodajalca, da zaposlene napoti na obdobne preventivne zdravstvene preglede, upoštevaje predpisana terminska obdobja. Glede na sedež občinskega prekrškovnega organa in komunalno-redarske službe na lokacijo Maistrova 18, kjer opravljajo naloge tudi sodelavci službe za izvedbo kohezijskih projektov, je potrebno pokrivati obratovalne stroške za uporabljene poslovne prostore v navedenem objektu, ki je sicer v večinski lasti Občine Kamnik. Nadalje je potrebno pokriti obratovalne stroške za prostore, namenjene arhiviranju dokumentarnega gradiva. V taisto proračunsko postavko so vključeni še stroški v zvezi z delovanjem internega prehrambnega obrata (prihodki iz naslova opravljenih storitev se po drugi strani prav tako stekajo v občinski proračun).

Planirani obseg sredstev za pokrivanje materialnih idr. stroškov občinske uprave temelji na predvidenem obsegu dela občinske uprave in organov občine ter s tem povezanimi raznovrstnimi aktivnostmi, ki se odvijajo v občinski upravni stavbi. Višina planiranih odhodkov za navedene namene je opredeljena v posameznih kontih. Zahtevana javnost dela občinske uprave in organov občine se posledično odraža tudi v stroških, saj je glede na določila Zakona o dostopu do informacij javnega značaja potrebno do določene višine zahtevane informacije posredovati brezplačno – ne glede na stroške reproduciranja dokumentov, hitrejše izrabe delovnih sredstev in stroškov, povezanih s posredovanjem zahtevanih informacij.

Pospešenemu razvoju sodobnih informacijskih sistemov mora slediti tudi javna uprava. Ob prenovi občinske spletne strani je potrebno poskrbeti za njeno vzdrževanje – z namenom, da bodo lahko občani preko informatiziranih zbirk dokumentov in aktualnih informacij v najkrajšem času pridobili potrebne informacije, kar poleg časovnih prihrankov zmanjša tudi stroške. Zato brez sodobne informacijske in telekomunikacijske opreme, ki namesto zamudnega fizičnega prenosa dokumentov omogoča občutno hitrejšo odzivnost občinske uprave in organov občine na vložene vloge, pobude, vprašanja, kakor tudi pošiljanja obvestil o postopkih oddaje javnih naročil ter izvajanje upravnih postopkov, ne gre. Z uporabo slednje nastajajo neizbežni stroški.

Za pokrivanje različnih izdatkov se planirajo sredstva, ki so vključeni v konto »drugi operativni odhodki«. Le-ti zadevajo stroške strokovnega in funkcionalnega usposabljanja, izvedbo seminarjev, konferenc, avtorske honorarje, stroške za delo študentov, izplačane nagrade dijakom in študentom za opravljene obvezne prakse. V proračunsko postavko 1135 so v skladu z določili predpisov s področja zagotavljanja varnosti in zdravja pri delu vključeni tudi predvideni stroški izvajanja storitev pooblaščenega zdravnika in stroški izvajanja predpisanih preventivnih in obdobnih zdravstvenih pregledov zaposlenih ter različnih drugih aktivnosti.

Ker so posamezni materialni stroški vezani na klimatske razmere (zlasti poraba električne energije in plinskega energenta ob občutnih podražitvah le-teh v letu 2024), se zna dogoditi, da planirani obseg sredstev kljub vsem prizadevanjem za kar najbolj racionalno porabo sredstev ne bo zadoščal. Ob tem ne gre spregledati dejstva, da se iz naslova poravnavanja dela obratovalnih stroškov v primeru povečanja le-teh v proračun prav tako steče nekoliko več sredstev.

***4003 Oddelek za gospodarske dejavnosti, gospodarske javne službe in finance***

**1136 – občinska uprava – notranja revizija (3.400 €):** 100. člen ZJF določa notranji nadzor javnih financ pri neposrednih uporabnikih. Predstojnik neposrednega uporabnika je odgovoren za vzpostavitev in delovanje ustreznega sistema finančnega poslovodenja in kontrol ter notranjega revidiranja. Finančno poslovodenje obsega vzpostavitev in izvajanje načrtovanja ter izvrševanja proračunov in finančnih načrtov, računovodenja in poročanja z namenom doseči zastavljene cilje ter zagotoviti, da bodo sredstva zavarovana pred izgubo, oškodovanji in prevarami. Notranje kontrole obsegajo sistem postopkov in metod, katerih cilj je zagotoviti spoštovanje načel zakonitosti, preglednosti, učinkovitosti, uspešnosti in gospodarnosti. 108. člen ZJF predvideva kot lažjo kršitev, če neposredni uporabnik državnega oziroma občinskega proračuna ne organizira finančnega nadzora iz 100. člena ZJF, zato je za odgovorno osebo predvidena denarna kazen za prekršek, če ni izvedena notranja revizija. Z namenom zmanjšanja stroškov delovanja občinske uprave je bila že v letu 2011 sprejeta odločitev, da se za potrebe notranjega revidiranja angažira zunanja revizijska hiša. Stroški revizije poslovanja bodo zato v bistveno nižjem znesku bremenili občinski proračun, kot bi ga, če bi imela občina zaposlenega lastnega notranjega revizorja. Za namen izvedbe notranje revizije poslovanja, ki jo nalaga veljavna zakonodaja, je v letu 2025 načrtovanih 3.400 €. Izvajalec omenjene notranje revizije bo izbran v skladu z določili internega akta, ki opredeljuje postopek oddaje tako imenovanih evidenčnih naročil.

**06039002 Razpolaganje in upravljanje s premoženjem, potrebnim za delovanje občinske uprave**

Opis podprograma

Podprogram 06039002 Razpolaganje in upravljanje s premoženjem, potrebnim za delovanje občinske uprave vključuje sredstva za tekoče in investicijsko vzdrževanje upravnih prostorov ter nakup opreme in prevoznih sredstev.

Zakonske in druge pravne podlage

* Zakon o lokalni samoupravi

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje ustreznih pogojev za delo zaposlenih v občinski upravi.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je vzdrževanje ustreznih poslovnih prostorov ter zagotavljanje primerne pisarniške, računalniške in druge opreme.

***4001 Urad župana***

**1110 – investicijsko vzdrževanje in obnove (40.000 €)**: Za leto 2025 se načrtuje zamenjava dotrajane peči z uporabo plinskega energenta in nadaljevanje del pri zamenjavi dotrajanih instalacij v občinski upravni stavbi (v prvi vrsti električnih in telekomunikacijskih), predvidena pa je tudi zamenjava dela ogrevalnih teles (radiatorjev). Nadalje bi bilo potrebno glede na dotrajanost strehe in posledično zamakanje čim prej izvesti tudi temeljito prenovo strehe na objektu občinske upravne stavbe. Za izvedbo omenjenega investicijskega posega je bil že v letu 2009 pridobljen DIIP, na osnovi katerega so bili takrat za zamenjavo strehe ocenjeni stroški v višini okoli 194.000 €. Zaradi izvedbe prioritetnih investicij, vezanih na odpravo posledic vodne ujme iz avgusta 2023 tudi za leto 2025 ne načrtujemo bistvenih aktivnosti pri investicijskem vzdrževanju objekta (vsekakor je potrebna zamenjava že omenjene kurilne naprave in dela ogrevalnega sistema - določenega števila radiatorjev, ki jih je zaradi starosti in iztrošenosti potrebno zamenjati), kljub temu da bi bilo smiselno z vidika zasledovanja ciljev energetske varčnosti izvesti tudi nekatere druge ukrepe, kot so ustrezna toplotna izolacija celotnega objekta, zamenjava dela dotrajanega stavbnega pohištva (predvsem oken), s čimer bi bil šele dosežen učinek tudi pri varčevanju z vse bolj dragoceno energijo (stroški ogrevanja so posledično zaradi omenjenih razlogov občutno višji), prav tako pa urediti tudi hidroizolacijo objekta – z namenom preprečevanja pojava kapilarne vlage, ki se pojavlja v pritličnem delu objekta. Slednje posledično ne omogoča ustreznih pogojev za delo, kot jih določajo predpisi s področja varnosti in zdravja pri delu. Del sredstev za omenjene posege naj bi zagotovila tudi država (predvidoma 31 %), vendar ob predpogoju, da načrtovane investicije dejansko uvrsti v svoj proračun, obveznosti pa bi poravnala šele po izvedbi naročila in poravnavi stroškov izvajalcem del, tako kot je slednje veljalo za preteklo obdobje. Specifični status ima glede uporabe prostorov v občinski upravni stavbi Upravna enota Kamnik – le-ta je dolžna pokrivati sorazmerni del sredstev pri investicijskem vzdrževanju objekta, ne pa tudi najemnine. Ker v objekt že vrsto let ni bilo večjih vlaganj, slednje pomeni, da je s tem pri izdatkih za uporabo prostorov precej prihranila država. Za leti 2025 načrtovano investicijsko vzdrževanje je nujno potrebno tudi z vidika zagotavljanja požarne varnosti objekta.

**1140 – upravna stavba – vzdrževanje, oprema (150.000 €)**: Za tekoče vzdrževanje objekta upravne stavbe in poslovnih prostorov, ki jih za svoje delo uporabljajo organi občine in občinska uprava, je za leto 2025 v primerjavi z obsegom taiste postavke, opredeljenim za leto 2023, načrtovan malenkostno večji obseg sredstev. Zagotavljanje sredstev za navedeni namen je potrebno zaradi sledenja vse hitrejšemu informacijskemu razvoju, ki zahteva nenehno dograjevanje in nadomeščanje tehnološko zastarele oz. izrabljene tovrstne računalniške opreme. Po vsebini se nadalje iz predmetne proračunske postavke pokrivajo stroški za fizično in tehnično varovanje objektov ter čiščenje poslovnih prostorov (slednje predstavlja okoli tri petine vseh planiranih sredstev na tej postavki), servisiranje vgrajenih ogrevalnih idr. naprav, raznovrstna popravila (vključno s počitniškimi objekti), poravnava stroškov zavarovalnih premij za objekte, ki jih uporablja občinska uprava, kakor tudi za stroške nabave oziroma zamenjave iztrošene pisarniške in druge opreme. Tudi v letu 2025 bodo – tako kot velja že nekaj let – nadomeščeni zgolj tisti kosi računalniške opreme, ki jih zaradi okvar ali zastarelosti ni mogoče uporabljati. Podrobnejša obrazložitev glede planiranih nabav opreme je podana v nadaljevanju.

## 1143 - nakup terenskega vozila (40.000 €): Za izvedbo nalog na težje dostopnih terenih, povezanih še zlasti z odpravo posledic naravnih nesreč, je potrebno nabaviti ustrezno zmogljivo terensko vozilo. Za ta namen se v letu 2025 na predmetni proračunski postavki načrtuje obseg sredstev v višini 40.000 €.

* + 1. **Načrt nabav in gradenj v letih 2025 in 2026**

V zvezi z nabavo potrebne opreme in zagotavljanjem materialnih pogojev za delovanje občinske uprave in organov občine načrtujemo v letih 2025 in 2026 nabavo potrebne opreme, kot je opredeljena v priloženi preglednici. Zakon o javnih financah določa, da je pri obrazložitvi proračuna potrebno poleg načrta delovnih mest opredeliti tudi načrt nabav opreme, ki je neizbežno potrebna za izvajanje nalog organov občine ter delovanje občinske uprave in za slednje predvideti potreben obseg proračunskih sredstev. Glede na amortiziranost in nefunkcionalnost pisarniške opreme je potrebna postopna zamenjava dela slednje. V preteklosti je bilo s sodobnejšo pisarniško opremo obnovljenih nekaj pisarniških prostorov, vendar pa je glede na določila predpisov s področja zagotavljanja varnosti in zdravja pri delu potrebno poskrbeti za ustrezne delovne pogoje zaposlenih, kar vključuje tako pisarniško kot drugo opremo. Z zamenjavo iztrošene opreme, kakor tudi z nadgradnjo občinskega dokumentarnega sistema v povezavi z zahtevami za elektronsko poslovanje, bo nadalje mogoče zadostiti predpisom s področja ravnanja z dokumentarnim gradivom in njihovega varovanja. Za zagotovitev ustreznih pogojev za delo občinskega sveta je bila pred nekaj leti nabavljena ustrezne snemalna in glasovalna tehnika ter sistem hlajenja in prezračevanja prostora velike sejne sobe, vgrajena pa je bila tudi oprema za vizualne predstavitve – še zlasti prostorskih aktov. Tudi slednjo je v primeru izrabe ali okvar potrebno nadomeščati.

Ob dejstvu, da so obstoječe elektroinstalacije v delu upravne stavbe dotrajane, jih je nujno potrebno nadomestiti z novimi in ustrezno zmogljivimi. Za ta namen se za leti 2025 in 2026 načrtuje nadaljevanje etapne izvedbe del.

|  |
| --- |
| Preglednica: NAČRT NABAV IN GRADENJ ZA PRORAČUNSKI LETI 2025 in 2026 |
|  |
| a) za proračunsko leto 2025 |
| |  |  | | --- | --- | | VRSTA OPREME: | Planirana sredstva (€): | | zamenjava amortizirane računalniške opreme in nadgradnja informacijskega sistema | 20.000 | | zamenjava amortizirane pisarniške opreme | 15.000 | | nabava telekomunikacijske opreme | 5.000 | | nabava druge opreme | 10.000 | | nabava terenskega motornega vozila | 40.000 | | SKUPAJ | 90.000 | | GRADNJE:  sanacija upravne stavbe | 40.000\* | |

Opomba: \* v znesek ni vključena predvidena udeležba državnih sredstev v višini 31 %.

|  |
| --- |
| b) za proračunsko leto 2026 |
| |  |  | | --- | --- | | VRSTA OPREME: | Planirana sredstva (€): | | zamenjava amortizirane računalniške opreme in nadgradnja informacijskega sistema | 20.000 | | zamenjava amortizirane pisarniške opreme | 15.000 | | nabava telekomunikacijske opreme | 5.000 | | nabava druge opreme | 10.000 | | zamenjava motornega vozila | 35.000 | | SKUPAJ | 85.000 | | GRADNJE:  sanacija upravne stavbe | 50.000\* | |

Opomba: \* v znesek ni vključena predvidena udeležba državnih sredstev v višini 31 %.

V načrtu razvojnih programov je bila v preteklosti že načrtovana tudi zamenjava strehe na upravni stavbi Občine Kamnik, vendar bo omenjeno investicijsko vlaganje mogoče izvesti šele ob predhodni zagotovitvi potrebnih sredstev, upoštevaje dokončno ureditev lastništva taistega objekta. Na osnovi DIIP-a naj bi se ob zamenjavi strehe izvedle tudi frčade, kar bi omogočalo izrabo dela podstrešja za kasnejšo ureditev pisarniških prostorov. Do takrat pa bo potrebno na strehi izvajati sprotna - interventna popravila, upoštevaje dejstvo, da je kritina na večjem delu objekta precej dotrajana. Za potrebno zamenjavo strehe bo tako potrebno v proračunu v prihodnjih letih zagotoviti ustrezna sredstva. Del nastalih stroškov (31 %) naj bi po izvedbi poravnala država, vendar je potrebno predhodno doseči konkretni dogovor o sofinanciranju. Zamenjava strehe s sočasnim izboljšanjem toplotne izolacije že obstoječih mansardnih prostorov je glede na določila, vezana na zagotavljanje energetske učinkovitosti stavb, neizbežna tudi z omenjenega vidika in posledičnega znižanja stroškov ogrevanja oz. hlajenja objekta. Za zagotavljanje ustreznih delovnih pogojev je bilo namreč potrebno pred nekaj leti mansardne prostore, ki jih uporablja občinska uprava, opremiti s klimatskimi napravami; prav tako pa bo potrebno z istovrstnimi napravami opremiti prostore, ki jih je v preteklosti uporabljala GURS.

Brez uporabe sodobne informacijske tehnologije si ni mogoče zamisliti učinkovitega opravljanja dela v javni upravi. K posodobitvi dela v javni upravi nas zavezujejo veljavni zakonski in podzakonski predpisi, ki nalagajo vsem organom javne uprave in nosilcem javnih pooblastil, da strankam omogočijo dostop do upravnih storitev po elektronski poti; prav tako pa tudi brezgotovinsko poravnavanje taksnih idr. obveznosti. Za računalniško opremo je predpisana razmeroma kratka amortizacijska doba, kar je pogojeno z izrazito pospešenim razvojem tako strojne kot programske opreme in posledično potrebo po permanentni nadgradnji obstoječega informacijskega sistema, kar je pogojeno še zlasti s skokovitim povečevanjem obsega informacij. Prilagoditev spremenjenim razmeram (zlasti prehod na elektronsko poslovanje) je nujna, saj potekajo finančne idr. transakcije v največji meri po elektronski poti. Prav tako taisti način uporablja tudi vse več občanov pri komuniciranju z upravnimi organi. Sicer pa je v skladu z določili Zakona o dostopu do informacij javnega značaja in Zakona o splošnem upravnem postopku eksplicitno zahtevana celovita informatizacija upravnih organov in neoviran dostop javnosti do relevantnih javnih informacij oz. do razpoložljivih upravnih storitev. V skladu z veljavnimi predpisi je nadalje potrebno nabavljati izključno legalno programsko opremo, za kar je potrebno zagotoviti potrebna finančna sredstva. Ob načrtovanih zamenjavah dela strojne opreme in že omenjene nadgradnje (za ustrezno ureditev tega področja načrtovana sredstva ne bodo zadostovala) je potrebno dodati, da se ne glede na kratko amortizacijsko dobo računalniška oprema v občinski upravi uporablja bistveno dlje časa. Zaradi izjemno hitrega razvoja informacijske tehnologije tovrstna oprema po zastaranju posledično nima niti knjigovodske niti tržne vrednosti in povečini predstavlja odpadek, ki v skladu z ekološkimi standardi zahteva posebno obravnavo pri nadaljnjem ravnanju. Ob izvedbi številnih aktivnosti v zvezi z odpravo posledic vodne ujme iz avgusta 2023 se je pokazala potreba po nabavi ustreznega terenskega vozila, ki bo omogočal dostop do terensko zahtevnejših območij občine Kamnik.

**07 – OBRAMBA IN UKREPI OB IZREDNIH DOGODKIH**

Opis področja proračunske porabe

Področje porabe 07 – OBRAMBA IN UKREPI OB IZREDNIH DOGODKIH zajema civilne organizacijske oblike sistema zaščite, obveščanja in ukrepanja v primeru naravnih in drugih nesreč.

Dokumenti dolgoročnega razvojnega načrtovanja

* Resolucija o strategiji nacionalne varnosti Republike Slovenije
* Resolucija o nacionalnem programu varstva pred naravnimi in drugimi nesrečami

Dolgoročni cilji področja proračunske porabe

Dolgoročni cilj je ohranjanje nivoja usposobljenosti in opremljenosti prostovoljnih gasilskih enot in služb civilne zaščite.

Oznaka in nazivi glavnih programov v pristojnosti občine

0703 Varstvo pred naravnimi in drugimi nesrečami

**0703 – Varstvo pred naravnimi in drugimi nesrečami**

Opis glavnega programa

Glavni program 0703 Varstvo pred naravnimi in drugimi nesrečami vključuje sredstva za izvedbo programa varstva pred naravnimi in drugimi nesrečami in programa varstva pred požarom.

Dolgoročni cilji glavnega programa

Dolgoročni cilj je ohranjanje nivoja usposobljenosti in opremljenosti prostovoljnih gasilskih enot in služb civilne zaščite ter hiter odziv na reševanje in zagotovitev pogojev za vrnitev v stanje pred nesrečo.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je ustrezna opremljenost in usposobljenost enot zaščite in reševanja ter zagotavljanje nemotenega delovanja sistema zaščite in reševanja.

Podprogrami in proračunski uporabniki znotraj glavnega programa

07039001 Pripravljenost sistema za zaščito, reševanje in pomoč

4001 Urad župana

5004 KS Kamnik Center

5009 KS Novi trg

5021 KS Vranja Peč

07039002 Delovanje sistema za zaščito, reševanje in pomoč

4001 Urad župana

5001 KS Črna

5002 KS Duplica

5003 KS Godič

5004 KS Kamnik Center

5005 KS Kamniška Bistrica

5008 KS Nevlje

5013 KS Sela

5014 KS Srednja vas

5015 KS Šmarca

5016 KS Šmartno

5017 KS Špitalič

5018 KS Tuhinj

5019 KS Tunjice

5021 KS Vranja Peč

**07039001 Pripravljenost sistema za zaščito, reševanje in pomoč**

Opis podprograma

Podprogram 07039001 Pripravljenost sistema za zaščito, reševanje in pomoč vključuje opremljanje Društva Gorsko reševalna služba Kamnik.

Zakonske in druge pravne podlage

* Zakon o varstvu pred naravnimi in drugimi nesrečami
* Uredba o organiziranju, opremljanju in usposabljanju sil za zaščito, reševanje in pomoč

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotoviti ustrezno opremljenost Društva Gorska reševalna služba Kamnik.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotoviti ustrezno opremljenost Društva Gorska reševalna služba Kamnik.

***4001 Urad župana***

**3204 – delovanje GRS Kamnik (5.000):** Za nakup manjkajoče zaščitne in reševalne opreme, namenjene reševanju v zahtevnih pogojih v gorah, se v skladu z merili o organiziranju, opremljanju in usposabljanju sil za zaščito, reševanje in pomoč v letu 2025 planirajo sredstva v predlagani višini 5.000 €. Podrobnejši program dela in finančni načrt, ki ga na podlagi pogodbe o izvajanju nalog zaščite, reševanja in pomoči ob naravnih in drugih nesrečah v občini Kamnik izdela Društvo Gorska reševalna služba Kamnik, se nahaja pri strokovni službi občinske uprave, zadolženi za področje zaščite in reševanja.

**07039002 Delovanje sistema za zaščito, reševanje in pomoč**

Opis podprograma

Podprogram 07039002 Delovanje sistema za zaščito, reševanje in pomoč vključuje stroške operativnega delovanja organov, enot in služb civilne zaščite, stroške operativnega delovanja društev in drugih organizacij, stroške dejavnosti gasilskih društev in občinske gasilske zveze, investicijsko vzdrževanje gasilskih domov, gasilskih vozil in gasilske opreme (financirane tudi s požarno takso), investicije v gasilske domove, gasilska vozila in opremo.

Zakonske in druge pravne podlage

* Zakon o varstvu pred naravnimi in drugimi nesrečami
* Zakon o varstvu pred požarom
* Zakon o gasilstvu
* Uredba o organiziranju, opremljanju in usposabljanju sil za zaščito, reševanje in pomoč

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je omogočiti kvalitetno delo ter pripravljenost za posredovanje ob naravnih in drugih nesrečah.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je ustrezna opremljenost in usposobljenost enot zaščite in reševanja ter zagotavljanje nemotenega delovanja sistema zaščite in reševanja.

***4001 Urad župana***

**2222 – sredstva za civilno zaščito (120.000 €):** Program dela in finančni načrt za področje varstva pred naravnimi in drugimi nesrečami v občini Kamnik za leto 2025 (v nadaljevanju finančni načrt) je pripravljen v skladu s cilji, usmeritvami in nalogami, določenimi v nacionalnem programu varstva pred naravnimi in drugimi nesrečami. Temeljne naloge, ki se bodo izvajale na področju varstva pred naravnimi in drugimi nesrečami, so naslednje: naloge zaščite in reševanja ob intervencijah, vzdrževanje pripravljenosti sistema varstva pred nesrečami (načrtovanje, organiziranje, opremljanje in usposabljanje sil za zaščito, reševanje in pomoč), nadaljevanje z nalogami zaščite in reševanja, ki neposredno prispevajo k izboljšanju pripravljenosti na naravne in druge nesreče. Posebni poudarek bo namenjen ažuriranju dokumentov s področja načrtovanja ter uskladitvi občinskih načrtov zaščite in reševanja z regijskimi načrti. Nadaljevalo se bo z organizacijskimi in informacijskimi aktivnostmi ažuriranja sistema vodenja večjih intervencij ter z izdelavo enotne platforme za sistem zaščite, reševanja in pomoči v občini Kamnik. Načrtovana je izvedba obnovitvenega usposabljanja za enote prve pomoči.  Prav tako se bo nadaljevalo s preventivnimi ukrepi na področju zaščite in reševanja v sodelovanju z gasilskimi enotami, šolami in vrtci ter drugimi  strukturami reševalnih enot v okviru občine; predvidena pa je tudi izvedba občinske vaje za vse strukture sil za zaščito in reševanje. Za dejavnost civilne zaščite  (v nadaljevanju CZ) se na proračunski postavki 2222 – sredstva za zaščito in reševanje v letu 2025 planira obseg sredstev v višini 120.000 €.  Finančni načrt nakupa opreme in dopolnjevanja opreme enotam CZ je izdelan glede na dolgoročni načrt opremljanja in stanje opremljenosti enot CZ, upoštevaje predpisana merila o organiziranju, opremljanju  in usposabljanju sil za zaščito in reševanje. V letu 2025 se bo dopolnila manjkajoča oprema za štab CZ ter drugih operativnih sestavov sistema zaščite, reševanja in pomoči glede na predpisana merila. V preglednici je podrobneje navedeno, za katere namene bodo porabljena za leto 2025 načrtovana sredstva.

|  |  |
| --- | --- |
| **opis** | **€** |
| Nabava opreme | 20.000 |
| Stroški intervencij | 5.500 |
| Stroški refundacij | 12.000 |
| Vzdrževanje sistema komunikacij v sistemu ZARE | 4.500 |
| Usposabljanja in vaje v sistemu zaščite in reševanja | 7.000 |
| Stroški telefona, električne energije, pisarniški in drugi splošni material | 10.000 |
| Ažuriranje dokumentov s področja varstva pred nesrečami | 5.000 |
| Sofinanciranje nabave opreme enot in operativnih sestavov sil CZ | 35.000 |
| Drugi operativni odhodki za delovanje sistema varstva pred nesrečami | 21.000 |
| **SKUPAJ** | 120.000 |

**2224 – delovanje prvih posredovalcev (10.000 €):** Dogovor o usposabljanju in financiranju prvih posredovalcev na območju občine Kamnik je bil podpisan v letu 2018, z realizacijo pa smo zatem pričeli z določeno zakasnitvijo. Tovrstno zastavljeni projekt se je povsod tam, kjer so ga uvedli, izkazal za nadvse učinkovitega. Skladno z omenjenim dogovorom se zato za leto 2025 planirajo sredstva v višini 10.000 €. Sredstva bodo namenjena izvedbi obnovitvenih usposabljanj za že obstoječe ekipe prvih posredovalcev ter financiranju usposabljanj za nove ekipe prvih posredovalcev, ki bodo delovali na območju občine Kamnik. Skladno z dogovorom se sredstva planirajo za sofinanciranje vzdrževanja AED naprav, s katerimi razpolagajo GE, ter za redno vzdrževanje AED naprav na podlagi podpisanih dogovorov s Prostovoljnimi gasilskimi društvi in nabavo novih AED naprav.

**3200 – Gasilska zveza Kamnik (570.000 €):** S pravočasnim načrtovanjem in izvajanjem raznovrstnih preventivnih ukrepov je deloma mogoče zmanjšati tveganja, vendar se vsem nevarnostim in nesrečam, ki se pojavljajo, še zlasti ko gre za naravne dejavnike, na katere nimamo vpliva, žal ni mogoče povsem izogniti. So pa na voljo številni preventivni in tehnični ukrepi ter pridobljene izkušnje, ki lahko občutno zmanjšajo obseg in resnost posledic nesreč tako za posameznika kot ožjo ali širšo skupnost. V skladu z veljavno zakonodajo so za učinkovito zagotavljanje varstva pred požari na lokalni ravni primarno odgovorne samoupravne lokalne skupnosti. Brez dobre organiziranosti in strokovne usposobljenosti kadrov si ob nenehnem povečevanju ogroženosti ter posledičnemu letnemu naraščanju števila tako naravnih kot drugih nesreč ni mogoče zamisliti učinkovitega sistema varstva pred nesrečami, kar se je izkazalo tudi v primeru junijske in avgustovske naravne nesreče, ki je v letu 2023 prizadela tudi širše območje občine Kamnik. V letu 2025 je zato potrebno nadaljevati z aktivnostmi na področju operativnega usposabljanja gasilcev, nanašajočega se na izboljševanje tehnik gašenja požarov (še zlasti večjega obsega) ter usposabljanja na področju reševanja in ukrepanja ob naravnih in drugih nesrečah. Za uspešno funkcioniranje sistema varstva pred požari je nadalje potrebno posodabljati naprave in sodobna tehnična sredstva, namenjena gašenju in reševanju ter skrbeti za nabavo nove gasilske tehnike, s katero se učinkovitost varstva pred požari in drugimi naravnimi nesrečami občutno poveča. Za omenjeno področje dela, ki pokriva celotno območje občine Kamnik, za izvedbo  intervencij v primeru reševanja in ukrepanja ob naravnih in drugih nesrečah, ukrepanja ob nesrečah z nevarnimi snovmi ter nesrečah v industriji in naravnem okolju, se za delovanje lokalne javne gasilske službe in GZ Kamnik, kar vse je zajeto v postavki 3200, v letu 2025 načrtujejo sredstva v skupnem obsegu 570.000 €.

|  |  |
| --- | --- |
| **opis** | v € |
| Redno delo gasilskih enot | 257.000 |
| Delovanje GZ Kamnik | 49.090 |
| Delovanje mladine, članic, veteranov | 15.960 |
| Gasilska tekmovanja | 6.840 |
| Nabava gasilskih vozil | 241.110 |
| **SKUPAJ** | **570.000** |

Kot je razvidno iz preglednice, se za nakup gasilskih vozil PGD (prostovoljnih gasilskih društev) v letu 2025 planirajo sredstva v višini 241.110 €. Z letom 2024 se zaključuje dolgoročni plan nabave gasilskih vozil Prostovoljnih gasilskih društev. Skladno z novim programom varstva pred naravnimi in drugimi nesrečami bo že sprejeti plan nabave gasilskih vozil v Gasilski zvezi Kamnik (od leta 2023 dalje) sestavni del dolgoročnega programa varstva pred požarom. V letu 2025 se planirajo sredstva za nakup gasilske cisterne tip GVC 1 (stara oznaka za vozilo je bila GVC 16/25) za PGD Tunjice  in sredstva za nakup gasilskega vozila gasilska vozila za PGD Kamnik.

Aktivnosti na področju zagotavljanja protipožarne varnosti na celotnem območju občine Kamnik izvaja 13 operativnih gasilskih enot v okviru prostovoljnih gasilskih  društev, ki so vključene v Gasilsko zvezo Kamnik (GZ Kamnik). V skladu s sklenjenimi pogodbami o opravljanju lokalne gasilske javne službe se za potrebe rednega delovanja operativnih gasilskih enot v okviru Prostovoljnih gasilskih društev v letu 2025 namenja 257.000 €. Sredstva v navedenem obsegu bodo porabljena za naslednje namene:

|  |  |
| --- | --- |
| **opis (redno delo gasilskih enot)** | **Znesek (€)** |
| Vzdrževanje vozil, opreme, servisi opreme in naprav in tehnični pregledi gasilskih vozil | 28.000 |
| Goriva in maziva | 9.800 |
| Električna energija | 5.200 |
| Zavarovanje (gasilcev, vozil in gasilskih domov) | 23.700 |
| Vzdrževanje domov, dežurstvo, stroški intervencij, pisarniški material | 37.300 |
| Usposabljanje in izobraževanje | 9.300 |
| Delovanje mladine, članic in veteranov | 6.800 |
| Gasilska zaščitna in reševalna oprema | 75.035 |
| Zdravniški pregledi | 15.390 |
| Drugi funkcionalni stroški za redno delo gasilskih enot  in GZ Kamnik (ogrevanje gasilskih domov, stroški računovodskih storitev, strokovna literatura, plačilni promet, telefon, internet, gasilske vaje, čini in priznanja, čistilna sredstva ter stroški večjih intervencij | 46.475 |
| **SKUPAJ** | **257.000** |

V letu 2025 se nadalje planira nakup specifične zaščitne gasilske in reševalne opreme v višini 75.035  €. Pri tem je treba poudariti, da opremljenost gasilskih enot še ni popolna v skladu z merili za organiziranje in opremljanje, hkrati pa gasilske enote vsa leta poleg izvajanja lokalne javne gasilske službe opravljajo tudi druge zahtevne naloge zaščite, reševanja in pomoči v sistemu varstva pred naravnimi in drugimi nesrečami ter tudi druge naloge reševanja ob pojavnosti katastrofalnih naravnih nesreč, kar so pokazale nedavne poplave, ki so v začetku avgusta zajele tudi območje Občine Kamnik. Nekatere intervencije večjega obsega, izvedene na območju občine Kamnik (večji požari na objektih, v naravnem okolju, neurja z močnim vetrom, poplave, tehnične nesreče ter nesreče z nevarnimi snovmi) so pokazale, da je potrebno nabaviti še dodatno zaščitno in reševalno opremo. Podrobnejši programi dela in finančni načrti, ki jih za izvajanje nalog v skladu s sklenjenimi pogodbami o opravljanju lokalne javne gasilske službe izdelajo operativne gasilske enote v Prostovoljnih gasilskih društvih in GZ Kamnik, se prav tako nahajajo pri strokovni službi, ki v občinski upravi pokriva področje zaščite in reševanja in na sedežu GZ Kamnik.

**3201 – Gasilska zveza Kamnik – požarna taksa (100.000 €):** Za nakup manjkajoče gasilske zaščitne in reševalne opreme v skladu z merili za opremljanje gasilskih enot se za prostovoljna gasilska društva v letu 2025 planirajo sredstva iz naslova požarne takse v višini 100.000 €. Gre za strogo namensko porabo zbranih sredstev, ki jih predstavlja zbrana požarna taksa kot namenski prihodek. Slednja se  lahko zato uporabijo izključno za navedeni namen. Po vsebini gre za sprotno nadomeščanje iztrošene in pri izvajanju nalog varstva pred požari uničene opreme, brez katere aktivnosti na navedenem področju ni mogoče izvajati. Uspešnost izvedenih aktivnosti se ne meri zgolj v učinkih, ki zadevajo preprečevanje nadaljnje škode in ohranjanje premoženja, pač pa tudi v ohranjanju življenja in zdravja velikega števila požrtvovalnih pripadnikov prostovoljnih gasilskih enot, ki sodelujejo v tovrstnih aktivnostih.

**3211 – gasilski domovi – pridobivanje uporabnih dovoljenj (20.000 €):** Gasilska zveza Kamnik je v zvezi s potrebno izvedbo postopkov legalizacije gasilskih domov doslej že izvedla določene aktivnosti in v ta namen pridobila relevantne podatke, nanašajoče se na posamezne gasilske domove. V letu 2025 se bo z nalogami za ureditev predmetnega področja nadaljevalo. Za pridobitev potrebnih gradbenih in uporabnih dovoljenj  za vse gasilske domove, za katere dokumentacija še ni urejena, se planirajo sredstva v višini 20.000 €.

**08 – NOTRANJE ZADEVE IN VARNOST**

Opis področja proračunske porabe

Področje porabe 08 – NOTRANJE ZADEVE IN VARNOST zajema naloge na področju prometne varnosti in notranje varnosti v občini.

Dokumenti dolgoročnega razvojnega načrtovanja

* Nacionalni program varnosti cestnega prometa za obdobje od 2023 do 2030

Dolgoročni cilji področja proračunske porabe

Cilj je dvig prometno varnostne kulture, izboljšanje uporabnosti in varnosti cestnega okolja, od načrtovanja, izvedbe, vzdrževanja in nadzora, z vzgojo in izobraževanjem spremeniti neustrezne načine vedenja v prometu, končni cilj je upad prometnih nesreč in z njimi povezanih posledic.

Oznaka in nazivi glavnih programov v pristojnosti občine

0802 Policijska in kriminalistična dejavnost

**0802 – Policijska in kriminalistična dejavnost**

Opis glavnega programa

Glavni program 0802 Policijska in kriminalistična dejavnost zajema sredstva za zagotavljanje prometne varnosti in notranje varnosti v občini.

Dolgoročni cilji glavnega programa

Cilj je večja varnost v cestnem prometu, zmanjšanje števila prometnih nesreč, boljša osveščenost vseh udeležencev cestnega prometa.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je vključevanje občanov (predvsem otrok) v aktivnosti na področju varnosti v cestnem prometu.

Podprogrami in proračunski uporabniki znotraj glavnega programa

08029001 Prometna varnost

4002 Oddelek za premoženjsko pravne in splošne zadeve

4003 Oddelek za gospodarske dejavnosti, gospodarske javne službe in finance

**08029001 Prometna varnost**

Opis podprograma

Podprogram 08029001 Prometna varnost vključuje delovanje komunalno cestnega nadzora in sveta za preventivo in vzgojo v cestnem prometu.

Zakonske in druge pravne podlage

* Zakon o lokalni samoupravi
* Zakon o varnosti cestnega prometa
* Odlok o ureditvi cestnega prometa in prometni ureditvi javnih površin na območju Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je vplivati na vse udeležence v cestnem prometu k dvigu prometno varnostne kulture.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za izvajanje različnih aktivnosti na področju varstva v cestnem prometu.

***4002 Oddelek za premoženjsko pravne in splošne zadeve***

**3610 – komunalno cestni nadzor (40.000 €):** Sredstva bodo porabljena za nakup potrebne opreme in storitev za delovanje komunalno nadzorne službe, nabavo merilcev hitrosti ter ohišij, obrazcev, občasno dodatno pomoč s strani študentskega servisa (javne prireditve v okviru občine - prazniki) in vzdrževanje računalniške aplikacije »Prekrškovni organ«. V letu 2025 je predvideno nadaljevanje izvajanja merjenja hitrosti, ki prispevajo k večji prometni varnosti najšibkejših udeležencev v prometu, saj je prioriteta merjenja hitrosti v območjih šol, vrtcev, otroških igrišč, predelih, kjer se nahaja večje število pešcev, kolesarjev, starejših udeležencev v prometu ter območjih, kjer potekajo šolske poti. Stroški za komunalno cestni nadzor so v proračunu za leto 2025 načrtovani v višini 40.000 €.

***4003 Oddelek za gospodarske dejavnosti, gospodarske javne službe in finance***

**3620 – svet za preventivo in vzgojo v cestnem prometu (8.000 €):** Predlagana sredstva so namenjena za izvedbo načrtovanih projektov Sveta za preventivo in vzgojo v cestnem prometu, in sicer za: izvedbo tekmovanja »KAJ VEŠ O PROMETU«, izvedbo akcije »VARNA POT V ŠOLO«, seznanitev prostovoljcev o poteku akcije »VARNA POT V ŠOLO« in izvedbo programa v okviru tedna mobilnosti oziroma »Dan brez avtomobila«.

**10 – TRG DELA IN DELOVNI POGOJI**

Opis področja proračunske porabe

Področje porabe 10 – TRG DELA IN DELOVNI POGOJI zajema naloge na področju aktivne politike zaposlovanja, in sicer vzpodbujanja odpiranja novih delovnih mest oziroma zaposlitev brezposelnih oseb.

Dokumenti dolgoročnega razvojnega načrtovanja

* Katalog ukrepov aktivne politike zaposlovanja

Dolgoročni cilji področja proračunske porabe

Cilj je aktiviranje brezposelnih oseb ter njihova socialna vključenost.

Oznaka in nazivi glavnih programov v pristojnosti občine

1003 Aktivna politika zaposlovanja

**1003 – Aktivna politika zaposlovanja**

Opis glavnega programa

Glavni program 1003 Aktivna politika zaposlovanja vključuje sredstva za vzpodbujanje odpiranja novih delovnih mest s ciljem zaposlitve brezposelnih oseb preko lokalnih zaposlitvenih programov – javnih del na področjih, ki se financirajo iz občinskega proračuna (socialno-varstvenih, izobraževalnih, kulturnih, naravovarstvenih, komunalnih …).

Dolgoročni cilji glavnega programa

Cilj je večja zaposljivost brezposelnih oseb.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je čim večje število vključenih oseb v program aktivne politike zaposlovanja.

Podprogrami in proračunski uporabniki znotraj glavnega programa

10039001 Povečanje zaposljivosti

4004 Oddelek za družbene dejavnosti

**10039001 Povečanje zaposljivosti**

Opis podprograma

Podprogram 10039001 Povečanje zaposljivosti vključuje zagotavljanje sredstev za lokalne zaposlitvene programe (javna dela).

Zakonske in druge pravne podlage

* Zakon o urejanju trga dela
* Pravilnik o izvajanju ukrepov aktivne politike zaposlovanja

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je aktiviranje brezposelnih oseb in njihova socializacija ter ohranitev oziroma razvoj delovnih sposobnosti

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za financiranje javnih del na različnih programih.

***4004 Oddelek za družbene dejavnosti***

**0930 – javna dela (150.000 €):** Občina Kamnik bo v novembru 2024 kandidirala na javnem razpisu Zavoda RS za zaposlovanje za sofinanciranje javnih del v letu 2025. Občina Kamnik bo v letu 2025 finančno podprla programe, namenjene urejanju javnih površin in čiščenju mestnega jedra, urejanju otroških igrišč ter ostalih športnih površin ter izvajalce s področja socialnega varstva in humanitarne dejavnosti, se pravi: zaposlene delavce na občini Kamnik, Zavodu za turizem in šport Kamnik, v Domu starejših občanov Kamnik, Društvu Sožitje Kamnik, ter Društvu paraplegikov ljubljanske pokrajine. Za vse ostale izvajalce bo Občina Kamnik še vedno izkazovala javni interes, da bodo lahko kandidirali na javnem razpisu, sredstva za zaposlene pa bodo morali zagotoviti sami. V kolikor bo občina ter ostali izvajalci uspešno kandidirali na javnem razpisu za programe javnih del, predvidevamo, da bomo v ta namen za stroške plač in regresa potrebovali 150.000 €.

**11 – KMETIJSTVO, GOZDARSTVO IN RIBIŠTVO**

Opis področja proračunske porabe

Področje porabe 11 – KMETIJSTVO, GOZDARSTVO IN RIBIŠTVO zajema izvajanje programov na področju kmetijstva (prestrukturiranje kmetijstva in živilstva, razvoj podeželja in podporne storitve za kmetijstvo), gozdarstva (gozdna infrastruktura) in ribištva.

Dokumenti dolgoročnega razvojnega načrtovanja

Regionalni razvojni program Ljubljanske urbane regije 2021-2027 (posebej področje regionalnega razvojnega potenciala LUR: kmetijstvo in razvoj podeželja)

Dolgoročni cilji področja proračunske porabe

Trajnostna proizvodnja hrane, prehranska varnost, predelava in trženje kmetijskih in tradicionalnih izdelkov. Tržna niša je predvsem ekološko pridelana hrana, saj povpraševanje slovenskih porabnikov po njej stalno raste.

Pomembni segmenti so pospeševanje prenosa znanja in inovacij v kmetijstvu, gozdarstvu in lesnopredelovalni industriji, ohranjanje kulturne dediščine podeželja ter prenos in oživljanje tradicionalnih in specifičnih znanj in veščin ter obenem predstavitev teh poklicev kot privlačnih in podjetniško usmerjenih. Potencial in izziv je tudi implementacija inovativnih tehnologij v kmetijstvu in lesni proizvodnji.

Oznaka in nazivi glavnih programov v pristojnosti občine

1102 Program reforme kmetijstva in živilstva

1103 Splošne storitve v kmetijstvu

1104 Gozdarstvo

**1102 – Program reforme kmetijstva in živilstva**

Opis glavnega programa

Glavni program 1102 Program reforme kmetijstva in živilstva vključuje sredstva za strukturne ukrepe v kmetijstvu in živilstvu in sredstva za razvoj in prilagajanje podeželskih območij.

Dolgoročni cilji glavnega programa

Za uresničevanje ciljev ohranjanja in razvoja kmetijstva in podeželja v občini se finančna sredstva usmerjajo preko pravil za državne pomoči, ki imajo podlago v uredbi Evropske unije.

Za ukrepe v skladu z Uredbo Komisije (EU) št. 2022/2472 se pomoč lahko dodeli, če ima spodbujevalni učinek.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Glavni letni izvedbeni cilji in kazalci predstavljajo gibanje višine intenzivnosti pomoči.

Skušamo se čimbolj približati zgornji meji intenzivnosti pomoči.

Največja intenzivnost pomoči in najvišji znesek pomoči po posameznih ukrepih sicer ne sme preseči najvišje intenzivnosti pomoči in najvišjih zneskov pomoči, določenih v 14., 17., 21., 47. in 50. členu Uredbe Komisije (EU) št. 2022/2472, ne glede na to, ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Unije.

Podprogrami in proračunski uporabniki znotraj glavnega programa

11029002 Razvoj in prilagajanje podeželskih območij

4003 Oddelek za gospodarske dejavnosti, gospodarske javne službe in finance

4007 Oddelek za razvoj in investicije

5011 KS Podgorje

5018 KS Tuhinj

**11029002 Razvoj in prilagajanje podeželskih območij**

Opis podprograma

Podprogram 11029002 Razvoj in prilagajanje podeželskih območij vključuje urejanje vaških središč in objektov skupnega pomena na vasi, podporo razvoju dopolnilnih dejavnostim, podporo interesnemu povezovanju (društva, zveze) ter sofinanciranje dovoljenih ukrepov na področju kmetijstva.

Zakonske in druge pravne podlage

* Zakon o lokalni samoupravi
* Zakon o kmetijstvu
* Pravilnik o ohranjanju in spodbujanju razvoja kmetijstva in podeželja v občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Z naložbami v kmetijska gospodarstva se skuša doseči vsaj enega od naslednjih ciljev:

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih pogojev ali standardov za dobro počutje živali;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva;
* obnova proizvodnega potenciala, prizadetega zaradi naravnih nesreč, slabih vremenskih razmer, ki jih je mogoče enačiti z naravnimi nesrečami, bolezni živali in škodljivih organizmov rastlin, zaščitenih živali ter preprečevanje škode zaradi navedenih dogodkov in dejavnikov; če je škodo mogoče povezati s podnebnimi spremembami, upravičenci, če je primerno, v obnovo vključijo ukrepe za prilagajanje na podnebne razmere;
* prispevanje k blažitvi podnebnih sprememb in prilagajanju nanje;
* povečati dodano vrednost kmetijskim proizvodom in spodbujati trženje kmetijskih proizvodov
* krepitev specialističnega znanja na področjih uvajanja sodobnih tehnologij in digitalizacije, upravljanja kmetij, finančnih spretnosti in podjetništva, prilagajanja in blaženja vplivov podnebnih sprememb, zdravja rastlin in živali ter ohranjanje naravnih virov ter biotske raznovrstnosti, kot tudi krepitev specialističnega znanja na področjih uvajanja sodobnih tehnologij v okviru gozdarskega sektorja;
* izboljšanje gospodarske vrednosti gozdov ter izboljšanje gozda na kmetijskih gospodarstvih, izvedba naložb za tlom in virom prijaznih strojev in praks za sečnjo, prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika, spodbujanje trajnostne energije in energijske učinkovitosti, prispevanje k trajnostnemu krožnemu biogospodarstvu ter spodbujanje trajnostnega razvoja in učinkovitega upravljanja naravnih virov, kot so voda, tla in zrak, vključno z zmanjšanjem odvisnosti od kemikalij, kot tudi prispevanje k zaustavitvi in obrnitvi trenda izgube biotske raznovrstnosti, krepitev ekosistemskih storitev ter ohranjanje habitatov in krajine.

Poleg tega pa s

* sofinanciranjem stroškov programov društev s področja kmetijstva povečati prepoznavnosti društva v lokalnem pomenu ali širše.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Prispetje vlog na razpis, ki zajemajo vse razpisane vsebine ukrepov za spodbujanje in razvoj kmetijstva in podeželja.

***4003 Oddelek za gospodarske dejavnosti, gospodarske javne službe in finance***

**4238 – pomoč za ukrepe izmenjave znanja in informiranja (4.000 €):** V tem okviru občina zagotavlja sredstva za sofinanciranje izobraževalnih programov s področja kmetijstva. Vlaganje v izobraževanje je vsekakor potrebna in gospodarna naložba. Predlagana sredstva so namenjena za usposabljanje in izobraževanje kmetov na kmetijskem gospodarstvu.

**4257 – podpora naložbam v kmetijstvu (95.000 €):** Namen ukrepa je posodabljanje in prestrukturiranje primarne kmetijske proizvodnje, dvig dodane vrednosti in kakovosti v pridelavi, povečanje zaposlenosti v kmetijstvu in ohranjanje obdelanosti kmetijskih površin v občini. Predlagana sredstva bodo prosilcem razdeljena na podlagi javnega razpisa.

**4260 - pomoč društvom** **s področja kmetijstva (11.000 €):** V skladu s Pravilnikom o ohranjanju in spodbujanju razvoja kmetijstva in podeželja v občini Kamnik in na podlagi javnega razpisa bodo načrtovana sredstva namenjena za sofinanciranje stroškov netržnih usposabljanj, delavnic ter stroškov promocije in informiranja o dejavnostih društev s področja kmetijstva, ki imajo sedež oziroma delujejo na območju občine Kamnik.

**4261 – pomoč za naložbe v zvezi s predelavo in trženjem kmetijskih proizvodov (8.200 €):** Predlagana sredstva bodo na podlagi javnega razpisa razdeljena prosilcem, ki se ukvarjajo ali se bodo ukvarjali z dopolnilnimi dejavnostmi na kmetijah ter imajo sedež in kmetijske površine na območju občine Kamnik.

**4263 – pomoč za naložbe v gozdarske tehnologije (12.000 €):** V okviru te proračunske postavke se bodo na podlagi javnega razpisa sredstva namenjala prosilcem za nakup strojev in opreme z naslova gozdarske tehnologije in predelave, mobilizacije in trženja gozdarskih proizvodov.

**4264 – pomoč za ukrepe izmenjave znanja in informiranja v gozdarskem sektorju (2.000 €):** V tem okviru občina zagotavlja sredstva za sofinanciranje izobraževalnih programov s področja gozdarstva. Vlaganje v izobraževanje je vsekakor potrebna in gospodarna naložba. Predlagana sredstva so namenjena za usposabljanje in izobraževanje kmetov na kmetijskem gospodarstvu.

**4278 – šolanje v srednješolskih programih (6.000 €):** Predlagana sredstva so namenjena za pomoč dijakom z območja občine Kamnik, ki se šolajo v srednješolskih kmetijskih programih. Za koriščenje teh sredstev bo objavljen javni razpis, v katerem bodo določeni pogoji, pod katerimi bodo prosilci lahko pridobili sredstva sofinanciranja iz tega naslova. Najvišji znesek pomoči posameznemu dijaku je 400 €.

***4007 Oddelek za razvoj in investicije***

**4756 – izgradnja večnamenskega objekta za promocijo sadjarstva – Tunjice (50.000 €):** Sadjarsko – Vrtnarsko društvo Tunjice je pred devetimi leti na 1 ha velikem zemljišču uredilo nasad starih sadnih sort. V nasadu je 160 različnih starih sort, ki so predmet raziskovanja in ohranjanja. V nasadu potekajo tudi izobraževanja, prikazi rezanja sadnega drevja in druge aktivnosti. Občina Kamnik skupaj s Sadjarsko – Vrtnarskim društvom Tunjice na zemljišču ob nasadu načrtuje izgradnjo večnamenskega objekta, ki bo služil kot sadjarski center. Objekt bo imel tudi funkcijo krajevnega doma in bo nudil prostor vsem lokalnim društvom. V letu 2024 je bila izdelana idejna zasnova objekta in okolice. V letu 2025 bo izdelana projekta dokumentacija za pridobitev gradbenega dovoljenja in izvedbo.

**4903 – razvojni načrt Velike planine (20.000 €):** V letu 2025 se bo nadaljeval sistematični pristop kreševanju problematike Velike planine. Nadaljeval se bo proces usklajevanja interesov med deležniki in izvajanje ukrepov za izboljšanje prometnega režima, iskanje rešitev za odvajanje odpadnih voda ter promocija in osveščanje. Del sredstev bo namenjenih tudi popravilu poškodovanih označevalnih tabel in druge infrastrukture.

1. **– LAS – Srce Slovenije (24.000 €):** Predlagana sredstva so namenjenasofinanciranju upravljanja in delovanja Lokalne akcijske skupine Srce Slovenijeza področje razvoja podeželja v okviru evropskega programa Leader ter za sofinanciranje izvajanja lokalne razvojne strategije (slednja se zagotovijo po ključu 1 € letno na prebivalca občine, pri čemer so izključena naselja nad 10.000 prebivalcev).

**4942 – projekt Hišna imena (15.000 €):** Občina Kamnik bo v letu 2025 nadaljevala z raziskavo hišnih imen, ki poteka že od leta 2022. Do sedaj so bila hišna imena raziskana v naslednjih krajevnih skupnostih: Tunjice, Kamniška Bistrica, Šmartno v Tuhinju, Motnik, Špitalič, Pšajnovica, Zg. Tuhinj, Srednja vas, Sela in Kamnik Center. Poleg tega, da so imena zbrana in obeležena, vsaka hiša lahko dobi glineno tablico z napisom hišnega imena. Izdane so tudi knjižice obravnavanih krajevnih skupnosti, v katerih so podrobneje predstavljene zgodovinske in etnološke posebnosti imen. Namen projekta ni samo, da se hišna imena zberejo in obeležijo, temveč tudi, da uporaba hišnih imen v vsakdanjem pogovoru oživi oz. se ponovno obudi.

**1103 – Splošne storitve v kmetijstvu**

Opis glavnega programa

Glavni program 1103 Splošne storitve v kmetijstvu vključuje sredstva za varovanje zdravja živali na občinski ravni.

Dolgoročni cilji glavnega programa

Zagotovitev izvajanja javne službe zagotavljanja zavetišča za zapuščene živali na območju občine Kamnik v skladu s podeljeno koncesijo.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Zmanjševanje števila zapuščenih živali na območju Občine Kamnik.

Podprogrami in proračunski uporabniki znotraj glavnega programa

11039002 Zdravstveno varstvo rastlin in živali

4003 Oddelek za gospodarske dejavnosti, gospodarske javne službe in finance

**11039002 Zdravstveno varstvo rastlin in živali**

Opis podprograma

Podprogram 11039002 Zdravstveno varstvo rastlin in živali vključuje pokrivanje stroškov za oskrbo zapuščenih živali.

Zakonske in druge pravne podlage

* Zakon o zaščiti živali
* Pravilnik o pogojih za zavetišča za zapuščene živali
* Odlok o podelitvi koncesije za opravljanje javne službe zavetišča za zapuščene živali na območju občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Sprejemanje preventivnih ukrepov za ozaveščanje in izobraževanje mlajše populacije v vzgojno izobraževalnih zavodih ter v ta namen sodelovanje z institucijami kot je Društvo za zaščito živali.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Manjšanje števila kartotek o najdbi in oskrbi zapuščenih živali.

***4003 Oddelek za gospodarske dejavnosti, gospodarske javne službe in finance***

**4290 – oskrba zapuščenih živali (44.440 €):** Skladno z Zakonom o zaščiti živali mora občina zagotavljati sredstva za azilsko oskrbo zapuščenih psov in mačk. Za oskrbo zapuščenih psov in mačk na območju Občine Kamnik skrbi Zavetišče Horjul, s katerim je bila v letu 2023 sklenjena petletna koncesijska pogodba za izvajanje javne službe zagotavljanja zavetišča za zapuščene živali.

**1104 – Gozdarstvo**

Opis glavnega programa

Glavni program 1104 Gozdarstvo vključuje sredstva za gradnjo in vzdrževanje gozdne infrastrukture.

Dolgoročni cilji glavnega programa

Cilj je zagotavljanje vzdrževanja gozdnih cest na celotnem območju občine.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je izvajanje vzdrževanja in urejanja gozdnih cest.

Podprogrami in proračunski uporabniki znotraj glavnega programa

11049001 Vzdrževanje in gradnja gozdnih cest

4003 Oddelek za gospodarske dejavnosti, gospodarske javne službe in finance

**11049001 Vzdrževanje in gradnja gozdnih cest**

Opis podprograma

Podprogram 11049001 Vzdrževanje in gradnja gozdnih cest vključuje gradnjo, rekonstrukcijo in redno vzdrževanje gozdnih cest in druge gozdne infrastrukture (gozdne vlake). V primeru izrednih dogodkov (naravne in druge nesreče) se zagotovijo nujno potrebni tehnični in gradbeni ukrepi za vzpostavitev prevoznosti gozdnih cest.

Zakonske in druge pravne podlage

* Zakon o gozdovih
* Pravilnik o gozdnih prometnicah
* Letni program vzdrževalnih del na gozdnih cestah

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje varnega prometa (spravilo lesa, hoja …) po gozdnih cestah, pravočasno in sistematično vzdrževanje, obnova in popravilo poškodovanih odsekov gozdnih cest in drugih prometnic.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je realizacija Letnega programa vzdrževalnih del na gozdnih cestah, ter trajnosten in sistematičen pristop pri pripravi letnih program vzdrževalnih del na gozdnih cestah.

Zakonske in druge pravne podlage

* Zakon o gozdovih
* Pravilnik o gozdnih prometnicah
* Letni program vzdrževalnih del na gozdnih cestah

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje varnega prometa (spravilo lesa, hoja …) po gozdnih cestah.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je realizacija Letnega programa vzdrževalnih del na gozdnih cestah.

***4003 Oddelek za gospodarske dejavnosti, gospodarske javne službe in finance***

**4265 – vzdrževanje gozdnih cest (125.000 €):** Občina preko proračuna financira vzdrževanje gozdnih cest po programu, ki ga pripravi Zavod za gozdove. Program se financira iz namenskih prihodkov (pristojbina za vzdrževanje gozdnih cest) in iz višine sredstev, ki se na osnovi pogodbe z Ministrstvom za kmetijstvo, gozdarstvo in prehrano realizira v občinski proračun.

**12 – PRIDOBIVANJE IN DISTRIBUCIJA ENERGETSKIH SUROVIN**

Opis področja proračunske porabe

Področje porabe 12 – PRIDOBIVANJE IN DISTRIBUCIJA ENERGETSKIH SUROVIN zajema področje oskrbe z električno energijo, oskrbe s plinom, oskrbe z obnovljivimi viri energije in oskrbe s toplotno energijo.

Dokumenti dolgoročnega razvojnega načrtovanja

* Celoviti nacionalni energetski in podnebni načrt Republike Slovenije
* Lokalni energetski koncept občine Kamnik

Dolgoročni cilji področja proračunske porabe

Izboljšanje energetskega stanja občine.

Oznaka in nazivi glavnih programov v pristojnosti občine

1206 Urejanje področja učinkovite rabe in obnovljivih virov energije

**1206 – Urejanje področja učinkovite rabe in obnovljivih virov energije**

Opis glavnega programa

Glavni program 1206 Urejanje področja učinkovite rabe in obnovljivih virov energije vključuje sredstva za izdatke na področju učinkovite rabe in obnovljivih virov energije.

Dolgoročni cilji glavnega programa

Cilj je zmanjšanje rabe energije v vseh sektorjih, zmanjšanje vplivov na okolje (zmanjšanje emisij CO2) in prehod na vire z nizkimi izpusti CO2, povečanje deleža obnovljivih virov energije, informiranje občanov o vlogi in pomenu učinkovite rabe energije, spodbujanje energetskega svetovanja.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilji: povečati delež energije, proizvedene iz obnovljivih virov energije (OVE), zmanjševanje rabe energije v občinskih stavbah.

Podprogrami in proračunski uporabniki znotraj glavnega programa

12069001 Spodbujanje rabe obnovljivih virov energije

4003 Oddelek za gospodarske dejavnosti, gospodarske javne službe in finance

4004 Oddelek za družbene dejavnosti

4007 Oddelek za razvoj in investicije

**12069001 Spodbujanje rabe obnovljivih virov energije**

Opis podprograma

Podprogram 12069001 Spodbujanje rabe obnovljivih virov energije vključuje sredstva za podporne naloge občine za spodbujanje rabe obnovljivih virov energije (izdelava oziroma izvajanje Lokalnega energetskega koncepta Občine Kamnik, izvajanje energetskega menedžmenta, informativne dejavnosti, motiviranje občanov za učinkovito rabo energije …).

Zakonske in druge pravne podlage

* Odlok o javno-zasebnem partnerstvu za energetsko prenovo javnih stavb v lasti Občine Kamnik
* Pravilnik o dodeljevanju finančnih sredstev iz občinskega proračuna za spodbujanje izvajanja ukrepov učinkovite rabe energije in izrabe obnovljivih virov energije v gospodinjstvih na območju Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je povečati delež energije, proizvedene iz obnovljivih virov energije (OVE) ter zmanjševanje rabe energije v občinskih stavbah.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je spodbujanje občanov k izrabi obnovljivih virov energije in povečevanju energetske učinkovitosti.

***4003 Oddelek za gospodarske dejavnosti, gospodarske javne službe in finance***

**5611 – izvajanje Lokalnega energetskega koncepta (15.000 €):** V skladu s sprejetim Lokalnim energetskim konceptom je potrebno zagotoviti sredstva za izvajanje aktivnosti, ki so navedene v akcijskem načrtu LEK. V letu 2025 poteče sklenjena pogodba za izvajanje lokalnega energetskega koncepta. V skladu z zakonom bomo morali izvesti evidenčno naročilo in skleniti novo pogodbo za izvajanje energetskega menedžmenta. Izvajalec bo zagotavljal izvajanje energetskega knjigovodstva v javnih objektih in izvedene bodo izobraževalne aktivnosti za učence osnovnih šol. Predvidevamo, da bomo za ta namen potrebovali načrtovana sredstva v proračunu.

**5614 – subvencioniranje učinkovite rabe energije (50.000 €):** V skladu z usmeritvami Lokalnegaenergetskega koncepta občine Kamnik za obdobje 2020 - 2029 je v akcijskem načrtu predlagano, da se stimulira izvedba ukrepov učinkovite rabe energije in izrabe obnovljivih virov energije v gospodinjstvih. Ukrepi, ki se v skladu s sprejetim pravilnikom lahko subvencionirajo, so vgradnja specialnih kurilnih naprav za centralno ogrevanje na lesno biomaso, vgradnja sodobnih plinskih kondenzacijskih kotlov, toplotna izolacija fasade, zamenjava in obnova stavbnega pohištva, vgradnja prezračevanja/rekuperacija ….

***4004 Oddelek za družbene dejavnosti***

**5620 – energetsko pogodbeništvo v javnih zavodih (7.500 €):** Občina je v letu 2015 sklenila javno-zasebno partnerstvo s Petrolom za dobavo toplote v 14 javnih objektih (Vrtec Antona Medveda Kamnik, enoti Palček in Pestrna, POŠ Gozd, Medobčinski muzej Kamnik, POŠ Zgornji Tuhinj, POŠ Motnik, POŠ Tunjice, POŠ Mekinje, POŠ Sela, OŠ Stranje, Galerija Miha Maleš, OŠ Toma Brejca, OŠ Frana Albrehta s športno dvorano Kamnik, Zdravstveni dom dr. Julija Polca Kamnik). Na podlagi sklenjene pogodbe se vsako leto obračunajo prihranki, ki se razdelijo med koncesionarja in koncedenta, skladno s koncesijsko pogodbo.

**9278 – postavitev sončnih elektrarn na objektih v lasti občin Kamnik, Radovljica, Tržič, Bohinj, Krško, Bled in Škofja Loka (117.000 €):** Sredstva so namenjena za izgradnjo sončne elektrarne na vrtčevski enoti Tinkara. S postavitvijo sončne elektrarne želimo, da vrtec v čim večji meri postane energetsko samooskrben.

**13 – PROMET, PROMETNA INFRASTRUKTURA IN KOMUNIKACIJE**

Opis področja proračunske porabe

Področje porabe 13 – PROMET, PROMETNA INFRASTRUKTURA IN KOMUNIKACIJE zajema področje cestnega prometa in infrastrukture.

Dokumenti dolgoročnega razvojnega načrtovanja

* Resolucija o prometni politiki Republike Slovenije
* Celostna prometna strategija Občine Kamnik

Dolgoročni cilji področja proračunske porabe

Cilj je izboljšanje prometne varnosti, zagotavljanje primerne pretočnosti omogočanje trajnostne mobilnosti občanov, zmanjševanje škodljivih učinkov prometa na okolje.

Oznaka in nazivi glavnih programov v pristojnosti občine

1302 Cestni promet in infrastruktura

1306 Telekomunikacije in pošta

**1302 – Cestni promet in infrastruktura**

Opis glavnega programa

Glavni program 1302 Cestni promet in infrastruktura vključuje sredstva za upravljanje in tekoče vzdrževanje občinskih cest, investicijsko vzdrževanje in gradnjo občinskih cest, urejanje cestnega prometa in cestno razsvetljavo.

Dolgoročni cilji glavnega programa

Cilj je preprečevanje propadanja prometne infrastrukture, zagotavljanje prevoznosti in dostopnosti v vseh pogojih, zagotavljanje ustreznega nivoja prometne varnosti, zmanjševanje negativnih vplivov prometa na zdravje in okolje ter vzpodbujanje alternativnih oblik prometa.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je ohranjanje cestne infrastrukture in izboljšanje voznih pogojev (rekonstrukcije, preplastitve, sanacije), opremljanje peš površin z urbano opremo in njihovo vzdrževanje (klopi, pitniki, info table), ustrezno opremljanje s prometno signalizacijo, gradnja in vzdrževanje kolesarskih poti, ureditev avtobusnih postajališč ipd.

Podprogrami in proračunski uporabniki znotraj glavnega programa

13029001 Upravljanje in tekoče vzdrževanje občinskih cest

4003 Oddelek za gospodarske dejavnosti, gospodarske javne službe in finance

5001 KS Črna

5003 KS Godič

5007 KS Motnik

5008 KS Nevlje

5009 KS Novi trg

5012 KS Pšajnovica

5013 KS Sela

5014 KS Srednja vas

5016 KS Šmartno

5017 KS Špitalič

5018 KS Tuhinj

5020 KS Volčji Potok

5021 KS Vranja Peč

5022 KS Zaprice

13029002 Investicijsko vzdrževanje in gradnja občinskih cest

4003 Oddelek za gospodarske dejavnosti, gospodarske javne službe in finance

4007 Oddelek za razvoj in investicije

5005 KS Kamniška Bistrica

5008 KS Nevlje

5009 KS Novi trg

13029003 Urejanje cestnega prometa

4002 Oddelek za premoženjsko pravne in splošne zadeve

4003 Oddelek za gospodarske dejavnosti, gospodarske javne službe in finance

4007 Oddelek za razvoj in investicije

5005 KS Kamniška Bistrica

5006 KS Mekinje

5008 KS Nevlje

5011 KS Podgorje

5014 KS Srednja vas

5017 KS Špitalič

5018 KS Tuhinj

5021 KS Vranja Peč

13029004 Cestna razsvetljava

4003 Oddelek za gospodarske dejavnosti, gospodarske javne službe in finance

5007 KS Motnik

5008 KS Nevlje

**13029001 Upravljanje in tekoče vzdrževanje občinskih cest**

Opis podprograma

Podprogram 13029001 Upravljanje in tekoče vzdrževanje občinskih cest vključuje upravljanje in tekoče vzdrževanje lokalnih cest, javnih poti ter trgov (letno in zimsko), upravljanje in tekoče vzdrževanje cestne infrastrukture (pločniki, kolesarske poti, mostovi varovalne ograje, ovire za umirjanje prometa …).

Zakonske in druge pravne podlage

* Zakon o cestah
* Pravilnik o rednem vzdrževanju javnih cest
* Odlok o občinskih cestah
* Odlok o kategorizaciji občinskih cest na območju Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilji so zagotavljanje tekočega vzdrževanja občinskih cest z namenom omogočanja varnega prometa, ohranjanja prometnih, tehničnih in varnostnih lastnosti, zaščite pred škodljivimi vplivi cestnega prometa ter ohranjanja urejenega videza cest.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za redno vzdrževanje lokalnih cest in javnih poti.

***4003 Oddelek za gospodarske dejavnosti, gospodarske javne službe in finance***

**4500 – redno vzdrževanje lokalnih cest in javnih poti (700.000 €):** Na podlagi Zakona o cestah in predpisov na nivoju lokalne skupnosti je občina dolžna zagotoviti sistem rednega vzdrževanja cest, ki so na podlagi Odloka o kategorizaciji cest v Občini Kamnik kategorizirane kot lokalne ceste. Sredstva so tako namenjena rednemu vzdrževanju lokalnih cest v skupni dolžini 185,53 km. Poleg navedenega so sredstva namenjena za redno vzdrževanje javnih prometnih površin (javne poti po odloku o kategorizaciji občinskih cest v dolžini 235,908 km) in drugih javnih površin, kot so hodniki za pešce, kolesarske steze, javna parkirišča, trgi, kar predstavlja zakonsko določeno obveznost občine. Predlagana sredstva so zagotovljena samo za najnujnejša vzdrževalna dela na lokalnih cestah in javnih poteh, in sicer za: krpanje udarnih jam na makadamskih in asfaltnih cestah, košnjo ob občinskih cestah, čiščenje asfaltnih muld ter pregled cest s strani koncesionarja.

**4503 – zimska akcija na lokalnih in nekategoriziranih cestah (420.000 €):** Za izvajanje Odloka o občinskih cestah, Odloka o kategorizaciji občinskih cest in Odloka o zimski službi, upoštevajoč pri tem tudi določila Zakona o cestah, je za zimsko vzdrževanje cest predlagano 420.000 €. Zimska služba se izvaja po letnem programu zimske službe v obsegu 431,706 km, ki zajema občinske ceste in druge javne površine, kot so hodniki za pešce, kolesarske steze, javna parkirišča, trgi.

**5207 – meteorna kanalizacija – redno vzdrževanje (150.000 €):** Sredstva so predvidena za redno vzdrževanje in za odpravljanje napak na meteorni kanalizaciji ob občinskih cestah.

**6605 – čiščenje in vzdrževanje javnih površin (150.000 €):** Predlagana sredstva so namenjena za redno čiščenje javnih površin, čiščenje po zimski službi, praznjenje košev za smeti, pometanje ipd. Postavka vključuje tudi nakup materiala za javna dela.

**13029002 Investicijsko vzdrževanje in gradnja občinskih cest**

Opis podprograma

Podprogram 13029002 Investicijsko vzdrževanje in gradnja občinskih cest vključuje gradnjo in investicijsko vzdrževanje lokalnih cest, javnih poti ter trgov, gradnjo in investicijsko vzdrževanje cestne infrastrukture (pločniki, kolesarske poti, cestna križanja, mostovi, varovalne ograje, ovire za umirjanje prometa – grbine …).

Zakonske in druge pravne podlage

* Zakon o cestah
* Pravilnik za izvedbo investicijskih vzdrževalnih del in vzdrževalnih del v javno korist na javnih cestah
* Odlok o občinskih cestah

Dolgoročni cilji podprograma in kazalci, s katerimi se bo merilo doseganje zastavljenih ciljev

Dolgoročni cilji podprograma so zagotavljanje obnov in rekonstrukcij občinskih cest z namenom omogočanja varnega prometa, ohranjanja prometnih, tehničnih in varnostnih lastnosti, zaščite pred škodljivimi vplivi cestnega prometa ter ohranjanja urejenega videza cest.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je obnova prometne infrastrukture in asfaltiranje cestišč v skladu s potrebami in finančnimi zmožnostmi občine.

***4003 Oddelek za gospodarske dejavnosti, gospodarske javne službe in finance***

**4517 – ograje na lokalnih in nekategoriziranih cestah (30.000 €):** Ograje na lokalnih in nekategoriziranih cestah je potrebno postaviti zaradi zagotovitve večje prometne varnosti. Predlagana sredstva so poleg postavitve novih varovalnih ograj namenjena še za vzdrževanje in obnovo obstoječih ter za vzdrževanje mostovnih ograj.

**4533 – urejanje varnih poti** **(150.000 €):** Predlagana sredstva so namenjena urejanju varnih šolskih poti v občini Kamnik (gradnja pločnikov, avtobusnih postajališč, čakališč in nadstrešnic, prehodov za pešce, montaža varnostnih ograj, prometna signalizacija in druga dela, skladno z razpoložljivimi finančnimi sredstvi).

**4537 – sanacija poškodovanih mostov (50.000 €):** Na podlagi izdelanega projekta ocenjevanja poškodovanosti mostov v občini, ki se je izvajal v letih 2015, 2016 in 2022, je izdelana ocena poškodovanosti mostov, ki bo osnova za načrtovanje sanacij poškodovanih mostov. Razpoložljiva sredstva v višini 50.000 € bodo namenjena izvedbi sanacij poškodovanih mostov glede na prioritete in na nujnost sanacije ter stopnjo poškodovanosti mostov.

**4595 – projektna dokumentacija (študije, načrti, raziskave, nadzori …) (70.000 €):** Predlagana sredstva bodo namenjena za pridobitev potrebnih študij oziroma pridobitvi projektnih rešitev na nivoju idejnih rešitev, rešitev PGD ali PZI za primere načrtovanih posegov v cestno telo.

**4607 – investicijsko obnovitvena dela na javnih cestah (600.000 €):** V letu 2025 je predvideno asfaltiranje nekaterih makadamskih odsekov kategoriziranih javnih cestišč. S tem se bo izboljšala kvaliteta bivanja občanov na predmetnih območjih in zmanjšal strošek vzdrževanja makadamskih cestišč. Asfaltiranje cestišč ob hkratni ureditvi odvajanja meteornih odpadnih voda s cestišč je predvideno na naslednjih odsekih:

|  |  |  |
| --- | --- | --- |
| **CESTNI ODSEK** | **PREDVIDENA**  **STACIONAŽA** | **PREDVIDENA DOLŽINA** |
| LC 161041  (Podhruška-Znojile-Trobe) | 7.200 m – 7.996 m | 796 m |
| JP 660102  (Rudnik pri Radomljah-sp) | 550 m – 950 m,  1.170 m – 1.310 m | 540 m |
| JP 660686  (Nevlje) | 0 m – 139 m | 139 m |
| JP 661351  (Pšajnovica) | 0 m – 262 m | 262 m |
| JP 660573  (Brezje nad Kamnikom) | 60 m – 130 m | 70 m |
| JP 660591  (Vodice nad Kamnikom) | 0 m – 317 m | 317 m |
| JP 660401  (Košiše) | 890 m – 960 m | 70 m |
| JP 661133  (Sela pri Kamniku) | 0 m – 434 m | 434 m |
| JP 660515  (Stolnik-Pavlič) | 0 m – 264 m | 264 m |
| Druga cestišča, skladno z razpoložljivimi sredstvi |  |  |

**4608 – izgradnja pločnika uvoz Hruševka – avtobusna postaja (10.000 €):** Sredstva so namenjena za dokončanje izdelave projektne dokumentacije za izgradnjo pločnika in odkupe zemljišč ob regionalni cesti R2 414/1349 Kamnik–Ločica od uvoza za Veliko Lašno mimo Pirševega do uvoza za Hruševko. Projekt upošteva tudi avtobusno postajališče v Pirševem.

**4610 – izgradnja pločnika Špitalič (od GD proti Motniku) (10.000 €):** V kolikor se bo podpisal pogodbeni sporazum z DRSI za izgradnjo pločnika in para avtobusnih postajališč, se bodo predlagana sredstva porabila za odkup zemljišč.

**4617 – ureditev Tunjiške ceste in Medvedove (10.000 €):** Predlagana sredstva se bodo porabila za izdelavo projektne dokumentacije IZP/PZI za obnovo fekalne in meteorne kanalizacije, obnovo vodovoda, javne razsvetljave in voziščne konstrukcije.

**4635 – ureditev poškodovanih lokalnih cest in javnih poti (600.000 €):** V letu 2025 je načrtovana izvedba sočasnih del ter sanacija naslednjih asfaltiranih cestišč, na nekaterih poškodovanih odsekih:

|  |
| --- |
| LC 160021 (Kamnik-Zg. Palovče-Vranja Peč) |
| LC 107081 (Bočna-Menina planina-Okrog) |
| LC 160051 (Mekinje-Godič) |
| JP 661453 (Češnjice v Tuhinju) |
| JP 660315 (Bevkova ulica) |
| JP 661521 (Zajasovnik-Bela) |
| LZ 160511 (Podgorje-zbirna cesta) |
| Druga cestišča, skladno z razpoložljivimi sredstvi. |

***4007 Oddelek za razvoj in investicije***

**6200 – urejanje kolesarskih in pešpoti v občini Kamnik (50.000 €):** Delsredstev na proračunski postavki je namenjenih za vzdrževanje obstoječe rekreacijske poti ob reki Kamniški Bistrici (Kamnik–Perovo–Šmarca), vzdrževanje obstoječih kolesarskih poti v Tuhinjski dolini (Srednja vas–Loke in Snovik–Motnik), tematskih poti v Tuhinjski dolini (tematska pot Črnivec–Zgornje Palovče) in Motniku (Turistična pot Motnik), vzdrževanju počivališč v dolini Kamniške Bistrice in drugih pešpoti v občini. Sredstva so namenjena tudi izvedbi vsakoletne kolesarske prireditve Snovik–Motnik. Del sredstev je namenjen za izdelavo projektne dokumentacije za izvedbo krajših odsekov za zagotavljanje sklenjenih povezav (v mestnem območju).

**6206 – kolesarska povezava Kamnik–Godič (8.000 €):** Sredstva na proračunski postavki bodo namenjena rednemu vzdrževanju kolesarske povezave Kamnik–Godič.

**6209 – kolesarska povezava Kamnik–Vransko (50.000 €):** Sredstva so namenjena izdelavi projektne dokumentacije za posamezne načrtovane odseke kolesarske povezave Kamnik–Vransko. Gre za manjkajoči del državne kolesarske povezave G 13 Ljubljana–Celje, med Kamnikom in Vranskim v dolžini 26 km, ki jo želi Občina Kamnik izvesti skupaj z Direkcijo RS za ceste. Trasa bo razdeljena na posamezne krajše odseke, finančna sredstva v letu 2025 pa bodo namenjena za izdelavo projektne dokumentacije (IZP in PZI).

**13029003 Urejanje cestnega prometa**

Opis podprograma

Podprogram 13029003 Urejanje cestnega prometa vključuje upravljanje, tekoče in investicijsko vzdrževanje ter gradnjo parkirišč, avtobusnih postajališč, prometne signalizacije, neprometnih znakov …

Zakonske in druge pravne podlage

* Zakon o cestah
* Pravilnik o prometni signalizaciji in prometni opremi na cestah

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje prometne varnosti in pretočnosti prometa ter izvajanje parkirne politike.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je vzdrževanje ustrezne prometne signalizacije, parkomatov in semaforjev ter odpravljanje arhitektonskih ovir za gibalno ovirane osebe.

***4002 Oddelek za premoženjsko pravne in splošne zadeve***

**4501 – vzdrževanje parkirnih avtomatov (15.000 €):** Predlagana sredstva v višini 15.000 € so namenjena za vzdrževanje in delovanje parkirnih avtomatov na ožjem območju mesta Kamnik (nakup termo papirja, plačilo električne energije za delovanje, servisiranje in popravila). Stroški za vzdrževanje parkirnih avtomatov so v proračunu za leto 2025 načrtovani v višini 15.000 €.

***4003 Oddelek za gospodarske dejavnosti, gospodarske javne službe in finance***

**4502 – prometna signalizacija na lokalnih in nekategoriziranih cestah (110.000 €):** V skladu z Zakonom o cestah so za vzpostavitev varnosti vseh udeležencev v prometu pristojne lokalne skupnosti. Sredstva so namenjena za postavitev nove prometne signalizacije v skladu z novim Pravilnikom o prometni signalizaciji in prometni opremi na cestah (Uradni list RS, št. 99/15, [46/17](https://www.iusinfo.si/zakonodaja/rs-46-2243-2017), [59/18](https://www.iusinfo.si/zakonodaja/UL101D20180907RS59O2922TO), 63/19 in 150/21) in za obnovo ter zaris nove horizontalne signalizacije.

**4505 – vzdrževanje in tekoči stroški polnilnih postaj za električna vozila (20.000 €):** Sredstva so predvidena za plačilo stroškov omrežnine, prispevkov in dajatev za polnilne postaje za električna vozila na petih lokacijah, in sicer Duplica, Fužine pri Domu kulture Kamnik, Novi trg, Tunjiška cesta in Frančiškanski trg. Poleg navedenih stroškov mora občina skladno s pogodbo plačevati tudi del stroškov električne energije na polnilni postaji Tunjiška cesta (P+R Kamnik Graben), kjer je polnjenje skladno s pogodbo P+R še brezplačno, in na polnilni postaji Duplica pri pošti, kjer je na to enotno merilno mesto priključena polnilna postaja za Kam-Kolo. Z uvedbo plačilnega sistema porabe električne energije za uporabnike polnilnih postajah v letu 2023 je strošek plačila porazdeljen med uporabnike električnih vozil in občino, kot lastnico polnilnih postaj.

**4619 – odprava arhitektonskih ovir za gibalno ovirane osebe (15.000 €):** Sredstva so namenjena za ureditev prehodov, postavitev ograj, znižanju robnikov, itd. S tem si želimo mesto čim bolj približali gibalno oviranim osebam in jim omogočiti normalno gibanje.

**6445 – semaforji (tokovina, vzdrževanje, zavarovanje) (35.000 €):** Predlagana sredstva so namenjena za tekoče vzdrževanje in elektriko ter zavarovanje semaforjev ob lokalnih občinskih cestah in tudi semaforjev, ki se nahajajo ob regionalnih cestah znotraj naselij. Kar nekaj naprav je starih in podvrženih pogostim in dragim okvaram, zato jih bo potrebno v celoti zamenjati, vendar navedena sredstva za to ne bodo zadoščala.

***4007 Oddelek za razvoj in investicije***

**4600 – P+R Kamnik (2.000 €):** Projekt je bil zaključen v letu 2020. Občina Kamnik tudi po zaključku operacije potrebuje sredstva za upravljanje in vzdrževanje sistema ter za pokrivanje rednih stroškov delovanja opreme, t. j. kartomata in polnilnih postaj za električna vozila (plačilo elektrike, telekomunikacij, zavarovanja opreme). Prav tako je dolžna poročati Ministrstvu za infrastrukturo o doseženih kazalnikih za obdobje naslednjih petih let (do konca 2025).

**4943 – projekt PopUpUrbanSpaces (160.000 €):** Občina Kamnik je na razpisu programa Interreg Central Europe pridobila projekt z naslovom »Lažji prehod k aktivnim oblikam mobilnosti s spreminjanjem odnosa in potovalnega vedenja prebivalcev z uporabo rešitev zelenega taktičnega urbanizma in ustvarjanjem prostora (placemaking)« - krajši naslov »PopUpUrbanSpaces«. Projekt, v katerem ima Občina Kamnik vlogo vodilnega partnerja, se je pričel izvajati marca 2023 in bo trajal 36 mesecev. Projekt je v 80 % sofinanciran s strani Evropskega sklada za regionalni razvoj. Projekt PopUpUrbanSpaces bo pomagal rešiti probleme funkcionalnih urbanih območij, ki izhajajo iz avtomobilsko usmerjene mobilnosti. S projektom se bo vključena mesta vzpodbudilo, da uporabijo inovativne metode, ki temeljijo na taktičnem urbanizmu ter praksah ustvarjanja prostora tako, da prebivalcem (in odločevalcem) prek intervencij oz. pilotnih rešitev pokažejo, kako bi bilo, če bi imele ulice javne prostore, kjer ne bi prevladovali avtomobili. Hkrati pa bo projekt razvijal inovativna orodja/metode za digitalno kampanjo, da bi ljudem predstavili tveganja mestne mobilnosti, usmerjene v avtomobile. Za izboljšanje rezultatov projekta se bo v pilotnih mestih razvilo tudi teritorialne načrte (akcijske načrte), s katerimi bodo priporočeni posebni posegi, ki bi bili smiselni v prihodnosti. Načrtovani odhodki so namenjeni kritju stroškov plač zaposlenih na projektu, potnih in namestitvenih stroškov, promocijskih stroškov, administrativnih stroškov, stroškov storitev zunanjih izvajalcev ter stroškov nakupa opreme in manjših gradbenih del za izvedbo pilotnih aktivnosti.

**6202 – uvedba sistema izposoje koles v Kamniku (65.000 €):** Projekt, ki je začel z delovanjem leta 2019, zajema vzpostavitev avtomatiziranega sistema izposoje koles, v sklopu katerega si uporabniki lahko izposodijo 45 električnih koles na devetih postajah. V letu 2024 smo zaključili šesto sezono delovanja, zato bo treba del sredstev nameniti za generalni servis koles, vključno z zamenjavo baterij, saj njihova kapaciteta ni več ustrezna. Občina Kamnik sredstva potrebuje tudi za letno upravljanje in vzdrževanje sistema. Del sredstev bomo namenili širitvi sistema z novo postajo. Občina Kamnik želi v prihodnosti izvesti kompatibilnost sistema Kamkolo z ostalimi sistemi izposoje in v primeru ustreznih rešitev, ki bodo za Občino Kamnik tudi finančno sprejemljive, bomo za to namenili tudi del sredstev.

**6661 – občinska celostna prometna strategija Občine Kamnik (10.000 €):** Občina Kamnik je v letu 2024 pristopila k izdelavi Občinske celostne prometne strategije (OCPS). Občinska celostna prometna strategija (OCPS) Občine Kamnik je strateški dokument občine o usmerjanju razvoja in celostnega upravljanja prometa na njenem območju. Namen izdelave OCPS občine Kamnik je vzpostaviti trajnostno prometno načrtovanje v Občini Kamnik, ki bo pripomoglo k okoljsko prijaznejšim oblikam mobilnosti in bo zmanjševalo negativne vplive prometa na okolje, prostor in zdravje. S sprejemom tega dokumenta želimo vplivati na spremembo potovalnih navad, nadgraditi ukrepe trajnostne mobilnosti in nadaljevati začrtan razvoj, usmerjen k večji kvaliteti življenja. Na podlagi sprejetega dokumenta bo Občina Kamnik lahko sodelovala na razpisih s področja trajnostne mobilnosti. Izdelava OCPS občine Kamnik je predmet sofinanciranja s sredstvi evropske kohezijske politike, Kohezijskega sklada (na podlagi Javnega razpisa Ministrstva za okolje, podnebje energijo).

**13029004 Cestna razsvetljava**

Opis podprograma

Podprogram 13029004 Cestna razsvetljava vključuje upravljanje, gradnjo, tekoče in investicijsko vzdrževanje cestne razsvetljave.

Zakonske in druge pravne podlage

* Pravilnik o prometni signalizaciji in prometni opremi na cestah
* Uredba o mejnih vrednostih svetlobnega onesnaževanja okolja

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje prometne varnosti z izboljšanjem vidljivosti.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotoviti osvetljenost v skladu z evropskimi usmeritvami in priporočili (posodabljanje cestne razsvetljave z zamenjavo starih svetilk z novimi varčnimi in učinkovitejšimi, zmanjševanje svetlobne onesnaženosti)

***4003 Oddelek za gospodarske dejavnosti, gospodarske javne službe in finance***

**6400 – javna razsvetljava (tokovina, vzdrževanje) (380.000 €):** Občina zagotavlja sredstva za osnovno vzdrževanje sistemov javne razsvetljave (90.000 €), plačilo porabljene elektrike (280.000 €, in dograditve obstoječih sistemov po koncesijski pogodbi (10.000 €). Za zagotovitev primernega gospodarjenja s sistemi javne razsvetljave zaradi stalne dražitve elektrike in zaradi vklapljanja novozgrajenih delov javne razsvetljave so predlaga navedena proračunska sredstva. V preteklih letih je bilo postavljenih kar nekaj novih sistemov javne razsvetljave in dograditev, ki kljub vgradnji varčnih komponent in svetilk povečujejo strošek porabe elektrike. Vzdrževanje javne razsvetljave in dograditve se izvaja po letnem oz. mesečnih planih.

**6402 – dograditev javne razsvetljave (70.000 €):** Predvidena je dograditev omrežja javne razsvetljave, in sicer na območjih Košiš, Bakovnika, Zgornjega Tuhinja, Laz v Tuhinju, ter drugih območjih, skladno z razpoložljivimi finančnimi sredstvi.

**1306 – Telekomunikacije in pošta**

Opis glavnega programa

Glavni program 1306 Telekomunikacije in pošta vključuje sredstva za investicijska vlaganja v telekomunikacije in pošto.

Dolgoročni cilji glavnega programa

Cilj je omogočanje brezplačne internetne povezljivosti na javnih mestih.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotoviti dostop do interneta visoke kakovosti prek brezplačnih dostopnih točk Wi-Fi na javnih mestih.

Podprogrami in proračunski uporabniki znotraj glavnega programa

13069001 Investicijska vlaganja v telekomunikacijsko omrežje

4003 Oddelek za gospodarske dejavnosti, gospodarske javne službe in finance

**13069001 Investicijska vlaganja v telekomunikacijsko omrežje**

Opis podprograma

Podprogram 13069001 Investicijska vlaganja v telekomunikacijsko omrežje vključuje sofinanciranje projektov na področju telekomunikacij.

Zakonske in druge pravne podlage

* pobuda WiFi4EU, ki jo vodi Evropska komisija za zagotavljanje javnih brezžičnih povezav

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj pobude WiFi4EU je izboljšanje povezljivosti po vsej Evropi z vzpostavitvijo vseevropske mreže javnih točk po vsej EU.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je omogočanje brezplačnega dostopa do interneta za lokalne prebivalce in turiste na posameznih javnih točkah v občini Kamnik.

***4003 Oddelek za gospodarske dejavnosti, gospodarske javne službe in finance***

**4673 – projekt WIFI4EU (2.000 €):** Občina Kamnik je, v okviru projekta Wifi4EU, v letu 2020 vzpostavila sistem dostopnih točk do brezplačnega hitrega interneta na naslednjih javnih točkah v občini Kamnik: Samostan Mekinje, Stadion prijateljstva Mekinje, zunanje površine Doma kulture Kamnik (glavni vhod), javni bazen Kamnik, avtobusna postaja Kamnik, zunanja površina ZD Kamnik (glavni vhod) in zunanja površina Gimnazije in srednje šola Rudolfa Maistra Kamnik (glavni vhod). Načrtovana sredstva so namenjena kritju povezljivosti (internetne naročnine) in vzdrževanju ter upravljanju opreme oz. celotnega sistema brezplačnega interneta na zgoraj navedenih lokacijah. Uporaba brezžičnega omrežja z oznako WiFi4EU bo občanom in vsem ostalim obiskovalcem omogočala brezplačni širokopasovni internetni dostop.Evropska komisija želi s programom WiFi4EU državljanom in obiskovalcem povsod v Evropi omogočiti brezplačen brezžični dostop do interneta v okolici glavnih središč javnega življenja. V skladu z določili evropskega razpisa Wifi4EU mora Občina Kamnik slednje zagotavljati najmanj tri leta po namestitvi. Glede na veliko zanimanje, bomo s projektom brezplačnega interneta nadaljevali tudi v naslednjih letih.

**14 – GOSPODARSTVO**

Opis področja proračunske porabe

Področje porabe 14 - GOSPODARSTVO zajema urejanje in nadzor na področju varstva potrošnikov, pospeševanje in podporo gospodarskih dejavnosti, promocijo občine, razvoj turizma in gostinstva.

Dokumenti dolgoročnega razvojnega načrtovanja

* Regionalni razvojni program Ljubljanske urbane regije 2021-2027 (posebej področje regionalnega razvojnega potenciala LUR: gospodarstvo; turizem)
* Strategija trajnostnega razvoja in trženja turizma v občini Kamnik za obdobje 2023 - 2030

Dolgoročni cilji področja proračunske porabe

Pospeševanje gospodarske rasti in povečevanje konkurenčne sposobnosti malega gospodarstva.

Povečanje prepoznavnosti turistične ponudbe občine Kamnik s ciljem povečanja obiska domačih in tujih gostov.

Oznaka in nazivi glavnih programov v pristojnosti občine

1402 Pospeševanje in podpora gospodarski dejavnosti

1403 Promocija Slovenije, razvoj turizma in gostinstva

**1402 – Pospeševanje in podpora gospodarski dejavnosti**

Opis glavnega programa

Glavni program 1402 Pospeševanje in podpora gospodarski dejavnosti vključuje sredstva za spodbujanje razvoja malega gospodarstva.

Dolgoročni cilji glavnega programa

Spodbujanje trajnostne rasti na lokalni ravni, večanje družbene odgovornosti proizvajalcev in potrošnikov ob upoštevanju krožnega gospodarstva.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Zagotavljanje vedno bolj optimalnih pogojev za delo podjetij v prvi fazi razvoja (večanje števila strokovnih delavnic in ur mentoriranja), vzpostavitve učinkovitega podpornega okolja za potencialne nove podjetnike ter že delujoča podjetja v vseh fazah njihovega razvoja, povečanja možnosti za ustanavljanje novih podjetij, spodbujanje njihovega razvoja ter ustvarjanje novih delovnih mest.

Podprogrami in proračunski uporabniki znotraj glavnega programa

14029001 Spodbujanje razvoja malega gospodarstva

4001 Urad župana

4003 Oddelek za gospodarske dejavnosti, gospodarske javne službe in finance

**14029001 Spodbujanje razvoja malega gospodarstva**

Opis podprograma

Podprogram 14029001 Spodbujanje razvoja malega gospodarstva vključuje spodbujanje razvoja podjetništva in malega gospodarstva na ravni občine.

Zakonske in druge pravne podlage

* Zakon o lokalni samoupravi
* Zakon o spremljanju državnih pomoči
* Pravilnik o dodeljevanju proračunskih sredstev za pospeševanje razvoja malega gospodarstva v občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Vpliv ukrepov na oživljanje mestnega jedra Kamnika – več obiska lokalnih ponudnikov.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Število na novo odprtih s.p-jev, večanje procenta subvencije ukrepov do dopustne vrednosti na podlagi pravilnika.

***4001 Urad župana***

**4925 – menedžment mestnih središč (25.000 €**): Menedžment mestnih središč je zaokrožen in podrobno razdelan sklop konkretnih ukrepov za celostno upravljanje, oživljanje in prenovo mestnih središč, bogatih s kulturno dediščino, ki ga kamniško staro mestno jedro nujno potrebuje. Na območju starega mestnega jedra (predvsem Šutne in Glavnega trga) se namreč še nadalje kažejo znaki socialno-ekonomskega nazadovanja. Gre za ujetost v začarani krog (pre)majhne ponudbe storitev (obratovanja raznolikih lokalov) in posledično skromnega obiska potrošnikov kot uporabnikov storitev, kar je v marsičem posledica spremenjenih vzorcev gospodarskega razvoja, otežene prometne dostopnosti, neugodnih prostorskih pogojev in nekonkurenčnosti v primerjavi z drugimi predeli urbanega prostora, kjer se je trgovska dejavnost ustrezno razcvetela. Zapuščeni spomeniško zaščiteni objekti posledično propadajo, lastniki poslovnih prostorov pa se ob zamiranju poslovnih aktivnosti v lokalih odzivajo na povpraševanja po čim cenejših stanovanjih, zato vedno več lokalov spreminja dosedanjo namembnost s preurejanjem v stanovanja. Prazni in propadajoči objekti nadalje povečujejo verjetnost tudi za druge nezaželene (deviantne) socialne pojave. Z nadaljnjim izvajanjem zastavljenega projekta naj bi zato Občina Kamnik in ZTŠK vzpostavila trajen model spodbud za podjetnike in obrtnike v starem mestnem jedru, s čimer bi se zaustavilo spreminjanje poslovnih prostorov v stanovanjske enote, zagotovilo pa bi se tudi sofinanciranje obnov in ureditev posameznih stavb (pročelja in notranjosti). V sklopu izvedbe ukrepov za  revitalizacijo starega mestnega jedra bo javni zavod ZTŠK tudi v letu 2025 (so)organiziral različne prireditve oz. dogodke, s katerimi bi se na danem območju pospeševale raznovrstne poslovne aktivnosti in združil deležnike iz javnega in zasebnega sektorja ter partnerje iz različnih področij – z namenom, da bi skupaj iskali nove priložnosti za mesto Kamnik z izvajanjem aktivnosti za oživitev mestnega jedra ter tako ustvarili privlačno mesto za obiskovalce in prebivalce. Za navedeni namen se za nadaljevanje že zastavljenega projekta zato v proračunu načrtujejo sredstva v enakem obsegu - 25.000 €, kot je veljalo za proračunsko leto 2024.

***4003 Oddelek za gospodarske dejavnosti, gospodarske javne službe in finance***

**4908 – subvencioniranje najemnin v starem mestnem jedru (20.000 €):** S ciljem, da bi staro mestno jedro ponovno oživili, podjetnikom, ki obratujejo znotraj območja starega mestnega jedra, delno subvencioniramo najemnino. Občina Kamnik subvencionira do 50 % upravičenih stroškov najemnine, pri čemer najvišji skupni znesek dodeljene pomoči znaša 2.500 € na posamično vlogo za subvencijo najemnine na leto. Sredstva se razdelijo prosilcem na podlagi meril javnega razpisa.

**4911 – odpiranje novih delovnih mest (10.000 €):** Za spodbujanje odpiranja novih delovnih mest v občini Kamnik so v proračunu načrtovana sredstva, ki bodo razdeljena na podlagi javnega razpisa ter v skladu s Pravilnikom o dodeljevanju proračunskih sredstev za pospeševanje razvoja malega gospodarstva v občini Kamnik. S tem ukrepom želi občina pospeševati zaposlovanje (odpiranje novih delovnih mest, pospeševanje samozaposlovanja in zaposlovanje mladih).

**4924 – pomoč za spodbujanje podjetniškega potenciala (50.000 €):** Sredstva so namenjena projektu spodbujanja podjetniškega potenciala v občini Kamnik ter projektu spodbujanja podjetniškega potenciala v osnovnih in srednjih šolah v občini Kamnik. Občina od izbranega izvajalca pričakuje, da zagotovi ustrezno infrastrukturo za delovanje podjetij v zgodnjih fazah razvoja, skrbi za koordinacijo novih podjetnikov ter izvedbo strokovnih delavnic in mentorsko svetovanje, v katero so kot mentorji vključeni lokalni in drugi podjetniki. Od izbranega izvajalca se pričakuje tudi pomoč lokalnim podjetnikom pri prijavah na razpise in izvajanje programov za spodbujanje podjetništva med mladimi (izvedba delavnic na osnovnih in srednjih šolah v občini).

**4926 – pomoč za razvoj turistično podjetniških idej (20.000 €):** Z ukrepom »razvoj turističnih podjetniških idej« želi občina še dodatno spodbuditi razvoj turistične ponudbe in turizma kot ene prioritetnih gospodarskih panog na kamniškem. V okviru novega ukrepa se načrtujejo aktivnosti v zvezi z razvojem turističnih podjetniških idej o dodatnih storitvah oz. turističnih produktih v skladu s sprejeto Strategijo razvoja in trženja turizma v občini Kamnik.

**4928 – nakup enotne urbane opreme v mestnem jedru (15.000 €):** Sredstva na proračunski postavki »nakup enotne urbane opreme v mestnem jedru« so namenjena aktivnostim enotnega izgleda opreme v mestnem jedru.

**4936 – pomoč pri materialnih in nematerialnih investicijah (19.300 €):** Pomoč vključuje stroške opreme, ki služi neposredno izvajanju dejavnosti v poslovnem prostoru, stroške posebne programske opreme, nadalje stroške zaščite patentov in licenc ter izumov, nepatentiranega tehničnega znanja in blagovnih znamk. Sredstva bodo razdeljena na podlagi javnega razpisa ter v skladu s Pravilnikom o dodeljevanju proračunskih sredstev za pospeševanje razvoja malega gospodarstva v občini Kamnik

**4937 – pomoč pri financiranju promocije (20.000 €):** Pomoč za promocijo vključuje stroške promocije storitev in izdelkov, tudi stroške promocije, povezane s predstavitvijo na sejmih in razstavah. Sredstva bodo razdeljena na podlagi javnega razpisa ter v skladu s pravilnikom o dodeljevanju proračunskih sredstev za pospeševanje razvoja malega gospodarstva v občini Kamnik.

**1403 – Promocija Slovenije, razvoj turizma in gostinstva**

Opis glavnega programa

Glavni program 1403 Promocija Slovenije, razvoj turizma in gostinstva vključuje sredstva za promocijo občine in spodbujanje turizma.

Dolgoročni cilji glavnega programa

V skladu s sprejeto Strategijo turizma v občini Kamnik za obdobje 2023-2030 je poudarek na trajnostnem razvoju turizma in optimiziranju turistične ponudbe in infrastrukture.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Raznolikost in število programov/turističnih prireditev lokalnega in širšega pomena, programov ohranjanja in oživljanja kulturne in naravne dediščine v turistične namene, trženja in promocije celovite turistične ponudbe, skrbi za turistično destinacijo in programov, ki prispevajo k ozaveščanju in spodbujanju lokalnega prebivalstva za pozitiven odnos do turistov in turizma, kot tudi aktivnosti za zagotavljanje turističnega podmladka in izobraževanje članov turističnih društev.

Podprogrami in proračunski uporabniki znotraj glavnega programa

14039002 Spodbujanje razvoja turizma in gostinstva

4003 Oddelek za gospodarske dejavnosti, gospodarske javne službe in finance

4004 Oddelek za družbene dejavnosti

4007 Oddelek za razvoj in investicije

5004 KS Kamnik Center

5007 KS Motnik

5016 KS Šmartno

**14039002 Spodbujanje razvoja turizma in gostinstva**

Opis podprograma

Podprogram 14039002 Spodbujanje razvoja turizma in gostinstva vključuje sofinanciranje programov turističnih društev ter drugih turističnih organizacij, turističnih prireditev, razvoj turistične infrastrukture, investicije in investicijsko vzdrževanje turističnih znamenitosti.

Zakonske in druge pravne podlage

* Zakon o lokalni samoupravi
* Zakon o spodbujanju razvoja turizma
* Zakon o spodbujanju skladnega regionalnega razvoja
* Zakon o zavodih
* Pravilnik o sofinanciranju turističnih društev

Dolgoročni cilji podprograma in kazalci, s katerimi se bo merilo doseganje zastavljenih ciljev

Organizacija in izvedba večjih prireditev, z jasno in realno zastavljenim in izvedljivim vsebinskim in finančnim načrtom, ki pomenijo dodano vrednost razvoju turizma na ravni Občine Kamnik (tj. krepijo prepoznavnost turistične destinacije, pri organizaciji upoštevajo načela trajnostnega razvoja, povečujejo število obiskovalcev in število nočitev na destinaciji); organizacija in izvedba manjše turistične prireditve krajevnega oziroma vaškega pomena (npr. tematski večeri, predstavitve, dogodki z namenom obujanja tradicij, navad in običajev, kulinaričnih posebnosti in posebnosti kraja; razstave, srečelovi, sejmi, pohodi. Sodelovanje na prireditvah, tudi izven občine, z namenom promocije domače turistične destinacije in urejanje turistične infrastrukture in izgleda kraja.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Število prireditev, število obiskovalcev prireditev, število sodelovanj pri dogodkih.

***4003 Oddelek za gospodarske dejavnosti, gospodarske javne službe in finance***

**4700 – promocijske predstavitve (8.000 €):** Predlagana sredstva bodo namenjena za sofinanciranje že utečenih programov, in sicer: za sofinanciranje letnih kart občanom občine Kamnik za vstop v park Arboretum Volčji Potok, za sofinanciranje kart za Terme Snovik in za sofinanciranje vozovnic za šoloobvezne otroke za Veliko planino.

**4742 – pomoč društvom s področja turizma (20.000 €):** Predlagana sredstva bodo namenjena za sofinanciranje projektov turističnih društev s sedežem v občini Kamnik.

***4004 Oddelek za družbene dejavnosti***

**4744 – Zavod za turizem in šport Kamnik – materialni stroški – turizem (50.000 €):** Sredstva na proračunski postavki so namenjena pokrivanju stroškov za delovanje zavoda na področju turizma; vzdrževanju in upravljanju s poslovnimi prostori na Glavnem trgu (elektrika, voda, varovanje, čiščenje, zavarovanje, telefon, odvoz odpadkov, ogrevanje). Del stroškov je namenjenih tudi poslovanju zavoda (računovodstvo, računalniški programi, odvetniške storitve), pisarniškim stroškom (pisarniški material, poštne storitve) ter nakupu osnovnih sredstev (računalniška oprema, pohištvo).

**4745 – Zavod za turizem in šport Kamnik – sredstva za zaposlene – turizem (220.000 €):** Predlagana sredstva so v skladu s sistemizacijo delovnih mest namenjena za stroške plač in drugih prispevkov ter obveznosti iz delovnih razmerij na področju turizma.

**4751 – Zavod za turizem in šport Kamnik – vzdrževanje in ureditev turistične infrastrukture (20.000 €):** V okviru te postavke bo zavod poskrbel za potrebna vzdrževalna dela na Malem gradu (čiščenje kapele) ter za vzdrževanje in urejanje nižinskih pohodnih poti. Del sredstev bo namenjenih nakupu oziroma obnovi infrastrukture za turistične prireditve (stojnice, hiške, vzdrževanje turističnega vlakca). Iz proračunske postavke se krijejo stroški za vzdrževanje in odjem električne energije na treh odjemnih mestih, in sicer na Kolodvorski ulici, Prešernovi ulici in Glavnem trgu.

**4753 – Zavod za turizem in šport Kamnik – promocija in turistični programi (70.000 €):** Z namenom večanja prepoznavnosti destinacije in njenih ponudnikov, bodo sredstva namenjena trženju na domačem in predvsem bližnjih tujih trgih, in sicer preko tiskanih medijev (domače in tuje revije), z aktivnim delom na družbenih omrežjih (Facebook, Instagram, Tik Tok) ter prisotnostjo v različnih spletnih, radijskih in drugih medijskih vsebinah. Sredstva bodo namenjena tudi novim oziroma ponatisu obstoječih promocijskih gradiv o destinaciji (zemljevidi, katalogi). Zavod bo prisoten na pomembnejših sejemskih dogodkih po Evropi (s fokusom na bližnjih trgih) in doma. Nadaljevalo se bo sodelovanje z Letališčem Jožeta Pučnika. Zavod bo na destinaciji gostil pomembne tuje in domače novinarje, blogerje ter druge vplivneže, z namenom prepoznavnosti celostne turistične ponudbe Kamnika. Del sredstev bo namenjenih tudi študentskemu delu na TIC točki. Za destinacijo Kamnik, ki je 2019 postala »Green destination – Gold«, bo zavod še naprej aktivno izvajal aktivnosti vezane na razvoj trajnostnega turizma in splošnemu trajnostnemu delovanju destinacije. V okviru spodbujevalne vloge in izobraževanja bo zavod aktivno sodeloval s turističnimi ponudniki na destinaciji (letna srečanja, pomoč pri pripravi razpisov).

**4755 - Zavod za turizem in šport Kamnik – prireditve (330.000 €):** Številne prireditve so postale tradicionalne in zelo priljubljene ter dobro sprejete med obiskovalci (Pustni karneval, Kul petki, Dnevi narodnih noš in oblačilne dediščine, decembrske prireditve z drsališčem in druge). Za korektno izvedbo prireditev je potreben višji delež proračunskih sredstev. Nekaj prireditev bo zavod organiziral samostojno, nekatere pa v sodelovanju z drugimi deležniki manjših prireditev, ki bodo v organizaciji različnih društev. Sredstva drugim deležnikom bi v letu 2025 zavod razdelil preko razpisa.

Predvidena razdelitev:

|  |  |
| --- | --- |
|  | VIŠINA PP |
| NEPREDVIDENI STROŠKI | 8.500,00 € |
| PUSTNI KARNEVAL | 10.000,00 € |
| DNEVI NARODNIH NOŠ IN OBLAČILNE DEDIŠČINE | 100.000,00 € |
| STARODOBNIKI | 5.000,00 € |
| ALPE GRAND FONDO | 10.000,00 € |
| OSTALE PRIREDITVE (kolesarske dirke, Križnikov festival, Čarobni dan) | 13.000,00 € |
| KUL PETKI IN PIVOVARSKI FESTIVAL | 30.000,00 € |
| DRSALIŠČE in DECEMBRSKE PRIREDITVE (koncerti) | 144.000,00 € |
| POHOD OB REKI, KI POVEZUJE | 4.500,00 € |
| MIKLAVŽ | 5.000,00 € |
| SKUPAJ PRIREDITVE | **330.000,00 €** |

***4007 Oddelek za razvoj in investicije***

**4760 – projekt Zelena os v Kamniku (455.000 €):** Občina Kamnik je v sodelovanju z Zavodom za turizem Kamnik uspela na javnem razpisu Ministrstva za gospodarski razvoj in tehnologijo s projektom »Nadgradnja Zelene osi«. V sklopu projekta je predvidena nadgradnja štirih točk ob Zeleni osi – Kamniški Bistrici, ki bodo predstavljale izboljšanje funkcionalnosti, varnosti in kakovosti javne turistične infrastrukture ter dvig kakovosti storitev in doživetij turistov. Nadgradnji tematske poti bosta sledili izvedba promocije in tržno komuniciranje ter priprava novih turističnih produktov na vzpostavljeni nadgrajeni turistični infrastrukturi. V projekt bodo vključeni tako predstavniki lokalnega gospodarstva z dodatno ponudbo kot tudi predstavniki lokalne skupnosti, s čimer bo omogočen dvig konkurenčnosti v destinaciji. Vrednost projekta znaša 474.434 €, višina sofinanciranja pa znaša 297.718 €. Načrtovani odhodki so namenjeni kritju stroškov projektnih aktivnosti.

**15 – VAROVANJE OKOLJA IN NARAVNE DEDIŠČINE**

Opis področja proračunske porabe

Področje porabe 15 – VAROVANJE OKOLJA IN NARAVNE DEDIŠČINE zajema naloge za izboljšanje stanja okolja in naloge v zvezi z varovanjem naravne dediščine.

Dokumenti dolgoročnega razvojnega načrtovanja

* Zakon o ohranjanju narave
* Zakon o varstvu okolja
* Zakon o gospodarskih javnih službah

Dolgoročni cilji področja proračunske porabe

Cilj je zagotovitev trajnostnega varovanja okolja.

Oznaka in nazivi glavnih programov v pristojnosti občine

1502 Zmanjševanje onesnaževanja, kontrola in nadzor

1504 Upravljanje in nadzor vodnih virov

1505 Pomoč in podpora ohranjanju narave

1506 Splošne okoljevarstvene storitve

**1502 – Zmanjševanje onesnaževanja, kontrola in nadzor**

Opis glavnega programa

Glavni program 1502 Zmanjševanje onesnaževanja, kontrola in nadzor vključuje sredstva za zbiranje in ravnanje z odpadki in ravnanje z odpadno vodo ter nadzor nad onesnaženjem okolja.

Dolgoročni cilji glavnega programa

Cilj je preprečevanje in zmanjševanje obremenjevanja okolja ter ohranjanje in izboljševanje kakovosti okolja.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je preprečevanje in zmanjševanje obremenjevanja okolja ter ohranjanje in izboljševanje kakovosti okolja.

Podprogrami in proračunski uporabniki znotraj glavnega programa

15029001 Zbiranje in ravnanje z odpadki

4003 Oddelek za gospodarske dejavnosti, gospodarske javne službe in finance

5001 KS Črna

5002 KS Duplica

5005 KS Kamniška Bistrica

5006 KS Mekinje

5007 KS Motnik

5008 KS Nevlje

5009 KS Novi trg

5010 KS Perovo

5011 KS Podgorje

5012 KS Pšajnovica

5013 KS Sela

5014 KS Srednja vas

5015 KS Šmarca

5016 KS Šmartno

5017 KS Špitalič

5018 KS Tuhinj

5019 KS Tunjice

5020 KS Volčji Potok

5021 KS Vranja Peč

5022 KS Zaprice

15029002 Ravnanje z odpadno vodo

4003 Oddelek za gospodarske dejavnosti, gospodarske javne službe in finance

5007 KS Motnik

15029003 Izboljšanje stanja okolja

4002 Oddelek za premoženjsko pravne in splošne zadeve

**15029001 Zbiranje in ravnanje z odpadki**

Opis podprograma

Podprogram 15029001 Zbiranje in ravnanje z odpadki vključuje vzdrževanje odlagališč, sanacijo črnih odlagališč, odvoz kosovnih in drugih odpadkov  …

Zakonske in druge pravne podlage

* Odlok o izvajanju obvezne občinske gospodarske javne službe zbiranja določenih vrst komunalnih odpadkov na območju Občine Kamnik in Občine Komenda
* Pravilnik o dodeljevanju proračunskih sredstev za odstranjevanje azbestne kritine

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je čim večja snovna in energetska izraba odpadkov in zmanjšanje količine odpadkov za deponiranje, zmanjšanje emisij toplogrednih plinov in vsebnosti organskega ogljika, odpravljanje starih ekoloških bremen in sanacija neustreznih deponij.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zmanjševanje količin odpadkov.

***4003 Oddelek za gospodarske dejavnosti, gospodarske javne službe in finance***

**5110 – ravnanje z odpadki (25.000 €):** Na področju ravnanja z odpadki se bodo v letu 2025 krili stroški čiščenja divjih odlagališč, za katera občinska komunalno-nadzorna služba ne more ugotoviti povzročitelja. Iz proračuna se krijejo tudi stroški odvoza in odlaganja odpadkov, zbranih v čistilnih akcijah ter nakup vrečk in rokavic za udeležence v čistilnih akcijah. Predlagana sredstva bodo krila najemnine za uporabo zemljišča za dva ekološka otoka. V skladu z veljavno zakonodajo in sklenjeno koncesijsko pogodbo o izvajanju gospodarske javne službe "ravnanje z odpadki" je na območju občine Kamnik trenutno zgrajenih 55 ekoloških otokov in 20 super ekoloških otokov. Gradnja se bo nadaljevala tudi v prihodnjih letih. Treba bo zgraditi nov super ekološki otok v Zgornjih Stranjah, ki je bil poškodovan oziroma odplavljen v avgustovski ujmi. Iz postavke se krijejo tudi stroški zbiranja in odvoza odpadkov v poletnem obdobju z območja Menine/Bibe in Kamniške Bistrice. Za zbiranje in ravnanje z odpadki je v proračunu za leto 2025 predlaganih 25.000 €.

**5604 – subvencioniranje odstranjevanja azbestne kritine (5.000 €):** Iz proračunskih sredstev bo Občina Kamnik v letu 2025 v skladu s sprejetim pravilnikom stimulirala odstranjevanje azbestne kritine in nadomeščanje z okolju in zdravju prijaznejšimi materiali. S predlaganimi subvencijami v skupni višini do 5.000 € bo občina krila del stroškov ravnanja z odpadno azbestno kritino.

**15029002 Ravnanje z odpadno vodo**

Opis podprograma

Podprogram 15029002 Ravnanje z odpadno vodo vključuje gradnjo in vzdrževanje kanalizacijskih sistemov in čistilnih naprav.

Zakonske in druge pravne podlage

* Uredba o odvajanju in čiščenju komunalne odpadne vode
* Odlok o odvajanju komunalne in padavinske odpadne vode v Občini Kamnik
* Pravilnik o subvencioniranju nakupa malih komunalnih čistilnih naprav, nepretočnih greznic in hišnih črpališč na območju Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je preprečitev onesnaževanja okolja zaradi odvajanja odpadnih voda.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izgradnja in vzdrževanje objektov in naprav kanalizacijskega omrežja v Občini Kamnik.

***4003 Oddelek za gospodarske dejavnosti, gospodarske javne službe in finance***

**5223 – izgradnja kanalizacije in vodovoda Kamniška Bistrica (10.000 €):** Predlagana sredstva se bodo porabila za izdelavo projektne dokumentacije za izvedbo kanalizacije za odpadne vode in izgradnjo vodovoda do objekta Kamniška Bistrica 1. Obravnavano območje se nahaja ob Kamniški Bistrici na severnem delu naselja Stahovica. Poteka od objekta Stahovica 29 in naprej proti severu do objekta Kamniška Bistrica 1. Z namenom varovanja vodnega zajetja Iverje se predvidi izgradnja odpadne kanalizacije. Sočasno se predvidi izvedba še izvedba vodovoda od zajetja Iverje do objekta Kamniška Bistrica 1. Z izgradnjo kanalizacije bo urejeno odvodnjavanje komunalnih odpadnih voda tako, da se bodo odvajale na čiščenje v centralno čistilno napravo Domžale - Kamnik.

**5224 – izgradnja kanalizacije in MKČN Krivčevo (130.000 €):** Predlagana sredstva se bodo porabila za izdelavo projektne dokumentacije DGD in PZI ter za izvedbo kanalizacije za odpadne vode in izgradnjo MKČN v naselju Krivčevo.

**5225 – izgradnja kanalizacije Snovik (20.000 €):** Sredstva se bodo namenila za izdelavo projekta in pridobivanje zemljišč.

**5257 – izgradnja kanalizacije Motnik in Stahovica-Črna pri Kamniku (1.400.000 €):** Kanalizacija na območju Črne je zaključena. Za območje Motnika pa je Občina Kamnik v mesecu oktobru izvedla javno naročilo za izbiro izvajalca. V mesecu novembru bo podpisana pogodba z izbranim izvajalcem tako da se pričetek del pričakuje v začetku leta 2025. Za omenjeni odsek izgradnje kanalizacije v Motniku in Črni je Občina Kamnik bila uspešna na razpisu za kar je pridobila 705.574,48 € nepovratnih sredstev. Dela na trasi se bodo izvajala po segmentih in se predčasno usklajevala glede na potrebe zapor cest. Sočasno bo dela izvajalo tudi podjetje Elektra Celje, z zamenjavo zračnih vodnikov z zemeljskimi.

**5269 – kohezija – odvajanje odpadne vode (5.000 €):** Projekt izgradnje sekundarne kanalizacije v Tuhinjski dolini je končan, zato so sredstva na tej proračunski postavki minimalna. Namenjena so za pripravo končnih poročil ter izračun morebitnih novih finančnih vrzeli po navodilu Ministrstva za okolje in prostor.

**5270 – vlaganja v kanalizacijske sisteme občine Kamnik (300.000 €):** V okviru te postavke se bodo izvajale dograditve kanalizacijskega sistema ter investicijske obnove na obstoječem kanalizacijskem omrežju. Del sredstev je namenjen za strokovni nadzor ter druge stroške, ki so neposredno povezani z izgradnjo kanalizacijskih sistemov. Prav tako pa se bo nadaljevalo subvencioniranje malih komunalnih čistilnih naprav, nepretočnih greznic in hišnih črpališč v Občini Kamnik preko javnega razpisa. Izvajale se bodo tudi druge spremljajoče investicijske dograditve in sanacije ter spremljajoče storitve, ki so nujne za funkcioniranje kanalizacijskega sistema.

**5272 – projektna dokumentacija za izgradnjo kanalizacijskih sistemov v občini Kamnik (študije, načrti, raziskave, nadzori …)** **(20.000 €):** V letu 2020 je vlada sprejela nov Operativni program odvajanja in čiščenja odpadnih voda.Na območju Občine Kamnik so med večjimi aglomeracijami, kjer bo treba zagotoviti primerno odvajanje in čiščenje odpadnih voda, Laze v Tuhinju, Golice in Zgornji Tuhinj, Sela pri Kamniku ter Stolnik. Ker je potrebno za vsako območje posebej narediti projektno dokumentacijo DIIP/IZP/DGD, bodo sredstva namenjena izključno za to. Za manjše aglomeracije pa se bo naročila ekonomska analiza (v skladu z veljavno uredbo), ki bo pokazala, ali se aglomeracija opremi z javnim sistemom in ČN oziroma se subvencionira nakup MKČN.

**5280 – vlaganja v komunalno infrastrukturo (CČN) (1.798.919 €):** JP Centralna čistilna naprava Domžale – Kamnik, d. o. o. v okviru svojih nalog vsako leto izvede več investicijsko-vzdrževalnih del. Stroški investicij se sorazmerno porazdelijo na vse občine lastnice. Letni plan izvedbe se sprejema na skupnem organu občin – na skupščini CČN.

**5285 – kohezija – čiščenje odpadne vode (5.000 €):** Projekt nadgradnje CČN Domžale – Kamnik je končan, zato so sredstva na tej proračunski postavki minimalna in bodo porabljena za pripravo poročil, ki jih bo potrebno oddati na Ministrstvo za naravne vire in prostor, Sektor za investicije v komunalno infrastrukturo.

**15029003 Izboljšanje stanja okolja**

Opis podprograma

Podprogram 15029003 Izboljšanje stanja okolja vključuje odstranjevanje opuščenih vozil.

Zakonske in druge pravne podlage

* Odlok o ureditvi cestnega prometa in prometni ureditvi javnih površin na območju Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je izboljšanje stanja okolja z odstranitvijo opuščenih vozil.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izboljšanje stanja okolja z odstranitvijo opuščenih vozil.

***4002 Oddelek za premoženjsko pravne in splošne zadeve***

**3615 – odvoz opuščenih vozil (1.400 €):** Števila in lokacije opuščenih vozil, ki jih lastniki opustijo, ni mogoče natančno predvideti. Predvidevamo, da bo višina predlaganih sredstev odvoza, hrambe in uničenja opuščenih vozil zadostovala. Odvoz opuščenih vozil sodi med ukrepe za izboljšanje stanja okolja na lokalni ravni, ki jih izvaja nadzorna služba na območju občine Kamnik, kot to urejajo veljavni predpisi. Stroški za odvoz opuščenih vozil so v proračunu za leto 2025 načrtovani v višini 1.400 €.

**15049001 Načrtovanje, varstvo in urejanje voda**

Opis podprograma

Podprogram 15049001 Načrtovanje, varstvo in urejanje voda vključuje aktivnosti v zvezi z upravljanjem z vodotoki.

Zakonske in druge pravne podlage

* Zakon o varstvu okolja
* Zakon o vodah
* Zakona o obnovi, razvoju in zagotavljanju finančnih sredstev
* Program odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023

Dolgoročni cilji podprograma in kazalci, s katerimi se bo merilo doseganje zastavljenih ciljev

Dolgoročni cilj je izboljšanje stanja urejenosti vodotokov. Na podlagi sprejeta Programa odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023 in skladno z Zakonom o obnovi, razvoju in zagotavljanju finančnih sredstev si bo Občina Kamnik skupaj z Direkcijo RS za vode ter pristojnimi ministrstvi prizadeva k izvedbi realizacije predvidenih sanacij ter obnov na vodotokih v obdobju 2024-2028.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je povečanje poplavne varnosti ogroženih območij. Kazalci za doseganje zastavljenih ciljev bodo zagotovo vsakoletna poročila Direkcije RS za vode, glede realizacije Programa odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023 v obdobju 2024-2028, ki ga določa navedeni program.

***4003 Oddelek za gospodarske dejavnosti, gospodarske javne službe in finance***

**6621 – ukrepi za izboljšanje poplavne varnosti Kamniške Bistrice (50.000 €):** Občina Kamnik je z Direkcijo RS za vode v letu 2021 podpisala sporazum o sofinanciranju projekta »Ureditev Kamniške Bistrice od Kamnika do Radomelj – Etapa 1«, katerega projektantska ocena znaša 1.673.771 €. Konec leta 2022 sta bili pridobljeni dve pravnomočni gradbeni dovoljenji za izgradnjo nove brvi Virtus in za izgradnjo I. faze, 1. etape protipoplavnih ukrepov na Kamniški Bistrici. Neuspešen je bil postopek javnega naročila za izgradnjo brvi Virtus, saj sta prispeli ponudbi (najugodnejša ponudba je znašala 1.082.488 €) presegali zagotovljena sredstva. V skladu z ZJN-3 je bil predmetni postopek zaključen z izdajo odločitve o zavrnitvi vseh ponudb. V mesecu juliju 2023 se je začela izgradnja I. faze, 1. etape protipoplavnih ukrepov na Kamniški Bistrici v dolžini 200 metrov, ki je obsegala razširitev struge in je bila zaključena šele v letu 2024, saj v času po poplavah avgusta 2023 gradnja ni bila mogoča. Občinska uprava je v letu 2024 pripravila tudi nova izhodišča, potrebna za racionalizacijo projekta izgradnje brvi Virtus. Za izvedbo II. faze, 1. etape občina in države še nista pridobili enega zemljišča, saj se lastnik zemljišča ne strinja z izgradnjo protipoplavnih ukrepov.

Poplave v avgustu 2023 so na tem odseku 1. etape povzročile večjo materialno škodo ter poškodovanje starega nasipa na območju 2. etape izgradnje protipoplavnih ukrepov. Posledično je bil s strani Direkcije RS za vode v mesecu septembru in oktobru 2023 izgrajen začasni intervencijski nasip v dolžini 300 metrov pri podjetju Menina do jezu v Šmarci. Občina Kamnik in Občina Domžale sta po poplavnem dogodku v mesecu oktobru 2023 pozvale vse pristojne službe države, da takoj pristopijo k izvedbi protipoplavnih ukrepov predvidenih etape 1 in etape 2, skladno z določili Zakona o interventnih ukrepih za odpravo posledic poplav in zemeljskih plazov iz avgusta 2023 (Ur. list RS, št. 95/23).

V letu 2024 je Vlada RS sprejela Zakon o obnovi Zakon o obnovi, razvoju in zagotavljanju finančnih sredstev (ZORZFS, Ur. list RS, št. 131/23 in 81/24) in potrdila Program odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023. Iz programa izhaja, da so v letih 2025 in 2026 zagotovljena zadostna državna sredstva za izvedbo projekta sanacije »Ureditev Kamniške Bistrice od Kamnika do Radomelj – Etapa 1 in Etapa 2«.

Občini Kamnik in Domžale sta na podlagi sprejetih odločitev Direkcije RS za vode v letu 2024 takoj pristopili z izdelavi skupne potrebne projektne in druge dokumentacije (geodezija, videoposnetek, Elaborat presoje vpliva na stanje površinskih voda, novelacijo HH študije, DPP in PZI), potrebne za izvedbo projekta sanacije »Ureditev Kamniške Bistrice od Kamnika do Radomelj – Etapa 2«. Poudariti velja, da so predvideni protipoplavni ukrepi Etape 2 na območjih obeh občin, zato je bil sklenjen sporazum o skupnem sofinanciranju projektne dokumentacije.

Kljub večkratnim pozivom obeh občin Kamnika in Domžale ter Iniciative Nožice-Homec, da se Direkcija RS za vode bolj aktivno in strokovno posveti vodenju in koordinaciji projekta sanacije »Ureditev Kamniške Bistrice od Kamnika do Radomelj – Etapa 1 in Etapa 2«, žal ni bilo uspešno, zato se je terminski plan izvedbe zamaknil za cca. 6 mesecev, kar je skrb vzbujajoče. Tako do konca meseca oktobra 2024, še vedno ni bilo Sporazuma o sofinanciranju projekta sanacije »Ureditev Kamniške Bistrice od Kamnika do Radomelj – Etapa 2«, ni bilo predpogodb za odkupe zemljišč, ni bilo poročila Inšpekcijskih služb glede nelegalno zgrajenega levega nasipa itd.

Ne glede na vse, je občinama Kamnik in Domžale uspelo do konca oktobra 2024 uradno predati novelacijo HH študije projekta sanacije »Ureditev Kamniške Bistrice od Kamnika do Radomelj – Etapa 2.«, ki je osnova za nadaljnjo projektiranje projekta (DPP in PZI).

Poudariti velja, da se bo občinska uprava še naprej aktivno prizadevala, da se v najkrajšem času izvedejo vse potrebne aktivnosti za začetek del projekta sanacije »Ureditev Kamniške Bistrice od Kamnika do Radomelj – Etapa 1 in 2«. Skupni cilj vseh deležnikov je realizacija Programa odprave posledic neposredne škode, ki ima v letih 2025 in 2026 zagotovljena zadostna državna sredstva za izvedbo teh sanacij, ter s tem v največji možni meri zaščiti naše občane in občanke pred posledicami poplav na tem območju, ki so zaradi podnebnih sprememb vse bolj verjetne.

**6622 – ukrepi za izboljšanje poplavne varnosti Nevljice (50.000 €):** Sredstva so predvidena za izdelavo projektne dokumentacije za izvedbo protipoplavne zaščite pred vodotokom Nevljica na območju naselja Šmartno v Tuhinju. Izdelana projektna dokumentacija je osnova za začetek postopkov in dogovorov z Ministrstvom za naravne vire in prostor ter Direkcijo RS za vode. Podpis sporazuma o sofinanciranju ukrepov za izboljšanje poplavne varnosti Nevljice na območju naselja Šmartno v Tuhinju je osnova za pričetek aktivnosti povezanih s projektiranjem potrebne dokumentacije za izvedbo del.

**1505 - Pomoč in podpora ohranjanju narave**

Opis glavnega programa

Glavni program 1505 Pomoč in podpora ohranjanju narave vključuje sredstva za ohranjanje naravnih vrednot oziroma biotske raznovrstnosti.

Dolgoročni cilji glavnega programa

Cilj je ohranjanje narave in biotske raznovrstnosti.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je ohranjanje narave in biotske raznovrstnosti.

Podprogrami in proračunski uporabniki znotraj glavnega programa

15059001 Ohranjanje biotske raznovrstnosti in varstvo naravnih vrednot

4003 Oddelek za gospodarske dejavnosti, gospodarske javne službe in finance

4007 Oddelek za razvoj in investicije

5002 KS Duplica

5018 KS Tuhinj

**15059001 Ohranjanje biotske raznovrstnosti in varstvo naravnih vrednot**

Opis podprograma

Podprogram 15059001 Ohranjanje biotske raznovrstnosti in varstvo naravnih vrednot vključuje aktivnosti za ohranjanje narave.

Zakonske in druge pravne podlage

* Zakon o divjadi in lovstvu
* Odlok o porabi koncesijske dajatve za trajnostno gospodarjenje z divjadjo

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je ohranjanje narave in biotske raznovrstnosti.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je namenska poraba prejete koncesijske dajatve za trajnostno gospodarjenje z divjadjo in urejeno območje bivše deponije odpadkov na Duplici ter zagotovitev sredstev za sofinanciranje projekta »Eko šola – kot način življenja«.

***4003 Oddelek za gospodarske dejavnosti, gospodarske javne službe in finance***

**4267 – trajnostno gospodarjenje z divjadjo (8.000 €):** Namenska sredstva, ki jih na podlagi Zakona o divjadi in lovstvu Občina Kamnik pridobi iz naslova koncesij za trajnostno gospodarjenje z divjadjo, se bodo porabila v skladu z določili Odloka o porabi koncesijske dajatve za trajnostno gospodarjenje z divjadjo (Uradni list RS, št. 73/10).

**5600 – redno vzdrževanje deponije na Duplici (4.500 €):** Na območju nekdanje deponije komunalnih odpadkov na Duplici je bila po opravljeni temeljiti sanaciji urejena gozdna učna pot. Območje je potrebno redno vzdrževati (košnja trave, redno odstranjevanje odpadkov, saditev manjkajočih dreves, pregled, odvoz in čiščenje izcednih voda itd.).

**5605 – ekološko ozaveščanje in ekološke aktivnosti (6.000 €):** V sklopu ekološkega ozaveščanja bomo nadaljevali že vzpostavljeno sodelovanje s šolami v občini Kamnik in jim pri njihovih ekološko usmerjenih dejavnostih tudi finančno pomagali. V letu 2025 bomo sofinancirali projekt "Eko šola - kot način življenja", v katerega so vključene nekatere osnovne šole in Vrtec Antona Medveda. Financirale se bodo različne aktivnosti v sklopu izvajanja okoljskih projektov.

***4007 Oddelek za razvoj in investicije***

**5601 – Združenje Kamniško-Savinjske Alpe (30.000 €):** V letu 2025 šest občin združenja (Kamnik, Luče, Solčava, Jezersko, Preddvor in Cerklje na Gorenjskem) načrtuje ustanovitev Javnega zavoda Kamniško – Savinjske Alpe. Po več kot 14 letih sodelovanja na področju turizma občine nameravamo razširiti sodelovanje tudi na druga področja, kot so mobilnost, ohranjanje narave, skupni razvojni projekti ipd. Eden od glavnih razlogov za ustanovitve javnega zavoda je večja možnost kandidiranja na evropske razpise.

**16 – PROSTORSKO PLANIRANJE IN STANOVANJSKO KOMUNALNA DEJAVNOST**

Opis področja proračunske porabe

Področje porabe 16 – PROSTORSKO PLANIRANJE IN STANOVANJSKO KOMUNALNA DEJAVNOST zajema prostorsko načrtovanje in razvoj ter načrtovanje poselitve v prostoru (stanovanjska dejavnost, gospodarjenje z zemljišči in komunalna dejavnost).

Dokumenti dolgoročnega razvojnega načrtovanja

* Zakon o urejanju prostora
* Zakon o prostorskem načrtovanju
* Resolucija o Strategiji prostorskega razvoja Slovenije 2050
* Nacionalni stanovanjski program

Dolgoročni cilji področja proračunske porabe

Cilj je izvajanje aktivne zemljiške politike in ustvarjanje prostorskih pogojev za učinkovito gospodarjenje z nepremičninami tako, da se vzpodbuja vzdržen prostorski razvoj ter zagotovitev osnovnih komunalnih standardov na območju občine Kamnik.

Oznaka in nazivi glavnih programov v pristojnosti občine

1602 Prostorsko in podeželsko planiranje in administracija

1603 Komunalna dejavnost

1605 Spodbujanje stanovanjske gradnje

1606 Upravljanje in razpolaganje z zemljišči (javno dobro, kmetijska, gozdna in stavbna zemljišča)

**1602 – Prostorsko in podeželsko planiranje in administracija**

Opis glavnega programa

Glavni program 1602 Prostorsko in podeželsko planiranje in administracija vključuje sredstva za urejanje in nadzor geodetskih evidenc, nadzor nad prostorom in vzpostavitev sistema gospodarjenja s prostorom.

Dolgoročni cilji glavnega programa

Cilj je skladen razvoj območja na vseh področjih življenja in dela, racionalna raba prostora ter prilagajanje prostorskih aktov razvojnim konceptom.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je vzdrževanje ustreznih evidenc in izvedba postopkov priprave in sprejema posamičnih prostorskih aktov ter pridobivanje različnih strokovnih podlag za kasnejše prostorsko načrtovanje.

Podprogrami in proračunski uporabniki znotraj glavnega programa

16029001 Urejanje in nadzor na področju geodetskih evidenc

4006 Oddelek za urejanje prostora

16029003 Prostorsko načrtovanje

4006 Oddelek za urejanje prostora

**16029001 Urejanje in nadzor na področju geodetskih evidenc**

Opis podprograma

Podprogram 16029001 Urejanje in nadzor na področju geodetskih evidenc vključuje sredstva za ažuriranje evidence stavbnih zemljišč in objektov.

Zakonske in druge pravne podlage

* Odlok o nadomestilu za uporabo stavbnega zemljišča v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj so ažurni in popolni prostorski podatki.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je redno letno vzdrževanje evidence stavbnih zemljišč in objektov, ki je osnova za izdajo odločb za plačilo nadomestila za uporabo stavbnega zemljišča.

***4006 Oddelek za urejanje prostora***

**6248 – vzdrževanje evidence NUSZ (15.000 €**): Na podlagi sprejetega Odloka o nadomestilu za uporabo stavbnega zemljišča v Občini Kamnik (Uradni list RS, št. 100/11 in 99/12) je pravna osnova za odmero nadomestila za uporabo stavbnega zemljišča površina zazidanega stavbnega zemljišča, ki se vodi v Registru nepremičnin, Katastru stavb in Zemljiškim katastru. Vse prej omenjene evidence vodi Geodetska uprava RS (GURS). Vsako leto mora občina naročiti preveritev obstoječih podatkov površin in zavezancev. Glede na dejstvo, da se podatki o lastništvu, površinah in zavezancih spreminjajo, je treba vsako leto narediti analizo obstoječega stanja, vnos sprememb na podlagi kupoprodajnih pogodb, določitev točk komunalne opremljenosti na podlagi občinskih podatkov in podatkov GJI, urejanje pokojnih oseb, ki so v evidenci še vedno aktivni zavezanci za odmerni predmet, vnos sprememb na podlagi pritožb. Iz proračunske postavke se plačujejo analize obstoječe občinske evidence NUSZ z evidenco Registra nepremičnin. Evidenca NUSZ se vodi v sklopu Prostorsko informacijskega sistema občin. V letu 2025 je za izvedbo ažuriranja in vzdrževanje podatkovne baze in aplikacije NUSZ planiranih 15.000 €.

**16029003 Prostorsko načrtovanje**

Opis podprograma

Podprogram 16029003 Prostorsko načrtovanje vključuje naloge na področju prostorskega načrtovanja. Občina vodi postopek priprave in sprejema strateških in izvedbenih prostorskih aktov, določa podrobnejša merila in pogoje urejanja prostora, vodi postopke priprave in sprejema občinskih predpisov in sprememb predpisov na področju urejanja prostora, izvaja ukrepe aktivne zemljiške politike ter evidentira podatke s področja prostora ter skupaj s sosednjimi občinami in državo načrtuje prostorske ureditve skupnega pomena.

Zakonske in druge pravne podlage

* Zakon o prostorskem načrtovanju
* Zakon o urejanju prostora
* Odlok o Občinskem prostorskem načrtu Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je učinkovita ter gospodarna raba zemljišč ter ustvarjanje kakovostnih bivalnih razmer z usklajenim umeščanjem različnih dejavnosti v prostor.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je sprejem občinskih podrobnih prostorskih načrtov, sprememb in dopolnitev prostorskih aktov ter ustreznih strokovnih podlag z rešitvami, ki bodo zagotavljale trajnostni prostorski razvoj tako, da bo omogočen uravnotežen razvoj, ki bo zadovoljeval tako razvojne potrebe občanov kot tudi dolgoročne potrebe po varovanju okolja in narave.

***4006 Oddelek za urejanje prostora***

**6215 – vzpostavitev prostorskega informacijskega sistema občine (15.000 €):** Sredstva so namenjena za vzdrževanje Prostorskega informacijskega sistema PISO, ki preko spleta omogoča javnosti dostop do prostorskih podatkov (evidenca nepremičnin, evidenca poslovnih subjektov, evidenca gospodarske javne infrastrukture, informativni izračun komunalnega prispevka, vpogled v prikaz stanja prostora …). V sistem se sprotno vključujejo vsi novo sprejeti občinski podrobni prostorski načrti in spremembe občinskega prostorskega načrta. Iz postavke se plačujejo tudi stroški vzdrževanja aplikacije za izračun komunalnega prispevka, izdelave lokacijskih informacij, potrdil o uveljavljanju oziroma neuveljavljanju predkupne pravice ter potrdil o namenski rabi prostora. Iz proračunske postavke se plačujejo tudi stroški celoletnega vzdrževanja namenske rabe za register evidenc nepremičnin. V letu 2025 je za vzdrževanje Prostorskega informacijskega sistema PISO, ki preko spleta omogoča javnosti dostop do prostorskih podatkov, v proračunu namenjenih 15.000 € proračunskih sredstev.

**6246 – program opremljanja stavbnih zemljišč (15.000 €):** Za namene izdelave programov opremljanja so v letu 2025 predvidena sredstva v višini 15.000 €. Na podlagi Zakona o urejanju prostora (ZUreP-2) (Uradni list RS, št. 61/17) mora občina po sprejemu občinskega prostorskega načrta in občinskega podrobnega prostorskega načrta izdelati program opremljanja stavbnih zemljišč. Program opremljanja se pripravi na podlagi sprejetih prostorskih aktov in njunih elaboratov ekonomike ter na podlagi projektne dokumentacije v skladu s predpisi, ki urejajo graditev. S programom opremljanja se načrtuje izvajanje opremljanja stavbnih zemljišč ter določa finančna sredstva za izvedbo komunalne opreme v posameznih območjih opremljanja. Program opremljanja sprejme občinski svet z odlokom. Sprejeti program opremljanja stavnih zemljišč za določeno območje je osnova za izračun komunalnega prispevka, ki ga je investitor dolžan plačati pred gradnjo.

**6260 – sofinanciranje izdelave PIA (130.000 €):** V letu 2025 se planira sredstva v višini 130.000 €. Sredstva bodo namenjena izdelavi SD OPN Občine Kamnik in izdelavi OPPN-jev. Na postavki se planirajo tudi sredstva za plačilo študij, idejnih rešitev, plačilo obveznosti glede izdelave Občinskih podrobnih prostorskih načrtov, izdelave IDZ za umestitve objektov javnega interesa (umestitev garažne hiše, umestitev javnih infrastrukturnih objektov …). Iz proračunske postavke se poleg zgoraj navedenega plačujejo tudi vsi materialni stroški in vsi stroški objav, ki se morajo v skladu z veljavno zakonodajo izvesti v postopkih sprejemanja prostorskih aktov.

**1603 – Komunalna dejavnost**

Opis glavnega programa

Glavni program 1603 Komunalna dejavnost vključuje sredstva za oskrbo naselij z vodo, urejanje pokopališč, objektov za rekreacijo v naseljih, sredstva za praznično urejanje naselij in druge komunalne dejavnosti.

Dolgoročni cilji glavnega programa

Cilj je zagotoviti osnovne komunalne standarde na območju Občine Kamnik (oskrba z vodo, pogrebna in pokopališka dejavnost, stanovanjska dejavnost in podobno).

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotoviti sredstva za vzdrževanje osnovne komunalne infrastrukture na območju Občine Kamnik.

Podprogrami in proračunski uporabniki znotraj glavnega programa

16039001 Oskrba z vodo

4003 Oddelek za gospodarske dejavnosti, gospodarske javne službe in finance

5001 KS Črna

5007 KS Motnik

5008 KS Nevlje

5014 KS Srednja vas

5016 KS Šmartno

5017 KS Špitalič

5018 KS Tuhinj

5021 KS Vranja Peč

16039002 Urejanje pokopališč in pogrebna dejavnost

4003 Oddelek za gospodarske dejavnosti, gospodarske javne službe in finance

5001 KS Črna

5005 KS Kamniška Bistrica

5007 KS Motnik

5008 KS Nevlje

5011 KS Podgorje

5012 KS Pšajnovica

5013 KS Sela

5014 KS Srednja vas

5016 KS Šmartno

5017 KS Špitalič

5018 KS Tuhinj

5019 KS Tunjice

5021 KS Vranja Peč

16039003 Objekti za rekreacijo

4003 Oddelek za gospodarske dejavnosti, gospodarske javne službe in finance

4004 Oddelek za družbene dejavnosti

4007 Oddelek za razvoj in investicije

5001 KS Črna

5002 KS Duplica

5004 KS Kamnik Center

5006 KS Mekinje

5008 KS Nevlje

5009 KS Novi trg

5010 KS Perovo

5012 KS Pšajnovica

5013 KS Sela

5014 KS Srednja vas

5015 KS Šmarca

5019 KS Tunjice

5022 KS Zaprice

16039004 Praznično urejanje naselij

4003 Oddelek za gospodarske dejavnosti, gospodarske javne službe in finance

16039005 Druge komunalne dejavnosti

4003 Oddelek za gospodarske dejavnosti, gospodarske javne službe in finance

5008 KS Nevlje

5016 KS Šmartno

5017 KS Špitalič

**16039001 Oskrba z vodo**

Opis podprograma

Podprogram 16039001 Oskrba z vodo vključuje gradnjo in vzdrževanje vodovodnih sistemov, vključno s hidrantno mrežo.

Zakonske in druge pravne podlage

* Zakon o varstvu okolja
* Zakon o vodah
* Zakon o gospodarskih javnih službah
* Uredba o pitni vodi
* Uredba o oskrbi s pitno vodo
* Odlok o oskrbi s pitno vodo v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev zadostne količine neoporečne pitne vode ter zmanjšanje izgub na obstoječih virih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za obnovo oziroma investicijsko vzdrževanje vodovodnih sistemov.

***4003 Oddelek za gospodarske dejavnosti, gospodarske javne službe in finance***

**6302 – investicijsko vzdrževanje in dograditve vodovodnih sistemov (200.000 €):** Na podlagi sprejete cene omrežnine za javno vodovodno omrežje v občini Kamnik bo Občina Kamnik v letu 2025 od koncesionarja za oskrbo s pitno vodo prejela najemnino za vodovodno infrastrukturo. Zbrana sredstva občina lahko uporabi izključno za investicijsko vzdrževanje vodovodnega sistema. 200.000 € je namenjenih izvajanju nalog v okviru Programa oskrbe s pitno vodo za leto 2025.

**6306 – prevezave zasebnih vodovodov v Tuhinjski dolini na kohezijski vod (30.000 €):** Občina Kamnik je v preteklih letih zgradila kohezijski vod do Šmartnega in dva vmesna vodohrana. V prihajajočem obdobju bo občina v soglasju z lastniki zasebnih vodovodov na tem območju zgradila priključne vode in sedanje zasebne vodovode priključila na kohezijski oziroma javni vodovod. Tako bo občina omogočila precejšnjemu delu prebivalcev oskrbo z zdravo pitno vodo iz javnega vodovodnega sistema. Ker je pred prevzemom v upravljanje potrebno zagotoviti ustreznost infrastrukture, ki bo zagotavljala ustrezno kvaliteto, bodo, poleg nujnih manjših infrastrukturnih del, sredstva namenjena vzorčenju pitne vode.

**6308 – izvedba globokih vrtin za vodo – Iverje (250.000 €):** Občina Kamnik si je zastavila cilj, da na območju zajetja Iverje izvede tri globoke vrtine (v letih 2022 do 2025 praviloma vsako leto eno vrtino), s katerimi se bo zagotovilo dodatne količine pitne vode za oskrbo uporabnikov. Predlagana sredstva so namenjena izdelavi projektne dokumentacije DGD/PZI za izgradnjo globokih vrtine, povezave med že izvedenima vrtinama ter za izvedbo zadnje globoke raziskovalne vrtine Ig-v1/24 na lokaciji Iverje. Do konca leta 2024 je predviden zaključek postopka javnega naročila (na Portal JN) za izbor izvajalca za izvedbo zadnje tretje vrtine Ig-v1/24 in podpis gradbene pogodbe z najugodnejšim izvajalcem del. Začetek del za zadnjo vrtino Ig-v1/24 je predviden v I. polovici leta 2025. Sočasno s tem se bo izvedla povezave med že izvedenima vrtinama in priklop le teh na javno vodovodno omrežje Iverje.

**6312 – postavitve in obnove hidrantov za požarno varnost (8.000 €):** Na območju občine Kamnik je hidrantno omrežje s 402 hidranti. V strnjenih območjih je hidrantno omrežje dokaj gosto in zadostuje standardom požarne varnosti, v vaških območjih pa je hidrantov manj in ponekod ne zadostuje standardom. Predlagana sredstva so namenjena povečanju hidrantnega omrežja, postavitvi novih hidrantov ter vzdrževanju obstoječih hidrantov. Del sredstev iz te postavke se bo namenilo tudi za nabavo hidrantnih omaric in pripadajoče opreme (cevi, ročniki, ključi za armature).

**6313 – subvencija omrežnine vodovod - kohezija (65.000 €):** Pri pripravi vloge za nepovratna kohezijska sredstva, ki so bila pridobljena za projekt »Oskrba s pitno vodo Domžale–Kamnik«, so bile po končanju del predvidene tudi subvencije omrežnine za vodovodno omrežje. Skupni strošek subvencij za gospodinjstva in nepridobitne dejavnosti bo okvirno 65.000 € na letni ravni.

**6314 – nabava in menjava vodomerov (100.000 €):** V skladu s Pravilnikom o merilnih instrumentih (Uradni list RS, št. 19/16) je treba vsakih 5 let izvesti menjavo vodomerov, namenjenih meritvi porabe pitne vode pri uporabnikih. V skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17 in 78/19) je v ceni omrežnine zajet tudi strošek nakupa in menjave vodomerov. Predlagana sredstva so namenjena nabavi in menjavi vodomerov predvidenih za leto 2025.

**6315 – vodovod Potok – Vranja Peč (15.000 €):** V letu 2025 bodo sredstva namenjena pridobitvi pravice graditi in gradbenega dovoljenja za izvedbo novega vodovoda.

**6316 – vodovodni sistem Kamnik (30.000 €):** Za zagotovitev zadostnih količin pitne vode za oskrbo občin Kamnik in Komenda in zagotavljanje ustreznih tlačnih razmer na vodovodnem omrežju je predvidena sanacija poškodovanega vodovodnega odseka S500 z izgradnjo vodovodnega odseka NL DN 400 z VRS spoji, ki bo nadomestil dotrajan salonitni vod in bo potekal ob obstoječi trasi vodovoda. Sanacija se predvideva v dolžini cca. 3.000 m, in sicer od obstoječega jaška v Spodnjih Stranjah do zbirnega objekta – vodohrana Iverje. V letu 2025 so sredstva načrtovana za projektno dokumentacijo.

**16039002 Urejanje pokopališč in pogrebna dejavnost**

Opis podprograma

Podprogram 16039002 Urejanje pokopališč in pogrebna dejavnost vključuje gradnjo in vzdrževanje pokopališč in mrliških vežic, vzdrževanje socialnih grobov.

Zakonske in druge pravne podlage

* Zakon o pogrebni in pokopališki dejavnosti
* Zakon o gospodarskih javnih službah
* Odlok o podelitvi koncesije ter izvajanju 24-urne pogrebne službe in storitev pokopališke dejavnosti v Občini Kamnik
* Odlok o pokopališkem redu v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je primerna urejenost pokopališč in poslovilnih objektov ter vzdrževanje pogojev za nemoteno opravljanje pokopov.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za vzdrževanje in obnovo pokopališč in infrastrukture.

***4003 Oddelek za gospodarske dejavnosti, gospodarske javne službe in finance***

**4971 – urejanje pokopališč (20.000 €):** Predlagana sredstva v višini 20.000 € bodo namenjena zagotovitvi dodatnih grobnih mest na pokopališču Kamnik (Žale) ter investicijsko vzdrževalnim delom na poslovilnih objektih in pogrebnih poljih ter drugim obnovitvenim delom na pokopališčih.

**4971 – izgradnja poslovilne vežice – Nevlje (9.000 €):** Predlagana sredstva v višini 9.000 € bodo namenjena pridobitvi projektne dokumentacije za rušitev obstoječe ter izgradnjo nove poslovilne vežice na pokopališču Nevlje.

**16039003 Objekti za rekreacijo**

Opis podprograma

Podprogram 16039003 Objekti za rekreacijo vključuje upravljanje in vzdrževanje objektov za rekreacijo (zelenice, parki, otroška igrišča …) ter gradnjo in investicijsko vzdrževanje objektov za rekreacijo.

Zakonske in druge pravne podlage

* Zakon o urejanju prostora

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je dvig kakovosti bivanja z izboljševanjem urejenosti parkov in igrišč ter drugih objektov.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je ohranjanje urejenosti parkov in otroških igrišč ter drugih objektov.

***4003 Oddelek za gospodarske dejavnosti, gospodarske javne službe in finance***

**6604 – parki in nasadi (30.000 €):** Predlagana sredstva zagotavljajo vzdrževanje cvetličnih nasadov in hortikulturno oblikovanje zelenih površin v mestu in v parkih.

***4004 Oddelek za družbene dejavnosti***

**6630 – Zavod za turizem in šport Kamnik – vzdrževanje otroških igrišč (30.000 €):** Sredstva so namenjena urejanju in vzdrževanju otroških igrišč, ki so v upravljanju zavoda (Hrib, Zikova, Kranjska, Klavčičeva, Virtus, Stiasnyeva, Jenkova, Zg. Perovo, Sp. Perovo, Fužine, Keršmančev park, Trg Talcev, Bazen in morebitna druga). Sredstva so namenjena obnovi igral, druge opreme na igriščih in nakupu novih igral in opreme, ki jih je potrebno zaradi dotrajanosti zamenjati. Iz proračunske postavke so kriti stroški za plačilo zavarovalne premije za zavarovanje odgovornosti, za redne letne strokovne preglede, za nabavo in vzdrževanje delovne opreme, za vzdrževanje voznega parka ter za zunanje izvajalce, ki pomagajo pri vzdrževanju igrišč predvsem ob nedelavnih dnevih.

**6641 – obnova parka Evropa (20.000 €):** Sredstva so namenjena za obnovo parka Evropa, in sicer za prenovo hortikulturne ureditve in popravilo nekaterih dotrajanih grajenih elementov parka (tlakovane površine, zidci, stopnice, poti, pergole …).

***4007 Oddelek za razvoj in investicije***

**6642 - projekt InterACT Green (50.000** €): S projektom InterACT Greenv sklopu programa European Urban Initiative (EUI), v katerega je Občina Kamnik vključena kot transfer partner, načrtujemo dodatno nadgradnjo obstoječe strategije Zelena os regije in obstoječih programov v obrečnem prostoru. Občina Kamnik bo izvedla ureditev obrežja pri Titanovi brvi ter sanirala in uredila strugo iztoka meteornih in zalednih voda. Obrežna utrditev in ureditev z dostopom dovode je nov program in pomembna popestritev tega dela obrečnega parka. Načrtovano počivališče bo namenjeno igri ali počitku tako mlajšim kot starejšim in tudi invalidnim osebam, saj je v bližini Center za rehabilitacijo invalidne mladine. Igrala bodo iz naravnih materialov, atraktivna in prilagojena vsem uporabnikom. V sklopu ureditev bomo novo predvideno počivališče povezali z obstoječim počivališčem in otroškim igriščem ter prilagodili obstoječo urbano opremo. V sklopu projekta pa želimo izdelati tudi novelacijo strateškega dokumenta »Zelena od regije«, saj od uveljavite strategije leta 1999 dokument ni bil posodobljen. Za opisane ureditve bomo v letih 2026 in 2027 prejeli sofinancerska sredstva v višini 120.000 €.

**6643 - projekt Urejanje zelenih površin v mestnem jedru Kamnika (100.000 €):** V okviru te postavke so predlagana sredstva namenjena financiranju projekta Urejanje zelenih površin, ki smo ga prijavili na Dogovor za razvoj regij (priprava dokumentacije) in drugih projektov, s katerimi nameravamo sistematično pristopiti k urejanju mestnega jedra, predvsem območje gradu Zaprice in/ali Malega gradu (priprava dokumentacije, izvedbena dela).

**16039004 Praznično urejanje naselij**

Opis podprograma

Podprogram 16039004 Praznično urejanje naselij vključuje praznično okrasitev naselij in izobešanje zastav.

Zakonske in druge pravne podlage

* Zakon o grbu, zastavi in himni Republike Slovenije ter o slovenski narodni zastavi
* Odlok o uporabi grba in zastave Občine Kamnik
* Koncesijska pogodba o opravljanju gospodarske javne službe na področju opravljanja gospodarske javne službe »urejanje in vzdrževanje občinskih cest« na območju občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev praznične okrasitve v občini in v skladu s predpisi izobešanje zastav ob praznikih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev praznične okrasitve v občini in v skladu z zakonodajo izobešanje zastav ob praznikih.

***4003 Oddelek za gospodarske dejavnosti, gospodarske javne službe in finance***

**6607 – izobešanje zastav (20.000 €):** Predlagana sredstva so namenjena za izobešanje zastav ob državnih in občinskem prazniku.

**6609 – novoletna krasitev (50.000 €):** Sredstva so namenjena za novoletno krasitev občine Kamnik in okolice (montaža, demontaža, nakup novoletnih lučk in najem lončenih smrek na Šutni).

**16039005 Druge komunalne dejavnosti**

Opis podprograma

Podprogram 16039005 Druge komunalne dejavnosti vključuje sredstva za javne sanitarije, plakatiranje, javno tržnico …

Zakonske in druge pravne podlage

* Odlok o gospodarskih javnih službah v Občini Kamnik
* Koncesijska pogodba o opravljanju gospodarske javne službe na področju opravljanja gospodarske javne službe »urejanje in vzdrževanje občinskih cest« na območju občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je ohranitev urejenega videza cest in okolja ter izboljšanje prometne varnosti.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je ohranitev urejenega videza cest in okolja ter izboljšanje prometne varnosti.

***4003 Oddelek za gospodarske dejavnosti, gospodarske javne službe in finance***

**4507 – urejanje krožišč in ukrepov za umirjanje na javnih cestah (30.000 €):** Sredstva so namenjena za zasaditev in urejanje zgrajenih krožišč ter ukrepov za umirjanje (Šmarca, B-31, Podgorje, Stranje, Ljubljanska, Šmartno …).

**4950 – tipska mestna oprema (30.000 €):** Sredstva so namenjena za nakup in postavitev urbane tipske mestne opreme, kamor sodijo stebrički, ograje, koši, klopce, stojala za kolesa ipd.

**6615 – upravljanje in vzdrževanje tržnice (36.000 €):** Po pogodbi o vzdrževanju in upravljanju tržnice so za osnovno delovanje tržnice predlagana sredstva v višini 35.000 €. Sredstva bodo namenjena za pospravljanje in čiščenje zunanjih površin in plačilo elektrike.

**6639 – javne sanitarije (6.500 €):** Predlagana sredstva so namenjena za nakup sanitarnega materiala, čistil za čiščenje, plačilo električne energije in vode.

**6662 – košnja na javnih površinah (30.000 €):** Sredstva so namenjena za košnjo ter ostala opravila na zelenicah parkov in zelenemu pasu ob cestah.

**6663 – vzdrževanje dreves in spomeniško zaščitenih dreves (10.000 €):** Predlagana sredstva so namenjena vzdrževanju spomeniško zaščitenih dreves in grmovnic. Vzdrževanje je potrebno predvsem zaradi obolelosti dreves, prehitrega razraščanja in odstranjevanja posušenih in polomljenih delov, ki z odpadanjem lahko ogrožajo varnost.

**1605 – Spodbujanje stanovanjske gradnje**

Opis glavnega programa

Glavni program 1605 Spodbujanje stanovanjske gradnje vključuje sredstva za podpore fizičnim osebam za individualno stanovanjsko gradnjo, spodbujanje stanovanjske gradnje in druge programe na stanovanjskem področju.

Dolgoročni cilji glavnega programa

Cilj je zadovoljiti najnujnejše potrebe po neprofitnih najemnih stanovanjih.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je prenova praznih stanovanj in ustrezno vzdrževanje zasedenih stanovanj.

Podprogrami in proračunski uporabniki znotraj glavnega programa

16059003 Drugi programi na stanovanjskem področju

4002 Oddelek za premoženjsko pravne in splošne zadeve

4003 Oddelek za gospodarske dejavnosti, gospodarske javne službe in finance

**16059003 Drugi programi na stanovanjskem področju**

Opis podprograma

Podprogram 16059003 Drugi programi na stanovanjskem področju vključuje sredstva za vzdrževanje in upravljanje z neprofitnimi najemnimi stanovanji.

Zakonske in druge pravne podlage

* Stanovanjski zakon

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zadovoljiti najnujnejše potrebe po neprofitnih najemnih stanovanjih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljati normalno vzdrževanje in obratovanje obstoječega stanovanjskega fonda.

***4002 Oddelek za premoženjsko pravne in splošne zadeve***

**6139 – vzdrževanje in upravljanje stanovanjskega fonda (200.000 €):** Sredstva v višini 200.000 € so namenjena za plačilo stroškov upravljanja, zavarovanja, gospodarjenja z neprofitnimi stanovanji, tekočega vzdrževanja skupnih delov in naprav v večstanovanjskih stavbah, tekočega in investicijskega vzdrževanja stanovanj: za sanacije dotrajanih kopalnic (zamenjava odtočnih - svinčenih in vodovodnih cevi), zamenjave dotrajanih oken, balkonskih vrat, vhodnih vrat v stanovanja, manjša pleskarska dela, zamenjave opreme, popravila strehe na objektih, ki imajo manj kot dva etažna lastnika in manj kot osem posameznih delov, servisiranje plinskih peči, napeljav in za odpravo okvar na plinskih sistemih in menjavo starih plinskih peči skladno z veljavnimi standardi za peči in dimovode, celovitih obnov izpraznjenih stanovanj (Klavčičeva 11, 13, Jakopičeva 13, Frančiškanski trg 3, ker v letu 2024 ne bo dovolj finančnih sredstev). Občina Kamnik je solastnica ½ stanovanjske stavbe na Jurčičevi 25 v Kamniku, ki ima dotrajano strešno kritino (s štirikapnice padajo strešniki na spodaj parkirana vozila in na sosednjo stavbo ter fasado) in lastnica stavbe na Poti na Poljane 2 v Kamniku, na kateri je prav tako že dotrajana streha, ki bi jo bilo potrebno sanirati.

Del planiranih sredstev v okviru te postavke je namenjen:

* plačilu obratovalnih in tekočih stroškov nezasedenih stanovanj in zapadlih obveznosti prisilno izpraznjenih stanovanj po nalogu izvajalcev in sodišč (ponovnih priklopov električne energije in plina in terjatev iz naslova obratovanja večstanovanjskih stavb, saj občina kot lastnica stanovanj subsidiarno odgovarja za stroške najemnikov);
* plačilu obratovalnih stroškov, ki jih upravniki neuspešno izterjajo od najemnikov, saj občina kot lastnica stanovanj subsidiarno odgovarja za stroške najemnikov.

**6140 – sredstva rezervnega sklada za stanovanjsko področje (60.000 €):** V letu 2025 so za poravnavo zakonskih obveznosti načrtovana sredstva v višini 60.000 € za plačilo izvedenih investicij, predvidenih v načrtu vzdrževanja večstanovanjskih stavb.

***4003 Oddelek za gospodarske dejavnosti, gospodarske javne službe in finance***

**6102 – subvencije obnov v mestnem jedru (fasade, pročelja stavb …) (40.000 €):** Predlagana sredstva v višini 40.000 € bodo namenjena za sofinanciranje obnove fasad, strešne kritine in stavbnega pohištva na objektih v mestnem jedru Kamnika.

**1606 - Upravljanje in razpolaganje z zemljišči (javno dobro, kmetijska, gozdna in stavbna zemljišča)**

Opis glavnega programa

Glavni program 1606 Upravljanje in razpolaganje z zemljišči (javno dobro, kmetijska, gozdna in stavbna zemljišča) vključuje sredstva za urejanje občinskih zemljišč ter nakupe zemljišč.

Dolgoročni cilji glavnega programa

Cilj je gospodarjenje z zemljišči (prodaja, menjava, odkup, služnosti, stavbna pravica, oddaja v najem …).

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotovitev sredstev za urejanje zemljišč (cenitve, odmere, komunalno opremljanje, nakupi).

Podprogrami in proračunski uporabniki znotraj glavnega programa

16069001 Urejanje občinskih zemljišč

4002 Oddelek za premoženjsko pravne in splošne zadeve

4006 Oddelek za urejanje prostora

16069002 Nakup zemljišč

4002 Oddelek za premoženjsko pravne in splošne zadeve

**16069001 Urejanje občinskih zemljišč**

Opis podprograma

Podprogram 16069001 zajema urejanje občinskih zemljišč oziroma izvajanje aktivne zemljiške politike z izvedbo premoženjskopravnih postopkov v skladu z določili veljavne zakonodaje.

Zakonske in druge pravne podlage

* Zakon o urejanju prostora
* Zakon o stvarnem premoženju države in samoupravnih lokalnih skupnosti
* Uredba o stvarnem premoženju države in samoupravnih lokalnih skupnosti

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je izvedba čim več premoženjsko pravnih postopkov z namenom uskladitve zemljiško knjižnega stanja z dejanskim ter izgradnja komunalne opreme na posameznih območjih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izvajanje tekočih premoženjsko pravnih zadev in zagotovitev pogojev za izvajanje postopkov gospodarjenja (ravnanja) z zemljišči in drugimi nepremičninami v skladu z načrtom ravnanja z nepremičnim premoženjem ter izgradnja komunalne opreme na posameznih območjih.

***4002 Oddelek za premoženjsko pravne in splošne zadeve***

**1310 – stroški cenitev (3.000 €):** Predlagana sredstva so namenjena za stroške cenitev stvarnopravnih pravic (npr. nakup, prodaja nepremičnin, ustanovitev stavbnih pravic, obremenitev nepremičnin s služnostjo …). Zakon o stvarnem premoženju države in samoupravnih lokalnih skupnosti določa, v katerih primerih je občina dolžna pred sklenitvijo pravnega posla pridobiti cenitev pooblaščenega cenilca. Stroški cenitev so v proračunu za leto 2025 načrtovani v višini 3.000 €.

***4006 Oddelek za urejanje prostora***

**4508 – urejanje občinskih zemljišč (odmere)** **(100.000 €):** Občinska uprava v letu 2025 planira na proračunski postavki urejanje občinskih zemljišč sredstva v višini 100.000 €, ki so namenjena financiranju geodetskih storitev na področju evidentiranja zemljiškega katastra in katastra stavb (ureditev mej, nove izmere, parcelacije, izravnava mej, določitev zemljišča pod stavbo, evidentiranje stavbe, sprememba dejanske rabe zemljišč, sprememba bonitete zemljišč, vpis stavbe in delov stavb v kataster stavb, etažni načrti, obdelava podatkov iz geodetskih evidenc in druge).

**6620 – komunalno opremljanje stavbnih zemljišč (50.000 €):** Opremljanje stavbnih zemljišč obsega projektiranje in gradnjo komunalne opreme ter objektov in omrežij druge gospodarske javne infrastrukture, ki so potrebni, da se lahko prostorske ureditve oziroma objekti, načrtovani z OPN ali OPPN, izvedejo in se namensko uporabljajo. Komunalna oprema so: objekti in omrežja infrastrukture za izvajanje obveznih lokalnih gospodarskih javnih služb, varstva okolja po predpisih, ki urejajo varstvo okolja, objekti in omrežja infrastrukture za izvajanje izbirnih lokalnih gospodarskih javnih služb po predpisih, ki urejajo energetiko, na območjih, kjer je priključitev obvezna, objekti grajenega javnega dobra, in sicer: občinske ceste, javna parkirišča in druge javne površine v javni lasti. V letu 2025 predvidevamo 50.000 € za vlaganja v komunalno opremljanje stavbnih zemljišč.

**6625 – komunalno opremljanje na območjih OPPN (50.000 €):** Opremljanje stavbnih zemljišč obsega projektiranje in gradnjo komunalne opreme ter objektov in omrežij druge gospodarske javne infrastrukture, ki so potrebni, da se lahko prostorske ureditve oziroma objekti, načrtovani z OPN ali OPPN, izvedejo in se namensko uporabljajo. Komunalna oprema so: objekti in omrežja infrastrukture za izvajanje obveznih lokalnih gospodarskih javnih služb, varstva okolja po predpisih, ki urejajo varstvo okolja, objekti in omrežja infrastrukture za izvajanje izbirnih lokalnih gospodarskih javnih služb po predpisih, ki urejajo energetiko, na območjih, kjer je priključitev obvezna, objekti grajenega javnega dobra, in sicer: občinske ceste, javna parkirišča in druge javne površine v javni lasti. Občinska uprava v letu 2025 planira sredstva v višini 50.000 € za opremljanje stavbnih zemljišč, ki obsega projektiranje in gradnjo komunalne opreme ter objektov in omrežij druge gospodarske javne infrastrukture, ki so potrebni, da se lahko prostorske ureditve oziroma objekti, načrtovani z OPN ali OPPN.

**16069002 Nakup zemljišč**

Opis podprograma

Podprogram 16069002 Nakup zemljišč zajema sredstva za aktivnosti v zvezi z zemljiškimi operacijami – pridobivanje zemljišč s sklepanjem kupoprodajnih ter menjalnih pogodb.

Zakonske in druge pravne podlage

* Zakon o javnih financah
* Zakon o stvarnem premoženju države in samoupravnih lokalnih skupnosti
* Uredba o stvarnem premoženju države in samoupravnih lokalnih skupnosti

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je realizacija pravnih poslov, vključenih v načrt ravnanja z nepremičnim premoženjem občine.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je realizacija pravnih poslov, vključenih v načrt ravnanja z nepremičnim premoženjem občine.

***4002 Oddelek za premoženjsko pravne in splošne zadeve***

**1350 – stroški urejanja zemljišč (nakupi …) (300.000 €):** Predlagana sredstva so prvenstveno namenjena za odkupe nepremičnin, ki jih bo občina potrebovala za tekočo izgradnjo komunalne infrastrukture. Kot že nekaj let do sedaj je ponovno potrebno poudariti, da občinska uprava še vedno formalno-pravno ureja tudi zatečeno stanje oz. namenja sredstva za odkupe zemljišč, na katerih je že zgrajena komunalna infrastruktura, pa lastništvo formalno še ni urejeno v skladu z zakonom. Največji del teh zemljišč predstavljajo kategorizirane ceste. V okviru te postavke se bo predvidoma izvedel tudi nakup preostale polovice objekta za potrebe delovanja PGD Duplica (polovico smo v skladu s sprejetim programom že odkupili v letu 2023), nakup zemljišč za potrebe ureditve parkirišč pri OŠ Stranje ter nakup zemljišča za potrebe KS Volčji Potok.

**17 – ZDRAVSTVENO VARSTVO**

Opis področja proračunske porabe

Področje porabe 17 – ZDRAVSTVENO VARSTVO zajema določene programe na področju primarnega in bolnišničnega zdravstva ter na področju lekarniške dejavnosti, preventivne programe zdravstvenega varstva in druge programe na področju zdravstva.

Dokumenti dolgoročnega razvojnega načrtovanja

* Nacionalna strategija kakovosti in varnosti v zdravstvu (2023-2031)

Dolgoročni cilji področja proračunske porabe

Cilj je izboljševanje kakovosti zdravstvene obravnave in varnosti pacientov.

Oznaka in nazivi glavnih programov v pristojnosti občine

1702 Primarno zdravstvo

1706 Preventivni programi zdravstvenega varstva

**1702 – Primarno zdravstvo**

Opis glavnega programa

Glavni program 1702 Primarno zdravstvo vključuje sredstva za financiranje investicijske dejavnosti na področju primarnega zdravstva (zdravstveni domovi) ter sofinanciranje posameznih zdravstvenih dejavnosti.

Dolgoročni cilji glavnega programa

Cilj je izboljševanje pogojev za izvajanje primarne dejavnosti.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je posodobitev prostorov zdravstvenega doma in nakup ustrezne opreme.

Podprogrami in proračunski uporabniki znotraj glavnega programa

17029001 Dejavnost zdravstvenih domov

4004 Oddelek za družbene dejavnosti

**17029001 Dejavnost zdravstvenih domov**

Opis podprograma

Podprogram 17029001 vključuje sredstva za investicijsko vzdrževanje zdravstvenih domov in nakup opreme za zdravstvene domove.

Zakonske in druge pravne podlage

* Zakon o zdravstveni dejavnosti
* Odlok o ustanovitvi javnega zavoda Zdravstveni dom dr. Julija Polca Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je izboljševanje pogojev za delovanje Zdravstvenega doma dr. Julija Polca Kamnik.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je posodobitev prostorov zdravstvenega doma in nakup ustrezne opreme.

***4004 Oddelek za družbene dejavnosti***

**7622 - ZD Kamnik – gradnja in nabava opreme (556.292 €)**: Ministrstvo za zdravje je v juniju 2023 objavilo poziv za »Sofinanciranje investicij na primarni ravni zdravstvene dejavnosti v Republiki Sloveniji«. Predmet sofinanciranja investicij na primarni ravni zdravstvene dejavnosti so investicije v objekte zdravstvenih domov, zdravstvenih postaj ali zdravstvenih ambulant oziroma opremo, namenjene za izvajanje zdravstvene dejavnosti na primarni ravni, z namenom zagotavljanja enakih pogojev za zadovoljevanje skupnih potreb prebivalcev v skladu z razvojnimi cilji države na primarni ravni zdravstvene dejavnosti in z namenom zagotavljanja manjkajočih površin ali prostorov, ki se uporabljajo za izvajanje zdravstvene dejavnosti. **V Zdravstvenem domu dr. Julija Polca Kamnik za to obdobje načrtujejo ureditev dodatnih prostorov za štiri ambulante družinske medicine, izdelavo zahodnega dela podstrešja (vključno s kritino, okni in fasado), nakup različnih medicinskih naprav (**panoramski zobni RTG, EKG, RTG aparat, sterilizator, zobozdravstveni terapevtski stoli) in **nakup reševalnega vozila, vozila za patronažno službo ter vozilo za urgentnega zdravnika.**

**1706 – Preventivni programi zdravstvenega varstva**

Opis glavnega programa

Glavni program 1706 Preventivni programi zdravstvenega varstva vključuje sredstva za programe spremljanja zdravstvenega stanja prebivalstva in promocijo zdravja.

Dolgoročni cilji glavnega programa

Cilj je dostopnost do zdravstvenih storitev in izvajanje aktivnosti za preprečevanje različnih oblik zasvojenosti.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je dostopnost do zdravstvenih storitev in izvajanje aktivnosti za preprečevanje različnih oblik zasvojenosti.

Podprogrami in proračunski uporabniki znotraj glavnega programa

17069001 Spremljanje zdravstvenega stanja in aktivnosti promocije zdravja

4004 Oddelek za družbene dejavnosti

**17069001 Spremljanje zdravstvenega stanja in aktivnosti promocije zdravja**

Opis podprograma

Podprogram 17069001 Spremljanje zdravstvenega stanja in aktivnosti promocije zdravja vključuje sofinanciranje preventivnih zdravstvenih programov, vključno z programi proti uporabi drog.

Zakonske in druge pravne podlage

* Zakon o zdravstveni dejavnosti
* Odlok o zagotavljanju socialno varstvenih dejavnosti v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je dostopnost do zdravstvenih storitev in izvajanje aktivnosti za preprečevanje različnih oblik zasvojenosti.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za koordinacijo in dejavnosti Lokalne akcijske skupine in sofinanciranje kliničnih in mamografskih pregledov ter ultrazvoka.

***4004 Oddelek za družbene dejavnosti***

**0910 – LAS – lokalna akcijska skupina (7.000 €):** Sredstva za koordinacijo in dejavnost LAS-a (preprečevanje različnih oblik zasvojenosti) v višini 6.000 € bodo razdeljena na podlagi javnega razpisa, na katerega se bodo lahko prijavili izvajalci s tega področja. Strokovna komisija bo vse prispele vloge pregledala in ocenila in v skladu z razpoložljivimi sredstvi le-ta tudi razdelila. Glavna naloga vseh sodelujočih v projektu LAS (vse osnovne šole, Policija Kamnik, Občina Kamnik, Center za socialno delo Osrednja Slovenija, Gimnazija in srednja šola Rudolfa Maistra Kamnik) je s pomočjo različnih predavateljev in nevladnih organizacij opozarjanje na pasti in posledice različnih oblik zasvojenosti ter z različnimi izvedbami anket spremljanje učencev in dijakov v kamniških osnovnih in srednji šoli. Sredstva v višini 1.000 € pa bodo namenjena izvajanju brezplačnih strokovnih predavanj v vrtcih za starše predšolskih otrok.

**7613 – sofinanciranje kliničnih in mamografskih pregledov, ultrazvok (15.000 €):** Mamografski in klinični pregledi ter ultrazvok spadajo med nadstandardni zdravstveni program, ki ga finančno podpira občina tudi za občanke, ki ne izpolnjujejo starostnega pogoja v okviru projekta Dora. Pregledi se opravljajo v Zdravstvenem domu v Domžalah, s katerim občina vsako leto do višine zagotovljenih sredstev podpiše pogodbo.

**18 – KULTURA, ŠPORT IN NEVLADNE ORGANIZACIJE**

Opis področja proračunske porabe

Področje porabe 18 – KULTURA, ŠPORT IN NEVLADNE ORGANIZACIJE zajema programe kulture, športa, programe za mladino in financiranje posebnih skupin (veteranske organizacije in druge posebne skupine).

Dokumenti dolgoročnega razvojnega načrtovanja

* Resolucija o nacionalnem programu športa v Republiki Sloveniji 2024-2033 (v pripravi)
* Resolucija o nacionalnem programu za kulturo 2024 – 2031
* Resolucija o nacionalnem programu za mladino 2023-2032 (v pripravi)

Dolgoročni cilji področja proračunske porabe

Cilj je ohranitev in vzdrževanje infrastrukturnih pogojev (prostor, oprema) na področju kulture, športa in mladinske dejavnosti ter ohranjanje kulturnih, športnih in mladinskih programov.

Oznaka in nazivi glavnih programov v pristojnosti občine

1802 Ohranjanje kulturne dediščine

1803 Programi v kulturi

1804 Podpora posebnim skupinam

1805 Šport in prostočasne aktivnosti

**1802 – Ohranjanje kulturne dediščine**

Opis glavnega programa

Glavni program 1802 Ohranjanje kulturne dediščine vključuje sredstva za varstvo, ohranjanje in obnovo nepremične in premične kulturne dediščine.

Dolgoročni cilji glavnega programa

Cilj je ohranjanje nepremične in premične kulturne dediščine.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je ohranjati infrastrukturo (objekti in spomeniki) in muzejsko dejavnost.

Podprogrami in proračunski uporabniki znotraj glavnega programa

18029001 Nepremična kulturna dediščina

4003 Oddelek za gospodarske dejavnosti, gospodarske javne službe in finance

4004 Oddelek za družbene dejavnosti

5004 KS Kamnik Center

18029002 Premična kulturna dediščina

4004 Oddelek za družbene dejavnosti

**18029001 Nepremična kulturna dediščina**

Opis podprograma

Podprogram 18029001 Nepremična kulturna dediščina vključuje vzdrževanje kulturnih spomenikov, postavitev spominskih obeležij ter vzdrževanje grobov in grobišč.

Zakonske in druge pravne podlage

* Zakon o uresničevanju javnega interesa za kulturo
* Zakon o varstvu kulturne dediščine
* Zakon o vojnih grobiščih
* Pravilnik o sofinanciranju obnove sakralnih objektov v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je ohranjanje nepremične kulturne dediščine.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je vzdrževanje spomenikov in drugih objektov kulturne dediščine v skladu s smernicami Zavoda za varstvo kulturne dediščine.

***4003 Oddelek za gospodarske dejavnosti, gospodarske javne službe in finance***

**6612 – vzdrževanje in urejanje grobov (po)vojnih žrtev (8.000 €):** Sredstva so namenjena vzdrževanju in urejanju grobov povojnih žrtev. Urejanje je izvedeno enkrat letno v višini 3.000 €. Na podlagi sklenjene pogodbe o sofinanciranju urejanja in vzdrževanja grobov (po)vojnih žrtev v Kamniški Bistrici in Mekinjah med občino in ministrstvom so predvidena sredstva v višini 5.000 €.

***4004 Oddelek za družbene dejavnosti***

**8243 – obnova in vzdrževanje spomenikov (25.000 €):** Sredstva so namenjena obnovi sakralnih in profanih spomenikov, ki  jih občina vzdržuje, in sicer glede na nujnost vzdrževanja posameznega spomenika. Gre predvsem za izdelavo ustrezne dokumentacije in tudi sama konservatorsko – restavratorska dela na spomenikih ter morebitne druge izboljšave, v kolikor se to tekom leta izkaže za potrebno. V letu 2025 se bo predvidoma izdelal tudi nov odlitek bronaste skulpture zvezanega usnjarja, ki je sestavni del originalnega spomenika padlim v NOB, ki stoji v območju soseske Mali grad.

**8246 - Preskarjeva bajta na Veliki Planini (8.000 €):** Preskarjeva bajta na Veliki planini je značilne ovalne oblike, ima skodlasto streho in je brez oken in dimnika. Razdeljena je na dva dela, na pastirjevo bivališče v sredini in prostor za živino okoli bivališča. Preurejena je v muzej, ki je odprt za obiskovalce. Predstavlja pomemben objekt, ki je odprt za javnost, zato je potrebno za ohranitev te edinstvene entnološko - arhitekturne stavbne dediščine po celoviti prenovi strehe nameniti sredstva še za ostala nujna sanacijsko vzdrževalna dela (popravilo kamnitega oboda stavbe, dotrajanih lesenih delov na obodu ...).

**8247 – Muzejska hiša – Budnarjeva hiša (5.000 €):** Načrtovana sredstva so namenjena izvajanju programa obujanja starih slovenskih običajev, obrti, ohranjanja etnološke in stavbne dediščine in vzdrževanju Budnarjeve domačije.

**8280 – sofinanciranje obnove sakralnih objektov (30.000 €):** Predlagana sredstva v višini 30.000 € so namenjena sofinanciranju obnovitvenih in vzdrževalnih del ter izvedbi konservatorsko-restavratorskih posegov na sakralnih objektih – cerkvah in kapelicah. Predlaganasredstva bodo razdeljena prosilcem na podlagi javnega razpisa**.**

**8314 – Budnarjeva muzejska hiša – nujna vzdrževalna dela (20.000 €):** Kulturni spomenik – Budnarjeva hiša je evidentirana v državnem Registru kulturne dediščine in je zavarovana s posebnim odlokom. Zaradi lesene izvedbe je treba opraviti nekatera nujna vzdrževalna dela kot npr. zamenjava nekaterih lesenih konstrukcijskih elementov in oblog, ganka, potrebno je prebarvati okna, vrata, popravilo dotrajanih inštalacij, potrebna je tudi ureditev neposredne okolice ( brajda na spodnji strani, ureditev površine pri vhodu..). Za večje posege bo na zahtevo ZVKDS – OE Kranj predhodno potrebno izdelati tudi konservatorski načrt.

**18029002 Premična kulturna dediščina**

Opis podprograma

Podprogram 18029002 Premična kulturna dediščina vključuje sofinanciranje muzejskih programov in projektov.

Zakonske in druge pravne podlage

* Zakon o uresničevanju javnega interesa za kulturo
* Zakon o varstvu kulturne dediščine
* Odlok o ustanovitvi javnega zavoda Medobčinski muzej Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je ohranjanje premične kulturne dediščine.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za sofinanciranje programov Medobčinskega muzeja Kamnik.

***4004 Oddelek za družbene dejavnosti***

**8221 – Muzej Kamnik – sofinanciranje muzejskih programov (26.000 €):** Predlagana sredstva so namenjena za programe in projekte, ki jih Medobčinski muzej Kamnik izvaja kot javno službo. V programu »muzejski in galerijski večeri«, ki se bodo organizirali v vseh treh enotah muzeja – bodo različne prireditve, javna vodstva po muzejskih razstavah, ustvarjalne delavnice za otroke, filmske predstavitve, ocene knjig in podobno.

**1803 – Programi v kulturi**

Opis glavnega programa

Glavni program 1803 Programi v kulturi vključuje sredstva za knjižničarsko dejavnost, založniško dejavnost, umetniške programe, ljubiteljsko kulturo ter druge programe v kulturi.

Dolgoročni cilji glavnega programa

Cilj je ohranitev pogojev za razvoj knjižničarske dejavnosti, ljubiteljske kulture in drugih programov v kulturi.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotavljanje pogojev za delovanje Knjižnice Franceta Balantiča Kamnik, ohranjanje doseženega standarda na področju ljubiteljske kulture ter bogatitev prireditvene dejavnosti ter skrb za objekte na področju kulturnega delovanja.

Podprogrami in proračunski uporabniki znotraj glavnega programa

18039001 Knjižničarstvo in založništvo

4001 Urad župana

4004 Oddelek za družbene dejavnosti

18039003 Ljubiteljska kultura

4004 Oddelek za družbene dejavnosti

5003 KS Godič

5004 KS Kamnik Center

5005 KS Kamniška Bistrica

5006 KS Mekinje

5010 KS Perovo

5014 KS Srednja vas

5016 KS Šmartno

5018 KS Tuhinj

5019 KS Tunjice

18039005 Drugi programi v kulturi

4004 Oddelek za družbene dejavnosti

4007 Oddelek za razvoj in investicije

5005 KS Kamniška Bistrica

5011 KS Podgorje

5015 KS Šmarca

5016 KS Šmartno

5020 KS Volčji Potok

**18039001 Knjižničarstvo in založništvo**

Opis podprograma

Podprogram 18039001 Knjižničarstvo in založništvo vključuje dejavnost Knjižnice Franceta Balantiča Kamnik, nakup knjig za knjižnico, bibliobus, druge programe v knjižnici, izdajanje knjig, brošur, zbornikov, publikacij ipd.

Zakonske in druge pravne podlage

* Zakon o knjižničarstvu
* Uredba o osnovnih storitvah knjižnic
* Pravilnik o pogojih za izvajanje knjižnične dejavnosti kot javne službe
* Odlok o ustanovitvi javnega zavoda Knjižnica Franceta Balantiča Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je čim večja vključenost občanov v programe knjižnice, razvoj bralne kulture in povečanje števila knjižnega gradiva.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za delovanje Knjižnice Franceta Balantiča Kamnik ter za založniško dejavnost.

***4001 Urad župana***

**8300 – založniška dejavnost (15.000 €):** Predlagana sredstva sonamenjena sofinanciranju izdaj posameznih publikacij v letu 2025. Za navedeni namen sofinanciranja se zato v proračunu za taisto proračunsko leto načrtuje obseg sredstev v višini 15.000 €.

***4004 Oddelek za družbene dejavnosti***

**8200 – Knjižnica F. Balantiča Kamnik – plače (490.000 €):** Občini ustanoviteljici morata v celoti zagotoviti vsa sredstva, ki so vezana na izplačilo plač in delovna razmerja v Knjižnici Franceta Balantiča Kamnik.Sredstva so načrtovana v skladu z veljavno zakonodajo.

**8203 – Knjižnica F. Balantiča Kamnik – materialni in drugi programski stroški (100.000 €):** Predlagana sredstva so namenjena plačilu stroškov električne energije, komunalnih storitev, ogrevanja prostorov, varovanja stavbe, telefonskih in komunikacijskih storitev, zavarovalnih premij, pisarniškega, čistilnega, računalniškega in ostalega drobnega materiala, poštnih storitev ter stroškov za opremo knjig, založniške storitve … Programski stroški so vezani na izvedbo programa knjižnice (bralna kultura, informacijsko opismenjevanje, bibliopedagoške dejavnosti, prireditve …).

**8207 – Knjižnica F. Balantiča Kamnik – stroški potujoče knjižnice (10.000 €):** Načrtovana sredstva so namenjena delovanju potujoče knjižnice v zaselkih občine Kamnik, kjer ima bibliobus stalna izposojevališča, za vzdrževanje vozila, stroške goriva in servise vozila.

**8209 – Knjižnica F. Balantiča Kamnik – nabava knjig, časopisov, revij (75.000 €):** Predlagana višina sredstev temelji na zahtevah Pravilnika o pogojih za izvajanje knjižnične dejavnosti kot javne službe, ki določa minimalen nakup gradiva v višini 200 enot knjižnega in 220 enot neknjižnega gradiva na 1.000 prebivalcev, kar je pogoj za opravljanje javne službe. Za Občini Kamnik in Komenda navedeno znese 7.050 enot gradiva. Viri financiranja: Ministrstvo za kulturo RS, Občina Kamnik, Občina Komenda in lastna sredstva.

**18039003 Ljubiteljska kultura**

Opis podprograma

Podprogram 18039003 Ljubiteljska kultura vključuje sofinanciranje dejavnosti in programa sklada za ljubiteljske kulturne dejavnosti ter programov kulturnih društev.

Zakonske in druge pravne podlage

* Zakon o uresničevanju javnega interesa za kulturo
* Zakon o Javnem skladu Republike Slovenije za kulturne dejavnosti
* Pravilnik o sofinanciranju programov in projektov na področju kulture v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za izvedbo sofinanciranja programov in projektov s področja ljubiteljske kulture.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izvedba javnih razpisov za dodelitev sredstev na kulturne in druge programe, sofinanciranje programa območne izpostave JSKD Kamnik.

***4004 Oddelek za družbene dejavnosti***

**8238 – JS RS za kulturo – program (30.000 €):** Območna izpostava Javnega sklada RS za kulturne dejavnosti bo v letu 2025 sledila smernicam, ki ji na osnovi veljavne zakonodaje odmerjajo pomenljivo vlogo v okviru uresničevanja javnega kulturnega interesa. Glavni poudarki pri tem zadevajo strokovno in organizacijsko pomoč pri ohranjanju, spodbujanju in razvoju temeljnih ravni kulturnih dejavnosti, kakovostni rasti, kvalitativnem vrednotenju dosežkov v primerljivosti z drugimi okolji, dostopnosti stvaritev različnim segmentom kulturne javnosti in promociji dosežkov različnih zvrsti ljubiteljske kulture v širšem domačem in mednarodnem prostoru. Vsekakor velja izpostaviti, da producentska in organizacijska vloga OI JSKD Kamnik pomeni komplementarno dopolnjevanje in usklajevanje z vsebinami (ponudbo) drugih akterjev s področja kulture in kulturne vzgoje na kamniškem.

**8241 – kulturna društva, posamezniki – (so)financiranje kulturnih programov (150.000 €):** Predlagana sredstva bodo na podlagi javnega razpisa za sofinanciranje kulturnih programov in projektov razdeljena med izbrane prijavitelje – izvajalce kulturnih programov in projektov v občini Kamnik.

**8259 – sofinanciranje godb (25.000 €):** Predlagana sredstva bodo na podlagi javnega razpisa namenjena za delovanje godb, ki delujejo na področju občine Kamnik, in sicer za materialne stroške povezane z organizacijo in izvedbo vaj, za dokup in servisiranje glasbil, nakup novih uniform za nove člane, stroške nastopov in podobno.

**8260 – sofinanciranje folklornih dejavnosti v občini Kamnik (15.000 €):** Predlagana sredstva bodo na podlagi javnega razpisa namenjena sofinanciranju folklornih dejavnosti z namenom ohranjati in poustvarjati ljudsko izročilo in ga v kar se da nespremenjeni obliki prenašati v sodobnost. Folklora je kulturno izjemno pomembna in je še vedno del vsakdanjega in prazničnega življenja ljudi. Cilj sofinanciranja in s tem povezano ohranjanje ljudskih običajev in izročila je spodbujanje društev k raziskovanju folklornega področja ter zgodovinskega pomena te dejavnosti – kulturne dediščine v občini Kamnik.

**8279 –** **sofinanciranje poletnega festivala (50.000 €):** Občina Kamnik na podlagi javnega razpisa sofinancira poletni festival, ki se v Kamniku tradicionalno odvija v mesecu avgustu. Poletni festival izraža močan javni interes na področju kulture in obenem prispeva k bogatemu oživljanju Kamnika.

**18039005 Drugi programi v kulturi**

Opis podprograma

Podprogram 18039005 Drugi programi v kulturi vključuje gradnjo, nakup, upravljanje, tekoče in investicijsko vzdrževanje kulturnih objektov in javnih kulturnih zavodov (kulturni domovi, spominske sobe, knjižnice, galerije, muzeji in drugi kulturni objekti).

Zakonske in druge pravne podlage

* Zakon o knjižničarstvu
* Zakon o uresničevanju javnega interesa za kulturo
* Zakon o varstvu kulturne dediščine
* Uredba o osnovnih storitvah knjižnic
* Pravilnik o pogojih za izvajanje knjižnične dejavnosti kot javne službe
* Odlok o ustanovitvi javnega zavoda Knjižnica Franceta Balantiča Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je ohranjanje vrednosti kulturnih objektov in izboljšanje prostorskih pogojev dela v kulturnih objektih.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za tekoče in investicijsko vzdrževanje, sanacije ter rekonstrukcije kulturnih objektov.

***4004 Oddelek za družbene dejavnosti***

**8201 - energetska sanacija, sončna elektrarna in rekonstrukcija javnega objekta: Knjižnica Franceta Balantiča Kamnik (2.417.634 €):** ): V okviru projekta ELENA je bila v letu 2024 pridobljena projektna dokumentacija za energetsko sanacijo in postavitev sončne elektrarne ter gradbeno dovoljenje za rekonstrukcijo osrednje kamniške knjižnice. Na podlagi predmetnega projekta bo spomladi 2025 sledila izvedba investicije, s katero nameravamo kandidirati na napovedanih razpisih MOPE za sofinanciranje energetskih sanacij ter postavitve sončnih elektrarn na javnih stavbah. Investicija bo zaključena v letu 2026.

**8208 – Knjižnica F. Balantiča Kamnik – tekoče vzdrževanje (15.000 €):** Sredstva so namenjena kritju stroškov manjših investicijskih del, popravil v stavbi, vzdrževanju računalniške opreme in podobno.

**8211 – Knjižnica F. Balantiča Kamnik – investicijsko-vzdrževalna dela (12.000 €):** Sredstva so namenjena za nujna vzdrževalna dela na objektu knjižnice; v kolikor bomo pričeli v letu 2025 s prenovo le te, je ta postavka nična.

**8213 – Knjižnica F. Balantiča Kamnik – nakup osnovnih sredstev (3.000 €):** Predlagana sredstva so namenjena nakupu manjkajočih in/oziroma dotrajanih osnovnih sredstev.

**8223 – MMK in Galerija Miha Maleš – nujna investicijsko-vzdrževalna dela (5.000 €):** Predlagana sredstva so namenjena nakupu manjkajočih in/oziroma dotrajanih osnovnih sredstev v Galeriji Miha Maleš.

**8226 – MMK – stroški plač (14.000 €):** Predlagana sredstva so namenjenakritju stroškov zaposlitve oskrbnika za polovični delovni čas glede na trenutno zakonodajo.

**8227 – MMK – zavarovanje premoženja in drugi stroški (10.000 €):** Predlagana sredstva so namenjena za zavarovanje opreme in objektov, ki so v upravljanju Medobčinskega muzeja Kamnik (Muzej na gradu Zaprice, Maleševa galerija in spominska soba Rudolfa Maistra). Vključeno je tudi zavarovanje muzejskih predmetov, opreme ter razstavnih prostorov v Maistrovi hiši.

**8257 – vzdrževanje kulturnih objektov (20.000 €):** Sredstva so namenjenarednemu delovanju (t. j. pokrivanju stroškov električne energije in ogrevanja ter vode in kanalščine, stroškov zavarovanja …) v kulturnih objektih, katerih lastnica je občina, tekočemu vzdrževanju objektov, ki so razglašeni za kulturno infrastrukturo občinskega pomena (objekt Japljeva 2, prostori JSKD OI Kamnik, KD Motnik in KD Tuhinj).

**8273 – krajevni dom Kamniška Bistrica – obnova (20.000 €):** Sredstva so namenjena sofinanciranju obnovitvenih del na krajevnem domu (investicijsko-vzdrževalna dela) po letnem programu, ki ga potrdi Svet KS.

**8281 – kulturni dom Godič – obnova (20.000 €):** Sredstva so namenjena sofinanciranju obnovitvenih del na kulturnem domu (investicijsko-vzdrževalna dela) po letnem programu, ki ga potrdi Svet KS.

**8293 – Muzej Kamnik – Maistrova soba – upravljanje (41.000 €):** Predlagana sredstva so namenjena letnim materialnim stroškom za obratovanje Maistrove sobe vključno z nabavo novega računalnika za blagajno ter za programe za otroke in odrasle, ki ga Medobčinski muzej Kamnik kot upravljavec spominske sobe Rudolfa Maistra izvaja, kar pripomore tudi k turistični ponudbi Kamnika. Predlagana sredstva vključujejo tudi osebni dohodek za strokovno sodelavko VII/2.

**8307 – obnovitvena dela na Gradu Zaprice (60.000 €):** Sredstva so namenjena menjavi oken s polkni na južni strani gradu Zaprice. Okna so že tako slaba, da ob hudih neurjih zamaka v muzejske prostore, prav tako pa je bilo potrebno zaradi varnosti odstraniti vsa polkna, ki so bila močno poškodovana in dotrajana. Predlagana sredstva so namenjena izdelavi, dobavi in montaži 10 oken in polken ter okovja po določilih ZVKDS in za 1 slepo okno (samo polkna), za demontažo oken in odvoz, zidarska in pleskarka obdelava špalet, najem in postavitev odra.

**8316 - kulturna dvorana Duplica (30.000 €):** V kulturni dvorani na Duplici je v prihodnjem letu predvidena ureditev tlaka.

**8317 - krajevni dom Šmarca – obnova (30.000 €):** Sredstva so namenjena zamenjavi dotrajane kritine na delu, kjer se nahajajo prostori knjižnice in stanovanja.

**8331 – kulturni dom Srednja vas – obnova (20.000 €):** Sredstva so namenjena sofinanciranju obnovitvenih del na kulturnem domu (investicijsko-vzdrževalna dela) po letnem programu, ki ga potrdi Svet KS.

**8332 – izgradnja dvorane v PGD Gozd (20.000 €):** Sredstva so namenjena sofinanciranju ureditve dvorane v prvem nadstropju objekta PGD Gozd. Dvorana bo namenjena širšemu krogu uporabnikov iz krajevne skupnosti.

**8365 – Zavod za kulturo Kamnik – sredstva za zaposlene (170.000 €):** Sredstva so namenjena plačilu plač zaposlenim in drugim stroškom, povezanim z delom, skladno z veljavno delovnopravno zakonodajo.

**8366 – Zavod za kulturo Kamnik – materialni in programski stroški (150.000 €):**Predlagana sredstva so namenjena za materialne in programske stroške, ki se odvijajo v obeh objektih, ki ga ima javni zavod v upravljanju, to je Dom kulture Kamnik in objekt Mekinjski samostan.

**8367 – Zavod za kulturo Kamnik – investicijsko vzdrževalna dela (30.000 €):** Sredstva so namenjena nujnim vzdrževalnim delom javnega zavoda za objekte, ki jih ima zavod v upravljanju skladno z ustanovnim aktom in pogodbo.

**8369 – Zavod za kulturo Kamnik – nakup osnovnih sredstev (8.000 €):** Predlagana sredstva so namenjena nakupu manjkajočih in/oziroma dotrajanih osnovnih sredstev.

***4007 Oddelek za razvoj in investicije***

**8235 – projekt Smodnišnica – kreativna četrt barutana (3.000 €):** Sredstva so namenjena za pripravo projektne dokumentacije, s katero bo predvidena obnova objekta v več fazah ter za pripravo dokumentacije za potrebe kandidiranja na evropske in druge razpise. Investicije se bodo izvajale skladno s projektno dokumentacijo in razpoložljivimi proračunskimi sredstvi.

**1804 – Podpora posebnim skupinam**

Opis glavnega programa

Glavni program 1804 Podpora posebnim skupinam vključuje sredstva za financiranje veteranskih organizacij, verskih skupnosti, narodnostnih skupnosti in romske skupnosti ter drugih posebnih skupin.

Dolgoročni cilji glavnega programa

Cilj je zagotovitev pogojev za delovanje veteranskih organizacij in drugih posebnih skupin.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotovitev pogojev za delovanje veteranskih organizacij in drugih posebnih skupin.

Podprogrami in proračunski uporabniki znotraj glavnega programa

18049001 Programi veteranskih organizacij

4004 Oddelek za družbene dejavnosti

5012 KS Pšajnovica

18049004 Programi drugih posebnih skupin

5004 KS Kamnik Center

5007 KS Motnik

5017 KS Špitalič

**18049001 Programi veteranskih organizacij**

Opis podprograma

Podprogram 18049001 Programi veteranskih organizacij vključuje sofinanciranje programov društev vojnih invalidov, veteranov, borcev ipd.

Zakonske in druge pravne podlage

* Pravilnik o sofinanciranju domoljubnih in veteranskih programov in projektov v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je omogočati aktivno delovanje in povezovanje ljudi.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izvedba javnega razpisa za sofinanciranje programov društev.

***4004 Oddelek za družbene dejavnosti***

**8453 – sofinanciranje domoljubnih programov (15.000 €):** Sredstva so namenjena delovanju in obujanju tradicij veteranskih in domoljubnih društev in se bodo razdelila na podlagi javnega razpisa.

**1805 – Šport in prostočasne aktivnosti**

Opis glavnega programa

Glavni program 1805 Šport in prostočasne aktivnosti vključuje sredstva za financiranje programov na področju športa in programov za mladino.

Dolgoročni cilji glavnega programa

Cilj je ohranjanje oziroma izboljševanje športno rekreacijske infrastrukture, zagotavljanje podpornega okolja za izvajanje športne dejavnosti, povečanje števila otrok in mladih, vključenih v različne rekreativne programe, omogočiti pogoje za organizacijo in izvedbo športnih prireditev in tekmovanj ter zagotavljanje pogojev za aktivno preživljanje prostega časa ter druženje med vrstniki.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotavljanje dostopnosti športnih objektov, spodbujanje športne aktivnosti vseh generacij, omogočanje razvoja športnih talentov in vrhunskih športnikov na državni in mednarodni ravni …

Podprogrami in proračunski uporabniki znotraj glavnega programa

18059001 Programi športa

4004 Oddelek za družbene dejavnosti

5001 KS Črna

5002 KS Duplica

5006 KS Mekinje

5007 KS Motnik

5008 KS Nevlje

5009 KS Novi trg

5010 KS Perovo

5013 KS Sela

5015 KS Šmarca

5016 KS Šmartno

5017 KS Špitalič

5018 KS Tuhinj

5020 KS Volčji Potok

5022 KS Zaprice

18059002 Programi za mladino

4004 Oddelek za družbene dejavnosti

5004 KS Kamnik Center

**18059001 Programi športa**

Opis podprograma

Podprogram 18059001 Programi športa vključuje dejavnost javnih zavodov za šport, promocijske športne prireditve, financiranje športa v šolah in društvih (interesna športna vzgoja otrok in mladine, kakovostni šport, vrhunski šport, rekreacija), upravljanje in vzdrževanje športnih objektov, najemnine športnih objektov ter nakup in gradnja športnih objektov.

Zakonske in druge pravne podlage

* Zakon o športu
* Odlok o ustanovitvi javnega zavoda »Zavod za turizem, šport in kulturo Kamnik«
* Odlok o vrednotenju športnih programov v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je ohranjanje oziroma izboljševanje športno rekreacijske infrastrukture, zagotavljati podporno okolje za izvajanje športne dejavnosti, povečanje števila otrok in mladih, vključenih v različne rekreativne programe ter omogočiti pogoje za organizacijo in izvedbo športnih prireditev ter tekmovanj.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je ohranitev pogojev za delovanje Zavoda za turizem, šport in kulturo Kamnik in objektov, ki jih ima v upravljanju, izvedba javnih razpisov za dodelitev sredstev za programe na področju športa ter vzdrževanje športne infrastrukture.

***4004 Oddelek za družbene dejavnosti***

**8100 – sofinanciranje dejavnosti klubov in društev (300.000 €):** Sredstva so namenjena sofinanciranju dejavnosti športnih klubov in društev in se bodo razdelila na podlagi javnega razpisa po kriterijih in merilih določenih z Letnim programom športa in Odlokom o vrednotenju športnih programov v Občini Kamnik.

**8101 – sredstva za pospeševanje in promocijo športa (40.000 €):** Sredstva za pospeševanje in promocijo športa so namenjena sofinanciranju udeležb in udejstvovanju športnikov in športnic v domačih kot tudi na mednarodnih športnih tekmovanjih in alpinističnih odpravah, za enkratne športno-rekreativne prireditve in bodo razdeljena na podlagi javnega razpisa, po kriterijih in merilih določenih z Letnim programom športa in Odlokom o vrednotenju športnih programov v Občini Kamnik.

**8102 – sofinanciranje stroškov najemov na področju športa (20.000 €):** Sredstva se dodeljujejo klubom in društvom na podlagi javnega razpisa, po kriterijih in merilih določenih z Letnim programom športa in Odlokom o vrednotenju športnih programov v Občini Kamnik. Do sredstev so upravičeni klubi in društva, ki nimajo zagotovljenih športnih objektov za svojo redno dejavnost v občini Kamnik (plavanje, vaterpolo, triatlon …).

**8105 – sredstva za šolski šport (15.000 €):** Sredstva se dodelujejo na podlagi javnega razpisa, po kriterijih in merilih določenih z Letnim programom športa in Odlokom o vrednotenju športnih programov v Občini Kamnik. Sredstva so namenjena šolskemu športu, za organizacijo občinskih prvenstev ter udeležbo na občinskih, področnih in državnih prvenstvih ter za delovanje področnega centra.

**8111 – Zavod za turizem in šport Kamnik – materialni stroški – šport (15.000 €):** Sredstva na proračunski postavki vključujejo stroške za delovanje zavoda na področju športa, in sicer vzdrževanje in upravljanje s prostori na Cankarjevi 23 - upravna stavba na stadionu Prijateljstva v Mekinjah (elektrika, čiščenje, zavarovanje, telefon, odvoz odpadkov, varovanje). Del stroškov je namenjen tudi za poslovanje športnega dela zavoda (računovodstvo, pisarniški material, nakup in vzdrževanje osnovnih sredstev, vzdrževanje voznega parka…).

**8112 – Zavod za turizem in šport Kamnik – sredstva za zaposlene – šport (130.000 €):** Sredstva so v skladu s sistemizacijo delovnih mest namenjena za pokrivanje stroškov plač in drugih prispevkov ter obveznosti iz delovnih razmerij na področju športa.

**8114 – športni objekti – obnova, vzdrževanje, investicije (50.000 €):** Sredstva na tej postavki so namenjena vzdrževanju športnih igrišč, objektov, planinskih domov, športne opreme, planinskih in pohodniških poti ter projektni dokumentaciji za športno infrastrukturo. Sredstva se razdelijo na podlagi javnega razpisa. Del sredstev je namenjenih vzdrževanju in investicijam na večnamenskem objektu na Cankarjevi 26 a (kegljišče, strelišče).

**8116 – Zavod za turizem in šport Kamnik – vzdrževanje športnih objektov (50.000 €):** Sredstva so namenjena urejanju športnih površin in okolice v športnem parku Virtus in na Stadionu prijateljstva v Mekinjah (ogrevanje, komunala, elektrika, servis kosilnic, gnojenje, valjanje, obnova travnate ruše, servis in vzdrževanje mehanizacije, servis in vzdrževanje umetne trave na Virtusu, plačilu najemnine za zemljišče trim steze, plačilu zunanjih izvajalcev, vzdrževanju voznega parka…). Del sredstev je namenjenih sofinanciranju uporabe nogometnih igrišč na področju kakovostnega športa. S sredstvi se sofinancirajo tudi stroški vzdrževanja lokostrelskega igrišča, odbojkarskih igrišč in teniških igrišč Pod Skalco. Sredstva so namenjena investicijsko vzdrževalnim delom in nakupu osnovnih sredstev na športnih objektih, katerih lastnica je Občina Kamnik. V letu 2025 je v načrtu ureditev vodovodne povezave za uporabo vodne vrtine na stadionu v Mekinjah, ureditev lovilnih mrež za goli na stadionu v Mekinjah, nakup sanitarnih kontejnerjev na teniškem in odbojkarskem igrišču pod Skalo ipd.

**8117 – Zavod za turizem in šport Kamnik – vzdrževanje bazena (60.000 €):** Načrtovana sredstva so namenjena nakupu materiala za vzpostavitev in pripravo bazenskega kompleksa, ter za ostale stroške, povezane z delovanjem bazena (materialni stroški, zunanji izvajalci - čistilka, kopališki mojster, blagajničarke, reševalci iz vode, odvzemi vzorcev bazenske vode, kemikalije za vzdrževanje vode, vodno povračilo, servisi, popravila in menjava črpalk in druge opreme, vzdrževanje zelenice, varovanje, zavarovanje). Sredstva so namenjena tudi za investicijsko vzdrževalna dela na servisni stavbi in okolici ter nakupu osnovnih sredstev (menjava elektro omarice in ureditev celotne elektro napeljave, prenova sanitarij, garderob, tušev (kontejner, topla voda) ipd.). Del sredstev je namenjen tudi vzdrževanju voznega parka.

**8129 – sklad za športne objekte (70.000 €):** Občina Kamnik namerava v naslednjem letu v Športnem parku Virtus urediti montažne tribune za gledalce ob prenovljenem nogometnem igrišču, del sredstev pa bo namenjen ureditvi okolice pri teniških igriščih. S tem bo zaključena III. faza celostne ureditev športnega parka.

**8132 – ureditev trim steze Kamnik (40.000 €):** Sredstva so namenjena obnovi in oživitvi Trim steze Zaprice, in sicer pripravi projektne dokumentacije in izvedbi gradbeno obrtniških del.

**8133 - priprava projektne dokumentacije za prenovo oziroma izgradnjo športnih igrišč (20.000 €):** Postavka je namenjena financiranju projektne dokumentacije in drugih potrebnih dokumentov za izgradnjo novih in za prenovo oziroma legalizacijo obstoječih športnih objektov in površin za šport v naravi.

**8170 – zunanje športne površine pri OŠ Frana Albrehta (1.341.918** €): Občina Kamnik je konec oktobra 2024 pričela z izgradnjo zunanjih športnih površin med obema mestnima šolama. Osrednja ovalna športna površina je v osrednjem delu tlakovana, nanjo pa so umeščena športna igrišča: dve igrišči za odbojko (eno omogoča igre z žogo za najmlajše) ter dve igrišči za košarko in rokometno igrišče. Med ovalno športno površino in glavno kolesarsko-pešpot je umeščena večnamenska ploščad obdana z zidcem, ki omogoča premoščanje višinske razlike. Rokometno igrišče je na krajših stranicah zavarovano s panelno Bullstop ograjo višine 6 m. Športna igrišča obdaja pet stezna tekalna proga, tlakovana z umetno maso, širine 6,10 m in dolžine 200 m. Vzhodni del tekalne proge je namenjen teku na 60 metrov ter skoku v daljino (dodan je bazen z mivko na južnem robu tekaške proge dimenzije 9 x 6,1 m). Brežino, ki obdaja športna igrišča, členi visokodebelna drevnina, ki bo nudila senco in sooblikovala prostore za zadrževanje v senčnih ambientih. Predvideni so najkrajši dostopi od vhodov šol do športnih igrišč. Opredeljujejo jih širše tlakovane površine, členjene s stopnicami. Do igrišč bo omogočen tudi dostop funkcionalno oviranim osebam. Severni del parka med Šolsko ulico in športnimi igrišči je zasnovan kot večnamenska parkovno – rekreacijska površina. Opredeljuje jo tlakovana površina z elementi, ki bodo omogočali zadrževanje, rekreacijo in druženje. V južnem delu se nove športne površine navezujejo na že zgrajeno zunanjo ureditev, ta del je namenjen predvsem otroški igri. Načrtovan je kot doživljajsko pestro otroško igrišče, ki ga sestavljajo travnati hribčki ter utrjene površine z igrali. Izbrana igrala omogočajo varno igro vseh starostnih skupin otrok. Posedanje na igrišču je omogočeno na lesenih klopeh, ki so umeščene pod drevesa. Dokončanje oz. predaja novih športnih površin uporabnikom je predvidena ob začetku šolskega leta 2025/2026. Nove zunanje športne površine bodo v dopoldanskem času namenjene učencem obeh mestnih šol, v preostalem času pa bo objekt namenjen vsem občanom, željnim rekreacije in druženja.

**8171 – nova športna dvorana pri OŠ Frana Albrehta (1.150.000 €):** Občina Kamnik je uspešno kandidirala na razpisu Ministrstva za gospodarstvo, turizem in šport in uspela pridobiti 1.000.000 € nepovratnih sredstev za izgradnjo nove športne dvorane pri OŠ Frana Albrehta. Načrtuje se, da bo investicija zaključena do 31. 8. 2026.

**18059002 Programi za mladino**

Opis podprograma

Podprogram 18059002 Programi za mladino vključuje dejavnost mladinskih centrov, sofinanciranje dejavnosti društev, ki delajo z mladimi, sofinanciranje programov preživljanja prostega časa otrok in mladine med počitnicami.

Zakonske in druge pravne podlage

* Zakon o javnem interesu v mladinskem sektorju
* Zakon o mladinskih svetih
* Strategija razvoja na področju mladih v občini Kamnik za obdobje 2022 - 2026
* Pravilnik o sofinanciranju mladinskih programov in projektov v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje pogojev za aktivno preživljanje prostega časa ter druženje med vrstniki.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je izvedba javnega razpisa za sofinanciranje programov izvajalcev mladinskih programov ter zagotovitev sredstev za delovanje mladinskega centra in mladinskega sveta.

***4004 Oddelek za družbene dejavnosti***

**8460 – sofinanciranje mladinskega centra (60.000 €):** Mladinski center je osrednja organizacija za mlade, njegov osnovni namen je neformalna socializacija in vključevanje organizirane in neorganizirane mladine v lokalnem okolju, prostovoljne, kulturne, prostočasne in druge animacijske aktivnosti kot tudi omogočanje raznovrstnih mladinskih iniciativ. V njem se izvajajo programi v mladinskem sektorju in mladinsko delo na lokalni ravni. Ima več funkcij: preventivno, asociativno, servisno, informativno, razvojno. Sredstva so namenjena za delovanje mladinskega centra.

**8461 – sofinanciranje mladinskih programov (25.000 €):** Sredstva bodo v skladu s Pravilnikom o sofinanciranju mladinskih programov in projektov v Občini Kamnik razdeljena izvajalcem mladinskih programov na podlagi javnega razpisa.

**8464 – sofinanciranje delovanja mladinskega sveta (1.500 €):** Mladinski sveti lokalnih skupnosti so ustanovljeni in delujejo na podlagi Zakona o mladinskih svetih z nalogo zastopati interese mladih pri lokalnih (občinskih) oblasteh in se z njimi dogovarjati o aktivnostih, sredstvih, infrastrukturi, ki bodo namenjeni mladim. Mladinski svet Kamnik s podporo občine povezuje kamniške mladinske organizacije pri skupnem prizadevanju mladih na področju mladine, kar je tudi poglavitni namen mladinskega sveta.

**9245 – počitniško varstvo otrok (13.000 €):** Zaradi izkazanih precejšnih potreb po varstvu otrok zlasti prve triade, občina namenja sredstva organiziranemu počitniškemu varstvu osnovnošolskih otrok med poletnimi, jesenskimi in zimskimi počitnicami. Za namen varstva otrok od 1. do 9. razreda pa želi občina v času počitnic zagotoviti tudi sredstva za sofinanciranje počitniških aktivnosti. S tem bodo imeli tudi starejši otroci možnost kakovostno, animacijsko in ustvarjalno preživeti prosti čas v času šolskih počitnic.

**19 – IZOBRAŽEVANJE**

Opis področja proračunske porabe

Področje porabe 19 – IZOBRAŽEVANJE zajema programe na področju predšolske vzgoje, osnovnošolskega izobraževanja, poklicnega izobraževanja, srednjega splošnega izobraževanja, osnovnega glasbenega izobraževanja, izobraževanja odraslih in višjega in visokega strokovnega izobraževanja ter vse oblike pomoči šolajočim.

Dokumenti dolgoročnega razvojnega načrtovanja

* Nacionalni program vzgoje in izobraževanja 2023-2033

Dolgoročni cilji področja proračunske porabe

Cilj je vzdrževati materialne in prostorske pogoje za izvajanje vzgojno izobraževalne dejavnosti na področjih predšolske vzgoje in osnovnega izobraževanja, varstva, vzgoje in izobraževanja otrok s posebnimi potrebami, osnovnega glasbenega izobraževanja ter izobraževanja odraslih.

Oznaka in nazivi glavnih programov v pristojnosti občine

1902 Varstvo in vzgoja predšolskih otrok

1903 Primarno in sekundarno izobraževanje

1905 Drugi izobraževalni programi

1906 Pomoči šolajočim

**1902 – Varstvo in vzgoja predšolskih otrok**

Opis glavnega programa

Glavni program 1902 Varstvo in vzgoja predšolskih otrok vključuje sredstva za financiranje vrtcev in drugih oblik varstva in vzgoje otrok.

Dolgoročni cilji glavnega programa

Cilj je zagotovitev kvalitetnega in učinkovitega sistema predšolske vzgoje v občini.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotavljanje pogojev za izvajanje varstva in vzgoje predšolskih otrok in subvencioniranje plačil programov vrtca.

Podprogrami in proračunski uporabniki znotraj glavnega programa

19029001 Vrtci

4004 Oddelek za družbene dejavnosti

5002 KS Duplica

19029002 Druge oblike varstva in vzgoje otrok

4004 Oddelek za družbene dejavnosti

**19029001 Vrtci**

Opis podprograma

Podprogram 19029001 Vrtci vključuje dejavnost javnih in zasebnih vrtcev (plačilo razlike med ceno programov in plačili staršev, dodatni programi v vrtcih), gradnjo in vzdrževanje vrtcev.

Zakonske in druge pravne podlage

* Zakon o organizaciji in financiranju vzgoje in izobraževanja
* Zakon o vrtcih
* Pravilnik o plačilih staršev za programe v vrtcih
* Pravilnik o normativih za opravljanje dejavnosti predšolske vzgoje
* Pravilnik o normativih in minimalnih tehničnih pogojih za prostor in opremo vrtca
* Odlok o ustanovitvi javnega zavoda s področja vzgoje in izobraževanja predšolskih otrok Vrtec Antona Medveda Kamnik
* Odlok o predmetu, pogojih in postopkih za podeljevanje in prenehanje koncesije za izvajanje programa predšolske vzgoje in varstva
* Sklep o določitvi cen programov za predšolsko vzgojo v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje pogojev za izvajanje predšolske vzgoje.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je nemoteno izvajanje predšolske vzgoje v Občini Kamnik in izvedba načrtovanih investicijskih aktivnosti v skladu z izkazanimi potrebami Vrtca Antona Medveda Kamnik.

***4004 Oddelek za družbene dejavnosti***

**9101 – koncesijski vrtec Peter Pan – doplačilo oskrbnih stroškov (450.000 €):** Sredstva so namenjena za redno dejavnost koncesijskega vrtca Peter Pan. V šolskem letu 2024/2025 je v vrtec vpisanih 105 otrok v 6 oddelkih.

**9102 – koncesijski vrtec Zarja – doplačilo oskrbnih stroškov (810.000 €):** Sredstva so namenjena za redno dejavnost koncesijskega vrtca Zarja. V šolskem letu 2024/2025 je v vrtec vpisanih 165 otrok v 10 oddelkih.

**9103 – koncesijski vrtec Sonček – doplačilo oskrbnih stroškov (900.000 €):** Sredstva so namenjena za redno dejavnost koncesijskega vrtca Sonček. V šolskem letu 2024/2025 je v vrtec vpisan 182 otrok v 11 oddelkih.

**9104 – centralni vpis v vrtce (12.000 €):** Sredstva so namenjena nakupu novega programa za centralni vpis v vrtce ter ostalim stroškom, povezanim s pokrivanjem administrativnih in vzdrževalnih del programske opreme ter nakupu licenc in nadgradnji programske opreme, ki podpira centralni vpis v vrtce.

**9105 – Vrtec A. Medveda – doplačilo oskrbnih stroškov (4.500.000 €):** Sredstva so namenjena za redno dejavnost Vrtca Antona Medveda Kamnik. V šolskem letu 2024/2025 je v vrtec vpisanih 886 otrok v 56 oddelkih.V oddelke predšolske vzgoje je v skladu z zakonom in sklepom Občinskega sveta vključeno najvišje, še dopustno število otrok.

**9110 – doplačilo oskrbnih stroškov – ostali vrtci (420.000 €):** Sredstva so namenjena doplačilu dejavnosti predšolske vzgoje (javnih in zasebnih vrtcev izven občine), v katere je vključenih povprečno okoli 90 otrok iz občine Kamnik.

**9111 – doplačilo oskrbnih stroškov – rezervacije (52.000 €):** S planiranimi sredstvi se za otroke, v času med 1. junijem in 30. septembrom tekočega leta, staršem obračuna 50 % plačila, ki je določen v odločbi centra za socialno delo o upravičenosti do znižanega plačila vrtca, pod pogojem, da starši pisno napovejo odsotnost najpozneje en teden pred prvim dnem odsotnosti otroka iz vrtca in da je otrok najmanj 30 do največ 60 koledarskih dni neprekinjeno odsoten iz vrtca. Polovični znesek plačila, ki je določen v odločbi centra za socialno delo o upravičenosti do znižanega plačila vrtca, se staršem obračuna v primeru odsotnosti otroka zaradi bolezni (težja obolenja in poškodbe), ki terjajo daljše okrevanje, pod pogojem, da je otrok odsoten iz vrtca najmanj 30 koledarskih dni in starši vrtcu predložijo vlogo za zdravstveno rezervacijo z ustreznimi zdravniškimi potrdili najkasneje v roku 15 dni po prvem dnevu ponovne prisotnosti otroka v vrtcu. Znižanje iz naslova boleznin za težje primere lahko starši uveljavljajo za najmanj 30 in največ 90 koledarskih dni. Razliko krije Občina Kamnik.

**9117 – dijaki na obvezni praksi (12.000 €):** Sredstva so namenjena izplačilu nagrad dijakom, ki v vrtcu na območju občine Kamnik opravijo obvezno prakso.

**9121 – Vrtec Peter Pan – popusti pri plačilu razlike med ceno programov in plačili staršev (45.000 €):** Sredstva so namenjena za obogatitveno dejavnost otrok v višini 10 € na otroka in za dodatne popuste pri plačilu oskrbnin za starše kamniških otrok. Stroški otroškega novoletnega bazarja, ki se bo izvedel v decembru 2024, bodo poravnani v januarju 2025.

**9122 – Vrtec Zarja – popusti pri plačilu razlike med ceno programov in plačili staršev (60.000 €):** Sredstva so namenjena za obogatitveno dejavnost otrok v višini 10 € na otroka in za dodatne popuste pri plačilu oskrbnin za starše kamniških otrok. Stroški otroškega novoletnega bazarja, ki se bo izvedel v decembru 2024, bodo poravnani v januarju 2025.

**9123 – Vrtec Sonček – popusti pri plačilu razlike med ceno programov in plačili staršev (40.000 €):** Sredstva so namenjena za obogatitveno dejavnost otrok v višini 10 € na otroka in za dodatne popuste pri plačilu oskrbnin za starše kamniških otrok. Stroški otroškega novoletnega bazarja, ki se bo izvedel v decembru 2024, bodo poravnani v januarju 2025.

**9125 – Vrtec Antona Medveda – popusti pri plačilu razlike med ceno programov in plačili staršev (250.000 €):** Sredstva so namenjena za obogatitveno dejavnost otrok v višini 10 € na otroka in za dodatne popuste pri plačilu oskrbnin za starše kamniških otrok. Stroški otroškega novoletnega bazarja, ki se bo izvedel v decembru 2024, bodo poravnani v januarju 2025.

**9130 – Vrtec Antona Medveda – nakup osnovnih sredstev (30.000 €):** Sredstva so namenjena zamenjavi konvekcijske peči v kuhinji Rožle, zamenjavi pomivalnega stroja za kuhinjo Tinkara, zamenjavi industrijskega pomivalnega stroja v enoti Polžki in zamenjavi industrijskega pralnega stoja v pralnici. Na vseh strojih so bili že opravljeni servisi in popravila.

**9153 – Vrtec Antona Medveda – vzdrževanje otroških igrišč (20.000 €):** Sredstva so namenjena za nakup igrala za otroke 1. starostnega obdobja za enoti Sonček in Tinkara ter kritju stroškov ostalih vzdrževalnih del na igriščih.

**9157 - energetska sanacija Vrtec Antona Medveda – enota Tinkara (503.657 €):** V okviru projekta ELENA je bila v letu 2024 pridobljena projektna dokumentacija za energetsko sanacijo in postavitev sončne elektrarne na vrtčevski enoti Tinkara. Na podlagi predmetnega projekta bo jeseni prihodnje leto sledila izvedba investicije, s katero nameravamo kandidirati na napovedanih razpisih MOPE za sofinanciranje energetskih sanacij ter postavitve sončnih elektrarn na javnih stavbah. Investicija bo zaključena v letu 2026.

**9160 –** **Vrtec Antona Medveda – investicijsko vzdrževanje (70.000 €)**: Sredstva so namenjena izvedbi 4. faze zamenjave betonske ograje z žično ograjo okoli igrišča Pestrna, sanacijo ograje okoli igrišča Tinkara, popravilo oziroma sanacija fasade v enoti Sneguljčica, plačilo prispevkov za rezervne sklade pri SKG Upravniku, d.o.o. in drugim nujnim investicijsko-vzdrževalnim delom v enotah vrtca.

**9167 – Vrtec Antona Medveda – najemnina (162.000 €):** Predlagana sredstva so namenjena pokrivanju stroškov najema prostorov za izvajanje programa predšolske vzgoje v 4 enotah vrtca (Oblaček, Kamenček, Sonček in Cepetavček).

**19029002 Druge oblike varstva in vzgoje otrok**

Opis podprograma

Podprogram 19029002 Druge oblike varstva in vzgoje otrok vključuje sofinanciranje varstva otrok pri varuhu predšolskih otrok in subvencije staršem otrok, ki ne obiskujejo organizirane oblike predšolske vzgoje in varstva.

Zakonske in druge pravne podlage

* Zakon o vrtcih
* Pravilnik o merilih in postopku za dodeljevanje mesečnih subvencij za otroke, ki ne obiskujejo organizirane predšolske vzgoje in varstva v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je skrb za zagotavljanje varstva predšolskih otrok.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za doplačilo varstva pri varuhu predšolskih otrok in izplačilo subvencij varstva predšolskih otrok, ki ne obiskujejo organizirane oblike predšolske vzgoje in varstva.

***4004 Oddelek za družbene dejavnosti***

**9106 – doplačilo varstva pri varuhu predšolskih otrok (5.000 €):** Sredstva so namenjena sofinanciranju varstva otrok pri varuhih predšolskih otrok, ki izpolnjujejo z zakonom določene pogoje in ima Občina Kamnik z njimi sklenjeno pogodbo o sofinanciranju. Varuhu pripadajo sredstva v višini 20 % cene programa, v katerega bi bil otrok vključen, če bi bil sprejet v vrtec. Občina je ta sredstva v skladu z zakonom dolžna zagotavljati za čas, ko je otrok uvrščen na čakalni seznam javnega vrtca.

**9109 – subvencija varstva predšolskih otrok (80.000 €):** Sredstva so namenjena mesečni subvenciji staršem otrok, ki so bili na javnem pozivu zaradi pomanjkanja prostih mest v vrtcih zavrnjeni in tudi ostalim staršem, katerih otroci ne obiskujejo organizirane oblike predšolske vzgoje in varstva. Subvencija znaša 20 % ekonomske cene programa za predšolsko vzgojo in varstvo za I. starostno skupino.

**1903 – Primarno in sekundarno izobraževanje**

Opis glavnega programa

Glavni program 1903 Primarno in sekundarno izobraževanje vključuje sredstva za financiranje osnovnih šol, glasbenih šol, splošnega srednjega in poklicnega šolstva in podporne storitve v primarnem in sekundarnem izobraževanju.

Dolgoročni cilji glavnega programa

Cilj je zagotavljanje ustreznih pogojev za kvalitetno izvajanje obveznega in razširjenega šolskega programa (vključno z izvedbo investicijskih aktivnosti in nabavo opreme v skladu z izkazanimi potrebami javnih zavodov, katerih ustanoviteljica je Občina Kamnik.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotavljanje ustreznih pogojev za kvalitetno izvajanje obveznega in razširjenega šolskega programa (vključno z izvedbo investicijskih aktivnosti in nabavo opreme v skladu z izkazanimi potrebami javnih zavodov, katerih ustanoviteljica je Občina Kamnik.

Podprogrami in proračunski uporabniki znotraj glavnega programa

19039001 Osnovno šolstvo

4004 Oddelek za družbene dejavnosti

5002 KS Duplica

5006 KS Mekinje

19039002 Glasbeno šolstvo

4004 Oddelek za družbene dejavnosti

**19039001 Osnovno šolstvo**

Opis podprograma

Podprogram 19039001 Osnovno šolstvo vključuje materialne stroške v osnovnih šolah (za prostore in opremo osnovnih šol in druge materialne stroške, zavarovanje), dodatne dejavnosti v osnovnih šolah, varstvo vozačev, gradnjo in vzdrževanje osnovnih šol.

Zakonske in druge pravne podlage

* Zakon o osnovni šoli
* Zakon o organizaciji in financiranju vzgoje in izobraževanja
* Zakon o zavodih
* posamezni odloki o ustanovitvi osnovnošolskih javnih zavodov, katerih (so)ustanoviteljica je Občina Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje optimalnih možnosti za vzgojo in izobraževanje učencev.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je omogočiti izvedbo osnovnošolskih programov v skladu z letnimi delovnimi načrti javnih zavodov, katerih ustanoviteljica je Občina Kamnik ter izvedba investicijskih aktivnosti v skladu z izkazanimi potrebami javnih zavodov.

***4004 Oddelek za družbene dejavnosti***

**9204 – jutranje varstvo v OŠ (10.000 €):** Ker je na nekaterih šolah zaradi zahtevne organizacije prevozov nujno potrebno zagotoviti jutranje varstvo otrok, število učencev za oblikovanje oddelkov jutranjega varstva pa je po Pravilniku o standardih in normativih v osnovnih šolah premajhno, se z namenom zagotovitve delovanja oddelkov jutranjega varstva s te postavke namenjajo predlagana sredstva. V šolskem letu 2024/2025 bo jutranje varstvo zagotovljeno na POŠ Vranja Peč in POŠ Tunjice, po izkazani potrebi pa še po ostalih šolah.

**9211 – podaljšano bivanje – sofinanciranje gospodinjca PŠ Motnik, PŠ Sela (10.000 €):**

Zaradi zmanjšanja števila učencev na PŠ Motnik in PŠ Sela, se je delež zaposlitve gospodinjca, ki ga financira ministrstvo, zmanjšalo. Ostalo razliko krije občina saj se zavedamo, da je za otroke, ki obiskujejo tamkajšnji šoli in njihove starše, varstvo z zagotovljeno prehrano velikega pomena.

**9213 – OŠ 27. julij – plače (80.000 €):** Sredstva so planirana na podlagi elementov za izračun plač in dodatkov po kolektivni pogodbi za delavce, ki otrokom zagotavljajo dodatno strokovno pomoč oziroma logopedske obravnave. Sredstva so načrtovana v skladu z veljavno zakonodajo.

**9215 – varstvo vozačev v OŠ (18.000 €):** Nekatere šole se srečujejo s specifičnim problemom varstva vozačev, saj se veliko učencev dnevno prevaža v šolo in iz nje. Občina zato šolam, kot njihova ustanoviteljica, tudi v šolskem letu 2024/2025 zagotavlja sredstva, ki so potrebna za organizacijo in izvedbo varstva vozačev oziroma izvedbo podaljšanega bivanja. Nadaljevalo se bo izvajanje podaljšanega bivanja na OŠ Šmartno, POŠ Sela, POŠ Motnik, POŠ Zgornji Tuhinj, POŠ Nevlje, po potrebi pa tudi drugje.

**9217 – materialni stroški OŠ Frana Albrehta (220.000 €),**

**9218 – materialni stroški OŠ Toma Brejca (140.000 €),**

**9219 – materialni stroški OŠ Marije Vere (110.000 €),**

**9220 – materialni stroški OŠ Stranje (120.000 €):** Sredstva so namenjena kritju vseh tekočih materialnih stroškov (ogrevanje, komunalne storitve, elektrika, zavarovanje premoženja, na matičnih šolah ter podružnicah, plačilu najemnine za dve učilnici v župnišču Župnije Kamnik za potrebe OŠ Toma Brejca in najemu dodatne učilnice v PGD Tunjice za potrebe učencev PŠ Tunjice V letu 2025 je predlagana zagotovitev dela sredstev tudi za kritje nižjih cen za najeme telovadnic za športne klube in društva, ki se ukvarjajo s kakovostnim športom (polovico sredstev za najem ure dvorane zagotovi občina). Razlog za tovrstno pomoč dvoranskim športom (odbojka, košarka, nogomet …) je predvsem v drastičnem zmanjševanju sponzorskih sredstev za športno dejavnost. Upoštevaje dinamiko rasti stroškov in omejenih proračunskih sredstev bo potrebno s strani zavodov zelo racionalno poslovanje na vseh področjih.

**9221 – materialni stroški OŠ Šmartno (110.000 €),**

**9222 – materialni stroški OŠ 27. julij (32.000 €):** Sredstva so namenjena kritju vseh tekočih materialnih stroškov (ogrevanje, komunalne storitve, elektrika, zavarovanje premoženja …) na matičnih šolah ter podružnicah. Upoštevaje dinamiko rasti stroškov in omejenih proračunskih sredstev bo potrebno zelo racionalno poslovanje obeh javnih zavodov na vseh področjih.

**9225 – tekoče vzdrževanje OŠ Frana Albrehta (35.000 €),**

**9226 –** **tekoče vzdrževanje OŠ Toma Brejca (28.000 €),**

**9227 – tekoče vzdrževanje OŠ Marije Vere (35.000 €),**

**9228 – tekoče vzdrževanje OŠ Stranje (20.000 €),**

**9229 – tekoče vzdrževanje OŠ Šmartno (25.000 €),**

**9230 – tekoče vzdrževanje OŠ 27. julij (8.000 €):** Predlagana sredstva za tekoče vzdrževanje in manjša popravila osnovnih šol so načrtovana na podlagi predlogov šol za izvedbo različnih nujnih del, pri čemer so sredstva namenjena tudi za nepredvidena dela, ki se tekom leta izkažejo kot nujno potrebna. Upoštevaje dinamiko rasti stroškov in omejenih proračunskih sredstev bo potrebno zelo racionalno poslovanje javnih zavodov na vseh področjih.

**9233 – materialni stroški – zasebne šole (151 €):** Na podlagi Zakona o organizaciji in financiranju vzgoje in izobraževanja je občina v skladu s 86. členom zasebnim šolam, ki izvajajo javno veljavne programe osnovnošolskega izobraževanja, osnovnega glasbenega izobraževanja, srednjega poklicnega in strokovnega izobraževanja ali gimnazijam dolžna zagotavljati sredstva iz proračuna lokalne skupnosti, in sicer v višini 85 % sredstev, ki jih lokalna skupnost zagotavlja za izvajanje programa javne šole.

**9235 – materialni stroški – izobraževanje na domu (500 €):** Na podlagi Zakona o organizaciji in financiranju vzgoje in izobraževanja, Zakona o usmerjanju otrok s posebnimi potrebami ter Pravilnika o osnovnošolskem izobraževanju učencev s posebnimi potrebami na domu je občina dolžna zagotavljati sredstva za osnovnošolsko izobraževanje učencev s posebnimi potrebami na domu, skladno s sklepom pristojnega ministrstva. Višina mesečnega zneska na učenca iz proračuna lokalne skupnosti, kjer ima otrok stalno ali začasno prebivališče, se določi tako, da se sredstva zadnjega proračunskega leta, ki se zagotavljajo iz proračuna lokalne skupnosti za materialne stroške, delijo s številom vpisanih učencev v osnovne šole v lokalni skupnosti v zadnjem šolskem letu pred začetkom veljavnosti sklepa ministrstva. Tako dobljeni znesek se deli z dvanajst.

**9243 – nagrade najboljšim učencem (8.500 €):** Sredstva so namenjena za stroške nakupa knjižnih priznanj in izvedbi programa prireditve za najboljše učence v občini Kamnik ob koncu šolskega leta ter nagradi župana – izlet v Benetke za vse zlate bralce kamniških osnovnih šol.

**9244 – tekmovanja in prireditve (5.000 €):** Sredstva so namenjena za delno pokrivanje stroškov udeležbe na državnih in drugih šolskih tekmovanjih in kritju stroškov prireditev osnovnih šol.

**9248 – projekt Pollen – Fibonacci (1.500 €):** Pollen – Fibonacci je evropski projekt za zgodnje uvajanje naravoslovja v vrtce in v prvo triado osnovne šole. Planirana sredstva so namenjena za dokup in vzdrževanje že nabavljenih eksperimentalnih kompletov.

**9250 – nakup osnovnih sredstev OŠ in Glasbena šola (40.000 €):** Načrtovana sredstva so namenjena nakupu osnovnih sredstev, ki naj bi nadomestila predvsem del stare in amortizirane opreme po načrtu nabav, ki jih predlagajo sveti zavodov za tekoče proračunsko leto, uskladijo pa ravnatelji skupaj s pristojno strokovno službo občinske uprave.

**9274 – računalniška oprema v OŠ in glasbeni šoli (15.000 €):** Načrtovana sredstva so namenjena nakupu in sprotnem vzdrževanju računalniške opreme in programov. Na Aktivu ravnateljev vseh kamniških šol se določi delež za posamezno šolo.

**9277 – priprava dokumentacije in razvojne aktivnosti na področju predšolske vzgoje in šolstva (2.000 €):** Sredstva so namenjena pripravi dokumentacije, ki je predhodno potrebna za odločitev o posameznih investicijah na objektih, namenjenih za področje vzgoje in izobraževanja, za strokovno pomoč ter za druge razvojne aktivnosti oddelka na področju vzgoje in izobraževanja.

**9316 –** **investicijsko-vzdrževalna dela v osnovnih šolah (120.000 €):** Sredstva na postavki so namenjena za nujna investicijsko-vzdrževalna dela na šolah.

**9332 – sanacija POŠ Gozd (5.000 €):** Sredstva so namenjena za nujna vzdrževalna dela na PŠ Gozd.

**19039002 Glasbeno šolstvo**

Opis podprograma

Podprogram 19039002 Glasbeno šolstvo vključuje materialne stroške glasbeno šolo (za prostore in opremo ter druge materialne stroške, zavarovanje …), nadomestila stroškov zaposlenim v skladu s kolektivno pogodbo, dodatni program v glasbeni šoli ter vzdrževanje glasbene šole.

Zakonske in druge pravne podlage

* Zakon o organizaciji in financiranju vzgoje in izobraževanja
* Zakon o glasbenih šolah
* Odlok o ustanovitvi javnega vzgojno-izobraževalnega zavoda Glasbena šola Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje pogojev za delo Glasbene šole Kamnik.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje sredstev za nemoteno izvajanje programa Glasbene šole Kamnik.

***4004 Oddelek za družbene dejavnosti***

**9216 – Glasbena šola – plače (80.000 €):** Občina Kamnik kot soustanoviteljica šole v skladu z zakonom zagotavlja stroške prehrane in prevoza na oziroma z dela za vse zaposlene, delno pa v dogovoru z Glasbeno šolo Kamnik tudi sofinancira stroške za nadstandardni program.

**9223 – materialni stroški Glasbena šola (25.000 €):** Predlagana sredstva so namenjena kritju vseh tekočih materialnih stroškov (ogrevanje, komunalne storitve, elektrika, zavarovanje premoženja).

**9231 –** **tekoče vzdrževanje Glasbena šola (3.000 €):** Sredstva so namenjena pokrivanju stroškov rednih vzdrževalnih del v prostorih Glasbene šole Kamnik.

**9236 – energetska sanacija javne stavbe Glasbena šola Kamnik (780.823 €):** V okviru projekta ELENA je bila v letu 2024 pridobljena projektna dokumentacija za energetsko sanacijo in postavitev sončne elektrarne Na podlagi predmetnega projekta bo spomladi 2025 sledila izvedba investicije, s katero nameravamo kandidirati na napovedanih razpisih MOPE za sofinanciranje energetskih sanacij ter postavitve sončnih elektrarn na javnih stavbah. Investicija bo zaključena v letu 2026.

**1905 – Drugi izobraževalni programi**

Opis glavnega programa

Glavni program 1905 Drugi izobraževalni programi vključuje sredstva za izobraževanje odraslih in druge oblike izobraževanja.

Dolgoročni cilji glavnega programa

Cilj je omogočati razvoj vseživljenjskega učenja in izobraževanja ter večgeneracijskih aktivnosti.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je omogočati razvoj vseživljenjskega učenja in izobraževanja ter večgeneracijskih aktivnosti.

Podprogrami in proračunski uporabniki znotraj glavnega programa

19059001 Izobraževanje odraslih

4004 Oddelek za družbene dejavnosti

19059002 Druge oblike izobraževanja

5010 KS Perovo

**19059001 Izobraževanje odraslih**

Opis podprograma

Podprogram 19059001 Izobraževanje odraslih vključuje aktivnosti s področja uresničevanja javnega interesa na področju izobraževanja odraslih.

Zakonske in druge pravne podlage

* Zakon o izobraževanju odraslih

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je omogočati razvoj vseživljenjskega učenja in izobraževanja.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za sofinanciranje programa izobraževanja odraslih.

***4004 Oddelek za družbene dejavnosti***

**9812 – izobraževanje odraslih (1.000 €):** Predlagana sredstva so namenjena sofinanciranju programa izobraževanja odraslih za odpravo oziroma zmanjšanje izobrazbenega primanjkljaja oziroma programa prekvalifikacij v okviru izobraževanja odraslih v občini Kamnik.

**1906 – Pomoči šolajočim**

Opis glavnega programa

Glavni program 1906 Pomoči šolajočim vključuje sredstva za pomoči v osnovnem in srednjem šolstvu.

Dolgoročni cilji glavnega programa

Cilj je izpolnjevati zakonsko predpisane obveznosti za učence v osnovni šoli (regresiranje prevozov), sofinanciranje šole v naravi ter sofinanciranje dijaških in študentskih vozovnic.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je izpolnjevati zakonsko predpisane obveznosti za učence v osnovni šoli (regresiranje prevozov), sofinanciranje šole v naravi ter sofinanciranje dijaških in študentskih vozovnic.

Podprogrami in proračunski uporabniki znotraj glavnega programa

19069001 Pomoči v osnovnem šolstvu

4004 Oddelek za družbene dejavnosti

5001 KS Črna

5003 KS Godič

5005 KS Kamniška Bistrica

5006 KS Mekinje

5007 KS Motnik

5008 KS Nevlje

5012 KS Pšajnovica

5013 KS Sela

5014 KS Srednja vas

5016 KS Šmartno

5017 KS Špitalič

5018 KS Tuhinj

19069002 Pomoči v srednjem šolstvu

4004 Oddelek za družbene dejavnosti

**19069001 Pomoči v osnovnem šolstvu**

Opis podprograma

Podprogram 19069001 Pomoči v osnovnem šolstvu vključuje subvencioniranje šole v naravi ter regresiranje prevozov učencev iz kraja bivanja v osnovno šolo in nazaj.

Zakonske in druge pravne podlage

* Zakon o organizaciji in financiranju vzgoje in izobraževanja
* Zakon o osnovni šoli
* Pravilnik o financiranju šole v naravi

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje sredstev za kritje prevoznih stroškov učencem, ki obiskujejo osnovno šolo oziroma vzgojno izobraževalni zavod ter zagotavljanje sredstev za sofinanciranje zimske šole v naravi.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljati brezplačni prevoz učencem do osnovne šole oz. povračila stroškov prevoza do vzgojno izobraževalnih zavodov v skladu z veljavno zakonodajo ter sofinanciranje zimske šole v naravi.

***4004 Oddelek za družbene dejavnosti***

**9200 – prevozi v šolo (1.213.185 €):** Predlagana sredstva so namenjena plačilu stroškov prevozov učencev v šolo skladno z zakonskimi in pogodbenimi obveznostmi ter morebitnim drugim ostalim stroškom, ki so povezani s prevozi šoloobveznih otrok. Postavka je med drugim planirana na podlagi cen prevoznikov, oddanih v okviru javnega naročila za izvedbo prevozov šoloobveznih otrok in skupnega števila prevoženih kilometrov, ki se lahko za vsako šolsko leto posebej spremeni. Vodstvo šol in strokovne službe občine vsako leto uskladijo prevoze glede na število učencev in potrebe prevoznih relacij. Prav tako so sredstva namenjena plačilu stroškov individualnih prevozov, stroškov prevoza učencev, ki obiskujejo OŠ Preserje pri Radomljah in živijo v bližini meje z občino Domžale, ki se dnevno vozijo iz smeri Volčji Potok, Rudnik pri Radomljah in Šmarce, kritju stroškov IJPP vozovnic za učence matičnega okoliša OŠ Marije Vere, ki prihajajo iz Šmarce (nadstandardni prevoz), stroškom vzdrževanja šolskega kombija na OŠ Stranje, kritju stroškov plače šoferja kombija, stroškov prevoza učencev OŠ Šmartno v Tuhinju na sistematske preglede v ZD Kamnik in na plavalni tečaj v Snovik in morebitnim drugim stroškom, ki so povezani s šolskimi prevozi.

**9206 – sofinanciranje zimske šole v naravi (40.000 €):** Sredstva so namenjena sofinanciranju stroškov zimske šole v naravi za učence šestih razredov kamniških osnovnih šol, vseh učencev OŠ 27. julij in učencev 5. razreda s stalnim prebivališčem v Kamniku, ki obiskujejo OŠ Preserje pri Radomljah in katerih prebivališče je v bližini meje z občino Domžale. Delež financiranja občine je 100 € na otroka.

**19069002 Pomoči v srednjem šolstvu**

Opis podprograma

Podprogram 19069002 Pomoči v srednjem šolstvu vključuje regresiranje prevozov dijakov in študentov iz kraja bivanja v šolo/na fakulteto in nazaj.

Zakonske in druge pravne podlage

* Pogodba o sofinanciranju IJPP vozovnice za dijake in študente iz občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za znižanje prevoznih stroškov dijakov in študentov.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za znižanje prevoznih stroškov dijakov in študentov.

***4004 Oddelek za družbene dejavnosti***

**9800 – sofinanciranje dijaških in študentskih vozovnic (20.000 €):** Sredstva za dijaške in študentske vozovnice, ki sodijo v nadstandardno storitev, se dodeljujejo za znižanje stroškov za prevoz dijakov in študentov kot dodatna subvencija občine, ki je sofinancirana v višini 10 % cene vozovnice (mesečne, letne) in velja za dijake in študente s stalnim prebivališčem v Občini Kamnik.

**20 – SOCIALNO VARSTVO**

Opis področja proračunske porabe

Področje porabe 20 – SOCIALNO VARSTVO zajema programe na področju urejanja sistema socialnega varstva ter programe pomoči, ki so namenjeni varstvu naslednjih skupin prebivalstva: družin, starih, najrevnejših slojev prebivalstva, telesno in duševno prizadetih oseb in zasvojenih oseb.

Dokumenti dolgoročnega razvojnega načrtovanja

* Nacionalni program socialnega varstva za obdobje 2022-2030
* Nacionalni program duševnega zdravja
* Strategija dolgožive družbe

Dolgoročni cilji področja proračunske porabe

Cilj je skrb za zagotavljanje kvalitete življenja vseh socialnih skupin in izvajanje programov socialnega varstva posameznih ciljnih skupin.

Oznaka in nazivi glavnih programov v pristojnosti občine

2002 Varstvo otrok in družine

2004 Izvajanje programov socialnega varstva

**2002 – Varstvo otrok in družine**

Opis glavnega programa

Glavni program 2002 Varstvo otrok in družine vključuje sredstva za programe v pomoč družini na lokalnem nivoju.

Dolgoročni cilji glavnega programa

Cilj je zagotovitev sredstev za dodeljevanje finančne pomoči ob rojstvu otroka.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotovitev sredstev za dodeljevanje finančne pomoči ob rojstvu otroka.

Podprogrami in proračunski uporabniki znotraj glavnega programa

20029001 Drugi programi v pomoč družini

4004 Oddelek za družbene dejavnosti

**20029001 Drugi programi v pomoč družini**

Opis podprograma

Podprogram 20029001 Drugi programi v pomoč družini vključuje pomoč staršem ob rojstvu otrok.

Zakonske in druge pravne podlage

* Pravilnik o enkratni denarni pomoči za novorojence v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za dodeljevanje finančne pomoči ob rojstvu otroka.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

***4004 Oddelek za družbene dejavnosti***

**9113 –** **pomoč ob rojstvu otrok (20.400 €)**: Sredstva so na podlagi Pravilnika o enkratni denarni pomoči za novorojence namenjena enkratni denarni pomoči staršem ob rojstvu otrok, in sicer v višini 100 € za otroka.

**2004 – Izvajanje programov socialnega varstva**

Opis glavnega programa

Glavni program 2004 Izvajanje programov socialnega varstva vključuje sredstva za izvajanje programov v centrih za socialno delo, institucionalno varstvo, pomoči materialno ogroženim in zasvojenim ter drugim ranljivim skupinam.

Dolgoročni cilji glavnega programa

Cilj je zagotavljanje različnih programov ter izpolnjevanje zakonskih obveznosti s področja socialnega varstva.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je preprečevanje oziroma odpravljanje socialnih stisk občanov.

Podprogrami in proračunski uporabniki znotraj glavnega programa

20049002 Socialno varstvo invalidov

4004 Oddelek za družbene dejavnosti

20049003 Socialno varstvo starih

4004 Oddelek za družbene dejavnosti

20049004 Socialno varstvo materialno ogroženih

4002 Oddelek za premoženjsko pravne in splošne zadeve

4004 Oddelek za družbene dejavnosti

20049006 Socialno varstvo drugih ranljivih skupin

4004 Oddelek za družbene dejavnosti

5001 KS Črna

5002 KS Duplica

5003 KS Godič

5006 KS Mekinje

5008 KS Nevlje

5015 KS Šmarca

5017 KS Špitalič

5019 KS Tunjice

5020 KS Volčji Potok

**20049002 Socialno varstvo invalidov**

Opis podprograma

Podprogram 20049002 Socialno varstvo invalidov vključuje financiranje bivanja invalidov v varstveno delovnih centrih in zavodih za usposabljanje.

Zakonske in druge pravne podlage

* Zakon o socialnem varstvu
* Odlok o zagotavljanju socialno varstvenih dejavnosti v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje enakih možnosti in dostopa do storitev v posebnih socialnih zavodih ter izboljšanje kvalitete življenja invalidov s sofinanciranjem različnih oblik pomoči.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za nemoteno izvajanje socialnih programov (sofinanciranje domske oskrbe v posebnih socialnih zavodih, sofinanciranje dnevnega centra za osebe z motnjami v duševnem zdravju ter dnevnega varstva gibalno oviranih oseb).

***4004 Oddelek za družbene dejavnosti***

**0105 – domska oskrba v posebnih socialnih zavodih (435.000 €):** Zagotavljanje sredstev za doplačevanje stroškov v posebnih socialnih zavodih spada med zakonsko obveznost lokalne skupnosti. Občina Kamnik skladno z izdanimi pravnomočnimi odločbami Centra za socialno delo doplačuje oskrbne stroške v posebnih socialnih zavodih (gre za osebe s posebnimi potrebami s področja duševnega zdravja ali telesnega razvoja, različne oblike hendikepiranih mladih in starejših) za tiste občane, ki nimajo dovolj lastnih sredstev ali zavezancev za plačilo nastanitve v zavodih.

**0306 – dnevni center za osebe z motnjami v duševnem zdravju (62.000 €):** Sredstva so namenjena sofinanciranju programa za osebe z motnjami v duševnem zdravju, ki se večkrat vračajo na zdravljenje v psihiatrično kliniko ali so zapustili socialnovarstveni zavod ali so prekinili zdravljenje, se zdravijo ambulantno ali pa se ne zdravijo. Projekt je strokovno voden s strani Centra za socialno delo Osrednja Slovenija – vzhod, enota Kamnik, v okviru te postavke pa so zagotovljena sredstva za plačo dveh strokovnih delavcev ter delno vodje centra, za plačilo tekočih stroškov in izvedbe programa (ogrevanje, elektrika, komunalne storitve, stroški nabave različnega ustvarjalnega materiala, stroški izletov, letovanja uporabnikov …). Programi socialnega varstva na področju duševnega zdravja v skupnosti zagotavljajo uporabnikom izboljšanje kvalitete življenja. Del sredstev za delovanje centra zagotavlja Ministrstvo za delo, družino, socialne zadeve in enake možnosti ter uporabniki sami. Dnevni center vsak dan obišče v povprečju 20 oseb. Predlagamo sredstva za delovanje dnevnega centra v višini 62.000 €.

**0308 – dnevno varstvo gibalno oviranih oseb (14.000 €):** Predlagana sredstva v višini 14.000 € so namenjena kritju stroškov najemnine prostorov, ogrevanja, električne energije, izletov, vstopnin, različnim oblikam terapij, skratka stroškom, ki so neobhodno potrebni za njegovo delovanje.

**20049003 Socialno varstvo starih**

Opis podprograma

Podprogram 20049003 Socialno varstvo starih vključuje financiranje bivanja starejših oseb v splošnih socialnih zavodih, dnevnih centrih ter sofinanciranje pomoči na domu.

Zakonske in druge pravne podlage

* Zakon o socialnem varstvu
* Odlok o zagotavljanju socialno varstvenih dejavnosti v Občini Kamnik
* Odlok o organiziranju pomoči na domu in merilih za plačilo storitev
* Pravilnik o uporabi vozila Prostofer Občine Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje regresiranja oskrbe v splošnih socialnih zavodih upravičenim občanom, zagotavljanje pogojev za izvajane storitve pomoči na domu ter zagotavljanje pogojev za oblikovanje in razvoj različnih programov za starejše, ki izhajajo iz potreb lokalnega okolja.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za plačilo stroškov v domovih za starejše občane, stroškov pomoči na domu in stroškov za ostale programe za starejše, ki izhajajo iz potreb lokalnega okolja.

***4004 Oddelek za družbene dejavnosti***

**0300 – domska oskrba v socialnih zavodih (350.000 €):** Zagotavljanje sredstev za doplačevanje stroškov v domovih za starejše občane spada med zakonsko obveznost lokalne skupnosti. Občina Kamnik skladno z izdanimi pravnomočnimi odločbami Centra za socialno delo doplačuje oskrbne stroške v domovih za starejše za tiste občane, ki nimajo dovolj lastnih sredstev ali zavezancev za plačilo nastanitve v zavodih. Ob koncu oktobra 2024 je Občina Kamnik na podlagi te postavke doplačevala stroške za 44 občanov.

**0305 – razvoj podpornih sistemov – varstvo starejših občanov (20.000 €):** Razvoj občinskega modela za reševanje potreb starejših v občini Kamnik poteka intenzivno že več let. Model in naloge, ki se izvajajo znotraj posameznega letnega okvira del nastaja iz prakse in je »živ sistem«. Model je stalno podprt s strokovnim znanjem izvajalcev in je široko odprt za vse institucije, ki delajo na področju medgeneracijskega sožitja in pomoči starejših občanom v občini Kamnik. Ključno vlaganje aktivnosti je usmerjeno v aktivno prostovoljstvo med starejše pomoči potrebnimi občani, nadaljevanje z razvojem skupin za prostovoljstvo in samopomoč ter zagotavljanje delovanja svetovalne pisarne. V tem času je posebna skrb usmerjena tudi v sistem izobraževanja ter ozaveščanja o lastni skrbi za preživljanje aktivne in kvalitetne starosti. Glavni namen sistema je, da starejši ostanejo čim dlje časa varni v domačem okolju. Vse storitve v okviru tega projekta so za občane brezplačni oziroma stroške krije Občina Kamnik, zato apeliramo na občane, da se teh ponujenih storitev poslužujejo v čim večjem številu.

**0310 – sofinanciranje socialnih programov za samopomoč (3.000 €)**: Na podlagi te postavke se sofinancirajo samopomočni, medgeneracijski programi, ki že delujejo na območju naše občine z najmanj petimi različnimi prostovoljskimi skupinami.

**0318 – nakup električnega vozila za brezplačne prevoze starejših, najem baterije (1.500 €):** Občina Kamnik se je v decembru 2020 priključila občinam, ki že sodelujejo v akciji Prostofer. V okviru te akcije se zagotavljajo brezplačni prevozi starejšim občanom po celotni občini, ki so sami brez avta. Sredstva v višini 1.500 € so namenjena najemu baterije za električni avto.

**0319 – brezplačni prevozi za starejše (8.000 €):** Sredstva so namenjena plačilu storitev klicnega centra pri izvajanju projekta Prostofer, nakupu letne vinjete ter zavarovanju vozila in servisov, pogostitvi prostovoljnih šoferjev, nakupu simboličnih daril za šoferje, ipd. Brezplačna telefonska številka 080 10 10 je občanom na voljo od ponedeljka do petka med 8. in 18. uro, kjer se lahko dogovorijo za prost termin prevoza.

**0320 – občinska subvencija pomoči na domu (192.000 €)**: Pomoč na domu je socialnovarstvena storitev in je zakonska obveznost lokalne skupnosti. Na podlagi Zakona o socialnem varstvu mora občina zagotoviti in storitev pomoči na domu sofinancirati vsaj v višini 50 % ekonomske cene storitve pomoči na domu z namenom povečanja dostopnosti vsem občanom. Na podlagi Odloka o organiziranju pomoči na domu in merilih za plačilo storitev je prispevek Občine Kamnik v višini 78,55 %, preostalo krije uporabnik sam. Trenutna cena za uporabnika je 3,46 €/ura, kar je ena izmed najnižjih cen za uporabnika v državi. Povpraševanje po tovrstni pomoči negovanja starejših občanov se povečuje, saj tako naši bližnji dalj časa ostajajo v domači oskrbi, velik problem pa postaja zagotavljanje ustreznega kadra oziroma oskrbovalk za izvajanje pomoči na domu. Mesečno storitev koristi okoli 63 občanov. Koncesionar ob tem tudi opozarja, da se sooča z velikim pomanjkanjem ustreznega kadra (negovalk), kar je tudi posledica, da prihaja do čakalnih vrst.

**0322 – doplačilo stroškov pomoči na domu (6.000 €):** Občina Kamnik na podlagi Odloka o organiziranju pomoči na domu in merilih za plačilo storitev krije del stroškov tistim občanom, ki niso finančno zmožni niti plačila subvencionirane cene storitve. Prav tako krije stroške občanom, ki so na podlagi Zakonao socialnem vključevanju invalidov oproščeni plačila stroškov pomoči na domu. Predlagamo sredstva v višini 6.000 €. Občina Kamnik v celoti plačuje stroške pomoči na domu v povprečju petim občanom mesečno.

**20049004 Socialno varstvo materialno ogroženih**

Opis podprograma

Podprogram 20049004 Socialno varstvo materialno ogroženih vključuje sredstva za enkratne denarne pomoči zaradi materialne ogroženosti, pomoč pri uporabi stanovanja (subvencioniranje najemnin), skrb za brezdomce, plačilo pogrebnih stroškov za umrle brez dedičev ipd.

Zakonske in druge pravne podlage

* Stanovanjski zakon
* Zakon o pogrebni in pokopališki dejavnosti
* Odlok o zagotavljanju socialno varstvenih dejavnosti v Občini Kamnik
* Pravilnik o enkratni denarni pomoči v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje pomoči materialno ogroženim z namenom zmanjšati socialno izključenost in revščino socialno ogroženih občanov.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljanje pomoči materialno ogroženim z namenom zmanjšati socialno izključenost in revščino socialno ogroženih občanov.

***4002 Oddelek za premoženjsko pravne in splošne zadeve***

**6106 – subvencioniranje neprofitnih najemnin (112.000 €):** Na osnovi 121. člena Stanovanjskega zakona in Uredbe o metodologiji za oblikovanje neprofitne najemnine in določitvi višine subvencij najemnin so za subvencioniranje najemnine najemnikom v neprofitnih stanovanjih, v namenskih najemnih stanovanjih do višine neprofitnih najemnin ali v bivalnih enotah, namenjenim začasnemu reševanju stanovanjskih potreb socialno ogroženih oseb, predlagana sredstva v višini 112.000 €.

***4004 Oddelek za družbene dejavnosti***

**0700 – enkratne denarne pomoči (20.000 €):** Občina Kamnik na podlagi Pravilnika o enkratni denarni pomoči namenja dodatna finančna sredstva s te postavke občanom, ki so se znašli v socialni stiski zaradi različnih situacij (brezposelnost med vsemi generacijami, nezmožnost odplačevanja visokih kreditov, preživljanje z minimalnimi dohodki, upokojenci z minimalnimi ali nizkimi invalidskimi pokojninami, neplačevanje tekočih položnic, različne stiske občanov v neprofitnih stanovanjih …).

**0702 – skrb za brezdomce (9.000 €):** Predlagana sredstva so namenjena za plačilo samskih sob v Baru in penzionu Kamrica. Trenutno občina krije celotne stroške nastanitve za 4 kamniške brezdomce. Vsi so prejemniki denarne socialne pomoči ali nizke pokojnine. Strokovno pomoč jim nudi Center za socialno delo Osrednja Slovenija – vzhod, enota Kamnik.

**0705 – projekt »razdelilnica toplih obrokov« (34.000 €)**: Brezplačen topel obrok je vsak delovni dan na voljo občanom z nizkimi dohodki v prostorih Društva upokojencev v Kamniku na Kolodvorski ulici. Prosilci se vključijo v projekt na oddelku, kjer se preveri dohodke. S prosilcem občina sklene pogodbo o ureditvi medsebojnih razmerij o obiskovanju Razdelilnice. Predlagana sredstva v višini 34.000 € so namenjena vsakodnevni pripravi in dostavi hrane, nakupu začimb, PVC kozarcev, čistilnih sredstev, pomoči prostovoljcev pri razdeljevanju obrokov in čiščenju prostorov, ipd. Razdelilnico vsak dan obišče približno 24 občanov.

**0900 – pogrebni stroški (15.000 €):** Na podlagiZakona o pokopališki in pogrebni dejavnosti je lokalna skupnost dolžna plačati osnovnepogrebne stroške za občane, ki so brez dohodkov, premoženja ali bližnjih sorodnikov.

**0901 – dodatni socialni programi in akcije (2.500 €):** Sredstva na tej postavki so namenjena za izvajanje različnih socialnih programov in akcij, ki se pojavljajo med letom (sofinanciranje invalidskih pripomočkov, organizacija srečanj humanitarnih društev, pomoči pri naravnih katastrofah, sofinanciranje srečanj rejniških družin, obdarovanje varovancev Doma starejših občanov Kamnik, varovancev Društva Sožitje Kamnik, Medobčinskega društva Sožitje Mengeš ipd.).

**20049006 Socialno varstvo drugih ranljivih skupin**

Opis podprograma

Podprogram 20049006 Socialno varstvo drugih ranljivih skupin vključuje sodelovanje z nevladnimi organizacijami (sofinanciranje društev s področja socialnega varstva: Rdeči križ, Karitas, društvo slepih, gluhih, paraplegikov, distrofikov, diabetikov ipd).

Zakonske in druge pravne podlage

* Odlok o zagotavljanju socialno varstvenih dejavnosti v Občini Kamnik
* Pravilnik o sofinanciranju socialno varstvenih programov v Občini Kamnik

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je izboljšanje kvalitete življenja ranljivih skupin prebivalstva.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za sofinanciranje različnih socialnih programov.

***4004 Oddelek za družbene dejavnosti***

**0915 - večgeneracijski center Kamnik (4.000 €):** V obdobju od leta 2024 do 2029 se bodo v Kamniku zopet odvijale aktivnosti v okviru projekta Večgeneracijski center Kamnik. V konzorciju, ki je uspel pridobiti nepovratna sredstva sodelujejo Dom starejših občanov Grosuplje, podpornica občina Grosuplje, Inštitut Antona Trstenjaka, podpornici občina Log Dragomelj in Komenda, Mladinski center Kotlovnica Kamnik, podpornica občina Kamnik ter Cene Štupar – CILJ, podpornici občina Ljubljana in Vrhnika. Občina Kamnik bo prispevala del sredstev za administracijo projekta, preostala sredstva pa so zagotovljena s strani MDDSZ.

**0945 – sofinanciranje socialno varstvenih programov (20.000 €):** S predlaganimi sredstvi se na podlagi javnega razpisa sofinancirajo programi humanitarnih izvajalcev, ki vključujejo najrazličnejše kategorije prebivalstva in jim omogočajo aktivno udejstvovanje v družbi, kljub omejitvam, ki jih postavlja bolezen ali njihov socialni položaj. Na javni razpis se lahko prijavljajo izvajalci s sedežem v občini ali pa izvajalci s sedežem izven kamniške občine, morajo pa imeti včlanjene občane iz občine Kamnik.

**0946 – sofinanciranje dejavnosti Rdečega križa Kamnik (8.000 €)**: Sredstva v predlagani višini so namenjena za izvajanje redne dejavnosti Rdečega križa Kamnik (krvodajalstvo, humanitarne pomoči ipd.).

**0947 – sofinanciranje karitativnih programov (12.000 €):** Sredstva v predlagani višini so namenjena za izvajanje redne dejavnosti karitativnih izvajalcev v kamniški občini in so razdeljena na podlagi javnega razpisa.

**22 – SERVISIRANJE JAVNEGA DOLGA**

Opis področja proračunske porabe

Področje porabe 22 – SERVISIRANJE JAVNEGA DOLGA zajema program upravljanja z javnim dolgom na občinski ravni.

Dokumenti dolgoročnega razvojnega načrtovanja

* Zakon o javnih financah
* Zakon o financiranju občin

Dolgoročni cilji področja proračunske porabe

Cilj je redno poravnavanje pogodbenih obveznosti (obresti).

Oznaka in nazivi glavnih programov v pristojnosti občine

2201 Servisiranje javnega dolga

**2201 – Servisiranje javnega dolga**

Opis glavnega programa

Glavni program 2201 Servisiranje javnega dolga vključuje sredstva za odplačilo obveznosti iz naslova financiranja izvrševanja občinskega proračuna in sredstva za plačilo stroškov financiranja in upravljanja z javnim dolgom.

Dolgoročni cilji glavnega programa

Cilj je redno poravnavanje pogodbenih obveznosti (obresti).

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je redno poravnavanje pogodbenih obveznosti (obresti).

Podprogrami in proračunski uporabniki znotraj glavnega programa

22019001 Obveznosti iz naslova financiranja izvrševanja proračuna – domače zadolževanje

4003 Oddelek za gospodarske dejavnosti, gospodarske javne službe in finance

**22019001 Obveznosti iz naslova financiranja izvrševanja proračuna – domače zadolževanje**

Opis podprograma

Podprogram 22019001 Obveznosti iz naslova financiranja izvrševanja proračuna – domače zadolževanje vključuje odplačilo obresti od dolgoročnih kreditov, najetih na domačem trgu kapitala.

Zakonske in druge pravne podlage

* Zakon o javnih financah
* Zakon o financiranju občin

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je redno poravnavanje pogodbenih obveznosti (obresti).

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je redno poravnavanje pogodbenih obveznosti (obresti).

***4003 Oddelek za gospodarske dejavnosti, gospodarske javne službe in finance***

**1167 – odplačilo kredita – obresti (496.000 €):** Plačilo obresti, ki je načrtovano v proračunu Občine Kamnik za leto 2024, se nanaša na odplačilo obresti (EURIBOR + pribitek):

- za kredit za nakup zemljišč na območju Smodnišnice v višini 2.000.000 € (48.000 € obresti),

- za kredit, ki ga je Občina Kamnik najela v letu 2021 za izgradnjo Osnovne šole Frana Albrehta v višini 10.400.000 € (369.000 € obresti) in

- za kredit, ki ga je Občina Kamnik najela v letu 2024 za izgradnjo Osnovne šole Frana Albrehta v višini 1.800.000 € (79.000 € obresti) .

**23 – INTERVENCIJSKI PROGRAMI IN OBVEZNOSTI**

Opis področja proračunske porabe

Področje porabe 23 – INTERVENCIJSKI PROGRAMI IN OBVEZNOSTI zajema sredstva za odpravo posledic naravnih nesreč, kot so potres, poplave, zemeljski plaz, snežni plaz, visok sneg, močan veter, toča, pozeba, suša, množični pojav nalezljive človeške, živalske ali rastlinske bolezni, druge nesreče, ki jih povzročijo naravne sile in ekološke nesreče, ter za finančne rezerve, ki so namenjene za zagotovitev sredstev za naloge, ki niso bile predvidene v sprejetem proračunu in so nujne za izvajanje dogovorjenih nalog.

Dokumenti dolgoročnega razvojnega načrtovanja

* Zakon o javnih financah
* Zakon o odpravi posledic naravnih nesreč

Dolgoročni cilji področja proračunske porabe

Cilj je zagotavljanje zadostnega obsega sredstev za odpravo posledic naravnih nesreč ter za nemoteno izvrševanje proračuna.

Oznaka in nazivi glavnih programov v pristojnosti občine

2302 Posebna proračunska rezerva in programi pomoči v primerih nesreč

2303 Splošna proračunska rezervacija

**2302 – Posebna proračunska rezerva in programi pomoči v primerih nesreč**

Opis glavnega programa

Glavni program 2302 Posebna proračunska rezerva in programi pomoči v primerih nesreč vključuje sredstva od odpravo posledic naravnih nesreč, kot so potres, poplave, zemeljski plaz, snežni plaz, visok sneg, močan veter, toča, pozeba, suša, množični pojav nalezljive človeške, živalske ali rastlinske bolezni in druge nesreče, ki jih povzročijo naravne sile in ekološke nesreče.

Dolgoročni cilji glavnega programa

Cilj je zagotoviti možnost interveniranja v primeru naravnih nesreč in omogočiti čim hitrejšo odpravo posledic naravnih nesreč.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je zagotoviti možnost interveniranja v primeru naravnih nesreč in omogočiti čim hitrejšo odpravo posledic naravnih nesreč.

Podprogrami in proračunski uporabniki znotraj glavnega programa

23029001 Rezerva občine

4003 Oddelek za gospodarske dejavnosti, gospodarske javne službe in finance

23029002 Posebni programi pomoči v primerih nesreč

4003 Oddelek za gospodarske dejavnosti, gospodarske javne službe in finance

5016 KS Šmartno

5021 KS Vranja Peč

**23029001 Rezerva občine**

Opis podprograma

Podprogram 23029001 Rezerva občine vključuje oblikovanje proračunske rezerve za odpravo posledic naravnih nesreč.

Zakonske in druge pravne podlage

* Zakon o javnih financah
* Zakon o odpravi posledic naravnih nesreč

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljati sredstva v posebnem proračunskem skladu v skladu z veljavno zakonodajo.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je zagotavljati sredstva v posebnem proračunskem skladu v skladu z veljavno zakonodajo, kar omogoča takojšnjo možnost intervencije v primeru pojava naravne nesreče.

***4003 Oddelek za gospodarske dejavnosti, gospodarske javne službe in finance***

**0950 – proračunska rezerva (330.000 €):** V letu 2025 je za izločanje v sredstva proračunske rezerve, ki se uporabljajo za financiranje izdatkov za odpravo posledic naravnih nesreč (potres, poplava, zemeljski plaz, snežni plaz, veter, požar, suša …), predvidenih 330.000 €.

**23029002 Posebni programi pomoči v primerih nesreč**

Opis podprograma

Podprogram 23029002 Posebni programi pomoči v primerih nesreč vključuje sanacijo plazov in odpravo posledic na gospodarski javni infrastrukturi na lokalni ravni ter stvari in objektov v lasti občine v skladu z zakonom o odpravi posledic naravnih nesreč.

Zakonske in druge pravne podlage

* Zakon o odpravi posledic naravnih nesreč

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je sanacija posledic naravnih nesreč.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je sanacija posledic naravnih nesreč.

***4003 Oddelek za gospodarske dejavnosti, gospodarske javne službe in finance***

**6600 – odprava posledic elementarnih nesreč (100.000 €):** Predlagana sredstva so namenjena za sanacijo plazov, nastalih zaradi neurij in elementarnih nesreč, ki še vedno ogrožajo občinsko komunalno infrastrukturo. V kolikor bo s strani Ministrstva za naravne vire in prostor podano povabilo za sofinanciranje zemeljskih plazov, bo občinska uprava pripravila predlog za sofinanciranje sanacij zemeljskih plazov. Ministrstvo za naravne vire in prostor na podlagi pogodbe o sofinanciranju krije stroške sanacije zemeljskega plazu v 100 % višini, razen stroškov plačila DDV, gradbenega nadzora in varnostnega načrta, katere krije Občina Kamnik.

**6601 – odprava posledic naravnih in drugih nesreč (250.000 €):** Sredstva so namenjena za aktivnosti, povezane z naravnimi nesrečami, ki prizadenejo Občino Kamnik in jih je potrebno izvesti.

**6645 – odprava posledic škode na cestah – naravne nesreče 4. 8. 2023 (5.738.248 €):** Občinske ceste so bile močno poškodovane po poplavnem dogodku v mesecu avgustu 2023, predvsem na območjih Bistričice, Klemenčevega, Stahovice, Črne, Krivčevega, Zakala, Podstudenca, Tunjic, Županjih Njiv, Sel pri Kamniku, Vranje Peči itd. V proračunu za leto 2025 je načrtovana poraba državnih sredstev za nadaljevanje sanacij v poplavah poškodovanih cest.

**6646 – odprava posledic plazov – naravne nesreče 4. 8. 2023 (5.121.233 €):** Po poplavnem dogodku v mesecu avgustu 2023 se je sprožilo preko 170 večjih zemeljskih plazov, ki so ogrožala varnost ljudi in premoženje (stanovanjske objekte), javno infrastrukturo (ceste, vodovod, kanalizacijo itd.) ter preko 500 zemeljskih plazov na kmetijskih in gozdnih površinah. V času naravne nesreče in po izvedenih ogledih zemeljskih plazov s strani strokovnjakov (ZAG, GZS, geologi, geomehaniki) so bile odrejene evakuacije ljudi, popolne in delne zapore cest, omejeno gibanje ljudi na plazovitih območjih ter izvedeni nujni ukrepi na zasutih vodotokih. Zemeljski plazovi so močno prizadeli večji del občine, najhuje na območjih Bistričice, Klemenčevega, Stahovice, Črne, Krivčevega, Zakala, Podstudenca, Tunjic, Županjih Njiv, Sel pri Kamniku, Vranje Peči itd. V proračunu za leto 2025 je načrtovana poraba državnih sredstev za nadaljevanje odprave posledic plazov.

**6647 – odprava posledic škode na vodovodnem omrežju – naravne nesreče 4. 8. 2023 (678.718 €):** Javno vodovodno omrežje je bilo močno poškodovano po poplavnem dogodku v mesecu avgustu 2023, predvsem na območjih Kamnika, Mekinj, Šmarce, Nožic, Bistričice, Klemenčevega, Stahovice, Črne, Krivčevega, Zakala, Podstudenca, Tunjic, Županjih Njiv itd. V prvih dneh po poplavah je bila zaradi poškodb na vodovodnem omrežju motena oskrba s pitno vodo, zato so bili izvedeni nujni ukrepi za zagotovitev oskrbe s pitno vodo. V proračunu za leto 2025 je načrtovana poraba državnih sredstev za nadaljevanje odprave posledic škode na vodovodnem omrežju.

**6648 – sanacija deponij – naravne nesreče 4. 8. 2023 (185.105 €):** Po poplavnem dogodku v mesecu avgustu 2023 je bilo potrebno na najbolj prizadetih območjih Bistričice, Črne, Žage in Velikega jezu (Kik) organizirati začasne deponije. Namen začasnih deponij je bil omogočiti kontroliran odvoz odpadkov, gradbenega materiala, naplavin, lesa itd. V proračunu za leto 2025 je načrtovana poraba državnih sredstev za nadaljevanje sanacij deponij.

**6650 – odprava posledic škode na kanalizacijskem omrežju – naravne nesreče 4. 8. 2023 (617.016 €):** Javno kanalizacijsko omrežje je bilo močno poškodovano po poplavnem dogodku v mesecu avgustu 2023. V proračunu za leto 2025 je načrtovana poraba državnih sredstev za nadaljevanje odprave posledic škode na kanalizacijskem omrežju.

**6655 – odprava posledic škode – naravne nesreče 27. 10.** **2023 (2.190.144 €):** V proračunu za leto 2025 je načrtovana poraba državnih sredstev za nadaljevanje odprave posledic plazov in sanacije škode na infrastrukturnih objektih, ki jo je povzročila oziroma poslabšala naravna nesreča 27. 10. 2023.

**6656 – odprava posledic škode na gozdnih cestah – naravne nesreče 4. 8. 2023 (1.585.468 €)**

V proračunu za leto 2025 je načrtovana poraba državnih sredstev za nadaljevanje odprave posledic škode na gozdnih cestah.

**2303 – Splošna proračunska rezervacija**

Opis glavnega programa

Glavni program 2303 Splošna proračunska rezervacija vključuje sredstva za naloge, ki niso bile predvidene v sprejetem proračunu in so nujne za izvajanje dogovorjenih nalog.

Dolgoročni cilji glavnega programa

Cilj je omogočiti nemoteno izvrševanje sprejetega občinskega proračuna.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je omogočiti nemoteno izvrševanje sprejetega občinskega proračuna.

Podprogrami in proračunski uporabniki znotraj glavnega programa

23039001 Splošna proračunska rezervacija

4003 Oddelek za gospodarske dejavnosti, gospodarske javne službe in finance

**23039001 Splošna proračunska rezervacija**

Opis podprograma

Podprogram 23039001 Splošna proračunska rezervacija vključuje sredstva za tekočo proračunsko rezervo.

Zakonske in druge pravne podlage

* Zakon o javnih financah

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je nemoteno izvrševanje občinskega proračuna.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je nemoteno izvrševanje občinskega proračuna.

***4003 Oddelek za gospodarske dejavnosti, gospodarske javne službe in finance***

**1340 – splošna proračunska rezervacija (100.000 €):** Splošna proračunska rezervacija je v skladu z zakonom namenjena za financiranje nepredvidenih nalog, za katere v proračunu niso bila zagotovljena sredstva in za namene, za katere se med letom izkaže, da v proračunu niso bila zagotovljena sredstva v zadostnem obsegu. Sredstva so načrtovana v enakem obsegu kot v letu 2024 (100.000 €) in naj bi omogočala izvrševanje proračuna Občine Kamnik v letu 2025.

**2. Račun finančnih terjatev in naložb**

**14 – GOSPODARSTVO**

Opis področja proračunske porabe

Področje porabe 14 - GOSPODARSTVO zajema urejanje in nadzor na področju varstva potrošnikov, pospeševanje in podporo gospodarskih dejavnosti, promocijo občine, razvoj turizma in gostinstva.

Dokumenti dolgoročnega razvojnega načrtovanja

* Strategija trajnostnega razvoja in trženja turizma v občini Kamnik za obdobje 2023 - 2030

Dolgoročni cilji področja proračunske porabe

Cilj je povečanje prepoznavnosti turistične ponudbe občine Kamnik.

Oznaka in nazivi glavnih programov v pristojnosti občine

1403 Promocija Slovenije, razvoj turizma in gostinstva

**1403 – Promocija Slovenije, razvoj turizma in gostinstva**

Opis glavnega programa

Glavni program 1403 Promocija Slovenije, razvoj turizma in gostinstva vključuje sredstva za promocijo občine in spodbujanje turizma.

Dolgoročni cilji glavnega programa

V skladu s sprejeto Strategijo turizma v občini Kamnik za obdobje 2023-2030 je poudarek na trajnostnem razvoju turizma in optimiziranju turistične ponudbe in infrastrukture.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je uspešno izvedena dokapitalizacija družbe Velika planina, d. o. o. in Terme Snovik – Kamnik, d. o. o.

Podprogrami in proračunski uporabniki znotraj glavnega programa

14039002 Spodbujanje razvoja turizma in gostinstva

4003 Oddelek za gospodarske dejavnosti, gospodarske javne službe in finance

**14039002 Spodbujanje razvoja turizma in gostinstva**

Opis podprograma

Podprogram 14039002 Spodbujanje razvoja turizma in gostinstva vključuje sredstva za razvoj turistične infrastrukture, investicije in investicijsko vzdrževanje turističnih znamenitosti.

Zakonske in druge pravne podlage

* Zakon o lokalni samoupravi
* Zakon o spodbujanju razvoja turizma
* Zakon o spodbujanju skladnega regionalnega razvoja

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je zagotovitev sredstev za dokapitalizacijo, s čimer bo občina prispevala k izboljšanju turistične infrastrukture.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je uspešno izvedena dokapitalizacija družbe Velika planina, d. o. o. in Terme Snovik – Kamnik, d. o. o.

***4003 Oddelek za gospodarske dejavnosti, gospodarske javne službe in finance***

**4900 – Velika planina – občinska sredstva (250.000 €):** Sredstva v višini 250.000 € bodo namenjena za dokapitalizacijo družbe Velika planina, d. o. o. v letu 2025. Družba Velika planina, d. o. o. se lahko s strani lastnika družbe dokapitalizira za nove investicije in investicijsko vzdrževanje. Sredstva bodo namenjena za namen priprave podlag in načrtov za izgradnjo celostnega sistema odvodnjavanja odpadnih voda. Sredstva iz naslova dokapitalizacije se v skladu z zakonodajo ne smejo porabiti za odplačilo kredita in obresti.

**4935 – Terme Snovik, d. o. o. – dokapitalizacija (22.657 €):** Občina Kamnik bo v skladu s sklepom skupščine družbe Terme Snovik – Kamnik, d. o. o. z dne 23. 5. 2024 dokapitalizirala družbo Terme Snovik – Kamnik v višini 22.657 € (Občina Kamnik ima delež v družbi v višini 1,258700 % oziroma 81.839,50 €). Družba Terme Snovik – Kamnik, d. o. o. je za načrtovano investicijo že pridobila gradbeno dovoljenje in ima tudi že odobrena evropska nepovratna sredstva od Ministrstva za gospodarstvo, turizem in šport na razpisu MGRT – sofinanciranje vlaganj v nastanitveno turistično infrastrukturo.

**3. Račun financiranja**

**22 – SERVISIRANJE JAVNEGA DOLGA**

Opis področja proračunske porabe

Področje porabe 22 – SERVISIRANJE JAVNEGA DOLGA zajema program upravljanja z javnim dolgom na občinski ravni.

Dokumenti dolgoročnega razvojnega načrtovanja

* Zakon o javnih financah
* Zakon o financiranju občin

Dolgoročni cilji področja proračunske porabe

Cilj je pravočasno in zadostno zagotavljanje pravic porabe v sprejetem proračunu občine za posamezno leto zagotavljanje likvidnih sredstev za poravnavanje obveznosti v skladu s kreditnimi pogodbami ter doseganje čim nižjih stroškov servisiranja dolga.

Oznaka in nazivi glavnih programov v pristojnosti občine

2201 Servisiranje javnega dolga

**2201 – Servisiranje javnega dolga**

Opis glavnega programa

Glavni program 2201 Servisiranje javnega dolga vključuje sredstva za odplačilo obveznosti iz naslova financiranja izvrševanja občinskega proračuna in sredstva za plačilo stroškov financiranja in upravljanja z javnim dolgom.

Dolgoročni cilji glavnega programa

Cilj je izpolnitev vseh pogodbenih obveznosti iz naslova dolga Občine Kamnik za financiranje proračuna v skladu s pogodbenimi roki.

Glavni letni izvedbeni cilji in kazalci, s katerimi se bo merilo doseganje zastavljenih ciljev

Cilj je izpolnitev vseh pogodbenih obveznosti iz naslova dolga Občine Kamnik za financiranje proračuna v skladu s pogodbenimi roki. Pravočasno servisiranje pogodbenih obveznosti iz naslova dolga Občine Kamnik je pogoj za ohranitev kreditnega tveganja (ratinga) Občine Kamnik. Neizpolnitev obveznosti bi pomenila povišanje cene zadolževanja Občine Kamnik.

Podprogrami in proračunski uporabniki znotraj glavnega programa

22019001 Obveznosti iz naslova financiranja izvrševanja proračuna – domače zadolževanje

4003 Oddelek za gospodarske dejavnosti, gospodarske javne službe in finance

**22019001 Obveznosti iz naslova financiranja izvrševanja proračuna – domače zadolževanje**

Opis podprograma

Podprogram 22019001 Obveznosti iz naslova financiranja izvrševanja proračuna – domače zadolževanje vključuje sredstva za financiranje odplačil glavnic dolgoročnih kreditov, najetih na domačem trgu kapitala.

Zakonske in druge pravne podlage

* Zakon o javnih financah
* Zakon o financiranju občin
* Pravilnik o postopkih za izdajo soglasja k zadolževanju občin

Dolgoročni cilji podprograma in kazalci, s katerimi se bo merilo doseganje zastavljenih ciljev

Cilj je pridobitev najugodnejšega kredita in tekoče odplačevanje glavnic kreditov skladno z amortizacijskim načrtom.

Letni izvedbeni cilji podprograma in kazalci, s katerimi se bo merilo doseganje zastavljenih ciljev

Cilj je tekoče odplačevanje glavnic kreditov skladno z amortizacijskim načrtom.

***4003 Oddelek za gospodarske dejavnosti, gospodarske javne službe in finance***

**1166 – odplačilo kredita – glavnica:**

Stanje zadolžitve Občine Kamnik na dan 31. 10. 2024:

|  |  |  |  |
| --- | --- | --- | --- |
|  |  |  | v € |
|  | **stanje 31. 10. 2024** | **obrestna mera** | **rok vračila** |
| kredit za kohezijske projekte | 64.505,76 € | 3M EURIBOR + 0,90 % | 31. 12. 2024 |
| kredit za zemljišče »Smodnišnica« | 1.233.333,18 € | 6M EURIBOR + 0,33 % | 31. 12. 2030 |
| kredit za gradnjo OŠ F. Albrehta (2021) | 9.128.888,84 € | 6M EURIBOR + 0,20 % | 31. 12. 2037 |
| kredit za gradnjo OŠ F. Albrehta (2024) | kredit je odobren v višini 1.800.000 €, ga še nismo črpali | 6M EURIBOR + 0,23 % | 31. 12. 2040 |

Ob upoštevanju navedenih kreditnih pogodb je v računu financiranja iz naslova vračila glavnice za leto 2025 načrtovanih 893.334 € (za kredit za zemljišče »Smodnišnica – 200.000 € in za prvi kredit za gradnjo OŠ F. Albrehta – 693.334 €, drugi kredit za gradnjo OŠ F. Albrehta pa se bo začel odplačevati v letu 2026 – moratorij do 1. 1. 2026).

**III. NAČRT RAZVOJNIH PROGRAMOV OBČINE KAMNIK ZA OBDOBJE 2025 – 2028**

**4001 Urad župana**

**06039002 Razpolaganje in upravljanje s premoženjem, potrebnim za delovanje občinske**

**uprave**

OB043-08-0002 Nakup prevoznih sredstev, OB043-08-0003 Nakup osnovnih sredstev in OB043-12-0019 Sanacija upravne stavbe občine Kamnik

*Namen, cilj in stanje projektov*

Za učinkovito izvajanje upravnih idr. nalog, ki jih za potrebe občanov in drugih strank opravljajo občinska uprava in organi občine, je nesporno potrebno zagotoviti ustrezne materialne pogoje. V tej zvezi izstopa predvsem skrb za funkcioniranje objekta, v katerem imajo poleg Občine Kamnik kot lastnika na podlagi sklenjenih pogodbenih razmerij sočasno sedež tudi nekateri državni organi oz. njihove izpostave, in sicer: Upravna enota Kamnik ter FURS – Pisarna Kamnik. Posebej velja omeniti, da ima med omenjenima subjektoma glede uporabe prostorov v občinski upravni stavbi na podlagi 103. člena Zakona o upravi (Uradni list RS, št. 67/94) od uveljavitve lokalne samouprave dalje specifičen status Upravna enota Kamnik. Slednja je na podlagi deleža v skupni površini uporabljenih poslovnih prostorov (31 %) dolžna poravnavati obratovalne stroške, medtem ko za uporabo prostorov ne plačuje najemnine. Pač pa se njena obveznost nanaša na pokrivanje sorazmernega deleža stroškov pri izvedbi investicijskih vlaganj. Poleg navedenih uporabnikov zagotavlja Občina Kamnik prostorske idr. pogoje za delo tudi poslancem Državnega zbora Republike Slovenije.

Sanacija občinske upravne stavbe, ki po vsebini pomeni precejšnjo potrebo po investicijskih vlaganjih, je po eni strani pogojena s starostjo objekta, po drugi strani pa z velikim številom vsakodnevnih uporabnikov upravnih storitev, ki so jih dolžni zagotavljati upravni organi. Poleg zaposlenih obiskuje občinsko upravno stavbo množica občanov idr. strank, kar se posledično odraža tudi v povečanih stroških vzdrževanja taistega objekta. Ob tem ne gre spregledati, da je zaradi specifičnega statusa, ki ga ima upravna stavba kot spomeniško zaščiten objekt, vsakršno poseganje v obstoječo stavbno dediščino vezano na predhodno pridobitev soglasja krajevno pristojnega Zavoda za varstvo kulturne dediščine. To pomeni, da so vsi posegi v objekt stroškovno oz. finančno bistveno bolj zahtevni v primerjavi s tistimi, za katere ne veljajo omenjena spomeniško-varstvena določila. Za objekte javnega značaja nadalje velja tudi zakonsko določena obveznost izvajanja predpisov, nanašajočih se na zagotavljanje učinkovite požarne varnosti in siceršnje skrbi za varno gibanje tako zaposlenih kot vsakodnevnih naključnih uporabnikov upravnih storitev, kar vključuje tudi dostopnost do uradnih prostorov z odpravo arhitektonskih ovir. Glede na starost objekta in njegovo stanje so bili v zadnjih nekaj letih izvedeni najnujnejši posegi v obnovo dotrajanih elektroinstalacij, s čimer se je s sočasnim povečanjem odjemne moči zagotovilo zanesljivejše delovanje številnih električnih naprav. Omenjeni projekt obnove elektroinstalacij je potrebno v tekočem razvojnem obdobju tudi dokončati in se sočasno lotiti obnove telekomunikacij, pri čemer je nujno posodobiti tudi interno informacijsko (računalniško) omrežje. Prav tako pa zaradi starosti in iztrošenosti izvesti zamenjavo plinske peči ter postopno nadomestitev določenega števila ogrevalnih naprav (radiatorjev). Zamenjava omenjenih instalacij in naprav je potrebna tako zaradi zagotavljanja nemotenega opravljanja nalog vseh upravnih organov, kot tudi zaradi zagotovitve ustrezne požarne varnosti objekta. Iz navedenega razloga bi bilo smiselno pisarniške prostore v bližnji prihodnosti opremiti še z elektronskim sistemom javljanja tovrstne nevarnosti, vendar slednjega glede na stanje občinskih financ do nadaljnjega ne bo mogoče izvesti.

Med najbolj obremenjeni del občinske upravne zgradbe nesporno sodi pritlični del. Dejstvo je, da obstoječa arhitekturna ureditev z dvema ozkima hodnikoma ob delovnih konicah, ko se v upravni stavbi nahaja večje število obiskovalcev, ne omogoča normalnega prehoda. Zato je bilo že pred leti načrtovano (pridobljena je bila tako dokumentacija kot gradbeno dovoljenje), da se s temeljito preureditvijo in zasteklitvijo notranjega atrija v pritličnem delu objekta pridobi večja pohodna površina, s čimer bi bilo zadoščeno tudi predpisom s področja požarne varnosti v primeru potrebe po evakuaciji ob morebitnem tovrstnem pojavu ali zaradi katerekoli druge oblike nevarnosti.

Z vidika zagotavljanja nemotenega dostopa vseh strank ne glede na njihove različne gibalne sposobnosti do posameznih javnih služb s sedežem v občinski upravni stavbi ne gre spregledati zahtev po izboljšanju dostopa do upravnih storitev. Dejstvo je, da občinska stavba v sedanjem stanju bodisi povsem onemogoča ali vsaj otežkoča tako invalidom, nosečnicam, materam z dojenčki in starejšim občanom dostop v prvo in drugo nadstropje ter v mansardni del upravne zgradbe, kjer se nahajajo posamezne strokovne službe s področja urejanja prostora. Za odpravo tovrstnih arhitektonskih ovir je v okviru temeljite prenove objekta načrtovana izgradnja ustrezno zmogljivega osebnega dvigala. Ker je slednjega mogoče vgraditi na lokaciji notranjega atrija, le-to posledično narekuje predhodno ureditev steklene strehe nad odprtim notranjim delom objekta. S tem je neposredno povezana zahteva po posodobitvi sistema ogrevanja in izvedbi klimatizacije ter prezračevanja celotnega objekta, kar je sicer že vključeno v projekt celostne prenove.

Načrtovane aktivnosti v zvezi s sanacijo upravne stavbe so kljub pridobljenemu gradbenemu dovoljenju (ocenjena vrednost investicije je v skladu z noveliranim investicijskim elaboratom iz leta 2013 znašala okoli 614.000 €) zadnjih nekaj let v mirovanju. Glede na spremembe v opredelitvi prioritet občinskih investicij (tako na komunalnem področju kot na področju družbenih dejavnosti) v štiriletnem načrtu razvojnih programov od 2025 do 2028 niti ni realno načrtovati izvedbe omenjene celostne energetske sanacije upravne stavbe, vendar pa je ob predpostavki, da bi Občina Kamnik uspela na razpisu za pridobitev sredstev za povečanje energetske učinkovitosti upravne stavbe, smiselno izvesti vse tiste ukrepe, ki vodijo k tovrstno zastavljenemu cilju. K slednjemu sodi poleg zamenjave iztrošenega stavbnega pohištva in izvedbe ustrezne toplotne izolacije objekta – fasade, tudi sanacija strehe, pri čemer je izvedba poleg zagotovitve sredstev v občinskem proračunu neposredno odvisna od zagotovitve sredstev s strani države. Upoštevaje dotrajanost strešne kritine in posledično zamakanje se bodo do nadaljnjega izvajala le najnujnejša popravila. Za učinkovito preprečitev pronicanja padavin v notranjost objekta pa bo potrebno v bližnji prihodnosti vsekakor izvesti zamenjavo precej dotrajane strehe s sočasno vgradnjo sekundarne kritine ter poskrbeti za eventualno izdelavo frčad na vzhodni in zahodni strani objekta (vrednost del je bila ocenjena na okoli 200.000 €), s čimer bi bilo mogoče izrabiti tudi doslej še neizkoriščeni del mansardnih prostorov. Ob izvedbi obsežnih krovsko-kleparskih del bo nadalje potrebno poskrbeti za ustrezno toplotno izolacijo obstoječih mansardnih prostorov, s čimer bo celostna ureditev strehe prispevala k večji energetski učinkovitosti objekta. Za uresničitev navedenega cilja bo potrebno v naslednjih letih izvesti tudi zamenjavo iztrošenega stavbnega pohištva (predvsem oken) ter se lotiti izdelave ustrezne toplotne izolacije objekta. K energetski varčnosti objekta bo pomembno prispevala že dlje časa načrtovana posodobitev sistema ogrevanja in hlajenja objekta. Razmeroma visoki stroški zamenjave stavbnega pohištva so vezani na določila predpisov, nanašajočih se na izvajanja posegov na spomeniško zaščitenih objektih.

V načrtu razvojnih programov za obdobje 2025-2028 je za že omenjeno etapno nadaljevanje projekta zamenjave elektro in drugih instalacij oz. vgradnjo naprav zaenkrat predviden zgolj minimalni obseg potrebnih sredstev. Nadalje se planira nakup osnovnih sredstev (v pretežni meri se slednje nanaša na nadomestitev dela računalniške in dela pisarniške opreme) ter po eno motorno vozilo v naslednjih letih zaradi neizbežne zamenjave starejših vozil, katerih stroški vzdrževanja se iz leta v leto povečujejo, za potrebe delovanja občinskih organov in občinske uprave v predlagani višini. Podrobnejša obrazložitev je za proračunski leti 2025 in 2026 podana pri obrazložitvi načrta nabav in gradenj.

**07039002 Delovanje sistema za zaščito, reševanje in pomoč**

OB043-08-0004 Nabava zaščitne in reševalne opreme

*Namen in cilj ter stanje projekta*

Glavni namen projekta je nabava osebne in skupne zaščitne opreme za enote CZ in specialne enote za zaščito in reševanje, ki se vključujejo v sistem zaščite in reševanja. Brez minimalne opremljenosti sil za zaščito in reševanje v skladu z veljavnimi merili si ne moremo predstavljati učinkovitega ukrepanja ob naravnih in drugih nesrečah, ki lahko prizadenejo našo občino. Za učinkovito zagotavljanje sistema varstva pred naravnimi in drugimi nesrečami ter vzdrževanja sistema protipožarne varnosti so v skladu z zakonskimi določili primarno odgovorne lokalne skupnosti. Slednje so v okviru svojih realnih finančnih zmožnosti dolžne posodabljati osebno in skupno zaščitno opremo in zagotavljati nabavo kar najbolj učinkovitih sredstev za zaščito in reševanje v primeru nastanka različnih oblik naravnih in drugih nesreč. V tej zvezi velja ugotoviti, da se v zadnjih nekaj letih naravne nesreče vse pogosteje pojavljajo tudi v Sloveniji, in sicer so poleg skorajda vsakoletnih katastrofalnih poplav našo občino prizadela tudi lokalna neurja s točo in močnim vetrom. Z ustrezno tehniko, usposobljenostjo in seveda pravočasnim aktiviranjem razpoložljivih sil se je mogoče učinkovito zoperstaviti nastalim pojavom, pri katerih je pogosto ogroženo ne le premoženje večjih vrednosti, temveč tudi življenje in zdravje ljudi. Za namen ustrezne pripravljenosti sistema za zaščito, reševanje in pomoč se zato za štiriletno obdobje od 2025 do 2028 načrtujejo finančna sredstva za nabavo osnovnih sredstev (nabava zaščitne in reševalne opreme) v skupni vrednosti 288.000 €.

Za nakup manjkajoče gasilske zaščitne in reševalne opreme so v skladu z merili za opremljanje gasilskih enot za prostovoljna gasilska društva v letih 2025–2028 načrtovana tudi sredstva iz naslova zbrane požarne takse v ocenjenem obsegu 400.000 €. Kot je v obrazložitvi konkretne proračunske postavke izrecno pojasnjeno, gre za namenska sredstva, ki se stekajo v občinski proračun in jih je mogoče porabiti zgolj za navedeni namen. Na letni ravni znašajo stroški nabave manjkajoče osebne in skupne zaščitne opreme ter iztrošene ali uničene zaščitne in reševalne opreme okoli 100.000 €.

OB043-21-0040 PGD Kamnik – gasilska vozila

Skladno s potrjenim novim planom nabave gasilskih vozil v občini Kamnik se planira nakup gasilskih vozil, navedenih v novem planu nabave gasilskih vozil v Gasilski zvezi Kamnik (št. GZK-1/2021-14). Vrstni red nabave vozil PGD Kamnik ni fiksen in se bo prilagajal glede na stanje vozil (najprej so planirana naslednja vozila in tehnika: gasilsko vozilo za prevoz moštva z oznako GVM-1, gasilski čoln s prikolico in poveljniško vozilo z oznako PV-1). Upoštevaje določila Zakona o javnem naročanju bo na podlagi tehnične specifikacije za potrebe nabave gasilskega vozila in skladno s Tipizacijo gasilskih vozil izveden javni razpis za izbor izvajalca dobave gasilskega vozila.

OB043-21-0041 PGD Tunjice – nakup gasilske cisterne

Skladno s potrjenim novim  planom nabave gasilskih vozil v občini Kamnik se v letu 2025 in 2026  planira nakup gasilske cisterne z oznako GVC 16/25. Upoštevaje določila Zakona o javnem naročanju bo na podlagi tehnične specifikacije za potrebe nabave novega vozila GVC 16/25- in skladno s Tipizacijo gasilskih vozil izveden javni razpis za izbor izvajalca dobave gasilskega vozila GVC 16/25.

OB043-23-0022 PGD Duplica – nakup GVC 16/25

Skladno s potrjenim novim  planom nabave gasilskih vozil v občini Kamnik se v letu 2027 planira nakup gasilske cisterne z oznako GVC 16/25. Upoštevaje določila Zakona o javnem naročanju bo na podlagi tehnične specifikacije za potrebe nabave novega vozila GVC 16/25 in skladno s Tipizacijo gasilskih vozil izveden javni razpis za izbor izvajalca dobave gasilskega vozila GVC 16/25.

**4002 Oddelek za premoženjsko pravne in splošne zadeve**

**16069002 Nakup zemljišč**

OB043-20-0001 Stroški urejanja zemljišč (nakupi …)

Predlagana sredstva so prvenstveno namenjena za odkupe nepremičnin, ki jih bo občina potrebovala za tekočo izgradnjo potrebne infrastrukture. Kot že nekaj let do sedaj je ponovno potrebno poudariti, da občinska uprava še vedno formalno-pravno ureja tudi zatečeno stanje oz. namenja sredstva za odkupe zemljišč, na katerih je že zgrajena komunalna infrastruktura, pa lastništvo formalno še ni urejeno v skladu z zakonom. Največji del teh zemljišč predstavljajo kategorizirane ceste. V okviru te postavke se bo predvidoma izvedel tudi nakup drugih nepremičnin, za katere bo ocenjeno, da so strateškega pomena za Občino Kamnik, predvsem zemljišča, na katerih bo mogoče zgraditi objekte gospodarske in družbene javne infrastrukture, pa tudi za druge namene, za katere bo ob vsaki posamezni situaciji ocenjeno, da je nakup v interesu občine.

**4003 Oddelek za gospodarske dejavnosti, gospodarske javne službe in finance**

**11029002 Razvoj in prilagajanje podeželskih območij**

*Namen in cilj*

Namen pomoči je ohranjanje kmetijske dejavnosti ter podeželja v občini Kamnik, s ciljem razvoja kmetijstva, kulturne krajine na podeželju, razvoja dodatnih dejavnosti na kmetijah, odpiranja novih delovnih mest, usposabljanja kmetov, spodbujanja društvene dejavnosti ter spodbujanja dijakov za šolanje iz področja kmetijstva.

*Stanje projekta*

Intervencije v kmetijstvo se bodo kot državne pomoči dodeljevale na podlagi Pravilnika o ohranjanju in spodbujanju razvoja kmetijstva in podeželja v Občini Kamnik.

V obdobju 2025–2028 bo za ta namen namenjenih 138.200 € letno. Razpisani bodo naslednji ukrepi:

* podpora naložbam v kmetijstvu (OB043-08-0020),
* podpora naložbam in storitvam trženja proizvodov (OB043-08-0021),
* pomoč za naložbe v gozdarske tehnologije (OB043-23-0024),
* šolanje v srednješolskih programih (OB043-09-0003),
* sofinanciranje dejavnosti društev na področju kmetijstva.

Ukrep pomoč za dejavnosti izmenjave znanja in informiranja (OB043-23-0023) v povezavi s primarno kmetijsko proizvodnjo, predelavo in trženjem kmetijskih proizvodov ter v povezavi z gozdarskim sektorjem je predmet javnega naročila.

1. **13029002 Investicijsko vzdrževanje in gradnja občinskih cest**

*Namen in cilj*

1. Glavni cilj investicijskega vzdrževanja in gradnje občinskih cest je trajnostni razvoj občinskih cest ter dinamika njihovega uresničevanja. Strokovna služba, pristojna za urejanje in vzdrževanje občinskih cest na območju občine Kamnik, je za posamezne ceste in njihove posamezne dele oziroma odseke določila vrsto in razpored investicijsko-vzdrževalnih del. Strokovna služba pri pripravi dolgoročnega načrta sodeluje s Komisijo za tehnično urejanje prometa. S tovrstnimi ukrepi skušamo zagotavljati, da so občinske ceste vzdrževane tako, da je omogočen varen promet na njih, da se ohranijo oziroma izboljšajo njihove prometne, tehnične in varnostne lastnosti, da se ceste in okolje zaščitijo pred škodljivimi vplivi cestnega prometa ter ohranja urejen videz cest.

*Stanje projekta*

1. Strokovna služba, pristojna za urejanje in vzdrževanje občinskih cest, izvaja sistematične preglede (terenski ogled) lokalnih in občinskih cest z namenom ugotavljanja njihovega stanja in prevoznosti. Poleg sistematičnih pregledov služba rešuje pobude, vloge občanov, ki se nanašajo na urejanje in vzdrževanje cest. Na podlagi ugotovitev terenskega ogleda strokovna služba sprejema konkretne odločitve za investicijsko vzdrževanje občinskih cest. Ločeno vodi evidenco, ki zajema bistvene podatke opravljenih terenskih ogledov, ki so nujno potrebni za uresničevanje dolgoročnega načrta investicijskega vzdrževanja in gradnje občinskih cest.

Prvenstveno smo zasledovali naslednje cilje:

1. ustreznejši prometni režim mesta Kamnik s povezavami,
2. dokončanje že začetih investicij,
3. varnost pešcev v prometu,
4. rekonstrukcije vozišč – preplastitve zaradi preprečevanja večjih stroškov,
5. upoštevanje razvojnih programov posameznih KS,
6. ureditev zemljiško knjižnih odnosov na obstoječih LC, JP ter za potrebe rekonstrukcij in obnovo po naslednji prioriteti:

* lokalne ceste,
* javne poti.

OB043-08-0081 Ureditev ceste skozi vas Podgorje

Za ureditev ceste skozi vas Podgorje je bilo v letu 2023 izvedeno naročilo za izdelavo projektne dokumentacije PZI (projektna dokumentacija za izvedbo gradnje) za sanacijo obstoječe ceste skozi vas od objekta Podgorje 49 do krožišča Podgorje ter z dograditvijo pasa odpuščanja. Glede na to, da gre za eno najdaljših vasi, bo potrebno veliko dela vložiti v usklajevanje z lastniki zemljišč. Zaradi velikega obsega investicije se bodo dela izvajala fazno. V letih 2026 - 2028 predlagamo, da se v posameznem proračunskem letu zagotovi 150.000 €/leto.

OB043-08-0090 Projektna dokumentacija

Za prepotrebno ureditev še številnih neurejenih in tudi neustreznih odsekov občinskih cest so vsako leto načrtovana sredstva za pridobitev potrebne projektno-tehnične dokumentacije (projekti PZI, načrti, nadzori). V ta namen nameravamo v letih 2025, 2026, 2027 in 2028 zagotoviti 70.000 €/leto.

OB043-09-0033 Ograje na lokalnih in nekategoriziranih cestah

Za zavarovanje kritičnih odsekov na občinskih cestah se za doseganje večje varnosti udeležencev v prometu namenjajo sredstva za postavitev cestnih ograj.

OB043-09-0044 Ureditev poškodovanih lokalnih cest in javnih poti

V letu 2025 je za ureditev poškodovanih lokalnih cest in javnih poti predvideno 600.000 €, prav tako tudi v letih od 2026 do 2028. Postavka je predvidena za nujna sanacijska dela na cestah, ki onemogočajo varno uporabo občinskih cest, s čimer se ogroža varnost udeležencev v prometu.

OB043-13-0025 Ureditev JP 660102 Rudnik–Spomenik–Čeren

Investicija na JP 660102 (Rudnik pri Radomljah-Spomenik-Čeren) je predvidena v letu 2026. Ureditev ceste v strmem predelu zajema zamenjavo tampona, ureditev meteorne kanalizacije, propustov, jaškov in asfaltiranje.

OB043-16-0034 Sanacija poškodovanih mostov

V obdobju 2025–2028 so predvidena sredstva za sanacijo poškodovanih mostov v občini, in sicer v letu 2025 v višini 50.000 €, v naslednjih letih pa 250.000 € letno. Osnova za načrtovanje sanacij poškodovanih mostov je izdelana ocena poškodovanosti mostov, ki je bila narejena v letu 2016.

OB043-18-0003 Rekonstrukcija LC 160091 Nevlje–Oševek–Briše–Soteska

Zaradi velikega obsega investicije se bodo dela izvajala fazno. Predlagamo, da se v ta namen v proračunu v letih 2026 in 2027 letno predvidi 100.000 €. Cesta je uvrščena na seznam Dolgoročnega načrta razvoja in vzdrževanja občinskih cest pod št. 10.

OB043-18-0004 Rekonstrukcija LC 282121 Rovt–Špitalič

Lokalna cesta je že dlje časa v zelo slabem stanju: asfaltno vozišče je močno poškodovano in na številnih mestih so veliki posedi. Zaradi zagotavljanja večje prometne varnosti jo je potrebno v celoti rekonstruirati. Pričetek investicije je predviden v letu 2026, zaključek del pa je predviden v letu 2027. Cesta je uvrščena na seznam Dolgoročnega načrta razvoja in vzdrževanja občinskih cest pod št. 22.

OB043-18-0010 Ureditev JP 661384 Zgornji Tuhinj

Gre za ureditev javne poti od mrliške vežice do regionalne ceste, saj gre za neasfaltirano cesto s precejšnjo strmino, zaradi česar jo obilnejše padavine vedno znova zelo poškodujejo. Izvedba del je predvidena v letu 2026.

OB043-19-0001 Ureditev LC 161111 Motnik–Zajasovnik

V letu 2018 smo naročili izdelavo projektne dokumentacije za ureditev lokalne ceste, saj je le-ta poškodovana. Investicija je predvidena v letu 2026.

OB043-20-0020 Izgradnja pločnika uvoz Hruševka - avtobusna postaja

Projektna naloga za izgradnjo pločnika v dolžini 800 m ob regionalni cesti R2 414/1349 Kamnik–Ločica od uvoza Hruševka do obstoječega pločnika v Buču je potrjena s strani upravljavca za državne ceste DRSI. V letu 2025 so predvidena sredstva za izdelavo projektne in ostale dokumentacije, v letu 2026 pa izvedba investicije.

OB043-20-0022 Izgradnja pločnika Špitalič (od GD proti Motniku)

Z upravljavcem za državne ceste DRSI je bil sklenjen dogovor, da občinska uprava izdela projektno nalogo in projektno dokumentacijo ter odkup zemljišč za izgradnjo pločnika in para avtobusnih postajališč ob regionalni cesti R2 414/1349 Kamnik–Ločica, na odseku od gasilnega doma v Špitaliču do para novozgrajenih avtobusnih postajališč pri stanovanjskem objektu Bela 2 v skupni dolžini cca 900 m, upravljavec za državne ceste DRSI pripravi razpisno dokumentacijo in izvede predmetno investicijo. Občinska uprava se je zavezala, da bo odkupila zemljišča za predmetno investicijo.

OB043-20-0023 Investicijsko obnovitvena dela na javnih cestah

Na podlagi Zakona o cestah je na nivoju lokalne skupnosti občina dolžna zagotavljati varnost in prevoznost na javnih cestah. Sredstva so namenjena predvsem za ureditev hribovitih makadamskih občinskih cest, saj le te po vsakem dežju močno poškoduje. S predlagano ureditvijo makadamskih cest se bodo zmanjšali stroški iz področja rednega vzdrževanja občinskih cest. V ta namen je v letu 2025 načrtovanih 600.000 €, prav tako tudi v letih 2026, 2027 in 2028.

OB043-21-0004 Posodobitev uvoza CIRIUS

Junija 2022 je bila izdelana projektna dokumentacija za razširitev in obnovo obstoječe javne poti št. 660606 Novi trg (ZUIM) – Perovo, ureditev cestnih priključkov, dograditev hodnika za pešce, dopolnitev prometne signalizacije in zavarovanje brežin s podpornim zidom. Pričetek in zaključek del je predviden v letu 2026.

OB043-21-0016 Ureditev Tunjiške ceste in Medvedove

Občina je v letu 2022 naročila izvedbo projektne dokumentacije za ureditev in rekonstrukcijo Tunjiške in Medvedove ceste. Pričetek del je predviden v letu 2026.

OB043-21-0037 Ureditev varnih poti

Predlagana sredstva so namenja urejanju varnih šolskih poti v občini Kamnik (gradnja pločnikov, avtobusnih postajališč in nadstrešnic, prehodov za pešce, prometna signalizacija itd.).V letu 2025 je predlagano 150.000 €, v letih 2025, 2026 in 2027 pa po 100.000 € letno.

OB043-24-0199 Izgradnja hodnika za pešce in para AP ob R1-225/1084 Stahovica - Černivec, v naselju Krivčevo

V letu 2024 je bila izdelana projektna dokumentacija za ureditev hodnika za pešce, javne razsvetljave, prehod za pešce ter varnost šoloobveznih otrok kot je predvideno v Smernici za postavitev in izvedbo urbane opreme ter arhitekturnega oblikovanja prometnih površin za izboljšanje prometne varnosti otrok – šolarjev. Pričetek in zaključek del je predviden v letu 2026.

OB043-24-0200 Izgradnja hodnika za pešce in prehoda na R2-414/1349 Kamnik - Ločica, v naselju Soteska

Do konca leta 2024 se bo izvedla recenzija projektne dokumentacije oziroma strokovna presoja racionalnosti projektnih rešitev in usklajenosti projektne rešitve s projektno nalogo, pravili stroke in veljavnimi predpisi. Po uspešni recenziji se pridobi soglasje DRSI in s tem je postopek izdelave projektne dokumentacije zaključen. Pričetek in zaključek del je predviden v letu 2026.

**13029003 Urejanje cestnega prometa**

OB043-18-0011 Ureditev površin za pešce na delu Usnjarske ceste

V letu 2017 smo naročili izvedbeni načrt za izvedbo (IZNI) ureditve površin za pešce na delu Usnjarske ceste (LK 160861) in Parmove ulice (LK 160851) v Kamniku. Pričetek in zaključek del je predviden v letu 2026.

OB043-18-0012 Ureditev prehoda za pešce na R2 413, odsek Moste–Duplica

Projektna dokumentacija je bila izdelana v letu 2017 za ureditev prehoda za pešce in postavitev javne razsvetljave v naselju Podgorje na R2-413, odsek 1081 Moste–Duplica. Pričetek in zaključek del je predviden v letu 2026.

OB043-21-0017 Odprava arhitektonskih ovir za gibalno ovirane osebe

Sredstva v višini 15.000 € letno so namenjena za ureditev prehodov, postavitev ograj, znižanju robnikov, itd. S tem si želimo mesto čim bolj približali gibalno oviranim osebam in jim omogočiti normalno gibanje.

**13029004 Cestna razsvetljava**

OB043-24-0201 Dograditev javne razsvetljave

Predvidena je dograditev omrežja javne razsvetljave skladno z razpoložljivimi finančnimi sredstvi – okvirno 70.000 € letno.

**14029001 Spodbujanje razvoja malega gospodarstva**

Občina Kamnik je dolžna v skladu z Zakonom o spremljanju državnih pomoči prijaviti finančne intervencije na področju podjetništva Komisiji za nadzor nad državnimi pomočmi. Za obdobje od leta 2025 dalje velja nov pravilnik za pospeševanje razvoja malega gospodarstva, ki bo imel za cilj spodbujanje investitorjev za odpiranje novih delovnih mest, spodbujanje samozaposlovanja, spodbujanje materialnih in nematerialnih investicij, pomoč pri financiranju promocije, spodbujanje poslovanja v starem mestnem jedru s sofinanciranjem najemnin ter spodbujanje razvoja turističnih podjetniških idej.

*Namen in cilj*

Cilj je povečanje konkurenčnih pogojev za razvoj gospodarstva, spodbujati investicijska vlaganja zasebnega sektorja in spodbuditi odpiranje novih delovnih mest.

*Stanje projekta*

Subvencije – državne pomoči za spodbujanje razvoja gospodarstva se od leta 2025 dodeljujejo na podlagi Pravilnika o dodeljevanju proračunskih sredstev za pospeševanje razvoja malega gospodarstva v Občini Kamnik. Večina ukrepov spada med t. i. državne pomoči, ki jih ureja Zakon o spremljanju državnih pomoči (Uradni list RS, št. 37/04), za kar je potrebno predhodno pridobiti mnenje pristojnega ministrstva – Ministrstva za finance.

V letu 2025 je za ta namen namenjenih 89.300 €, v obdobju 2026–2028 bo za ta namen prav tako namenjenih 89.300 € letno. V letu 2025 bodo razpisani naslednji ukrepi:

-       odpiranje novih delovnih mest (OB043-08-0023),

-       pomoč pri materialnih in nematerialnih investicijah (OB043-23-0025),

-       subvencioniranje najemnin v starem mestnem jedru (OB043-12-0018),

-       pomoč pri financiranju promocije (OB043-24-0198),

-       razvoj turističnih podjetniških idej (OB043-20-0025).

**15029002 Ravnanje z odpadno vodo**

OB043-14-0012 Vlaganja v komunalno infrastrukturo CČN

JP Centralna čistilna naprava Domžale – Kamnik, d. o. o. v okviru svojih nalog vsako leto izvede več vzdrževalnih ter investicijskih del. Stroški investicij se sorazmerno porazdelijo na vse občine lastnice. Letni plan izvedbe se sprejema na skupnem organu občin – na skupščini CČN.

OB043-15-0001 Vlaganja v kanalizacijske sisteme občine Kamnik in spremljajoče aktivnosti

V naslednjih letih so predvidene dograditve na kanalizacijskem omrežju in vgradnja večjih čistilnih naprav za posamezna naselja. Pripraviti je potrebno tudi dokumentacijo za izgradnjo posameznih načrtovanih kanalov in dokumentacijo za vgradnjo skupnih čistilnih naprav velikosti od 100–300 PE. Sredstva za projektno dokumentacijo se bodo zagotavljala iz ločene proračunske postavke. Priprava projektov za posamezna območja bo sledila veljavnim predpisom, prav tako pa bo tudi sama izgradnja posameznih sistemov sledila dinamiki pridobljenih gradbenih dovoljenj.

OB043-21-0020 Izgradnja kanalizacije Motnik in Stahovica-Črna pri Kamniku

Občina Kamnik sledi strateškim dokumentom in zakonodaji, ki ji veleva, da je potrebno urediti in opremiti s kanalizacijskim omrežjem tudi aglomeracije pod 2.000 PE, kjer se komunalna odpadna voda še ne odvaja v javno kanalizacijsko omrežje in kamor sodita med drugim tudi aglomeraciji Motnik in Potok v Črni. V ta namen bo na predmetnem območju urejena izgradnja energetsko učinkovitih sistemov za odvajanje in čiščenje odpadne vode v skupni dolžini 4.323 m (2.675 m Motnik + 1.648 m Potok v Črni).  V Motniku bo čiščenje odpadne vode zagotovljeno z malo komunalno čistilno napravo 250 PE, za njeno delovanje pa se priskrbi NN elektro priključek. Za dosego cilja energijske nevtralnosti projekta se bo postavila sončna elektrarna nazivne moči 15,45 kW, njena lokacija pa je predvidena na strehi Podružnične OŠ Motnik. Služila bo izključno zagotavljanju ničelne porabe energije novega kanalizacijskega sistema. V sklopu ureditve odpadne kanalizacije je prav tako predvidena ureditev tržnega prostora v Motniku, kar je bila zahteva pri pridobivanju soglasja za gradbeno dovoljenje ZVKDS. Projekt izgradnje kanalizacije v Črni obsega odvajanje komunalnih odpadnih voda na območju naselja Črna pri Kamniku, kjer se je z izgradnjo kanala Č2, ki poteka v državni regionalni cesti R1-225/1084, na sistem odvajanja in čiščenja odpadnih voda priključilo več tamkajšnjih objektov. Kanal Č2 meri 1.375 m in gravitacijsko poteka od vzhoda proti zahodu, kjer se priključi na obstoječi revizijski jašek javne kanalizacije v cestišču v naselju Stahovica. Investicija v Črni je bila zaključena v letu 2023.

Ocenjena vrednost investicije (v obe kanalizaciji) znaša 2.199.858,70 €z nepovračljivim DDV v tekočih cenah. Občina Kamnik je z zgoraj navedeno investicijo kandidirala za pridobitev nepovratnih sredstev v okviru Načrta za okrevanje in odpornost »Izboljšanje ukrepov na področju ravnanja z vodo in okoljske infrastrukture (C1 K3)«, ukrep: »Zeleni prehod – Komponenta Čisto in varno okolje«. Operacijo delno financira Evropska unija – Next Generation EU. Občina Kamnik je za izvedbo predmetne investicije upravičena do 705.574,48 € nepovratnih sredstev.

OB043-21-0022 Izgradnja kanalizacije Snovik

Za naselje Snovik je izdelana idejna zasnova za izgradnjo kanalizacije. V naslednjem letu je predvidena priprava projektne dokumentacije. V letu 2026 je predvidena pridobitev gradbenega dovoljenja in izpeljava javnega naročila za pričetek del. Za nadaljevanje je potrebno zagotoviti sredstva v letu 2026 in 2027. Zaradi prečkanja Snoviščice bo treba umestiti dve črpališči odpadnih voda.

OB043-21-0023 Izgradnja kanalizacije Znojile

V aglomeraciji Znojile ležijo trije zaselki, ki jih je potrebno opremiti z javnim kanalizacijskim sistemom, to so Rožično, Sela pri Kamniku in Znojile. Izdelana je že idejna zasnova za izgradnjo kanalizacije. Investicija je predvidena v letu 2027.

OB043-21-0024 Izgradnja kanalizacije Stolnik

Za naselje Stolnik je izdelana idejna zasnova za izgradnjo kanalizacije. Zaradi usklajevanja trase z lastniki zemljišč ter možnosti umestitve črpališča za odpadne vode je investicija predvidena v letu 2027.

OB043-21-0025 Izgradnja kanalizacije Golice - Tuhinj – Laze

Povezava kanalizacije Golice – Zgornji Tuhinj - Laze predstavlja en večjih projektov, ki se ga bo potrebno lotiti sistematično, predvsem pa traso umestiti v samo okolje tako, da bo kljub omejitvam varovalnih pasov (vodotoki, državna cesta) omogočal čim lažji priklop lastnikom objektov. Izgradnja kanalizacije na tem območju je predvidena v letih 2027 in 2028.

OB043-23-0028 Izgradnja kanalizacije in MKČN Krivčevo

Občinska uprava je v septembru 2023 naročila izvedbo projektne dokumentacije za izgradnjo kanalizacije za odpadne vode in izgradnjo MKČN Krivčevo. Investicijska dela so predvidena v letih 2025 in 2026.

OB043-23-0036 Izgradnja kanalizacije in vodovoda Kamniška Bistrica

Predlagana sredstva se bodo porabila za izdelavo projektne dokumentacije DGD in PZI za izvedbo kanalizacije za odpadne vode in izgradnjo vodovoda do objekta Kamniška Bistrica 1. Obravnavano območje se nahaja ob Kamniški Bistrici na severnem delu naselja Stahovica. Poteka od objekta Stahovica 29 in naprej proti severu do objekta Kamniška Bistrica 1. Z namenom varovanja vodnega zajetja Iverje se predvidi izgradnja odpadne kanalizacije. Sočasno se predvidi izvedba še izvedba vodovoda od zajetja Iverje do objekta Kamniška Bistrica 1. Z izgradnjo kanalizacije bo urejeno odvodnjavanje komunalnih odpadnih voda tako, da se bodo odvajale na čiščenje v centralno čistilno napravo Domžale - Kamnik.

**15049001 Načrtovanje, varstvo in urejanje voda**

OB043-15-0009 Ukrepi za izboljšanje poplavne varnosti Kamniške Bistrice

V letu 2025 je predvidena izdelava projektne dokumentacije za nadaljevanje izvedbe 1. in 2. etape protipoplavnih ukrepov na Kamniški Bistrici v višini 50.000 €. V naslednjih letih pa po 50.000 € letno, za pripravo projektne dokumentacijo in stroškov gradbenega, projektantskega in geomehanskega nadzora za 2. etapo, ki skupaj z občino Domžale zajema odsek od Šmarce do Radomelj.

OB043-19-0037 Ukrepi za izboljšanje poplavne varnosti Nevljice

Sredstva so predvidena za izdelavo projektne dokumentacije za izvedbo protipoplavne zaščite pred vodotokom Nevljica na območju naselja Šmartno v Tuhinju. Izdelana projektna dokumentacija je osnova za začetek postopkov in dogovorov z Ministrstvom za okolje in prostor za podpis sporazuma so sofinanciranju ukrepov za izboljšanje poplavne varnosti Nevljice na območju naselja Šmartno v Tuhinju. V letu 2025 načrtujemo sredstva v višini 50.000 € za projektno dokumentacijo ter v naslednjih letih 50.000 € letno za dokumentacije IDZ, DGD,PZI, ki so predpogoj za pridobitev gradbenega dovoljena in začetek del.

**16039001 Oskrba z vodo**

OB043-10-0017 Investicijsko vzdrževanje in dograjevanje vodovodnih sistemov in spremljajoče aktivnosti

*Namen in cilj*

Glavni cilj je dolgoročno zagotavljanje oskrbe čim več občanov z zdravo pitno vodo. To bo doseženo z vzpostavitvijo javnih vodovodnih sistemov skladno z zahtevami Pravilnika o oskrbi s pitno vodo. Redno vzdrževanje vodovodnih sistemov in dograditve nekaterih odsekov so opredeljene v vsakoletnem Programu oskrbe s pitno vodo.

*Stanje projekta*

Približno 80 % občanov se oskrbuje iz javnih vodovodnih sistemov, ki so v lasti občine Kamnik in v upravljanju koncesionarja Komunalnega podjetja Kamnik, d. o. o. Na vseh zasebnih vodovodnih sistemih Občina Kamnik že nekaj let z Zavodom za zdravstveno varstvo Kranj izvaja nadzor nad ustreznostjo pitne vode.

OB043-19-0038 Prevezave zasebnih vodovodov v Tuhinjski dolini na kohezijski vod

Občina Kamnik bo v prihodnjih letih pričela z intenzivnimi pogajanji s posameznimi vaškimi vodovodnimi odbori glede priklopov zasebnih vodovodov na javni kohezijski vod oziroma na javno vodovodno omrežje. Na nekaterih območjih so namreč prevezave zasebnega vodovoda na javni vodovod mogoče z minimalnimi sredstvi. V okviru Sklada za vode je del sredstev namenjenih za sofinanciranje odkupa zasebnih vodovodov s strani lokalnih skupnosti, občine pa morajo imeti vsaj del sredstev predvidenih že v NRP.

OB043-20-0026 Izvedba globokih vrtin za vodo - Iverje

Na območju zajetja Iverje se bodo izvedle tri globoke vrtine (v letih 2022 do 2025), s katerimi se bo zagotovilo dodatne količine pitne vode za oskrbo prebivalcev s pitno vodo. V letu 2025 načrtujemo sredstva v višini 250.000 € za projektno dokumentacijo, povezavo dveh že izvedenih vrtin z javnim vodovodnim omrežjem Iverje, ter izgradnjo zadnje tretje vrtine Ig-v1/24. V naslednjih letih je predvideno 250.000 € letno za postopno sanacijo obstoječega vodnega zajetja Iverje, ki je zaradi dolgoletne uporabe dotrajano in nujno potrebno celovite sanacije.

OB043-21-0027 Nabava in menjava vodomerov

V skladu s Pravilnikom o merilnih instrumentih (Uradni list RS, št. 19/16) je treba vsakih 5 let izvesti menjavo vodomerov, namenjenih meritvi porabe pitne vode pri uporabnikih. V skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17 in 78/19) je v ceni omrežnine zajet tudi strošek nakupa in menjave vodomerov. Predlagana sredstva so namenjena nabavi in menjavi vodomerov v prihodnjih letih (100.000 € letno).

OB043-24-0196 Rekonstrukcija vodovoda Spodnje Stranje - Stahovica

Za zagotovitev zadostnih količin pitne vode za oskrbo občin Kamnik in Komenda in zagotavljanje ustreznih tlačnih razmer na vodovodnem omrežju je predvidena sanacija poškodovanega vodovodnega odseka S500 z izgradnjo vodovodnega odseka NL DN 400 z VRS spoji, ki bo nadomestil dotrajan salonitni vod in bo potekal ob obstoječi trasi vodovoda. Sanacija se predvideva v dolžini cca. 3.000 m, in sicer od obstoječega jaška v Spodnjih Stranjah do zbirnega objekta – vodohrana Iverje. V letu 2025 so sredstva načrtovana za projektno dokumentacijo, v letih 2026 in 2027 pa za izvedbo investicije.

OB043-24-0197 Vodovod Potok – Vranja Peč

V letu 2025 bodo sredstva namenjena pridobitvi pravice graditi in gradbenega dovoljenja za izvedbo novega vodovoda, v letih 2026 in 2027 pa za izvedbo investicije.

**16039002 Urejanje pokopališč in pogrebna dejavnost**

*Namen in cilj*

Glavni cilj je ureditev mrliških vežic in razširitev pokopališč v skladu s potrebami in stanjem na terenu.

*Stanje projekta*

Na centralnem pokopališču in pokopališču Mekinje primanjkuje mest tako za žarne kot za klasične pokope, zato bo potrebna razširitev pokopališč. Za novo poslovilno vežico na pokopališču v Nevljah je že pridobljeno gradbeno dovoljenje.

OB043-11-0008 Urejanje pokopališč

Sredstva so namenjena za investicijsko vzdrževalna dela na poslovilnih objektih in pogrebnih poljih ter drugim obnovitvenim delom na pokopališčih.

OB043-14-0030 Mrliška vežica Nevlje

Krajevna skupnost Nevlje že več let opozarja na neustrezne prostore mrliške vežice na pokopališču Nevlje. Vežica je dotrajana, neogrevana in vlažna, nima urejenega predprostora ter primerne čajne kuhinje. Investicija je predvidena v letu 2026.

**23029002 Posebni programi pomoči v primerih nesreč**

V načrt razvojnih programov so vključeni projekti, ki se nanašajo na odpravo posledic naravne nesreče 4. avgusta 2023 in 27. 10. 2023, in sicer:

* OB043-23-0038 ID 1235452 – sanacija JP 661175 Podstudenec, pri kamnolomu (plaz),
* OB043-23-0039 ID 1235560 – sanacija JP 661191 Krivčevo-Kranjski Rak,
* OB043-23-0040 ID 1235592 – sanacija JP 661191 Krivčevo – makadam,
* OB043-23-0041 ID 1236778 – sanacija JP 660401 Košiše (plaz),
* OB043-23-0042 ID 1236796 – sanacija JP 660393 Tunjice (plaz),
* OB043-23-0043 ID 1237023 – sanacija JP 660393 Tunjice (plaz),
* OB043-23-0044 ID 1237149 – sanacija LC 039721, plaz proti Cerkljanski dobravi,
* OB043-23-0045 ID 1237165 – sanacija LC 039721, plaz proti Cerkljanski dobravi,
* OB043-23-0046 ID 1230781 – sanacija LC 161011 Poreber,
* OB043-23-0047 ID 1231187 – sanacija LC 161061 Snovik-Bela Peč,
* OB043-23-0048 ID 1231199 – sanacija LC 161061 Snovik-Bela Peč,
* OB043-23-0049 ID 1231215 – sanacija LC 161061 Snovik-Bela Peč,
* OB043-23-0050 ID 1232385 – sanacija LC 161011 Soteska-Poreber,
* OB043-23-0051 ID 1245005 – sanacija JP 660511 Stolnik 14, stacionaža 595,
* OB043-23-0052 ID 1245103 – sanacija JP 661591 Spodnje Stranje-Stolnik-Laniše, stac. 1619,
* OB043-23-0053 ID 1245126 – sanacija JP 661591 Spodnje Stranje-Stolnik-Laniše, stac. 1785,
* OB043-23-0054 ID 1245250 – sanacija JP 660393 Tunjiška Mlaka-Košiše (1),
* OB043-23-0055 ID 1245271 – sanacija JP 660393 Tunjiška Mlaka-Košiše (2),
* OB043-23-0056 ID 1249484 – sanacija LC 039721 Cerkljanska Dobrava-Vrhovlje,
* OB043-23-0057 ID 1249515 – sanacija JP 660401 Košiše,
* OB043-23-0058 ID 1249646 – sanacija JP 661175 Podstudenec,
* OB043-23-0059 ID 1353102 – sanacija JP 661293 Praproče v Tuhinju, do mejaša (plaz),
* OB043-23-0060 ID 1353124 – sanacija JP 661523 Zajasovnik,
* OB043-23-0061 ID 1445891 – sanacija LC 282121 Rovt-Špitalič,
* OB043-23-0062 ID 1445959 – sanacija LC 161021 Markovo-Studenca-Podlom,
* OB043-23-0063 ID 1445984 – sanacija LC 161011 Briše-Tučna (plaz),
* OB043-23-0064 ID 1447293 – sanacija JP 661105 Poreber – Hrib 10,
* OB043-23-0065 ID 1235658 – sanacija deponije Bistričica – JP660452,
* OB043-23-0066 ID 1235419 – sanacija deponije Črna pri Kamniku – JP660542,
* OB043-23-0067 ID 1245103 – sanacija deponije Veliki jez – JP661591,
* OB043-23-0069 ID 1235485 – sanacija deponije Žaga – JP661171,
* OB043-23-0070 ID 1235647 – sanacija LC 160081 Klemenčevo,
* OB043-23-0071 ID 1235649 – sanacija JP 660461 Kregarjevo 10,
* OB043-23-0073 ID 1237042 – sanacija LC 160111, pred Sv. Ano (plaz),
* OB043-23-0074 ID 1237061 – sanacija LC 160111, pred zdravilnim gajem,
* OB043-23-0075 ID 1232420 – sanacija LC 161021 Markovo-Studenca (plaz),
* OB043-23-0076 ID 1235630 – sanacija JP 660543 Potok spodnji del,
* OB043-23-0077 ID 1448016 – sanacija plazu Županje Njive 1,
* OB043-23-0078 ID 1234813 – sanacija plazu Županje Njive 2,
* OB043-23-0079 ID 1352076 – sanacija kanalizacije Bistričica,
* OB043-23-0080 ID 1352069 – sanacija kanalizacije Županje Njive – Kregarjevo,
* OB043-23-0081 ID 1352051 – sanacija kanalizacije Stranje – KIK,
* OB043-23-0082 ID 1352038 – sanacija kanalizacije Godič – Stranje,
* OB043-23-0083 ID 1352029 – sanacija kanalizacije Stahovica – Črna,
* OB043-23-0084 ID 1352014 – sanacija kanalizacije Stahovica – Stranje,
* OB043-23-0085 ID 1351984 – sanacija kanalizacije Kamnik (2),
* OB043-23-0086 ID 1351864 – sanacija kanalizacije Šmarca,
* OB043-23-0087 ID 1285131 – sanacija kanalizacije Kamnik (1),
* OB043-23-0088 ID 1285126 – sanacija črpališča za odpadne vode – črpališče Zagorica TP,
* OB043-23-0089 ID 1285118 – sanacija črpališča za odpadne vode – Godič Č1,
* OB043-23-0090 ID 1285114 – sanacija črpališča za odpadne vode – Košiše,
* OB043-23-0091 ID 1285113 – sanacija črpališča za odpadne vode Č10,
* OB043-23-0092 ID 1285108 – sanacija črpališča za odpadne vode Č11,
* OB043-23-0093 ID 1285106 – sanacija črpališča za odpadne vode Vaseno Č12,
* OB043-23-0094 ID 1285102 – sanacija črpališča za odpadne vode Žale Jagodic Č2,
* OB043-23-0095 ID 1445696 – sanacija vodovoda – transportni AC 500,
* OB043-23-0096 ID 1445760 – sanacija vodovoda – sekundarni NL 100 Smodnišnica – sever,
* OB043-23-0097 ID 1445807 – sanacija vodovoda – PE 90 Črna-Stahovica,
* OB043-23-0098 ID 1445822 – sanacija vodovoda – NL 150 Virtus – povezava,
* OB043-23-0099 ID 1445837 – sanacija vodovoda – PE 90 Kregarjevo – povezava,
* OB043-23-0100 ID 1445844 – sanacija vodovoda – AC 500, NL 400 in NL 250 – povezava,
* OB043-23-0101 ID 1445851 – sanacija vodovoda NL 100 – Volčji potok-Šmarca –povezava
* OB043-23-0103 ID 1237136 – sanacija LC 160031 Tunjice makadamski del (plaz),
* OB043-23-0104 ID 1231219 – sanacija LC 072013 Rova-Kolovec-Palovče,
* OB043-23-0105 ID 1231226 – sanacija LC 072013 Rova-Kolovec-Palovče,
* OB043-23-0106 ID 1231230 – sanacija LC 072013 Rova-Kolovec-Palovče (plaz),
* OB043-23-0107 ID 1445556 – sanacija plazu Potok v Črni 6,
* OB043-23-0108 ID 1448569 – sanacija plazu Laniše 9,
* OB043-23-0109 ID 1249333 – sanacija plazu Županje Njive 2A,
* OB043-23-0110 ID 1241747 – sanacija plazu Godič 31,
* OB043-23-0111 ID 1242100 – sanacija plazu Bistričica 20,
* OB043-23-0112 ID 1448084 – sanacija plazu Stahovica 12A,
* OB043-23-0114 ID 1232936 – sanacija plazu Stahovica 30,
* OB043-23-0115 ID 1238347 – sanacija plazu Kamniška Bistrica 1,
* OB043-23-0116 ID 1241530 – sanacija plazu Bistričica 21B,
* OB043-23-0117 ID 1241495 – sanacija plazu Košiše 8A, 8B in 8C,
* OB043-23-0118 ID 1448488 – sanacija plazu Košiše 5 in 5A,
* OB043-23-0119 ID 1239325 – sanacija plazu Zakal 1,
* OB043-23-0120 ID 1234409 – sanacija plazu Stahovica 33,
* OB043-23-0121 ID 1448461 – sanacija plazu Krivčevo 12E,
* OB043-23-0122 ID 1242307 – sanacija plazu Krivčevo 12F,
* OB043-23-0123 ID 1448001 – sanacija plazu Krivčevo 12C,
* OB043-23-0124 ID 1243793 – sanacija plazu Krivčevo 12B,
* OB043-23-0125 ID 1242322 – sanacija plazu Krivčevo 18,
* OB043-23-0126 ID 1444986 – sanacija plazu Košiše 11,
* OB043-23-0127 ID 1445055 – sanacija plazu Košiše 9A,
* OB043-23-0128 ID 1445995 – sanacija plazu Tunjice 24G,
* OB043-23-0129 ID 1353079 – sanacija plazu Godič 24A,
* OB043-23-0130 ID 1448450 – sanacija plazu Žaga 4,
* OB043-23-0131 ID 1285143 – sanacija plazu Bistričica 19A,
* OB043-23-0133 ID 1451593 – sanacija plazu Laniše 15,
* OB043-23-0135 ID 1235558 – sanacija plazu Zagorica nad Kamnikom 2 in 2A,
* OB043-23-0136 ID 1451595 – sanacija plazu Tunjice 6,
* OB043-23-0137 ID 1451584 – sanacija plazu Godič 91,
* OB043-23-0138 ID 1451582 – sanacija plazu Stolnik 14,
* OB043-23-0139 ID 1451587 – sanacija plazu Snovik 7, smreka,
* OB043-23-0140 ID 1451588 – sanacija plazu Snovik 7, hrast,
* OB043-23-0141 ID 1451589 – sanacija plazu Snovik 7, jesen,
* OB043-23-0142 ID 1451599 – sanacija plazu Blate-Klemenčevo-Bistričica,
* OB043-23-0143 ID 1451527 – sanacija LC 039801 Grad-Apno-Šenturška gora (Čevka),
* OB043-23-0144 ID 1235523 – sanacija JP 661201 Kališe-Zavrh pri Črnivcu,
* OB043-23-0145 ID 1451562 – sanacija plazu Podstudenec 9A,
* OB043-23-0150 ID 1451586 – sanacija plazu Žale 18E,
* OB043-23-0151 ID 1451598 – sanacija plazu Laniše 4,
* OB043-23-0152 ID 1451590 – sanacija plazu Zgornje Stranje 30,
* OB043-24-0001 ID 1455025 – sanacija JP 661194, dostopna cesta do Krivčevo 15,
* OB043-24-0002 ID 1455026 – sanacija JP 661172, dostopna pot do Podstudenec 14A,
* OB043-24-0003 ID 1455027 – sanacija JP 661192, dostopna cesta do Krivčevo 9,
* OB043-24-0004 ID 1455028 – sanacija JP 660513, dostopna pot do Stolnik 18,
* OB043-24-0005 ID 1455029 – sanacija JP 661591 Stolnik-Laniše,
* OB043-24-0006 ID 1455928 – sanacija plazu Fužine 9, pri stavbi 117,
* OB043-24-0007 ID 1455945 – sanacija plazu Poreber 9B, parc. št. 210/5,
* OB043-24-0008 ID 1455948 – sanacija plazu Krivčevo 17A, parc. št. 426/17,
* OB043-24-0009 ID 1455950 – sanacija plazu Košiše 13C, parc. št. 378/59,
* OB043-24-0010 ID 1455952 – sanacija plazu Laniše 4, parc. št. 1247,
* OB043-24-0011 ID 1455953 – sanacija plazu Stahovica 30, parc. št. 885/17,
* OB043-24-0012 ID 1455960 – sanacija plazu Potok v Črni 2,
* OB043-24-0013 ID 1455965 – sanacija JP 660393 Tunjiška Mlaka-Košiše, stacionaža 936 (plaz),
* OB043-24-0014 ID 1455969 – sanacija JP 660405 Košiše, stacionaža 791 (plaz),
* OB043-24-0015 ID 1455984 – sanacija LC 160121 Godič-Kršič-Brezje nad Kamnikom, stacionaža 1.664 (plaz),
* OB043-24-0016 ID 1455987 – sanacija JP 116014 cesta na kamniški Stari grad, stacionaža 1.593 (plaz),
* OB043-24-0017 ID 1455992 – sanacija JP 660321 cesta na kamniški Stari grad (plaz),
* OB043-24-0018 ID 1455993 – sanacija JP 660403 Košiše (Košiše 13B, plaz),
* OB043-24-0019 ID 1455995 – sanacija LC 160021 Kamnik-Zg. Palovče-Vranja Peč (plaz),
* OB043-24-0020 ID 1455996 – sanacija LC 161061 Potok-Snovik-Bela Peč (plaz),
* OB043-24-0021 ID 1455997 – sanacija JP 660492 Zg. Stranje (plaz),
* OB043-24-0022 ID 1455998 – sanacija JP 661011 Trebelno pri Palovčah (plaz),
* OB043-24-0023 ID 1455999 – sanacija JP 660581 Godič-Kršič (plaz),
* OB043-24-0024 ID 1456000 – sanacija JP 661191 Krivčevo-Kranjski Rak (št. 1),
* OB043-24-0025 ID 1456003 – sanacija JP 661196, Krivčevo 20 (plaz),
* OB043-24-0026 ID 1456004 – sanacija JP 660452 Bistričica,
* OB043-24-0027 ID 1456005 – sanacija JP 660724 Kamniška Bistrica,
* OB043-24-0028 ID 1456006 – sanacija plazu na dostopni cesti Žaga 5,
* OB043-24-0029 ID 1456007 – sanacija JP 661471 Špitalič-Peterživec,
* OB043-24-0030 ID 1456008 – sanacija JP 661527 Zajasovnik,
* OB043-24-0031 ID 1456009 – sanacija LC 161051 Sovinja Peč-Podlom,
* OB043-24-0032 ID 1456011 – sanacija JP 660412 Laniše,
* OB043-24-0033 ID 1456012 – sanacija JP 660391 Tunjiška Mlaka-Ogrin,
* OB043-24-0034 ID 1456013 – sanacija JP 661467 Špitalič-Dolina,
* OB043-24-0035 ID 1456017 – sanacija javne razsvetljave na LC 160081 Županje Njive,
* OB043-24-0036 ID 1456018 – sanacija JP 661191 Krivčevo-Kranjski Rak (št. 2),
* OB043-24-0037 ID 1456167 – sanacija plazu pod hišo Podgorje 11A,
* OB043-24-0038 ID 1456169 – sanacija plazu pod nekategorizirano cesto, Tunjice 30,
* OB043-24-0039 ID 1456174 – sanacija plazu v gozdu, Bela Peč 6,
* OB043-24-0040 ID 1456195 – sanacija plazu Stahovica 23,
* OB043-24-0041 ID 1456209 – sanacija kolesarske poti Kamnik – Godič,
* OB043-24-0042 ID 1235627 - sanacija JP 660542 Potok spodnji del (plaz),
* OB043-24-0043 ID 1235652 - sanacija LC 160081 Bistričica pri hiši 22 (plaz),
* OB043-24-0044 ID 1235656 - sanacija LC 160081 Zgornje Stranje-Zagorica-Kregarjevo,
* OB043-24-0045 ID 1235661 - sanacija JP 660452, v gozdu blizu Bistričica 27 (plaz),
* OB043-24-0046 ID 1235662 - sanacija LC 160081, pri mostu, križišče z JP 660451,
* OB043-24-0047 ID 1235676 - sanacija JP 660727 Kamniška Bistrica na Kokr. Sedlo,
* OB043-24-0048 ID 1235678 - sanacija JP 660728 Kamniška Bistrica Jermanca,
* OB043-24-0049 ID 1235679 - sanacija JP 660722 Kraljev hrib,
* OB043-24-0050 ID 1237108 - sanacija LC 160031 Tunjice asfaltni del (plaz),
* OB043-24-0051 ID 1245384 - sanacija LC 160111 Tunjice-Sv. Ana-Zdravilni gaj (plaz),
* OB043-24-0052 ID 1245055 - sanacija JP 660511 Stolnik (plaz),
* OB043-24-0053 ID 1245139 - sanacija LC 161011 Soteska-Poreber (plaz),
* OB043-24-0054 ID 1245182 - sanacija JP 661102 Poreber (plaz),
* OB043-24-0055 ID 1245210 - sanacija JP 661101 Poreber (plaz),
* OB043-24-0056 ID 1245231 - sanacija LC 160031 Tunjiška cesta (plaz),
* OB043-24-0057 ID 1245240 - sanacija JP 660386 Tunjice - cerkev, pokopališče (plaz),
* OB043-24-0058 ID 1245390 - sanacija JP 660405 Košiše (plaz),
* OB043-24-0059 ID 1249448 - sanacija LC 160111 Tunjice-Sv. Ana (plaz),
* OB043-24-0060 ID 1249558 - sanacija LC 160091 Nevlje-Oševek-Briše-Soteska (plaz),
* OB043-24-0061 ID 1249598 - sanacija LC 160091 Nevlje-Oševek-Briše-Soteska
* (plaz),
* OB043-24-0062 ID 1249631 - sanacija LC 160081 Zgornje Stranje-Zagorica-Kregarjevo (plaz),
* OB043-24-0063 ID 1352330 - sanacija JP 661171 Žaga-Podstudenec (plaz),
* OB043-24-0064 ID 1352861 - sanacija LC 161051 Sovinja Peč-Podlom (plaz),
* OB043-24-0065 ID 1352870 - sanacija JP 660461 Kregarjevo-Gradišek,
* OB043-24-0066 ID 1352899 - sanacija JP 660431 Klemenčevo (plaz),
* OB043-24-0067 ID 1352941 - sanacija JP 660501 Sp. Stranje-Zakal (plaz),
* OB043-24-0068 ID 1352983 - sanacija JP 161041 Podhruška-Znojile-Trobelno (plaz),
* OB043-24-0069 ID 1353033 - sanacija JP 661221 Bela Peč-Trobelno (plaz),
* OB043-24-0070 ID 1353051 - sanacija JP 661211 Trobelno (plaz),
* OB043-24-0071 ID 1353081 - sanacija JP 661322 Gradišče v Tuhinju (plaz),
* OB043-24-0072 ID 1445964 - sanacija LC 161011 Soteska-Poreber (plaz),
* OB043-24-0073 ID 1447344 - sanacija LC 160031 Tunjiška cesta (plaz),
* OB043-24-0074 ID 1445707 - sanacija plazu Potok v Črni 6A,
* OB043-24-0075 ID 1451560 - sanacija plazu Županje Njive 23B,
* OB043-24-0076 ID 1451565 - sanacija plazu Tunjice 30,
* OB043-24-0077 ID 1451567 - sanacija plazu Žale 11,
* OB043-24-0078 ID 1451569 - sanacija plazu Briše 1,
* OB043-24-0079 ID 1451570 - sanacija plazu Poreber 5,
* OB043-24-0080 ID 1451573 - sanacija plazu Poreber 4,
* OB043-24-0081 ID 1451574 - sanacija plazu Poreber 3C,
* OB043-24-0082 ID 1451575 - sanacija plazu Soteska 101,
* OB043-24-0083 ID 1451576 - sanacija plazu Soteska 52,
* OB043-24-0084 ID 1451577 - sanacija plazu Žale 8A,
* OB043-24-0085 ID 1451578 - sanacija plazu Streliška 2A,
* OB043-24-0086 ID 1451579 - sanacija plazu Podgorje 11A,
* OB043-24-0087 ID 1451591 - sanacija plazu Poreber 10C,
* OB043-24-0088 ID 1451596 - sanacija plazu Stolnik 13,
* OB043-24-0089 ID 1451597 - sanacija plazu Žaga 4a,
* OB043-24-0090 ID 1456709 - sanacija plazu Tunjiška Mlaka 35,
* OB043-24-0091 ID 1225496 - sanacija EGC043336 Med gorami,
* OB043-24-0092 ID 1225501 - sanacija EGC043804 Rožično-Šerjuč,
* OB043-24-0093 ID 1226927 - sanacija EGC043703 Čehov graben,
* OB043-24-0094 ID 1226972 - sanacija EGC043640 Vrtače-Golob (del),
* OB043-24-0095 ID 1227096 - sanacija EGC041236 Kolovec (log.)-Konjski graben,
* OB043-24-0096 ID 1227416 - sanacija EGC043025 Bela peč-Zg. gozd I,
* OB043-24-0097 ID 1227437 - sanacija EGC043870 Mali slivc-spomenik,
* OB043-24-0098 ID 1227453 - sanacija EGC043865 Križ-bolnica,
* OB043-24-0099 ID 1227483 - sanacija EGC043663 Bukovec-Kolešice,
* OB043-24-0100 ID 1228006 - sanacija EGC043265 Kratna,
* OB043-24-0101 ID 1228294 - sanacija EGC043548 Skidol graben-Male stene,
* OB043-24-0102 ID 1228336 - sanacija EGC043498 Rakitovec-Polhovec-Liplje,
* OB043-24-0103 ID 1228404 - sanacija EGC043380 Černevka-Laze,
* OB043-24-0104 ID 1235749 - sanacija EGC043269 Križ-Ravne-Poljana,
* OB043-24-0105 ID 1238752 - sanacija EGC043192 Iverje-Grohati potok,
* OB043-24-0106 ID 1238826 - sanacija EGC043191 Iverje-Predkonjska,
* OB043-24-0107 ID 1240990 - sanacija EGC043521 Ribja peč-Markova r.-Mikl.k.,
* OB043-24-0108 ID 1241305 - sanacija EGC043916 Ribja peč-Markova r.-Mikl.k. (serpentina),
* OB043-24-0109 ID 1241345 - sanacija EGC043564 Spodnji Brsniki-Za gradiščem,
* OB043-24-0110 ID 1244987 - sanacija EGC043395 Osredek-Podbevšek,
* OB043-24-0111 ID 1230812 - sanacija škode, Društvo Gorska reševalna služba Kamnik,
* OB043-24-0112 ID 1243813 - sanacija škode, Prostovoljno gasilsko društvo Kamnik,
* OB043-24-0113 ID 1243819 - sanacija Osnovne šole Stranje,
* OB043-24-0114 ID 1243822 - sanacija POŠ Gozd, Osnovna šola Stranje ,
* OB043-24-0115 ID 1245392 - sanacija Osnovne šole 27. julija Kamnik,
* OB043-24-0116 ID 1448572 - sanacija Osnovne šole Frana Albrehta,
* OB043-24-0117 ID 1448574 - sanacija POŠ Nevlje, Osnovna šola Frana Albrehta,
* OB043-24-0118 ID 1448575 - sanacija POŠ Tunjice, Osnovna šola Frana Albrehta,
* OB043-24-0119 ID 1448576 - sanacija POŠ Mekinje, Osnovna šola Frana Albrehta,
* OB043-24-0120 ID 1456694 - sanacija bazena, Zavod za turizem in šport Kamnik,
* OB043-24-0121 ID 1231019 - sanacija LC 161011 Poreber,
* OB043-24-0122 ID 1231073 - sanacija LC 161041 Podhruška-Sela,
* OB043-24-0123 ID 1231087 - sanacija LC 161041 Podhruška-Sela,
* OB043-24-0124 ID 1232338 - sanacija LC 160091 Nevlje-Oševek-Briše (plaz),
* OB043-24-0125 ID 1232375 - sanacija JP 160091 Nevlje-Soteska (plaz),
* OB043-24-0126 ID 1232389 - sanacija LC 161011 Soteska-Poreber (plaz),
* OB043-24-0127 ID 1232397 - sanacija LC 161011 Soteska-Poreber (plaz),
* OB043-24-0128 ID 1232413 - sanacija LC 161051 Sovinja Peč,
* OB043-24-0129 ID 1232441 - sanacija LC 161021 Markovo-Studenca (plaz),
* OB043-24-0130 ID 1232451 - sanacija LC 161021 Markovo-Studenca (plaz),
* OB043-24-0131 ID 1232461 - sanacija LC 161061 Snovik-Bela Peč (plaz),
* OB043-24-0132 ID 1237183 - sanacija LC 039801 proti Sidražu pred občinsko mejo (plaz),
* OB043-24-0133 ID 1237218 - sanacija LC 039801 med občinsko mejo in Laniše 9a - zgornji del,
* OB043-24-0134 ID 1237221 - sanacija LC 039801 med občinsko mejo in Laniše 9a - spodnji del,
* OB043-24-0135 ID 1237231 - sanacija LC 039801 pri mostu ob Laniše 8a,
* OB043-24-0136 ID 1237232 - sanacija LC 039801 od križišča JP 660411 proti Sidražu,
* OB043-24-0137 ID 1245161 - sanacija LC 161112 Hrib pri Kamniku (plaz),
* OB043-24-0138 ID 1245225 - sanacija JP 661101 Poreber (plaz),
* OB043-24-0139 ID 1249614 - sanacija LC 160091 Nevlje-Oševek-Briše-Soteska (plaz),
* OB043-24-0140 ID 1352831 - sanacija JP 661205 Podlom-Kališe (plaz),
* OB043-24-0141 ID 1352843 - sanacija LC 161051 Sovinja Peč-Podlom,
* OB043-24-0142 ID 1445904 - sanacija LC 161101 Motnik-Zg. Motnik-Bela (plaz),
* OB043-24-0143 ID 1445936 - sanacija LC 161021 Markovo-Studenca-Podlom (plaz),
* OB043-24-0144 ID 1447253 - sanacija LC 160091 Nevlje-Oševek-Briše-Soteska (plaz),
* OB043-24-0145 ID 1232392 - sanacija plazu Stahovica 26,
* OB043-24-0146 ID 1241570 - sanacija plazu Stahovica 27,
* OB043-24-0147 ID 1241821 - sanacija plazu Godič 26A,
* OB043-24-0148 ID 1451563 - sanacija plazu Perkova ulica 16,
* OB043-24-0149 ID 1451581 - sanacija plazu Stolnik 14,
* OB043-24-0150 ID 1451592 - sanacija plazu Rožično 2D,
* OB043-24-0151 ID 1225488 - sanacija EGC043284 Kršič-Olševek,
* OB043-24-0152 ID 1225491 - sanacija EGC043233 Kobilar,
* OB043-24-0153 ID 1227115 - sanacija EGC043225 Klemenov maln-Komošk,
* OB043-24-0154 ID 1227182 - sanacija EGC043869 Kostanj-Križ,
* OB043-24-0155 ID 1227469 - sanacija EGC043798 Vasenski potok,
* OB043-24-0156 ID 1228164 - sanacija EGC043590 Tolsta gora,
* OB043-24-0157 ID 1228181 - sanacija EGC043666 Hribar-Na godiškem,
* OB043-24-0158 ID 1235734 - sanacija EGC043313 Lovska koča-Javoršek,
* OB043-24-0159 ID 1238707 - sanacija EGC043606 Boltez-Perne,
* OB043-24-0160 ID 1241389 - sanacija EGC043318 Vrtača-Godiške gmajne,
* OB043-24-0161 ID 1235485 - sanacija JP 661171 Žaga-Podstudenec (plaz),
* OB043-24-0162 ID 1235619 - sanacija JP 661205 Podlom-Kališe (plaz),
* OB043-24-0163 ID 1235634 - sanacija LC 160081 Zakal 4 (plaz),
* OB043-24-0164 ID 1235658 - sanacija JP 660452 od kapelice do konca naselja (plaz),
* OB043-24-0165 ID 1235673 - sanacija R1083 Stahovica,
* OB043-24-0166 ID 1235675 - sanacija JP 660724 Kamniška Bistrica,
* OB043-24-0167 ID 1235680 - sanacija JP 660521 Kamniška Bistrica,
* OB043-24-0168 ID 1245400 - sanacija nekategorizirane ceste Tunjice 30,
* OB043-24-0169 ID 1249638 - sanacija JP 660521 Stahovica-Vegrad-Zg. Prapretno (plaz),
* OB043-24-0170 ID 1352473 - sanacija JP 661205 Podlom-Kališe (plaz),
* OB043-24-0171 ID 1352918 - sanacija JP 660081 Zg. Stranje-Zagorica-Kregarjevo (plaz),
* OB043-24-0172 ID 1445338 - sanacija plazu Žaga 9B,
* OB043-24-0173 ID 1448051 - sanacija plazu Stahovica 13,
* OB043-24-0174 ID 1227192 - sanacija EGC043058 Buč-Gradišče,
* OB043-24-0175 ID 1227404 - sanacija EGC043027 Ravne-Poljana,
* OB043-24-0176 ID 1228000 - sanacija EGC043071 Cesta v Dobravo-Mestni les,
* OB043-24-0177 ID 1228357 - sanacija EGC043389 Vrh drče-Kramarica,
* OB043-24-0178 ID 1232086 - sanacija EGC043262 Kraljev hrib-Rakova jama,
* OB043-24-0179 ID 1235736 - sanacija EGC043875 Laniše-Tomanova dolina,
* OB043-24-0180 ID 1241406 - sanacija EGC043432 Ušivec-Šomaška griča,
* OB043-24-0181 ID 1241428 - sanacija EGC043204 Jermanca-Sedelšček,
* OB043-24-0182 ID 1235419 - sanacija JP 660542 Potok v Črni 7 (plaz),
* OB043-24-0192 ID 1456202 - sanacija plazu Bistričica 4A.

*Namen in cilj:*

Občina Kamnik bo prejeta sredstva za odpravo posledic elementarnih nesreč porabila za izvedbo nujnih ukrepov, med katere sodi tudi pričetek izvedbe ukrepov za sanacijo poškodovane komunalne in druge infrastrukture (ceste, kanalizacije, vodovodi), sanacijo plazov in sanacijo deponij. Sredstva bodo namenjena za pripravo potrebne dokumentacije in izvedbo potrebnih gradbenih del, varnostnega načrta in strokovnega nadzora ter za pokritje stroškov nastanitev začasno evakuiranih oseb.

*Stanje projektov:*

Pridobiti je treba potrebno dokumentacijo za izvedbo sanacije plazov, deponij in poškodovane komunalne infrastrukture (ceste, kanalizacije, vodovodi), kjer je to še potrebno, ter izvesti gradbena dela.

**4004 Oddelek za družbene dejavnosti**

**04039003 Razpolaganje in upravljanje z občinskim premoženjem**

OB043-23-0005 Energetska sanacija in sončna elektrarna javnega objekta: Stari grad nad Kamnikom

*Namen in cilj*

V okviru projekta ELENA je predvidena izdelava projektne dokumentacije za energetsko sanacijo objekta na Starem gradu, in sicer toplotna izolacija fasade, toplotna izolacija stropa proti podstrešju oz. strehe, menjava oken v 1. nadstropju, menjava starih vrat, vgradnja toplotne črpalke zrak-voda. V sklopu priprave projektne dokumentacije je v načrtu tudi idejna zasnova za ureditev sob v nadstropju.

*Stanje projekta*

Zaradi dotrajanosti obstoječih prostorov je potrebno pristopiti k energetski sanaciji objekta.

**12069001 Spodbujanje rabe obnovljivih virov energije**

OB043-23-0009 Izvedba sončnih elektrarn na objektih v lasti občin Kamnik, Radovljica, Tržič, Bohinj, Krško, Bled in Škofja Loka

Občine Kamnik, Radovljica, Tržič, Bohinj, Krško, Bled in Škofja Loka, združene v konzorcij, so s projektom *Izvedba sončnih elektrarn na objektih v lasti občin Kamnik, Radovljica, Tržič, Bohinj, Krško, Bled in Škofja Loka* uspešno kandidirale na prvem prijavnem roku Javnega razpisa MOPE za sofinanciranje izgradnje novih naprav za Proizvodnjo električne energije iz sončne energije na javnih stavbah in parkiriščih za obdobje 2024 do 2026 (oznaka: NOO - SE OVE 2024).Omenjeni projektpostavitve sončnih elektrarn na različnih javnih objektih v lasti občin je usmerjen v povečanje proizvodnje električne energije iz obnovljivih virov in prispevanje k zelenemu prehodu. Projekt vključuje izvedbo sončnih elektrarn, ki bodo izvedene po različnih shemah priključitve. V okviru projekta so izbrani naslednji objekti: glasbene šole, vrtci, osnovne šole, kulturni domovi, stavbe, v katerih delujejo čistilne naprave, zdravstveni domovi, občinske stavbe in drugi, ki se nahajajo v omenjenih občinah. Vrednost projekta v tekočih cenah znaša 2.219.809,77 €. Občina Kamnik v projektu nastopa kot vodilna konzorcijska partnerica, pooblaščena za predložitev skupne vloge na javni razpis in zastopanje konzorcija. Z ministrstvom bo v imenu vseh partnerjev podpisala pogodbo o sofinanciranju, vlagala zahtevke, koordinirala projekt ter prejela nepovratna sredstva za celoten konzorcij in jih prenakazovala partnerjem. Predmet javnega razpisa je dodelitev nepovratnih sredstev za sofinanciranje izgradnje novih naprav za samooskrbo na javnih stavbah, na pripadajočih enostavnih ali nezahtevnih objektih, ki se nahajajo ob javni stavbi, in/ali na utrjenih površinah parkirišč na stavbnih zemljiščih v lasti občin in/ali države, kar vključuje nakup in vgradnjo tovrstnih naprav za samooskrbo (v nadaljevanju: projekt), katerih skupna inštalirana moč vgrajenih fotovoltaičnih panelov na posamezno vlogo je minimalno 1 MW, v kombinaciji z ali brez baterijskih hranilnikov. Občina Kamnik namerava v okviru omenjenega projekta v letih 2024 in 2025 sofinancirati postavitev SE na objektih: OŠ Stranje, Glasbena šola Kamnik, Vrtec AM – enota Tinkara, Stari grad nad Kamnikom ter Bazen Pod Skalco. Terminski načrt predvideva v letu 2024 postavitev sončnih elektrarn na objektih: OŠ Stranje, Stari grad nad Kamnikom ter Bazen Pod Skalco, v letu 2025 pa postavitev sončnih elektrarn na objektih:  Glasbena šola Kamnik ter Vrtec AM – enota Tinkara. Načrtovani odhodki so namenjeni kritju stroškov izgradnje in postavitve sončnih elektrarn na omenjenih objektih (oprema, gradnja ter elektro nadzor).

**16039003 Objekti za rekreacijo**

OB043-23-0029 Obnova parka Evropa

*Namen in cilj:*

Hkrati z obnovo Tršarjevega spomenika NOB kot osrednjega elementa parkovne smo pričeli z obnovo ostalih elementov parka Evropa: gre za obnovo oz. popravilo dotrajanih škarp, zidcev, ograj, okrasnega bazena, pergole, poti in načrtovanje obnove hortikulturne ureditve parka.

*Stanje projekta:*

Za obnovo smo že pridobili kulturno varstvene pogoje, pripraviti je potrebno  dokumentacijo za obnovo s popisom predvidenih del.

**17029001 Dejavnost zdravstvenih domov**

OB043-23-0147 Gradnja in nabava opreme v ZD Kamnik

*Namen in cilj*

Glavni cilji izvedbe projekta so investicije v objekt zdravstvenega doma in opreme ambulant ter nakup vozil, namenjenih za izvajanje zdravstvene dejavnosti na primarni ravni, z namenom zagotavljanja enakih pogojev za zadovoljevanje skupnih potreb prebivalcev. Z investicijo bodo zagotovljeni ustrezni pogoji za upravljanje zdravstvene dejavnosti v Občini Kamnik in Komenda. Gre za naložbo, ki zdravstvenim delavcem omogoča kvalitetnejše pogoje za delo, prebivalcem obeh občin pa boljšo zdravstveno oskrbo in s tem dvig kakovosti življenjskega standarda.

*Stanje projekta*

V Zdravstvenem domu dr. Julija Polca Kamnik za to obdobje načrtujejo ureditev dodatnih prostorov za štiri ambulante družinske medicine, izdelavo zahodnega dela podstrešja (vključno s kritino, okni in fasado), nakup različnih medicinskih naprav (panoramski zobni RTG, EKG, RTG aparat, sterilizator, zobozdravstveni terapevtski stoli) in nakup reševalnega vozila, vozila za patronažno službo ter vozilo za urgentnega zdravnika.

**18029001 Nepremična kulturna dediščina**

OB043-08-0026 Obnova in vzdrževanje spomenikov

*Namen in cilj*

Glavni cilj projekta je ohranjanje, ureditev, sanacija grobišč, ki imajo zgodovinski in kulturni pečat.

*Stanje projekta*

Na podlagi smernic strokovnih služb ter ZVKD OE Kranj občina vsako leto namenja sredstva za ureditev memorialne dediščine ter grobišč, ki imajo zgodovinski in kulturni pomen.

OB043-08-0030 Sofinanciranje obnove sakralnih objektov

*Namen in cilj*

Glavni cilj projekta je ohranjanje kulturne dediščine (sakralnih objektov, kapelic) v občini Kamnik.

*Stanje projekta*

Projekt poteka že več let. Sredstva so vsako leto razdeljena na osnovi javnega razpisa za sofinanciranje obnovitvenih in vzdrževalnih del ter izvedbi konservatorsko-restavratorskih posegov na sakralnih objektih in kapelicah. Pogoj za dodelitev sredstev je tudi pridobljeno soglasje s strani Zavoda za varstvo kulturne dediščine.

OB043-19-0043 Preskarjeva bajta na Veliki planini

*Namen in cilj*

Preskarjeva bajta na Veliki planini je značilne ovalne oblike, ima skodlasto streho in je brez oken in dimnika. Razdeljena je na dva dela, na pastirjevo bivališče v sredini in prostor za živino okoli bivališča. Preurejena je v muzej, ki je odprt za obiskovalce. Predstavlja pomemben objekt, ki je odprt za javnost, zato je potrebno za ohranitev te edinstvene entnološko - arhitekturne stavbne dediščine nameniti sredstva za nujna sanacijska dela in sicer sanacija kamnite obloge (podstavka zunanjega oboda koče) in popravilo oz. zamenjava lesenih desk na zunanjem obodu.

*Stanje projekta*

Preskarjeva bajta na Veliki planini je slabo vzdrževana, zato bo potrebno v prihodnjem letu nadaljevati z nujnimi vzdrževalnimi deli, skladno s kulturno-varstvenimi pogoji.

OB043-23-0030 Obnova Budnarjeve domačije

*Namen in cilj*

Budnarjeva hiša v Palovčah je preurejena v muzej, ki je odprt za obiskovalce; v njen se izvajajo tudi različni kulturno izobraževalni programi - prireditve. Predstavlja pomemben prostor, ki je odprt za javnost, zato je potrebno za ohranitev te edinstvene entnološko - arhitekturne stavbne dediščine v prihodnjih letih za ohranjanje nameniti sredstva za investicijsko-vzdrževalna dela.

*Stanje projekta*

Na objektu Budnarjeva muzejska hiša je zaradi lesene izvedbe treba opraviti nekatera nujna vzdrževalna dela kot npr, popravilo strehe, zamenjava nekaterih lesenih konstrukcijskih elementov in oblog, ganka, potrebna je tudi ureditev neposredne okolice, ki je trenutno slabo vzdrževana.

**18039005 Drugi programi v kulturi**

OB043-08-0036 Knjižnica F. Balantiča Kamnik – nakup osnovnih sredstev

*Namen in cilj*

Temeljni cilj projekta je nakup oziroma zamenjava dotrajane opreme. Sredstva se namenjajo javnemu zavodu za vlaganja v opremo, s katero zavod izvaja svojo osnovno dejavnost. S tem se hkrati zagotavlja povečanje vrednosti premoženja ter zavodu omogoča primerne pogoje za delo in razvoj.

*Stanje projekta*

V okviru projekta je vsako leto načrtovan nakup nove in zamenjava dotrajane opreme skladno s sprejetim programom, ki ga potrdi svet zavoda.

OB043-16-0026 MMK in Galerija Miha Maleš – nujna investicijsko-vzdrževalna dela

*Namen in cilj*

Delovanje Medobčinskega muzeja Kamnik ovirajo dotrajani obstoječi prostori. Predlagana sredstva bodo namenjena nujnim sanacijskim posegom v Galeriji Miha Maleš ter na Gradu Zaprice ter nabavi opreme.

*Stanje projekta*

Delovanje Medobčinskega muzeja Kamnik vedno bolj ovirajo dotrajani obstoječi prostori. V prihodnjih letih bo tako nujna izvedba večjih investicijskih del na tem področju.

OB043-19-0044 Knjižnica Franceta Balantiča Kamnik – investicijsko vzdrževalna dela

*Namen in cilj*

Sredstva so namenjena izvedbi rednih investicijsko vzdrževalnih del v objektu za delovanje knjižnice.

*Stanje projekta*

Postavka za investicijsko vzdrževanje vključuje potrebna manjša investicijsko-vzdrževalna dela, ki se pokažejo sproti pri upravljanju in koriščenju objekta ter za nabavo nujne opreme.

OB043-19-0045 Kulturni dom Srednja vas

*Namen in cilj*

Sredstva so namenjena za izvedbo nujnih investicijsko-vzdrževalnih del, ki so potrebna za nemoteno rabo doma za potrebe krajanov.

*Stanje projekta*

Objekt je dotrajan, potreben celovite obnove. V prihodnjih letih se predvideva nadaljevanje investicijsko-vzdrževalnih del v skladu z razpoložljivimi sredstvi in prioritetami Sveta KS Srednja vas.

OB043-20-0033 Kulturni dom Godič

*Namen in cilj*

Sredstva so namenjena za izvedbo nujnih investicijsko-vzdrževalnih del, ki so potrebna za nemoteno rabo doma za potrebe krajanov.

*Stanje projekta*

Objekt je dotrajan, potreben celovite obnove. V prihodnjih letih se predvideva nadaljevanje investicijsko-vzdrževalnih del v skladu z razpoložljivimi sredstvi in prioritetami Sveta KS Godič.

OB043-20-0034 Krajevni dom Kamniška Bistrica

*Namen in cilj*

Sredstva so namenjena za izvedbo nujnih investicijsko-vzdrževalnih del, ki so potrebna za nemoteno rabo doma za potrebe krajanov.

*Stanje projekta*

Objekt je dotrajan, potreben celovite obnove. V prihodnjih letih se predvideva nadaljevanje investicijsko-vzdrževalnih del v skladu z razpoložljivimi sredstvi in prioritetami Sveta KS Kamniška Bistrica.

OB043-21-0003 Zavod za kulturo Kamnik – investicijsko vzdrževalna dela

*Namen in cilj*

Sredstva so namenjena izvedbi rednih investicijsko vzdrževalnih del v objektih, ki so v upravljanju zavoda.

*Stanje projekta*

Postavka za investicijsko vzdrževanje vključuje potrebna manjša investicijsko-vzdrževalna dela, ki se pokažejo sproti pri upravljanju in koriščenju objektov v upravljanju ter nabavo nujne opreme.

OB043-21-0030 Dvorana v PGD Gozd

*Namen in cilj*

PGD Gozd je v letu 2021 pristopilo k izgradnji prizidka k gasilnemu domu. V zgornjem nadstropju objekta bo urejena dvorana, ki bo namenjena širši uporabi, tudi za potrebe krajevne skupnosti.

*Stanje projekta*

Občina želi sofinancirati ureditev dvorane ter s tem krajanom zagotoviti prostor za različne aktivnosti, ki ga sedaj na tem območju ni bilo.

OB043-23-0002 Energetska sanacija, sončna elektrarna in rekonstrukcija javnega objekta: Knjižnica Franceta Balantiča Kamnik

*Namen in cilj*

V okviru projekta ELENA je bilo spomladi pridobljeno gradbeno dovoljenje za projekt Energetska sanacija, sončna elektrarna in rekonstrukcija javnega objekta: Knjižnica Franceta Balantiča Kamnik. Na podlagi predmetnega projekta bo spomladi 2025 sledila izvedba investicije.

*Stanje projekta*

Objekt, v katerem se nahajajo prostori knjižnice je potreben nujne sanacije oz. prenove, saj so prostori dotrajani in nefunkcionalni.

OB043-23-0032 Zavod za kulturo Kamnik – nakup osnovnih sredstev

*Namen in cilj*

Temeljni cilj projekta je nakup oziroma zamenjava dotrajane opreme. Sredstva se namenjajo javnemu zavodu za vlaganja v opremo, s katero zavod izvaja svojo osnovno dejavnost. S tem se hkrati zagotavlja povečanje vrednosti premoženja ter zavodu omogoča primerne pogoje za delo in razvoj.

*Stanje projekta*

V okviru projekta je vsako leto načrtovan nakup nove in zamenjava dotrajane opreme skladno s sprejetim programom, ki ga potrdi svet zavoda.

OB043-24-0193 Kulturni dom Šmarca

*Namen in cilj*

Sredstva so namenjena za izvedbo nujnih investicijsko-vzdrževalnih del, ki so potrebna za nemoteno rabo doma za potrebe krajanov.

*Stanje projekta*

V prihodnjem letu se bo izvedla zamenjava kritine na delu objekta, kjer je lastnik Občina Kamnik.

OB043-24-0194 Kulturni dom Duplica

*Namen in cilj*

Sredstva so namenjena za izvedbo nujnih investicijsko-vzdrževalnih del, ki so potrebna za nemoteno rabo doma za potrebe krajanov.

*Stanje projekta*

V prihodnjem letu se bo uredilo pohodne površine (tlak).

OB043-24-0195 Obnovitvena dela na gradu Zaprice – zamenjava lesenih oken

*Namen in cilj*

Delovanje Medobčinskega muzeja Kamnik ovirajo dotrajani obstoječi prostori. Predlagana sredstva bodo namenjena dobavi in montaži novih lesenih oken s polkni na južni strani objekta, skladno s kulturno-varstvenimi pogoji ZVKDS.

*Stanje projekta*

Delovanje Medobčinskega muzeja Kamnik vedno bolj ovirajo dotrajani obstoječi prostori. V prihodnjih letih bo tako nujna izvedba večjih investicijskih del na tem področju.

**18059001 Programi športa**

OB043-23-0033 Ureditev tribun v Športnem parku Virtus

*Namen in cilj*

V letu 2022 se je pričela celostna ureditev športnega parka Virtus, in sicer je po zaključeni prvi in drugi fazi projekta (zatravitev z umetno travo, razsvetljava igrišča) predvidena postavitev montažnih tribun za gledalce v Športnem parku Virtus.

*Stanje projekta*

V občini Kamnik ni dovolj športnih igrišč in objektov za potrebe rekreacije in tekmovalnega športa, ali pa le-ta niso urejena, zato je potrebno pristopiti k posodobitvi obstoječih športnih površin.

OB043-23-0034 Ureditev trim steze za Zapricah

*Namen in cilj*

V naslednjem letu se načrtuje obnova Trim steze na Zapricah, in sicer priprava projektne dokumentacije in izvedba gradbeno obrtniških del.

*Stanje projekta*

Nekoč znamenita trim steza na Zapricah ni v funkciji že več kot desetletje. Zaradi pomanjkanja urejenih športnih in rekreativnih površin bo steza v prihodnjem letu zopet urejena.

OB043-23-0148 Priprava projektne dokumentacije za prenovo oziroma izgradnjo športnih igrišč

*Namen in cilj*

Postavka je namenjena financiranju projektne dokumentacije in drugih potrebnih dokumentov za izgradnjo novih in za prenovo oziroma legalizacijo obstoječih športnih objektov in površin za šport v naravi.

*Stanje projekta*

Posamezne krajevne skupnosti ter šolski objekti so brez zadostnih in urejenih športnih površin (naselje Črne, Brezje nad Kamnikom, pri OŠ Stranje ipd). V ta namen se uvaja nova postavka, ki bo omogočala začetek urejanja tega področja. Po pregledu stanja o možnostih izgradnje novih športnih površin se bo izdelal načrt za spremembo prostorskih aktov ter nakupov zemljišč za realizacijo projektov.

OB043-24-0183 Zunanje športne površine pri OŠ Frana Albrehta

*Namen in cilj*

Z izvedbo investicije se bodo izvedle zunanje športne in parkovne površine. Z rekonstrukcijo in dograditvijo obstoječih prometnih površin se bo zagotovilo dodatna parkirna mesta na območju UNK-9 Šole.

*Stanje projekta*

Na območju med obema mestnima šolama se bodo po rušitvi stare OŠ Frana Albrehta zgradile nove zunanje športne površine, namenjene izobraževalnemu procesu obeh šol, v popoldanskem času pa bodo površine namenjene javni rabi.

OB043-24-0184 Nova športna dvorana pri OŠ Frana Albrehta

*Namen in cilj*

Glavni cilj je gradnja nove športne dvorane pri OŠ Frana Albrehta, s čimer se nadomešča obstoječo, dotrajano športno dvorano Kamnik.

*Stanje projekta*

Z izvedbo investicije se bo zagotovilo pokrite športne površine, v dopoldanskem času namenjene izvajanju izobraževalnega procesa OŠ Frana Albrehta, v popoldanskem času pa bo objekt namenjen izvajanju treningov, tekem, prireditev ipd.

**19029001 Vrtci**

OB043-08-0061 Vrtec A. Medveda – investicijsko vzdrževanje, obnove

*Namen in cilj*

V prihodnjih letih bodo izvedena nujna investicijsko-vzdrževalna dela v okviru enot Vrtca Antona Medveda Kamnik.

*Stanje projekta*

Postavka za investicijsko vzdrževanje in obnove vsebuje potrebna manjša investicijsko-vzdrževalna dela in obnove, večji posegi v enotah zaradi dotrajanosti objektov so evidentirani kot samostojni projekti.

OB043-08-0067 Vrtec A. Medveda – nakup osnovnih sredstev

*Namen in cilj*

Sredstva so namenjena nakupu novih osnovnih sredstev, ki jih zavod potrebuje pri izvajanju javne službe.

*Stanje projekta*

Gre za vsakoletni nakup novih oziroma zamenjavo dotrajanih osnovnih sredstev. Glede na to, da zagotovljena sredstva letno ne zadostujejo za nakup najnujnejše opreme, zavod ob uskladitvi finančnega načrta vsako leto pripravi prioriteto nabav. Ob tem upošteva oceno stanja posameznega osnovnega sredstva in dobo uporabe le tega.

OB043-11-0003 Vrtec Antona Medveda – vzdrževanje otroških igrišč

*Namen in cilj*

Sredstva so namenjena popravilu, vzdrževanju in nakupu novih otroških igral.

*Stanje projekta*

Igrišča in igrala pri enotah vrtca je potrebno zlasti zaradi varnosti otrok sprotno vzdrževati oziroma jih menjati z novimi.

OB043-21-0033 Vrtec Antona Medveda – izvedba investicij

*Namen in cilj*

Zaradi dotrajanosti posameznih vrtčevskih enot bo v prihodnjih letih potrebno zagotoviti sredstva ter pripraviti prioritetni vrstni red obnov objektov.

*Stanje projekta*

Zastarele in dotrajane enote Vrtca Antona Medveda bo v prihodnjih letih potrebno prenoviti.

OB043-23-0003 Energetska sanacija javnega objekta: Vrtec Antona Medveda – enota Tinkara

*Namen in cilj*

Zaradi dotrajanosti objekta in energetske neučinkovitosti je potrebno pristopiti k energetski sanaciji objekta.

*Stanje projekta*

V letu 2024 se je pristopilo k izdelavi projektne dokumentacije za energetsko sanacijo objekta. Na podlagi projektov bo v letu 2025 in 2026 sledila energetska sanacija objekta.

OB043-23-0035 Vrtec Antona Medveda – sanacija enote Tinkara

*Namen in cilj*

Zaradi dotrajanosti objekta je potrebno načrtovati večjo obnovo notranjih prostorov, in sicer predvsem obnovo inštalacij, obnovo oz. zamenjavo stavbnega pohištva, menjavo tlaka – talnih oblog, večjo obnovo kuhinje, sanitarij itd..

*Stanje projekta*

Objekt je bil pred časom že  v večjem delu energetsko saniran, zamenjana je bila streha objekta, nujno  potrebna je izdelava projektne dokumentacije za temeljito sanacijo notranjih prostorov in v nadaljevanju izvedba le-tega.

**19039001 Osnovno šolstvo**

OB043-08-0068 Osnovne šole in Glasbena šola – nakup osnovnih sredstev

*Namen in cilj*

V skladu s pogodbo o postopkih za načrtovanje in izvrševanje finančnega načrta, sklenjeno z zavodi ter skladno z veljavno zakonodajo, mora občina kot (so)financer zagotavljati sredstva za nakup osnovnih sredstev v skladu s potrjenim načrtom nabave.

*Stanje projekta*

Gre za vsakoletni nakup novih oziroma zamenjavo dotrajanih osnovnih sredstev.

OB043-09-0024 OŠ – investicijsko-vzdrževalna dela v osnovnih šolah

*Namen in cilj*

Sredstva so namenjena investicijsko-vzdrževalnim delom v osnovnih šolah.

*Stanje projekta*

V občini Kamnik je šest osnovnih šol, od tega tri s podružnicami (OŠ Frana Albrehta ima štiri podružnice, OŠ Šmartno tri in OŠ Stranje eno). Občina je dolžna sproti vzdrževati objekte, s katerimi upravljajo šole. Namen porabe sredstev se vsako leto usklajuje z vodstvi šol, in sicer po posredovanju njihovih  predlogov.

OB043-18-0028 Priprava dokumentacije in razvojne aktivnosti na področju predšolske vzgoje in šolstva

*Namen in cilj*

Sredstva so namenjena za pripravo dokumentacije, ki je predhodno potrebna za odločitev o posameznih investicijah na objektih, namenjenih za področje vzgoje in izobraževanja, za strokovno pomoč ter druge razvojne aktivnosti na področju vzgoje in izobraževanja.

*Stanje projekta*

Občina Kamnik ima v lasti kar nekaj objektov na področju vzgoje in izobraževanja, ki bodo v prihodnjih letih potrebni obnove, zato bo potrebno pripraviti projektno dokumentacijo.

OB043-21-0031 Sanacija POŠ Gozd

*Namen in cilj*

Sredstva so namenjena nujni sanaciji manjših del na POŠ Gozd.

*Stanje projekta*

Objekt POŠ Gozd je energetsko zelo potraten objekt, potreben celovite prenove, vključno z vsemi inštalacijami, novo opremo ipd., zato bo v prihodnjih letih potrebno zagotoviti izdatna sredstva, da bo le ta primeren za izvajanje šolskih vsebin tudi v bodoče.

OB043-23-0008 Računalniška oprema v osnovnih šolah in glasbeni šoli

*Namen in cilj*

Sredstva so namenjena nakupu nove računalniške opreme, ki jo zavodi potrebujejo pri izvajanju javne službe.

*Stanje projekta*

Sredstva so namenjena nakupu in sprotnem vzdrževanju računalniške opreme in programov. Na Aktivu ravnateljev vseh kamniških šol se določi delež za posamezno šolo.

**19039002 Glasbeno šolstvo**

OB043-23-0001 Energetska sanacija in sončna elektrarna javnega objekta Glasbena šola Kamnik

*Namen in cilj*

Zaradi dotrajanosti obstoječih prostorov, v katerih je glasbena šola, je potrebno pristopiti k energetski sanaciji objekta.

*Stanje projekta*

V okviru projekta ELENA se je v letu 2024 naročilo izdelavo projektne dokumentacije za energetsko sanacijo glasbene šole in postavitve sončne elektrarne. Na podlagi projektov bo v letu 2025 sledila energetska sanacija in postavitev sončne elektrarne.

**4006 Oddelek za urejanje prostora**

**16029003 Prostorsko načrtovanje**

OB043-08-0151 Izdelava prostorskih izvedbenih aktov

Sredstva so namenjena izdelavi strateških in izvedbenih prostorskih aktov. Iz postavke se planirajo tudi sredstva za plačilo študij, idejnih rešitev, plačilo obveznosti glede izdelave občinskih podrobnih prostorskih načrtov, izdelave IDZ za umestitve objektov javnega interesa (umestitev garažne hiše, umestitev javnih infrastrukturnih objektov …). Iz proračunske postavke se poleg zgoraj navedenega plačujejo tudi vsi materialni stroški in vsi stroški objav, ki se morajo v skladu z veljavno zakonodajo izvesti v postopkih sprejemanja prostorskih aktov.

**16069001 Urejanje občinskih zemljišč**

OB043-08-0138 Komunalno opremljanje stavbnih zemljišč

Opremljanje stavbnih zemljišč obsega projektiranje in gradnjo komunalne opreme ter objektov in omrežij druge gospodarske javne infrastrukture, ki so potrebni, da se lahko prostorske ureditve oziroma objekti, načrtovani z OPN ali OPPN, izvedejo in se namensko uporabljajo. Komunalna oprema so: objekti in omrežja infrastrukture za izvajanje obveznih lokalnih gospodarskih javnih služb, varstva okolja po predpisih, ki urejajo varstvo okolja, objekti in omrežja infrastrukture za izvajanje izbirnih lokalnih gospodarskih javnih služb po predpisih, ki urejajo energetiko, na območjih, kjer je priključitev obvezna, objekti grajenega javnega dobra, in sicer: občinske ceste, javna parkirišča in druge javne površine v javni lasti.

OB043-20-0038 Komunalno opremljanje na območjih OPPN

Opremljanje na območjih OPPN obsega projektiranje in gradnjo komunalne opreme ter objektov in omrežij druge gospodarske javne infrastrukture, ki so potrebni, da se lahko prostorske ureditve oziroma objekti, načrtovani z OPN ali OPPN, izvedejo in se namensko uporabljajo. Komunalna oprema so: objekti in omrežja infrastrukture za izvajanje obveznih lokalnih gospodarskih javnih služb, varstva okolja po predpisih, ki urejajo varstvo okolja, objekti in omrežja infrastrukture za izvajanje izbirnih lokalnih gospodarskih javnih služb po predpisih, ki urejajo energetiko, na območjih, kjer je priključitev obvezna, objekti grajenega javnega dobra, in sicer: občinske ceste, javna parkirišča in druge javne površine v javni lasti.

OB043-21-0011 Komunalno opremljanje poslovnih con

Opremljanje poslovnih con obsega projektiranje in gradnjo komunalne opreme ter objektov in omrežij druge gospodarske javne infrastrukture, ki so potrebni, da se lahko prostorske ureditve oziroma objekti, načrtovani z OPN ali OPPN, izvedejo in se namensko uporabljajo. Komunalna oprema so: objekti in omrežja infrastrukture za izvajanje obveznih lokalnih gospodarskih javnih služb, varstva okolja po predpisih, ki urejajo varstvo okolja, objekti in omrežja infrastrukture za izvajanje izbirnih lokalnih gospodarskih javnih služb po predpisih, ki urejajo energetiko, na območjih, kjer je priključitev obvezna, objekti grajenega javnega dobra, in sicer: občinske ceste, javna parkirišča in druge javne površine v javni lasti.

**4007 Oddelek za razvoj in investicije**

**12069001 Razvoj in prilagajanje podeželskih območjih**

OB043-23-0037 Izgradnja večnamenskega objekta za promocijo sadjarstva - Tunjice

*Namen in cilj*

Občina Kamnik podpira in spodbuja Sadjarsko – Vrtnarsko društvo Tunjice pri ohranjanju starih sadnih sort. Pred devetimi leti je društvo, s pomočjo občine na 1 ha velikem zemljišču, uredilo nasad starih sadnih sort. V nasadu je 160 različnih starih sort, ki so predmet raziskovanja in ohranjanja. V nasadu potekajo tudi izobraževanja, prikazi rezanja sadnega drevja in druge aktivnosti. Tunjice postajajo vse bolj prepoznavne kot center ohranjanja starih sort in kaže se potreba po objektu, kjer bi lahko potekala izobraževanja in predstavitve. Poleg tega Tunjice nimajo krajevnega doma, zato bo objekt služil delovanju društev iz območja KS Tunjice.

*Stanje projekta*

Občina Kamnik skupaj s Sadjarsko – Vrtnarskim društvom Tunjice na zemljišču ob nasadu načrtuje izgradnjo večnamenskega objekta, ki bo služil kot sadjarski center Objekt bo imel tudi funkcijo krajevnega doma in bo nudil prostor vsem lokalnim društvom. V letu 2024 je bila izdelana idejna zasnova objekta. V letu 2025 se načrtuje pridobitev pravice graditi s strani Rimskokatoliške cerkve (lastnica zemljišča), izdelava projektne dokumentacije za pridobitev gradbena dovoljenja in projekt za izvedbo. Po pridobljenem gradbenem dovoljenju sledi prijava na ustrezen javni razpis za pridobitev nepovratnih sredstev. V letih 2026 in 2027 se načrtuje gradnja objekta.

**13029002 Investicijsko vzdrževanje in gradnja občinskih cest**

OB043-08-0150 Urejanje kolesarskih in pešpoti v občini Kamnik

*Namen in cilj*

Zagotovljena bo večja prometna varnost kolesarjev in pešcev, z novogradnjami in vzdrževanjem obstoječe kolesarske ter peš infrastrukture pa spodbujamo in zagotavljamo pogoje za kolesarjenje in hojo za namene vsakodnevnih opravkov kot tudi za rekreativne oziroma turistične namene.

*Stanje projekta*

V prihodnjih letih bomo namenjali sredstva za vzpostavitev novih kolesarskih in pešpoti po ostalih delih občine. Načrtujemo gradnjo manjkajočega dela državne kolesarske povezave G 13 Ljubljana–Celje, med Kamnikom in Vranskim v dolžini 26 km, ki jo želi Občina Kamnik izvesti skupaj z Direkcijo RS za ceste. Sredstva na proračunski postavki so namenjena za pripravo projektne dokumentacije in tudi za pridobivanje zemljišč, ki vključujejo morebitne odkupe zemljišč v lasti fizičnih oseb in za plačilo stavbne pravice kot nadomestila za pravico graditi na zemljiščih, ki so v lasti Republike Slovenije.

OB043-24-0191 Kolesarska povezava Kamnik – Vransko

*Namen in cilj*

Spodbujanje trajnostne mobilnosti in povečanje prometne varnosti, kar je za obmestna naselja Nevlje, Vrhpolje in Soteska ključnega pomena za varno dostopanje do centra Kamnika, ki je upravno središče in omogoča tudi večmodalnost. Z vzpostavitvijo varne kolesarske povezave bomo vzpodbudili spremembo potovalnih navad prebivalcev. S povečanjem kolesarjev na dnevnih poteh se zmanjšujejo prometni zastoji, emisije hrupa in drugi škodljivi vplivi na okolje ter težave s parkiranjem v središču Kamnika.

*Stanje projekta*

Državna kolesarska povezava Kamnik–Vransko povezuje Osrednjeslovensko in Savinjsko regijo (del DKP G 13 Ljubljana–Celje). Dolžina manjkajočega kolesarskega odseka med Kamnikom in Vranskim znaša 26 km, zato se bo povezava izvajala po odsekih. Prvi odsek predviden za izvedbo je Kamnik–Vrhpolje in Kamnik–Soteska. Odsek je dolg 3.290 m in se bo izvajal po posameznih fazah oz. posameznih krajših odsekih.

**13029003 Urejanje cestnega prometa**

OB043-15-0007 Celostna prometna strategija Občine Kamnik

*Namen in cilj*

Občina Kamnik je v letu 2024 pristopila k izdelavi Občinske celostne prometne strategije (OCPS). Občinska celostna prometna strategija (OCPS) Občine Kamnik je strateški dokument občine o usmerjanju razvoja in celostnega upravljanja prometa na njenem območju, ki so po novi zakonodaji s področja trajnostne mobilnosti, sprejema oz. novelira vsakih 7 let. Proces priprave Občinske celostne prometne strategije izhaja iz pristopa *celostnega prometnega načrtovanja.* V postopku izdelave, z namenom celostne obravnave izzivov na področju prometa, razvojnih priložnosti in potencialov občine so k sodelovanju, poleg predstavnikov občinske uprave in strokovne javnosti, vabljeni tudi občanke in občani. V postopku priprave potekajo številne delavnice in javne razprave, ankete in intervjuji. Namen izdelave OCPS občine Kamnik je vzpostaviti trajnostno prometno načrtovanje v Občini Kamnik, ki bo pripomoglo k okoljsko prijaznejšim oblikam mobilnosti in bo zmanjševalo negativne vplive prometa na okolje, prostor in zdravje. S sprejemom tega dokumenta želimo vplivati na spremembo potovalnih navad, nadgraditi ukrepe trajnostne mobilnosti in nadaljevati začrtan razvoj, usmerjen k večji kvaliteti življenja.

*Stanje projekta*

Občina Kamnik je s trajnostnim prometnim načrtovanjem začela leta 2017, ko je sprejela prvi strateški dokument iz področja trajnostne mobilnosti, Celostno prometno strategijo Občine Kamnik. V letih 2017 – 2024 je Občina Kamnik izvajala ukrepe iz CPS in za njihovo izvedbo pridobivala nepovratna sredstva. Občina Kamnik je v letu 2024 uspešno kandidirala na JR Ministrstva za okolje, podnebje in energijo in pristopila k izdelavi nove Občinske celostne prometne strategije (OCPS). Dokument bo sprejet na Občinskem svetu predvidoma do 30. 4. 2025. S tem bo Občina Kamnik izpolnila obvezen pogoj za kandidiranje na javne razpise za sofinanciranje bodočih ukrepov na področju trajnostne mobilnosti.

OB043-18-0022 Uvedba sistema izposoje koles v Kamniku

*Namen in cilj*

Občina Kamnik je z vzpostavitvijo avtomatiziranega sistema za izposojo koles vzpodbudila občane in druge uporabnike k večji uporabi koles pri vsakodnevnih opravilih. S projektom Občina Kamnik sledi svoji zavezanosti k promociji kolesarjenja, večji trajnostni mobilnosti in izboljšanju pogojev za varno kolesarjenje.

*Stanje projekta*

Projekt je bil izveden v letu 2019 in zajema vzpostavitev avtomatiziranega sistema izposoje koles, v sklopu katerega si uporabniki lahko izposodijo 45 električnih koles na devetih postajah znotraj mestnega območja Kamnika. Občina Kamnik po izvedbi projekta sredstva potrebuje za upravljanje in vzdrževanje sistema ter širitev sistema z novimi postajami in z novimi električnimi kolesi. Prav tako je dolžna poročati Ministrstvu za infrastrukturo o doseženih kazalnikih za obdobje naslednjih petih let.

OB043-23-0012 Projekt PopUpUrbanSpaces

*Namen in cilj*

Občina Kamnik je na razpisu programa Interreg Central Europe pridobila projekt z naslovom »Lažji prehod k aktivnim oblikam mobilnosti s spreminjanjem odnosa in potovalnega vedenja prebivalcev z uporabo rešitev zelenega taktičnega urbanizma in ustvarjanjem prostora (placemaking)« - krajši naslov »PopUpUrbanSpaces«. Projekt, v katerem ima Občina Kamnik vlogo vodilnega partnerja, se je pričel izvajati marca 2023 in bo trajal 36 mesecev. Projekt je v 80% sofinanciran s strani Evropskega sklada za regionalni razvoj.

Projekt PopUpUrbanSpaces bo pomagal rešiti probleme funkcionalnih urbanih območij, ki izhajajo iz avtomobilsko usmerjene mobilnosti.

S projektom se bo vključena mesta vzpodbudilo, da uporabijo inovativne metode, ki temeljijo na taktičnem urbanizmu ter praksah ustvarjanja prostora tako, da prebivalcem (in odločevalcem) prek intervencij oz. pilotnih rešitev pokažejo, kako bi bilo, če bi imele ulice javne prostore, kjer ne bi prevladovali avtomobili. Hkrati pa bo projekt razvijal inovativna orodja/metode za digitalno kampanjo, da bi ljudem predstavili tveganja mestne mobilnosti, usmerjene v avtomobile. Za izboljšanje rezultatov projekta se bo v pilotnih mestih razvilo tudi teritorialne načrte (akcijske načrte), s katerimi bodo priporočeni posebni posegi, ki bi bili smiselni v prihodnosti. Načrtovani odhodki so namenjeni kritju stroškov plač zaposlenih na projektu, potnih in namestitvenih stroškov, promocijskih stroškov, administrativnih stroškov, stroškov storitev zunanjih izvajalcev ter stroškov izvedbe pilotnih aktivnosti.

*Stanje projekta*

V začetni fazi je že bila izvedena priprava strokovnih izhodišč (pregled dobrih praks, vzpostavitev mreže deležnikov, izgradnja kapacitet vključenih mest, usposabljanje osebja...), ki bodo služila kot podlaga za načrtovanje in izvedbo pilotnih aktivnosti, s katerimi se bo demonstrirala korist rabe urbanih javnih površin z uporabo ukrepov taktičnega urbanizma, ter za oblikovanje akcijskih načrtov za ukrepe vključenih partnerskih mest, ki bi se jih lahko izvajalo po zaključku projekta. V letu 2025 se načrtuje intenzivno izvajanje pilotnih ter promocijskih projektnih aktivnosti.

**14039002 Spodbujanje razvoja turizma in gostinstva**

OB043-23-0014 Projekt Zelena os v Kamniku

*Namen in cilj*

Občina Kamnik je skupaj z Občinama Domžale in Dol pri Ljubljani območje ob Kamniški Bistrici od izvira do izliva poimenovala Zelena os regije. Gre za površine ob reki, kjer se ohranjajo zelene površine in spodbuja rekreacija. Načrtuje se ureditev dostopa do vode v Kršmančevem parku, ureditev Dedkovega pruha v dolini Kamniške Bistrice, ureditev informacijske točke v Predaslju in ureditev dostopa do izvira Kamniške Bistrice.

*Stanje projekta*

Občina Kamnik je v sodelovanju z Zavodom za turizem in šport Kamnik uspela na javnem razpisu Ministrstva za gospodarski razvoj in tehnologijo s projektom »Nadgradnja Zelene osi«. V sklopu projekta je predvidena nadgradnja štirih točk ob Zeleni osi – Kamniški Bistrici, ki bodo predstavljale izboljšanje funkcionalnosti, varnosti in kakovosti javne turistične infrastrukture ter dvig kakovosti storitev in doživetij turistov. Nadgradnji tematske poti bosta sledili izvedba promocije in tržno komuniciranje ter priprava novih turističnih produktov na vzpostavljeni nadgrajeni turistični infrastrukturi.

**15059001 Ohranjanje biotske raznovrstnosti in varstvo naravnih vrednot**

OB043-18-0030 Združenje Kamniško-Savinjske Alpe

*Namen in cilj*

Združenje Kamniško-Savinjske Alpe (KSA) je bilo ustanovljeno leta 2016 z namenom povezovanja in sodelovanja občin na območju Kamniško–Savinjskih Alp. Občine sodelujemo zlasti na področju ohranjanja narave in razvoja turizma. Krepimo skupno blagovno znamko Kamniško-Savinjske Alpe in razvijamo skupne turistične produkte. V letu 2025 šest občin Združenja KSA (Kamnik, Luče, Solčava, Jezersko, Preddvor in Cerklje na Gorenjskem) načrtuje ustanovitev Javnega zavoda Kamniško – Savinjske Alpe. Zavod bo opravljal osnovno dejavnost načrtovanja razvoja območja, ohranjanja narave, organiziranja in spodbujanja razvoja turizma območja. Eden od pomembnih razlogov za ustanovitev javnega zavoda je večja možnost pridobitve nepovratnih sredstev.

*Stanje projekta*

V letu 2024 so župani (in županja) občin območja Kamniško - Savinjskih Alp (Kamnik, Luče, Solčava, Jezersko, Preddvor in Cerklje na Gorenjskem) podpisali Pismo o nameri, s katerim nalagajo strokovnim službam vseh sodelujočih občin, da pripravijo dokumentacijo, ki je potrebna za ustanovitev Javnega zavoda Kamniško – Savinjske Alpe, ki bo predložena v sprejem na občinske svete posameznih občin. Obravnava in sprejem na občinskih svetih bo predvidoma konec leta 2024 oziroma v začetku leta 2025. V primeru potrditve Odloka o ustanovitvi javnega zavoda KSA na vseh občinskih svetih občin bo Javni zavod začel delovati v začetku leta 2025.

**16039003 Objekti za rekreacijo**

OB043-24-0189 Urejanje zelenih površin v mestnem jedru Kamnika

*Namen in cilj*

S projektom bo urejena zelena okolica gradu Zaprice in/ali Malega gradu, ki bo smiselno konceptualno navezana na nove rekreacijske poti v zaledju mestnega središča. S tem se bo zagotovilo boljše pogoje delovanja muzeja na prostem ter uredilo okolico gradu Zaprice in/ali Malega gradu (pešpoti, park okoli kašč, vrtički, mestni sadovnjaki, druge zasaditve…), hkrati pa se bo zagotovilo infrastrukturo za aktivnejše preživljanje prostega časa meščanov (trim steza, naprave za rekreacijo…).

*Stanje projekta*

V okviru te postavke so predlagana sredstva namenjena financiranju projekta Urejanje zelenih površin, ki smo ga prijavili na Dogovor za razvoj regij (priprava dokumentacije) in drugih projektov, s katerimi nameravamo sistematično pristopiti k urejanju mestnega jedra, predvsem območje Zapric in/ali Malega gradu (priprava dokumentacije, izvedbena dela).

OB043-24-0190 Projekt InterACT Green

*Namen in cilj*

Občina Kamnik načrtuje nadgradnjo obstoječe strategije Zelena os regije in obstoječih programov v obrečnem prostoru. Izvedla se bo ureditev obrežja pri Titanovi brvi ter sanirala in uredila struga iztoka meteornih in zalednih voda. Obrežna utrditev in ureditev z dostopom dovode je nov program in pomembna popestritev tega dela obrečnega parka, kjer se bo uredilo počivališče, ki bo namenjeno igri ali počitku tako mlajšim kot starejšim in tudi invalidnim osebam, saj se v bližini nahaja Center za izobraževanje, rehabilitacijo in usposabljanje Kamnik. Igrala bodo iz naravnih materialov, atraktivna in prilagojena vsem uporabnikom. V sklopu ureditev bomo novo predvideno počivališče povezali z obstoječim počivališčem in otroškim igriščem ter prilagodili obstoječo urbano opremo.

*Stanje projekta*

Občina Kamnik je bila kot pilotni partner vključena v projekt InterACT Green, ki poteka v sklopu programa European Urban Initiative (EUI) in bo s tega naslova pridobila nepovratna sredstva za nadgradnjo obstoječe strategije Zelena os regije ter za ureditev struge, dostopa do vode in počivališča pri Titanovi brvi. Trenutno v okviru konzorcija projektnih partnerjev potekajo pripravljalne aktivnosti, v letih 2025 in 2026 pa je predvidena izvedba celotne investicije.

**18039005 Drugi programi v kulturi**

OB043-21-0029 Projekt Smodnišnica – kreativna četrt barutana

*Namen in cilj*

Občina Kamnik želi pristopiti k obnovi objekta v Barutani ter s tem razširiti kulturno četrt na območju Doma kulture Kamnik.

*Stanje projekta*

V letu 2025 bo pripravljena projektna dokumentacija, s katero bo predvidena obnova objekta v več fazah. Investicije se bodo izvajale skladno s projektno dokumentacijo in razpoložljivimi proračunskimi sredstvi.

Matej Slapar

ŽUPAN